


PSALIREA 


PROOROCYLYI ŞI ÎMPĂRATVLYI 


DAVID 


Din Cuvantul-inainte la Psalmi al 
Sfântului Vasile cel Mare 


Toata Scriptura este însuflata de Dumnezeu şi folositoare. 
Ea a fost scrisa de Duhul Sfânt pentru ca să gasim în ea, 
întocmai ca într-un spital sufletesc, la care să vina toţi, 
doctoria potrivita pentru boala fiecaruia. Caci este scris : " 
doctoria este aceea care va face să înceteze suferintele cele 
mari ". 

Intr-adevar, altceva ne învata cartile profetilor, altceva 
cele istorice, altceva Legea şi altceva îndemnurile date prin 
Proverbe. Cartea Psalmilor însa cuprinde în sine tot ceea ce 
este mai folositor în toate. Ea profetizeaza cele viitoare, 
însemneaza fapte istorice, da legi pentru viata, arata ce 
trebuie să facem si, ca să spunem într-un singur cuvant, este 
o adevarata comoara de învataturi bune, punand la 
îndemana fiecaruia, dupa sarguinta lui, tot ceea ce îi este de 
folos. Ea vindeca ranile cele vechi ale sufletului şi aduce cât 
se poate de grabnic însanatosirea celui de curand ranit. 
Îngrijeşte de cel bolnav şi pastreaza întreg pe cel sanatos. În 
genere, ea face ca patimile, care de-a lungul vietii omeneşti 
cauta să se cuibareasca în suflete, să fie îndepartate, şi la 
aceasta ajunge prin crearea îngrijita a unei stari sufleteşti 
pline de bucurie şi de placere, care face ca în suflete să ia 
fiinta cugetele cele întelepte. 

Astfel, fiindca Duhul Sfânt ştie ce greu este să fim 
îndrumați pe calea virtutii, din cauza ca noi dispretuim viata 
cea înalta, ca unii care suntem înclinați întotdeauna către 
placere, ce a facut ? El a împreună t laolalta cu dogmele 
placerea cantului, pentru ca, fără de stirea noastra, odata cu 
bucuria şi frumusetea celor auzite să primim şi folosul care 
rezulta din cuvintele pe care le auzim. De altfel tot 
asemenea fac şi doctorii cei întelepţi atunci cand au de dat 
bolnavilor doctorii amare : caci ei le ameşte.a mai întai cu 


miere şi numai dupa aceea le dau celor ce nu ar putea să le 
ia altfel. Deci, aceasta este cauza care a facut ca să se 
ajunga şi petru noi la cantarile aceşte. pline de armonie ale 
psalmilor, pentru ca cei care-i vor ciţi să creada ca fac 
cantari, iar în realitate sa-si cultive sufletele. Caci adevarul 
este ca niciodata cineva nu a iesit din biserica pastrand cu 
usurinta în minte cuvintele apostolice sau profetice, fie ele 
oricat de simple, în timp ce cuvintele psalmilor le canta toţi 
credincioşii şi nu arareori s-a întamplat ca cei care din cauza 
mâniei aratau întocmai ca fiarele salbatice, de îndata ce au 
început să cante vreun psalm, la un loc cu altii, să se 
întoarcă apoi de acolo cu salbaticia din suflet imblanzita, 
datorita cantecului. 

Psalmul este linistea sufletelor, rasplatitorul pacii, 
potolitorul galagiei şi al valurilor gandurilor. El face să 
slabeasca mania sufletului şi înfraneaza pornirea către 
patimi; este tovarasul prieteniei, apropierea celor care stau 
departe, ca unul care împaca pe cei ce-si poarta vrăjmasie. 
Caci cine, oare, mai poate fi socotit vrâjmas al altuia, atunci 
cand isi uneşte glasul la un loc cu el, pentru a da laolalta 
lauda lui Dumnezeu ? Psalmodia aduce cu sine tot ce poate 
fi mai bun : iubirea, facand din tovarasia laolalta a glasului 
un fel de trasura de unire între oameni; adunand pe 
credincioşi laolalta într-un singur glas de cor, psalmul este 
alungatorul demonilor, aducatorul ajutorului îngeresc, arma 
pentru teama de noapte, liniste pentru oboseala zilei, 
pavaza şi mangaierea oamenilor credincioşi, iar pentru 
femeile credincioase una din cele mai potrivite podoabe. 
Psalmul face ca pustiurile să se arate locuite şi patimile să 
fie înfranate. Început pentru începatori, el este creşte.e 
pentru cei care propasesc pe calea virtutii şi sprijin pentru 
cei care merg pe calea desavarsirii. Psalmul este glasul 
Bisericii; el înveseleşte sarbatorile şi face să se nasca în 
inima credinciosului dorul dupa Dumnezeu. Chiar şi din 
inimile de piatra psalmul stoarce lacrimi. El este o fapta 
îngereasca, o traire cereasca, o mireasma duhovniceasca. Ce 


poate fi mai întelept, oare, că aceasta povata a învatatorului 
care ne îndeamna să cantam, pentru ca în acelasi timp să şi 
învatam cele ce ne sunt de folos ? Nu se întiparesc, oare, în 
felul acesta, în sufletele noastre şi mai bine învataturile ? 
Caci este de stiut ca învataturile care se dau cu sila nu pot 
să dainuiasca în suflete, pe cand învataturile care patrund în 
suflet cu placere şi bucurie raman de-a pururi. Ce nu poate 
învata cineva din psalmi ? Maretia barbatiei, exactitatea 
dreptatii, însemnatatea înfranarii, desavarsirea judecatii, 
chipul în care trebuie să rabde şi tot ceea ce se poate spune 
despre lucrurile cele bune. Numai aici poate să se gaseasca 
teologia cea desavarsita, aici prezicerea venirii în trup a 
Domnului Hristos, aici amenintarea judecatii celei vesnice, 
aici nadejdea învierii, aici teama de iad, aici fagaduinta 
maririi ce ne asteapta, ca şi dezvaluirea tainelor celor 
nepatrunse, caci toate se gasesc adunate aici, în Cartea 
Psalmilor, întocmai ca într-o comoara bogata, care este pusa 
la îndemana tuturor. Si, dacă este adevarat ca exista mai 
multe înstrumente muzicale, nu este mai putin adevarat ca 
profetul a armonizat cartea aceasta cu înstrumentul numit 
psaltire, pentru ca, dupa cum se pare, el a voit să arate cu 
aceasta harul Duhului Sfânt care rasuna în ea, întrucat 
dintre toate înstrumentele muzicale numai psaltirea isi are 
cauza sunetelor venita din sus. Într-adevar, la chitara şi la 
lira sunetul rasuna dedesubtul locului unde sunt atinse 
coardele şi numai psaltirea dintre toate înstrumentele 
muzicale primeşte sunetele din partea de susa ei, 
îndemnandu-ne cu aceasta ca şi noi să ne deprindem a 
cauta cele de sus şi să nu ne dedam patimior trupului, din 
cauza placerii ce ne-ar da-o cantecul. Dealtfel, mai cred ca 
cuvantul profetic, prin constructia înstrumentului acestuia, a 
voit să ne arate un lucru adanc şi întelept, că adica toţi cei 
plini de grija şi cu sufletele senine pot fi usor condusi pe 
calea care duce către cele înalte. 


RUGACIUNILE INCEPATOARE 


Pentru rugaciunile Preasfintei Născătoare de Dumnezeu, 
ale Sfintilor Parintilor nostri şi ale tuturor Sfintilor, Doamne 
lisuse Hristoase, Fiul lui Dumnezeu, miluieşte-ne pe noi. 


Slavă [ie, Dumnezeul nostru, slavă [ie ! 
Slavă [ie, Dumnezeul nostru, slavă [ie ! 
Slavă [ie, Dumnezeul nostru, slavă [ie ! 


Împărate ceresc, Mangaietorule, Duhul adevărului, Care 
pretutindenea eşti şi toate le implinesți, Vistierul bunătătilor 
şi dătătorule de viață, vino şi Te sălăsluieşte întru noi, şi ne 
curățeşte pe noi de toată întinăciunea şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, 
miluieşte-ne pe noi ! 

Sfinte Dumnezeule, Sfinte tare, Sfinte fără de moarte, 
miluieşte-ne pe noi ! 

Sfinte Dumnezeule, Sfinte tare, Sfinte fără de moarte, 
miluieşte-ne pe noi ! 

Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 

Preasfântă Treime, miluieşte-ne pe noi. Doamne, curățeşte 
păcatele noastre. Stăpâne, iartă fărădelegile noastre. Sfinte, 
cercetează şi vindecă neputinţele noastre, pentru numele 
Tău. 

Doamne miluieşte, Doamne miluieşte, Doamne miluieşte. 

Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Tatăl nostru, Care eşti în ceruri, sfințească-Se numele Tău, 
vie îimpărația Ta, fie voia Ta, precum în cer şi pe pământ. 


Pâinea noastră cea spre ființă, dă ne-o nouă astăzi, şi ne 
iartă nouă greşalele noastre, precum şi noi iertăm greşiților 
noştri. Şi nu ne duce pe noi în ispită, ci ne izbăveşte de cel 
rău. 


Miluieşte-ne pe noi, Doamne, miluieşte-ne pe noi, că, 
nepricepându-ne de nici un răspuns, această rugăciune 
aducem Ţie, ca unui Stăpân, noi păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh 


Cinstită prăznuire a proorocului Tău, Doamne, cer arată 
Biserica Ta; că îngerii cu oamenii impreună se veselesc. 
Pentru rugăciunile lui, Hristoase Dumnezeule, în pace 
îindreptează viața noastră. 


Şi acum şi pururea şi în vecii vecilor. Amin. 


Multe sunt mulțimile păcatelor mele, Născătoare de 
Dumnezeu, dar către tine năzuiesc, curată, căutând 
mântuire; cercetează neputinciosul meu suflet şi te roagă 
Fiului tău şi Dumnezeului nostru ca să-mi dea iertare de 
răutățile ce am făcut, ceea ce eşti una binecuvântată. 


După aceea, Doamne miluieşte ( de 40 de ori ) şi fă 
închinăciuni câte poți. Apoi rosteşte rugăciunea aceasta: 


Intrutot Sfântă Treime, Dumnezeule şi Făcătorule a toată 
lumea, ajută-mi şi indreptează inima mea, să încep cu 
înțelepciune şi să sfârşesc cu fapte bune aceşti Psalmi, 
însuflați de Dumnezeu, pe care Duhul Sfânt i-a rostit prin 
gura lui David şi pe care şi eu, nevrednicul, voiesc să-i 
rostesc acum. Dar, cunoscându-mi nepriceperea şi căzând 
înaintea Ta, mă rog Ţie şi cer ajutor de la Tine. Îndreptează 
mintea mea, Dumnezeule, şi-mi întăreşte inima, să nu mă 
îngreuiez de graiurile gurii, ci să mă veselesc de înțelegerea 
cuvintelor şi să mă gândesc la lucrarea faptelor bune, ca 
luminându-mă cu faptele cele bune, să mă învrednicesc la 
judecată de şederea de-a dreapta Ta, împreună cu toți aleşii 


Tăi. Deci, binecuvintează-mă, Stăpâne, ca din inimă să 
rostesc cu limba mea aşa: 

Şi să începi a citi Psaltirea încet şi cu multă luare-aminte, 
fără să te grăbeşti şi cugetând mereu, ca să înţelegi şi cu 
mintea ce citeşti. 


Catisma Întai 


Psalmul 1: 
Un psalm al lui David, nescris deasupra la evrei 


1. Fericit bărbatul, care n-a umblat în sfatul 
necredincioşilor şi în calea păcătoşilor nu a stat şi pe 
scaunul hulitorilor n-a şezut; 

2. Ci în legea Domnului e voia lui şi la legea Lui va cugeta 
ziua şi noaptea. 

3. Şi va fi ca un pom răsădit lângă izvoarele apelor, care 
rodul său va da la vremea sa şi frunza lui nu va cădea şi 
toate câte va face vor spori. 

4. Nu sunt aşa necredincioşii, nu sunt aşa! Ci ca praful, ce- 
| spulberă vântul de pe faţa pământului. 

5. De aceea nu se vorridica necredincioşii la judecată, nici 
păcătoşii în sfatul drepţilor. 

6. Că ştie Domnul calea drepţilor, iar calea necredincioşilor 
va pieri. 


Psalmul 2 : 
Un psalm al lui David, nescris deasupra la evrei 


1. Pentru ce s-au întărâtat neamurile şi popoarele au 
cugetat deşertăciuni? 

2. Ridicatu-s-au împărații pământului şi căpeteniile s-au 
adunat împreună împotriva Domnului şi a Unsului Său, 
zicând: 

3," Să rupem legăturile lor şi să lepădăm de la noi jugul 
lor". 

4. Cel Ce locuieşte în ceruri va râde de dânşii, şi Domnul îi 
va batjocori pe ei! 

5. Atunci va grăi către ei în urgia Lui şi întru mânia Lui îi 
va tulbura pei; 


6. lar Eu sunt pus împărat de El peste Sion, muntele cel 
sfânt al Lui, vestind porunca Domnului. 

7. Domnul a zis către Mine : " Fiul Meu eşti Tu, Eu astăzi Te- 
am născut ! 

8. Cere de la Mine şi-Ţi voi da neamurile moştenirea Ta; şi 
stăpânirea Ta, marginile pământului. 

9. Paşte-vei pe ele cu toiag de fier; ca pe vasul olarului le 
vei zdrobi !". 

10. Şi acum, împărați, înţelegeţi ! Învăţaţi-vă toţi, care 
judecaţi pământul ! 

11. Slujiţi Domnului cu frică şi vă bucuraţi de El cu 
cutremur. 

12. Luaţi învăţătura, ca nu cumva să Se mânie Domnul şi 
să pieriţi din calea cea dreaptă, când se va aprinde degrab 
mânia Lui! Fericiţi toţi cei ce nădăjduiesc în El! 


Psalmul 3: 


Un psalm al lui David, când a fugit din fata lui Avesalom, fiul sau. 


1. Doamne, cât s-au înmulţit cei ce mă necăjesc! Mulţi se 
scoală asupra mea; 

2. Mulţi zic sufletului meu: "Nu este mântuire lui, întru 
Dumnezeul lui"! 

3. lar Tu Doamne, sprijinitorul meu eşti, slava mea şi Cel ce 
înalţi capul meu. 

4. Cu glasul meu către Domnul am strigat şi m-a auzit din 
muntele cel sfânt al Lui. 

5. Eu m-am culcat şi am adormit; sculatu-m-am că Domnul 
mă va sprijini. 

6. Nu mă voi teme de mii de popoare, care împrejur mă 
împresoară. 

7. Scoală, Doamne, mântuieşte-mă Dumnezeul meu; că Tu 
ai bătut pe toţi ce-mi vrăjmăşuiesc mie în deşert; dinţii 
păcătoşilor ai zdrobit. 

8. A Domnului este mântuirea, şi peste poporul Tău, 
binecuvântarea Ta. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 4: 
Un psalm al lui David; mai-marelui cântăreților, pentru înstrumente cu coarde. 


1. Când Te-am chemat, m-ai auzit, Dumnezeul dreptăţii 
mele ! Întru necaz m-ai desfătat ! Milostiveşte-Te spre mine 
şi ascultă rugăciunea mea. 

2. Fiii oamenilor, până când grei la inimă ? Pentru ce iubiţi 
deşertăciunea şi căutaţi minciuna ? 

3, Să ştiţi că minunat a făcut Domnul pe cel cuvios al Său; 
Domnul mă va auzi când voi striga către Dânsul. 

4. Mâniaţi-vă, dar nu greşiţi; de cele ce ziceţi în inimile 
voastre, în aşternuturile voastre vă căiţi. 

5. Jertfiţi jertfa dreptăţii şi nădăjduiţi în Domnul. 

6. Mulţi zic: " Cine ne va arăta nouă cele bune? ". Dar 
însemnatu-s-a peste noi lumina feţei Tale, Doamne ! 

7. Dat-ai veselie în inima mea, mai mare decât veselia 
pentru rodul lor de grâu, de vin şi de untdelemn ce s-a 
înmulţit. 

8. Cu pace, aşa mă voi culca şi voi adormi, că Tu, Doamne, 
îndeosebi întru nădejde m-ai aşezat. 


Psalmul 5: 


Un psalm al lui David, mai-marelui cântăreților, pentru înstrumente de suflat. 


1. Graiurile mele ascultă-le, Doamne ! înţelege strigarea 
mea ! 

2. la aminte la glasul rugăciunii mele, împăratul meu şi 
Dumnezeul meu, căci către Tine mă voi ruga, Doamne ! 

3. Dimineaţa vei auzi glasul meu; dimineaţa voi sta 
înaintea Ta şi mă vei vedea. 

4. Că Tu eşti Dumnezeu, Care nu voieşti fărădelegea, nici 
nu va locui lângă Tine cel ce vicleneşte. 

5. Nu vor sta călcătorii de lege în preajma ochilor Tăi. Urât- 
ai pe toţi cei ce lucrează fărădelege. 

6. Pierde-vei pe toţi cei ce grăiesc minciuna; pe ucigaş şi 
pe viclean îi urăşte Domnul. 

7. lar eu întru mulţimea milei tale voi întra în casa Ta, 
închina-mă-voi spre sfânt locaşul Tău, întru frica Ta. 

8. Doamne, povăţuieşte-mă întru dreptatea Ta, din pricina 
duşmanilor mei! Îndreptează înaintea mea calea Ta. 

9. Că nu este în gura lor adevăr, inima lor este deşartă; 
groapă deschisă grumazul lor, cu limbile lor viclenesc. 

10. Judecă-i pe ei, Dumnezeule; să cadă din sfaturile lor; 
după mulţimea nelegiuirilor lor, alungă-i pe ei, că Te-au 
amărât, Doamne. 

11. Şi să se veselească toţi cei ce nădăjduiesc întru Tine; 
în veac se vor bucura şi le vei fi sălaş lor, şi se vor lăuda cu 
Tine toţi cei ce iubesc numele Tău. 

12. Că Tu vei binecuvânta pe cel drept, Doamne, căci cu 
arma bunei voiri ne-ai încununat pe noi. 


Psalmul 6: 


Un psalm al lui David, mai-marelui cântăreților, pentru înstrumente cu coarde. 


1. Doamne, nu cu mânia Ta să mă mustri pe mine, nici cu 
urgia Ta să mă cerţi. 

2. Miluieşte-mă, Doamne, că neputincios sunt; vindeca- 
mă, Doamne, că s-au tulburat oasele mele. 

3. Şi sufletul meu s-a tulburat foarte, şi Tu, Doamne, până 
când ? 


4. Întoarce-Te, Doamne; izbăveşte sufletul meu, 
mântuieşte-mă, pentru mila Ta. 

5. Că nu este întru moarte cel ce Te pomeneşte pe Tine. Şi 
în iad cine Te va lăuda pe Tine? 
6. Ostenit-am întru suspinul meu, spăla-voi în fiecare 
noapte patul meu, cu lacrimile mele aşternutul meu voi uda. 
7. Tulburatu-s-a de întristare ochiul meu, imbătrânit-am 
între toţi vrăjmaşii mei. 

8. Depărtaţi-vă de la mine toţi cei ce lucraţi fărădelegea, 
că a auzit Domnul glasul plângerii mele. 

9. Auzit-a Domnul cererea mea, Domnul rugăciunea mea a 
primit. 

10. Să se ruşineze şi să se tulbure foarte toţi vrâăjmaşii mei; 
să se întoarcă şi să se ruşineze foarte degrabă. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 7: 


Un psalm al lui David, pe care l-a cântat Domnului, pentru cuvintele lui Huşi, fiul 
lui lemeni. 


1. Doamne, Dumnezeul meu, în Tine am nădăjduit. 
Mântuieşte-mă de toţi cei ce mă prigonesc şi mă izbăveşte, 

2. Ca nu cumva să răpească sufletul meu ca un leu, 
nefiind cine să mă izbăvească, nici cine să mă mântuiască. 


3. Doamne, Dumnezeul meu, de am făcut aceasta, de este 
nedreptate în mâinile mele, 

4. De am răsplătit cu rău celor ce mi-au făcut mie rău şi de 
am jefuit pe vrăjmaşii mei fără temei, 

5. Să prigonească vrăjmaşul sufletul meu şi să-l prindă, să 
calce la pământ viaţa mea şi slava mea în ţărână să o aşeze. 

6. Scoală-Te, Doamne, întru mânia Ta, înalţă-le până la 
hotarele vrăjmaşilor mei; scoală-Te, Doamne, Dumnezeul 
meu, cu porunca cu care ai poruncit, 

7. Şi adunare de popoare Te va înconjura, şi peste ea la 
înălţime Te întoarce. 

8. Domnul va judeca pe popoare; judecă-mă, Doamne, 
după dreptatea mea şi după nevinovăția mea. 

9. Sfârşească-se răutatea păcătoşilor şi întăreşte pe cel 
drept, Cel ce cerci inimile şi rărunchii, Dumnezeule drepte. 

10. Ajutorul meu de la Dumnezeu, Cel ce mântuieşte pe 
cei drepţi la inimă. 

11. Dumnezeu este judecător drept, tare şi îndelung- 
răbdător, şi nu Se mânie în fiecare zi. 

12. De nu vă veţi întoarce, sabia Sa o va luci, arcul Său l-a 
încordat şi l-a pregătit. 

13. Şi în ela gătit unelte de moarte; săgețile Lui pentru cei 
ce ard le-a lucrat. 

14. lată, a poftit nedreptatea, a zămislit silnicia şi a născut 
nelegiuirea. 

15. Groapă a săpat şi a adâncit-o, şi va cădea în groapa pe 
care a făcut-o. 

16. Să se întoarcă nedreptatea lui pe capul lui şi pe 
creştetul lui silnicia lui să se coboare. 

17. Lăuda-voi pe Domnul după dreptatea Lui şi voi cânta 
numele Domnului Celui Preaînalt. 


Psalmul 8: 


Un psalm al lui David, mai-marelui cântăreților, pentru ghitith. 


1. Doamne, Dumnezeul nostru, cât de minunat este 
numele Tău în tot pământul ! Că s-a înălţat slava Ta mai 
presus de ceruri. 

2. Din gura pruncilor şi a celor ce sug ai săvârşit lauda, 
pentru vrăjmaşii Tăi, ca să amuţeşti pe vrăjmaş şi pe 
răzbunător. 

3. Când privesc cerurile, lucrul mâinilor Tale, luna şi stelele 
pe care Tu le-ai întemeiat, imi zic: 

4. Ce este omul că-Ţi aminteşti de el? Sau fiul omului că-l 
cercetezi pe el? 

5. Micşoratu-l-ai pe dânsul cu puţin faţă de îngeri, cu slavă 
şi cu cinste l-ai încununat peel. 

6. Pusu-l-ai pe dânsul peste lucrul mâinilor Tale, toate le-ai 
supus sub picioarele lui. 

7. Oile şi boii, toate; încă şi dobitoacele câmpului; 

8. Pasările cerului şi peştii mării, cei ce străbat cărările 
mărilor. 

9. Doamne, Dumnezeul nostru, cât de minunat este 
numele Tău în tot pământul! 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 
Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 
După întâia catisma: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Intru fărădelegi fiind zămislit, eu, păcătosul, nu cutez a 
căuta la înălțimea cerului; dar îndrăznina către iubirea Ta de 
oameni, strig ie: Dumnezeule, milostiv fii mie şi mă 
mântuieşte! 


De vreme ce dreptul abia se mântuieşte, cum mă voi 
arăta eu, păcătosul, cel ce nu am purtat greutatea şi zăduful 
Zilei? Ci numără-mă, Dumnezeule, cu cei din ceasul al 
unsprezecelea şi mă mântuieşte! 


Slavă... 


Brațele părinteşti grăbeşte a mi le deschide, că în păcate 
am cheltuit viața mea ! Şi căutând, Mântuitorule, la bogăţia 
cea neimpuţinată a îndurărilor Tale, nu trece acum cu 
vederea inima mea cea sărăcită, căci către Tine, Doamne, 
strig cu umilinţă : greşit-am la cer şi înaintea Ta! 


Și acum... 


Preasfântă Fecioară, nădejdea creştinilor, pe Dumnezeu, 
pe Care L-ai născut mai presus de minte şi de cuvânt, roagă- 
L neîncetat, împreună cu puterile cele de sus, să ne dea 
iertare de păcate şi îndreptarea vieții, nouă tuturor, celor ce 
cu credință şi cu dragoste te preamărim pururea. 


Apoi: Doamne miluieşte (de 40 de ori) şi rugăciunea 
aceasta: 


Stăpâne atotputernice şi necuprins, Putere incepătoare de 
lumină şi nepătrunsă, Părintele Fiinţei celei ipostatice şi 
Purcezătorul Duhului Tău Celui de o putere, Care pentru 
îndurările milostivirii şi pentru negrăita bunătate nu ai trecut 
cu vederea firea omenească cea cuprinsă de întunericul 
păcatului, ci dumnezeieştile lumini ale sfintelor Tale 
învățături le-ai strălucit în lume mai întâi prin lege şi prin 
prooroci, iar mai apoi prin însuşi Fiul Tău Cel Unul-Născut, 
Care ai binevoit să ne răsară nouă trupeşte şi la strălucirea 


luminii Tale să ne povăţuiască,; fie urechile Tale luând aminte 
la glasul rugăciunii noastre şi ne dăruieşte nouă, Doamne, 
cu inimă neadormită şi trează să petrecem toată noaptea 
vieții acesteia aşteptând venirea Fiului Tău şi Dumnezeului 
nostru, Judecătorul tuturor, nu culcați şi dormind, ci 
priveghind şi cugetând la lucrarea poruncilor Tale să ne 
aflăm, şi întru bucuria Lui împreună să intrăm, unde este 
glasul cel neincetat al celor ce prăznuiesc şi nespusa 
dulceaţă a celor ce privesc frumusețea feţei Tale celei 
negrăite. Că bun şi iubitor de oameni Dumnezeu eşti şi ie 
slavă înălțăm, Tatălui Celui fără de început, impreună şi 
Unuia-Născut Fiului Tău şi Preasfântului şi bunului şi de viață 
făcătorului Tău Duh, acum şi pururea şi în vecii vecilor. 
Amin! 


Catisma a doua 


Psalmul 9: 
Un psalm al lui David, mai-marelui cântăreților, pentru cele ascunse ale fiului. 


1. Lăuda-Te-voi, Doamne, din toată inima mea, spune-voi 
toate minunile Tale. 

2. Veseli-mă-voi şi mă voi bucura de Tine; cânta-voi 
numele Tău, Preaînalte. 

3. Când se vor întoarce vrăjmaşii mei înapoi, slăbi-vor şi 
vor pieri de la faţa Ta. 

4. Că ai făcut judecata mea şi dreptatea mea; şezut-ai pe 
scaun, Cel ce judeci cu dreptate. 

5. Certat-ai neamurile şi au pierit nelegiuiţii; stins-ai 
numele lor în veac şi în veacul veacului. 

6. Vrăjmaşului i-au lipsit de tot săbiile şi cetăţile i le-ai 
sfărâmat; pierit-a pomenirea lor în sunet. 

7. lar Domnul rămâne în veac; gătit-a scaunul Lui de 
judecată 

8. Şi El va judeca lumea; cu dreptate va judeca popoarele. 

9. Şi a fost Domnul scăpare săracului, ajutor la vreme 
potrivită în necazuri. 

10. Să nădăjduiască în Tine cei ce cunosc numele Tău, că 
n-ai părăsit pe cei ce Te caută pe Tine, Doamne ! 

11. Cântaţi Domnului, Celui ce locuieşte în Sion, vestiți 
între neamuri faptele Lui. 

12. Că Cel ce răzbună sângele lor şi-a adus aminte. N-a 
uitat sângele săracilor. 

13. Miluieşte-mă, Doamne! Vezi smerenia mea, de câtre 
vrăjmaşii mei, Cel ce mă înalţi din porţile morţii, 

14. Ca să vestesc toate laudele Tale, în porţile fiicei 
Sionului; veseli-mă-voi de mântuirea Ta! 

15. Căzut-au neamurile în groapa pe care au facut-o; în 
cursa aceasta, pe care au ascuns-o, s-a prins piciorul lor. 


16. Se cunoaşte Domnul când face judecată! Întru faptele 
mâinilor lui s-a prins păcătosul. 

17. Să se întoarcă păcătoşii în iad; toate neamurile care 
uită pe Dumnezeu, 

18. Că nu până în sfârşit va fi uitat săracul, iar răbdarea 
săracilor în veac nu va pieri. 

19. Scoală-Te, Doamne, să nu se întărească omul; să fie 
judecate neamurile înaintea Ta! 

20. Pune, Doamne, legiuitor peste ele, ca să cunoască 
neamurile că oameni sunt. 

21. Pentru ce, Doamne, stai departe? Pentru ce treci cu 
vederea la vreme de necaz? 

22. Când se mândreşte necredinciosul, se aprinde săracul; 
se prind în sfaturile pe care le gândesc. 

23. Că se laudă păcătosul cu poftele sufletului lui, iar cel 
ce face strâmbătate pe sine se binecuvintează. 

24. Întărâtat-a cel păcătos pe Domnul, după mulţimea 
mâniei Lui; nu-L va căuta; nu este Dumnezeu înaintea lui. 

25. Spurcate sunt căile lui în toată vremea; lepădate sunt 
judecăţile Tale de la faţa lui, peste toţi vrăjmaşii lui va 
stăpâni. 

26. Că a zis întru inima sa : nu mă voi clătina din neam în 
neam, rău nu-mi va fi. 

27. Gura lui e plină de blestem, de amărăciune şi de 
vicleşug; sub limba lui, osteneală şi durere. 

28. Stă la pândă în ascuns cu cei bogaţi ca să ucidă pe cel 
nevinovat; ochii lui spre cel sărac privesc. 

29. Pândeşte din ascunziş, ca leul din culcuşul său; 
pândeşte ca să apuce pe sărac, pândeşte pe sărac ca să-l 
tragă la el. 

30. În laţul lui îi va smeri; se va pleca şi va cădea asupra 
lui, când va stăpâni pe cei săraci. 

31. Că a zis în inima lui: "Uitat-a Dumnezeu ! Întors-a faţa 
Lui, ca să nu vadă până în sfârşit!" 

32, Scoală-Te, Doamne, Dumnezeul meu! Înalţă-se mâna 
Ta! nu uita pe săracii Tăi până în sfârşit! 


33. Pentru ce a mâniat necredinciosul pe Dumnezeu? Că a 
zis în inima lui: Domnul nu va cerceta! 

34. Vezi, pentru că Tu priveşti la necazuri şi la durere, ca 
să le ieie în mâinile Tale; căci în Tine se încrede săracul, iar 
orfanului Tu i-ai fost ajutor. 

35. Zdrobeşte braţul celui păcătos şi rău, păcatul lui va fi 
căutat şi nu se va afla. 

36. Împărăţi-va Domnul în veac şi în veacul veacului ! 
Pieriţi neamuri din pământul Lui. 

37. Dorinţa săracilor a auzit-o Domnul; la râvna inimii lor a 
luat aminte urechea Ta. 

38. Judecă pe sărac şi pe smerit, ca să nu se mai 
mândrească omul pe pământ. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Psalmul 10: 


Un psalm al lui David, mai-marelui cântăreților. 


1. În Domnul am nădăjduit. Cum veţi zice sufletului meu: " 
Mută-te în munţi ca o pasăre?" 

2. Că iată păcătoşii au încordat arcul, gătit-au săgeți în 
tolbă, ca să săgeteze în întuneric pe cei drepţi la inimă. 

3. Că au surpat ceea ce ai aşezat; dar dreptul ce a făcut? 

4. Domnul este în Biserica cea sfântă a Lui, Domnul în cer 
are scaunul Său. Ochii Lui spre sărac privesc, genele Lui 


cercetează pe fiii oamenilor. 

5. Domnul cercetează pe cel drept şi pe cel necredincios; 
iar pe cel ce iubeşte nedreptatea îl urăşte sufletul Său. 

6. Va ploua peste păcătoşi lături, foc şi pucioasă; iar 
suflare de vifor este partea paharului lor. 

7. Că drept este Domnul şi dreptatea a iubit şi faţa Lui spre 
cel drept priveşte. 


Psalmul 11: 


Un psalm al lui David, mai-marelui cântăreților, pentru înstrumente cu opt 
coarde. 


1. Mântuieşte-mă, Doamne, că a lipsit cel cuvios, că s-a 
împuţinat adevărul de la fiii oamenilor. 

2. Deşertăciuni a grăit fiecare către aproapele Său, buze 
viclene în inimă, şi în inimă rele au grăit. 

3, Pierde-va Domnul toate buzele cele viclene şi limba cea 
plină de mândrie. 

4. Pe cei ce au zis: " Cu limba noastră ne vom mări, căci 
buzele noastre de la noi sunt; cine ne este Domn?" 

5. Pentru necazul săracilor şi suspinul nenorociţilor Mă voi 
scula, zice Domnul; le voi aduce lor mântuirea şi le voi vorbi 
pe faţă. 

6. Cuvintele Domnului, cuvinte curate, argint lămurit în 
foc, curăţat de pământ, curăţat de şapte ori. 

7. Tu, Doamne, ne vei păzi şi ne vei feri de neamul acesta 
în veac. 

8. Căci atunci când se ridică sus oamenii de nimic, 
nelegiuiţii mişună pretutindeni. 


Psalmul 12: 
Un psalm al lui David, mai-marelui cântăreților. 


1. Până când, Doamne, mă vei uita până în sfârşit? Până 
când vei întoarce faţa Ta de la mine? 


2. Până când voi pune gânduri în sufletul meu, durere în 
inima mea ziua şi noaptea? 

3. Până când se va înălța vrăjmaşul meu împotriva mea? 

4. Caută, auzi-mă Doamne, Dumnezeul meu, luminează 
ochii mei, ca nu cumva să adorm întru moarte, 

5. Ca nu cumva să zică vrăjmaşul meu :" Întăritu-m-am 
asupra lui". Cei ce mă necăjesc se vor bucura de mă voi 
clătina. 

6. lar eu spre mila Ta am nădăjduit; bucura-se-va inima 
mea de mântuirea Ta; cănta-voi Domnului, Celui ce mi-a 
făcut bine şi voi cânta numele Domnului Celui Preaînalt 


Psalmul 13: 


Un psalm al lui David, mai-marelui cântăreților. 


1. Zis-a cel nebun în inima sa: "Nu este Dumnezeu!" 
Stricatu-s-au oamenii şi urâţi s-au făcut întru îndeletnicirile 
lor. Nu este cel ce face bunătate, nu este până la unul. 

2. Domnul din cer a privit peste fiii oamenilor, să vadă de 
este cel ce înţelege, sau cel ce caută pe Dumnezeu. 

3. Toţi s-au abătut, împreună netrebnici s-au făcut; nu este 
cel ce face bunătate, nu este până la unul. 

4. Oare, nu se vor înţelepţi toţi cei ce lucrează 
fărădelegea? Cei ce mănâncă pe poporul meu ca pâinea, pe 
Domnul nu L-au chemat. 

5. Acolo s-au temut de frică, unde nu era frică, pentru că 
Dumnezeu este cu neamul drepţilor. 

6. Săracul nădăjduieşte în Domnul şi voi aţi râs de 
nădejdea lui, zicând : Cine va da din Sion mântuire lui Israel 
? 

7. Dar când va întoarce Domnul pe cei robiţi ai poporului 
Său, bucura-se-va lacov şi se va veseli Israel. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 14: 
Un psalm al lui David. 


1. Doamne, cine va locui în locaşul Tău şi cine se va 
sălăşlui în muntele cel sfânt al Tău? 

2. Cel ce umblă fără prihană şi face dreptate, cel ce are 
adevărul în inima sa, 

3. Cel ce n-a viclenit cu limba lui, nici n-a făcut râu 
împotriva vecinului Său şi ocară n-a rostit împotriva 
aproapelui Său. 

4. Defăimat să fie înaintea Lui cel ce vicleneşte, iar pe cei 
ce se tem de Domnul îi slăveşte; cel ce se jură aproapelui 
său şi nu se leapădă, 

5. Argintul său nu l-a dat cu camătă şi daruri împotriva 
celor nevinovaţi n-a luat. Cel ce face aceasta nu se va 
clătina în veac. 


Psalmul 15: 


Un psalm al lui David. 


1. Păzeşte-mă, Doamne, că spre Tine am nădăjuit. 

2. Zis-am Domnului: " Domnul meu eşti Tu, că bunătăţile 
mele nu-Ţi trebuie". 

3. Prin sfinţii care sunt pe pământul Lui, minunată a făcut 
Domnul toată voia întru ei. 

4. Înmulţitu-s-au slăbiciunile celor ce aleargă după alţi 
dumnezei. Nu voi lua parte la adunările lor cu jertfe de 
sânge, nici nu voi pomeni numele lor pe buzele mele. 


5. Domnul este partea moştenirii mele şi a paharului meu. 
Tu eşti Cel care imi aşezi mie iarăşi moştenirea mea. 

6. Sorţii mi-au căzut între cei puternici, că moştenirea mea 
este puternică. 

7. Binecuvânta-voi pe Domnul, Cel ce m-a înţelepţit; la 
aceasta şi noaptea mă îndeamnă inima mea. 

8. Văzut-am mai înainte pe Domnul înaintea mea pururea, 
că de-a dreapta mea este ca să nu mă clatin. 

9. Pentru aceasta s-a veselit inima mea şi s-a bucurat 
limba mea, dar încă şi trupul meu va sălăşlui întru nădejde. 

10. Că nu vei lăsa sufletul meu în iad, nici nu vei da pe cel 
cuvios al Tău să vadă stricăciunea. 

11. Cunoscute mi-ai făcut căile vieţii; umplea-mă-vei de 
veselie cu faţa Ta şi la dreapta Ta de frumuseți veşnice mă 
voi sătura. 


Psalmul 16: 


O rugăciune a lui David. 


1. Auzi, Doamne, dreptatea mea, ia aminte cererea mea, 
ascultă rugăciunea mea, din buze fără de viclenie. 

2. De la faţa Ta judecata mea să iasă, ochii mei să vadă 
cele drepte. 

3. Cercetat-ai inima mea, noaptea ai cercetat-o; cu foc m- 
ai lămurit, dar nu s-a aflat în mine nedreptate. 

4. Ca să nu grăiască gura mea lucruri omeneşti, pentru 
cuvintele buzelor Tale eu am păzit căi aspre. 

5. Îndreaptă picioarele mele în cărările Tale, ca să nu 
şovăie paşii mei. 

6. Eu am strigat, că m-ai auzit, Dumnezeule; pleacă 
urechea Ta către mine şi auzi cuvintele mele. 

7. Minunate fă milele Tale, Cel ce mântuieşti pe cei ce 
nădăjduiesc în Tine de cei ce stau împotriva dreptei tale. 

8. Păzeşte-mă, Doamne, ca pe lumina ochilor; cu 
acoperământul aripilor Tale acoperă-mă 


9. De faţa necredincioşilor care mă necăjesc pe mine. 
Vrăjmaşii mei sufletul meu l-au cuprins; 

10. Cu grăsime inima lor şi-au încuiat, gura lora grăit 
mândrie. 

11. lzgonindu-mă, acum m-au înconjurat; ochii lor şi-au 
aţintit ca să mă plece la pământ. 

12. Apucatu-m-au ca un leu gata de pradă, ca un pui de 
leu ce locuieşte în ascunzişuri. 

13. Scoală-Te, Doamne, întâmpină-i pe ei şi împiedică-i. 
Izbăveşte sufletul meu de cel necredincios, cu sabia Ta. 

14. Doamne, desparte-mă de oamenii acestei lumi, ce-şi 
iau partea în viaţă, căci s-a umplut pântecele lor de 
bunătăţile Tale; săturatu-s-au fiii lor şi au lăsat rămăşiţele 
pruncilor. 

15. lar eu întru dreptate mă voi arăta feţei Tale, sătura-mă- 
voi când se va arăta slava Ta. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a doua: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Eu sunt, Doamne, pomul cel neroditor, care nici o roadă 
de pocăință nu aduc şi mă tem de tăiere şi de focul cel 
nestins mă înfricoşez. Pentru aceea mă rog [ie: mai înainte 
de împrejurarea aceea, întoarce-mă şi mă mântuieşte! 


Ca valurile mării s-au ridicat asupra mea fărădelegile mele 
şi ca o corabie pe luciul mării mă înviforez de mulțimea 
greşelilor: Tu, Doamne, îndreptează-mă prin pocăință la 
limanul cel lin şi mă mântuieşte! 


Slavă... 


Miluieşte-mă! a zis David. Şi eu strig către Tine: greşit-am, 
Mântuitorule, ci ştergându-mi păcatele prin pocăință, 
miluieşte-mă! 


Și acum... 


Mijlocitoarea cea fierbinte a creştinilor, roagă pe Fiul Tău, 
Născătoare de Dumnezeu, să ne izbăvească de toată 
răutatea şi necazul vrăjmaşului şi să ne dea iertare de cele 
ce am greşit, pentru indurările cele milostive, cu rugăciunile 
tale, Maică Fecioară! 


Apoi: Doamne miluieşte (de 40 de ori) şi rugăciunea 
aceasta: 


Stăpâne întru tot puternice, Părintele Domnului nostru 
lisus Hristos, al Unuia-Născut Fiului Tău, dă-mi trup 
neintinat, inimă curată, minte trează, cunoştinţă nerătăcită 
şi venirea Duhului Sfânt, spre câştigarea şi încredințarea 
adevărului celui întru Hristosul Tău, cu Care Ţi se cuvine 
slava, cinstea şi inchinăciunea, impreună cu Duhul Sfânt. 
Amin. 


Catisma a treia 


Psalmul 17: 


Mai-marelui cântăreților. Un psalm al lui David, sluga Domnului, care a grăit 
Domnului cuvintele cântării acesteia, în ziua în care l-a izbăvit pe el Domnul din 
mâna tuturor vrăjmaşilor lui şi din mâna lui Saul. Şi a zis : 


1. lubi-Te-voi, Doamne, vârtutea mea. Domnul este 
întărirea mea şi scăparea mea şi izbăvitorul meu, 

2. Dumnezeul meu, ajutorul meu, şi voi nădăjdui spre 
Dânsul; 

3. Apărătorul meu şi puterea mântuirii mele, şi sprijinitorul 
meu. 

4. Lăudând voi chema pe Domnul şi de vrăjmaşii mei mă 
voi izbăvi. 

7. Şi când mă necăjeau am chemat pe Domnul şi către 
Dumnezeul meu am strigat. 

8. Auzit-a din locaşul Lui cel sfânt glasul meu şi strigarea 
mea, înaintea Lui, va întra în urechile Lui. 

9. Şi s-a clătinat şi s-a cutremurat pământul şi temeliile 
munţilor s-au tulburat şi s-au clătinat că S-a mâniat pe ele 
Dumnezeu. 

10. Întru mânia Lui fum s-a ridicat şi pară de foc de la faţa 
Lui, cărbuni aprinşi dela El. 

11. Şi a plecat cerurile şi S-a pogorât şi negura sub 
picioarele Lui. 

12. Şi S-a suit pe heruvimi şi a zburat; zburat-a pe aripile 
vântului. 

13. Şi Şi-a pus întunericul acoperământ, împrejurul Lui 
cortul Lui, apa întunecoasă în norii văzduhului. 

14. De strălucirea feţei Lui norii au fugit, glasul Lui prin 
gridină şi cărbuni de foc. 

15. Şi a tunat din cer Domnul şi Cel Preaînalt a dat glasul 
Său. 


16. Trimis-a săgeți şi i-a risipit pe ei, şi fulgere a înmulţit şi 
i-a tulburat pe ei. 

17. Şi s-au arătat izvoarele apelor şi s-au descoperit 
temeliile lumii, 

18. De certarea Ta, Doamne, de suflarea Duhului mâniei 
Tale. 

19. Trimis-a din înălţime şi m-a luat, ridicatu-m-a din ape 
multe. 

20. lzbăveşte-mă de vrăjmaşii mei cei tari şi de cei cemă 
urăsc pe mine, că s-au întărit mai mult decât mine. 

21. Întâmpinatu-m-au ei în ziua necazului meu, dar 
Domnul a fost întărirea mea. 

22. Şi m-a scos la loc larg, m-a izbăvit, că m-a voit. 

23. Şi îmi va răsplăti mie Domnul după dreptatea mea, şi 
după curăţia mâinilor mele imi va răsplăti mie. 

24. Că am păzit căile Domnului şi n-am fost necredincios 
Dumnezeului meu. 

25. Că toate judecăţile Lui sunt înaintea mea, şi 
îndreptările Lui nu s-au depărtat de la mine. 

26. Şi voi fi fără prihană cu Dânsul, şi mă voi păzi de 
fărădelegea mea. 

27. Şi îmi va răsplăti mie Domnul după dreptatea mea, şi 
după curăţia mâinilor mele înaintea ochilor Lui. 

28. Cu cel cuvios, cuvios vei fi; şi cu omul nevinovat, 
nevinovat vei fi. 

29. Şi cu cel ales, ales vei fi; şi cu cel îndărătnic, Te vei 
îndătrătnici. 

30. Că Tu pe poporul cel smerit îl vei mântui, şi ochii 
mândrilor îi vei smeri. 

31. Că Tu vei aprinde făclia mea, Doamne, Dumnezeul 
meu, şi vei lumina întunericul meu. 

32. Căci cu Tine mă voi izbăvi de ispită şi cu Dumnezeul 
meu voi trece zidul. 

33. Dumnezeul meu, fără de prihană este calea Lui, 
cuvintele Domnului în foc lămurite; scut este tuturor celor ce 
nădăjduiesc în El. 


34. Că cine este Dumnezeu afară de Domnul? Şi cine este 
Dumnezeu afară de Dumnezeul nostru? 

35. Dumnezeu, cel ce mă încinge cu putere şi a pus fără 
prihană calea mea. 

36. Cel ce face picioarele mele ca ale cerbului şi peste cele 
înalte mă pune. 

37. Cel ce întăreşti mâinile mele în vreme de război şi ai 
pus arc de aramă în braţele mele. 

38. Şi mi-ai dat mie scutul mântuirii mele şi dreapta Ta m-a 
sprijinit. 

39. Şi certarea Ta m-a îndreptat până în sfârşit, şi certarea 
Ta însăşi mă va învăţa. 

40. Lărgit-a paşii mei sub mine, şi n-au slăbit picioarele 
mele. 

41. Urmări-voi pe vrăjmaşii mei şi-i voi prinde pe dânşii şi 
nu mă voi întoarce până ce se vor sfârşi. 

42. Zdrobi-i-voi pe ei şi nu vor putea să stea, cădea-vor 
sub picioarele mele. 

43. Şi m-ai încins cu putere spre război, şi ai împiedicat pe 
toţi cei ce se sculau împotriva mea. 

44. Şi pe vrăjmaşii mei i-ai făcut să fugă, iar pe cei cemă 
urăsc i-ai nimicit. 

45, Strigat-au către Domnul şi nu era cel ce mântuieşte; şi 
nu i-a auzit peei. 

46. Şi-i voi sfărâma pe ei ca praful în faţa vântului, ca tina 
uliţelor îi voi zdrobi pe ei. 

47. lzbăveşte-mă de răzvrătirile poporului; pusu-m-ai 
căpetenie neamurilor. 

48. Poporul pe care nu l-am cunoscut mi-a slujit mie. Cu 
auzul urechii m-a auzit. 

49. Fiii străini m-au minţit pe mine. Fiii străini au 
îmbătrânit şi au şchiopătat din cărările lor. 

50. Viu este Domnul şi binecuvântat este Dumnezeul meu 
şi să se înalțe Dumnezeul mântuirii mele. 

51. Dumnezeule, Cel ce mi-ai dat izbânda şi mi-ai supus 
popoarele; izbăvitorul meu de vrăjmaşii cei furioşi, 


52. De la cei ce se ridică împotriva mea înalţă-mă, de omul 
nedrept izbăveşte-mă. 

53. Pentru aceasta Te voi lăuda între neamuri, Doamne; şi 
numele Tău îl voi cânta. 

54. Cel ce măreşti mântuirea împăratului Tău şi faci mila 
unsului Tău, lui David şi seminţiei lui până în veac. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 18: 


Un psalm al lui David, mai-marelui cântăreților. 


1. Cerurile spun slava lui Dumnezeu şi facerea mâinilor Lui 
o vesteşte tăria. 

2. Ziua zilei spune cuvânt şi noaptea nopţii vesteşte 
ştiinţa. 

3. Nu sunt graiuri, nici cuvinte, ale căror glasuri să nu se 
audă. 

4. În tot pământul a ieşit vestirea lor şi la marginile lumii 
cuvintele lor. 

5, În soare şi-a pus locaşul Său; şi Ele ca un mire ce iese 
din cămara sa. 

6. Bucura-se-va ca un uriaş, care aleargă drumul lui. 

7. De la marginea cerului ieşirea lui, şi oprirea lui până la 
marginea cerului; şi nu este cine să se ascundă de căldura 
lui. 


8. Legea Domnului e fără prihană, întoarce sufletele; 
mărturia Domnului e credincioasă, întelepţeşte pruncii; 

9. judecăţile Domnului sunt drepte, veselesc inima; 
porunca Domnului e strălucitoare, luminează ochii; 

10. Frica de Domnul este curată, rămâne în veacul 
veacului; judecăţile Domnului sunt adevărate, îndreptăţite 
toate. 

11. Dorite-s mai mult decât aurul şi decât piatra cea de 
mare preţ şi mai dulci decât mierea şi fagurele. 

14. Şi de cele străine fereşte pe robul Tău; de nu mă vor 
stăpâni, atunci fără prihană voi fi şi mă voi curăţi de păcat 
mare. 

15. Şi vor bineplăcea cuvintele gurii mele şi cugetul inimii 
mele înaintea Ta pururea; Doamne, ajutorul meu şi 
izbăvitorul meu. 


Psalmul 19: 


Un psalm al lui David, mai-marelui cântăreților. 


1. Să te audă Domnul în ziua necazului, şi să-ţi fie scut 
numele Dumnezeului lui lacob. 

2. Trimită ţie ajutor din locaşul Lui cel sfânt, şi din Sion 
sprijinească-te pe tine. 

3. Pomenească toată jertfa ta, arderea de tota ta 
bineplăcută să-l fie. 

4. Dea ţie Domnul după inima ta, şi tot sfatul Tău să-l 
plinească. 

5. Bucura-ne-vom de mântuirea Ta, şi întru numele 
Dumnezeului nostru ne vom mări. Plinească Domnul toate 
cererile tale. 

6. Acum am cunoscut că a mântuit Domnul pe Unsul Său 
cu puterea dreptei Sale. 

7. Auzi-L-va pe Dânsul din cerul cel sfânt al Lui. 

8. Unii se laudă cu căruțele lor, alţii cu caii lor, iar noi ne 
lăudăm cu numele Domnului Dumnezeului nostru. 


9. Aceştia s-au împiedicat şi au căzut, iar noi ne-am sculat 
şi ne-am îndreptat. 

10. Doamne, mântuieşte pe împăratul şi ne auzi pe noi, în 
orice zi Te vom chema. 


Psalmul 20: 


Un psalm al lui David, mai-marelui cântăreților. 


1. Doamne, întru puterea Ta se va veseli împăratul şi întru 
mântuirea Ta se va bucura foarte. 

2. După dorirea inimii lui i-ai dat lui, şi de voia buzelor lui 
nu l-ai lipsit peel. 

3. Că l-ai întâmpinat pe el cu binecuvântările bunătăţii, 
pus-ai pe capul lui cunună de piatră scumpă. 

4. Viaţă a cerut de la Tine şi i-ai dat lui lungime de zile în 
veacul veacului. 

5. Mare este slava lui întru mântuirea Ta, slavă şi mare 
cuviinţă vei pune peste el. 

6. Că îi vei da lui binecuvântare în veacul veacului; veseli- 
I-vei pe Dânsul întru bucurie cu faţa Ta. 

7. Că împăratul nădăjduieşte în Domnul şi întru mila Celui 
Preaînalt nu se va clinti. 

8. Află-se mâna Ta, peste toţi vrăjmaşii Tăi, dreapta Ta să 
afle pe toţi cei ce Te urăsc pe Tine. 

9. Pune-i vei pe ei ca un cuptor de foc în vremea arătării 
Tale; 

10. Domnul întru mânia Sa îi va tulbura pe ei, şi-i va 
mânca pe ei focul. 

11. Rodul lor de pe pământ îl vei pierde, şi sămânţa lor 
dintre fiii oamenilor. 

12. Că au gândit rele împotriva Ta, au cugetat sfaturi, care 
nu vor putea să stea. 

13. Că îi vei pune pe ei pe fugă şi cu arcul Tău vei ţinti 
capul lor. 

14. Înalţă-Te, Doamne, întru tăria Ta; cânta-vom şi vom 
lăuda puterile Tale. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 


Aliluia, Aliluia, Aliluia, slavă Ţie, Dumnezeul nostru, slavă 
Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 21: 


Un psalm al lui David, mai-marelui cântăreților, pentru sprijinul cel de dimineaţa. 


1. Dumnezeul meu, Dumnezeul meu, ia aminte la mine, 
pentru ce m-ai părăsit ? Departe sunt de mântuirea mea 
cuvintele greşalelor mele. 

2. Dumnezeul meu, striga-voi ziua, şi nu vei auzi, şi 
noaptea, şi nu Te vei gândi la mine. 

3. lar Tu întru cele sfinte locuieşti, lauda lui Israel. 

4. În Tine au nădăjduit părinţii noştri, nădăjduit-au întru 
Tine şi i-ai izbăvit pe ei. 

5. Către Tine au strigat şi s-au mântuit, în Tine au 
nădăjduit şi nu s-au ruşinat. 

6. lar eu sunt vierme şi nu om, ocara oamenilor şi 
defăimarea poporului. 

7. Toţi cei ce m-au văzut m-au batjocorit, grăit-au cu 
buzele, clătinat-au capul, zicând : 

8. "Nădăjduit-a spre Domnul, izbăvească-l pe el, 
mântuiască-l pe el, că-l voieşte pe el". 

9. Că Tu eşti Cel ce m-ai scos din pântecele maicii mele, 
Dumnezeul meu eşti Tu. 

10. Spre Tine m-am aruncat de la naştere, din pântecele 
maicii mele Dumnezeul meu eşti Tu. 


11. Nu Te depărta de la mine, că necazul este aproape şi 
nu este cine să-mi ajute. 

12. Înconjuratu-m-au viței mulţi, tauri graşi m-au 
împresurat. 

13. Deschis-au asupra mea gura lor, ca un leu ce răpeşte şi 
răcneşte. 

14. Ca apa m-am vărsat şi s-au risipit toate oasele mele. 

15. Făcutu-s-a inima mea ca ceara ce se topeşte în mijlocul 
pântecelui meu. 

16. Uscatu-s-a ca un vas de lut tăria mea, şi limba mea s-a 
lipit de cerul gurii mele şi în ţărâna morţii m-ai pogorât. 

17. Că m-au înconjurat câini mulţi, adunarea celor vicleni 
m-a împresurat. 

18. Străpuns-au mâinile şi picioarele mele. 

19. Numărat-au toate oasele mele, iar ei priveau şi se 
uitau la mine. 

20. Impărţit-au hainele Mele loruşi şi pentru cămaşa Mea 
au aruncat sorții. 

21. lar Tu, Doamne, nu depărta ajutorul Tău de la mine, 
spre sprijinul meu ia aminte. 

22. Izbăveşte de sabie sufletul meu, şi din gheara câinelui 
viaţa mea. 

23. lzbăveşte-mă din gura leului, şi din coarnele taurilor 
smerenia mea. 

24. Spune-voi numele Tău fraţilor mei, în mijlocul adunării 
Te voi lăuda, zicând: 

25. Cei ce vă temeţi de Domnul lăudaţi-L pe El, toată 
seminţia lui lacob slăviţi-L pe el ! 

26. Să se teamă de Dânsul toată seminţia lui Israel. 

27. Că n-a defăimat, nici n-a lepădat ruga săracului, 

28. Nici n-a întors faţa Lui de la mine, şi când am strigat 
către Dânsul, m-a auzit. 

29. De la Tine este lauda mea în adunare mare, 
rugăciunile mele le voi face înaintea celor ce se tem de El. 

30. Mânca-vor săracii şi se vor sătura şi vor lăuda pe 
Domnul, iar cei ce-L caută pe Dânsul vii vor fi inimile lor în 


veacul veacului. 

31. Işi vor aduce aminte şi se vor întoarce la Domnul toate 
marginile pământului. 

32. Şi se vor închina înaintea Lui toate seminţiile 
neamurilor. 

33. Că a Domnului este împăraţia şi El stăpâneşte peste 
neamuri. 

34. Mâncat-au şi s-au închinat toţi graşii pământului; 
înaintea Lui vor cădea toţi cei ce se coboară în pământ. 

35. Şi sufletul meu în El viază. Şi seminţia mea va sluji Lui. 

36. Se va vesti Domnului neamul ce va să vină. Şi vor vesti 
dreptatea Lui poporului ce se va naşte şi ce a făcut Domnul. 


Psalmul 22: 


Un psalm al lui David. 


1. Domnul mă paşte şi nimic nu-mi va lipsi. 

2. La loc cu păşune, acolo m-a sălăşluit; la apa odihnei m-a 
hrănit. 

3. Sufletul meu l-a întors, povăţuitu-m-a pe cărările 
dreptăţii, pentru numele Lui. 

4. Că de voi şi umbla în mijlocul umbrei morţii, nu mă voi 
teme de rele; că Tu cu mine eşti. 

5. Toiagul Tău şi varga Ta, acestea m-au mângâiat. 

6. Gătit-ai masă înaintea mea, împotriva celor ce mă 
necăjesc; uns-ai cu untdelemn capul meu şi paharul Tău 
este adăpându-mă ca un puternic. 

7. Şi mila Ta mă va urma în toate zilele vieţii mele, ca să 
locuiesc în casa Domnului, întru lungime de zile. 


Psalmul 23: 
Un psalm al lui David, al uneia din sambete. 


1. Al Domnului este pământul şi plinirea lui, lumea şi toţi 
cei ce locuiesc în ea. 


2. Acesta pe mări l-a întemeiat pe el şi pe râuri l-a aşezat 
pe el. 

3. Cine se va sui în muntele Domnului, şi cine va sta în 
locul cel sfânt al Lui? 

4. Cel nevinovat cu mâinile şi curat cu inima, care n-a luat 
în deşert sufletul său şi nu s-a jurat cu vicleşug aproapelui 
său 

5. Acesta va lua binecuvântare de la Domnul şi milostenie 
de la Dumnezeu, Mântuitorul său. 

6. Acesta este neamul celor ce-L caută pe Domnul, al celor 
ce caută faţa Dumnezeului lui lacob. 

7. Ridicaţi, căpetenii, porţile voastre şi vă ridicaţi porţile 
cele veşnice, şi va întra împăratul slavei. 

8. Cine este acesta împăratul slavei? Domnul cel tare şi 
puternic, Domnul cel tare în război. 

9. Ridicaţi, căpetenii, porţile voastre şi vă ridicaţi porţile 
cele veşnice, şi va întra împăratul slavei. 

10. Cine este acesta împăratul slavei? Domnul puterilor, 
Acesta este împăratul slavei. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După a treia catisma: 

Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 

Apoi troparele: 


Nevreanic fiind eu pe pământ, suflete al meu, pocăieşte- 
te! Ţărâna în mormânt nu laudă şi de greşeli nu se 
iZbăveşte. Strigă, dar, către Hristos Dumnezeu: 
Cunoscătorule de inimi, greşit-am; ci mai inainte de a mă 
osândi, Dumnezeule, milostiveşte-Te spre mine şi mă 
mântuieşte! 

Până când, suflete al meu, petreci in păcat? Până când tot 
amâi pocăința? Adu-ţi aminte de judecata ce va să fie şi 
strigă către Hristos Dumnezeu: Cunoscătorule de inimi, 
greşit-am! Ci Tu, Doamne, cel ce eşti fără de păcate, 
miluieşte-mă! 

Slavă... 

La înfricoşătoarea judecată, fără de pârâşi voi fi vădit şi 
fără de martori voi fi osândlit, că se vor deschide cărțile 
conştiinţei şi lucrurile cele ascunse se vor descoperi. De 
aceea, mai inainte de a se cerceta cele lucrate de mine, în 
priveliştea aceea a toată lumea, Dumnezeule, curățeşte-mă 
şi mă miluieşte! 

Și acum... 

Stăpână, de Dumnezeu Născătoare, neiînțeleasă şi 
necuprinsă este taina cea înfricoşătoare ce s-a lucrat întru 
tine: că pe Cel necuprins zămislindu-L, L-ai născut îmbrăcat 
în trup, din preacinstitul Tău sânge. Pe Acela, curată, roagă- 
L, ca pe Fiul Tău, să mântuiască pe toţi cei ce-ţi cântă ţie! 

Apoi: Doamne miluieşte (de 40 de ori) şi rugăciunea 
aceasta: 

Doamne atotțiitorule, Cuvinte al Tatălui Celui fără de 
început şi însuți Dumnezeu desăvârşit, lisuse Hristoase, 
Care pentru îndurările milei Tale celei nemăsurate niciodată 
nu Te desparți de robii Tăi, ci pururea Te odihneşti întru ei, 
nu mă părăsi pe mine robul Tău, impărate întru tot sfinte, ci 
dă-mi mie, nevrednicului, bucuria mântuirii Tale şi-mi 
luminează mintea cu lumina cunoştinței Evangheliei Tale. 
Sufletul meu îl leagă cu dragostea Crucii Tale. Trupul meu cu 
nepătimirea Ta îl impodobeşte. Gândurile mele le împacă. 
Picioarele mele le fereşte de alunecare. Nu mă pierde cu 


fărădelegile mele, Preabunule Doamne, ci mă ispiteşte, 
Dumnezeule, şi cunoaşte inima mea, caută şi află cărările 
mele şi de mă aflu pe calea fărădelegii, abate-mă de la ea şi 
mă îndreptează pe calea cea veşnică. Că Tu eşti calea şi 
adevărul şi viața şi Ţie slavă iți inălțăm, împreună şi Celui 
fără de inceput al Tău Părinte şi Preasfântului şi bunului şi 
de viaţă făcătorului Tău Duh, acum şi pururea şi în vecii 
vecilor. Amin. 


Catisma a patra 


Psalmul 24: 


Un psalm al lui David. 


1. Către Tine, Doamne, am ridicat sufletul meu, 
Dumnezeul meu. 

2. Spre Tine am nădăjduit, să nu fiu ruşinat în veac, nici să 
râdă de mine vrăjmaşii mei, 

3. Pentru că toţi cei ce Te aşteaptă pe Tine nu se vor 
ruşina; să se ruşineze toţi cei ce fac fărădelegi în deşert. 

4. Căile tale, Doamne, arată-mi, şi cărările Tale mă învaţă. 
5. Îndreptează-mă spre adevărul Tău şi mă învaţă, că Tu 
eşti Dumnezeu, Mântuitorul meu, şi pe Tine Te-am aşteptat 

toată ziua. 

6. Adu-ţi aminte de îndurările şi milele Tale, Doamne, că 
din veac sunt. 

7. Păcatele tinereţilor mele şi ale neştiinţei mele nu le 
pomeni. 

8. După mila Ta, pomeneşte-mă Tu, pentru bunătatea Ta, 
Doamne. 

9. Bun şi drept este Domnul, pentru aceasta, lege va pune 
celor ce greşesc în cale. 

10. Îndrepta-va pe cei blânzi la judecată, învăţa-va pe cei 
blânzi căile Sale. 

11. Toate căile Domnului sunt milă şi adevăr pentru cei ce 
caută aşezământul Lui şi mărturiile Lui. 

12. Pentru numele Tău, Doamne, curăţeşte păcatul meu, 
că mult este. 

13. Cine este omul cel ce se teme de Domnul? Lege va 
pune lui în calea pe care a ales-o. 

14. Sufletul lui întru bunătăţi se va sălăşlui şi seminţia lui 
va moşteni pământul. 


15. Domnul este întărirea celor ce se tem de Dânsul, 
aşezământul Lui îl va arăta lor. 

16. Ochii mei pururea spre Domnul, că El va scoate din laţ 
picioarele mele. 

17. Caută spre mine şi mă miluieşte, că părăsit şi sărac 
sunt eu. 

18. Necazurile inimii mele s-au înmulţit; din nevoile mele 
scoate-mă. 

19. Vezi smerenia mea şi osteneala mea, şi-mi iartă toate 
păcatele mele. 

20. Vezi pe vrăjmaşii mei, că s-au înmulţit şi cu ură 
nedreaptă m-au urât. 

21. Păzeşte sufletul meu şi mă izbăveşte, ca să nu mă 
ruşinez că am nădăjduit în Tine. 

22. Cei fără răutate şi cei drepţi s-au lipit de mine, că Te- 
am aşteptat, Doamne. 

23. lzbăveşte, Dumnezeule, pe Israel din toate necazurile 
lui. 


Psalmul 25: 


Al lui David. 


1. jJudecă-mă, Doamne, că eu întru nerăutate am umblat; 
şi în Domnul nădăjduind, nu voi slăbi. 

2. Cercetează-mă, Doamne, şi mă cearcă; aprinde 
rărunchii şi inima mea. 

3. Că mila Ta este înaintea ochilor mei, şi bine mi-a plăcut 
adevărul Tău. 

4. Nu am şezut în adunarea deşertăciunii, şi cu călcătorii 
de lege nu voi întra. 

5. Urât-am adunarea celor ce viclenesc, şi cu cei 
necredincioşi nu voi şedea. 

6. Spăla-voi întru cele nevinovate mâinile mele, şi voi 
înconjura jertfelnicul Tău, Doamne, 

7. Ca să aud glasul laudei Tale şi să spun toate minunile 
Tale. 


8. Doamne, iubit-am bunăcuwviinţa casei Tale şi locul 
locaşului slavei Tale. 

9. Să nu pierzi cu cei necredincioşi sufletul meu, şi cu 
vărsătorii de sânge viaţa mea, 

10. Întru ale căror mâini sunt fărădelegi, şi dreapta cărora 
e plină de daruri. 

11. lar eu întru nerăutatea mea am umblat; izbăveşte-mă, 
Doamne, şi mă miluieşte, 

12. Căci piciorul meu a stat întru dreptate; întru adunări Te 
voi binecuvânta, Doamne. 


Psalmul 26: 


Al lui David. 


1. Domnul este luminarea mea şi mântuirea mea; de cine 
mă voi teme? 

2. Domnul este apărătorul vieţii mele; de cine mă voi 
înfricoşa? 

3. Când se vor apropia de mine cei ce imi fac rău, ca să 
mănânce trupul meu; 

4. Cei ce mă necăjesc şi vrăjmaşii mei, aceia au slăbit şi au 
căzut. 

5. De s-ar rândui împotriva mea oştire, nu se va înfricoşa 
inima mea; 

6. De s-ar ridica împotriva mea război, eu în El 
nădăjduiesc. 

7. Una am cerut de la Domnul, pe aceasta o voi căuta: ca 
să locuiesc în casa Domnului în toate zilele vieţii mele, 

8. Ca să văd frumuseţea Domnului şi să cercetez locaşul 
Lui. 

9. Că Domnul m-a ascuns în cortul Lui în ziua necazurilor 
mele; m-a acoperit în locul cel ascuns al cortului Lui; 

10. Pe piatră m-a înălţat. Şi acum, iată, a înălţat capul meu 
peste vrăjmaşii mei. 

11. Înconjurat-am şi am jertfit în cortul Lui jertfă de laudă. 
II voi lăuda şi voi cânta Domnului. 


12. Auzi, Doamne, glasul meu, cu care am strigat; 
miluieşte-mă şi mă ascultă. 

13. Ţie a zis inima mea : Pe Domnul voi căuta. Te-a câutat 
faţa mea; faţa Ta, Doamne, voi căuta. 

14. Să nu-Ţi întorci faţa Ta de la mine şi să nu Te abaţi 
întru mânie de la robul Tău; 

15. Ajutorul meu fii, să nu mă lepezi pe mine şi sănu mă 
laşi, Dumnezeule, Mântuitorul meu, 

16. Că tatăl meu şi mama mea m-au părăsit, dar Domnul 
m-a luat. 

17. Lege pune-mi mie, Doamne, în calea Ta, şi mă 
îndreptează pe cărarea dreaptă, din pricina vrăjmaşilor mei, 

18. Nu mă da pe mine pe mâna celor ce mă necăjesc, că s- 
au ridicat împotriva mea martori nedrepţi şi nedreptatea a 
minţit sieşi. 

19. Cred că voi vedea bunătăţile Domnului, în pământul 
celor vii. 

20. Aşteaptă pe Domnul, îmbărbătează-te, şi să se 
întărească inima ta şi aşteaptă pe Domnul. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 

Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 
Psalmul 27: 


Al lui David. 


1. Către Tine, Doamne, am strigat, Dumnezeul meu, ia 
aminte ! Că de nu mă vei auzi, mă voi asemăna cu cei care 
se pogoară în groapă. 

2. Ascultă glasul rugăciuniii mele când mă rog către Tine, 
când ridic mâinile mele către locaşul Tău cel sfânt. 

3, Să nu tragi cu cei păcătoşi sufletul meu, şi cu cei ce 
lucrează nedreptate să nu mă pierzi; 

4. Cu cei ce grăiesc pace către aproapele lor, dar cele rele 
sunt în inimile lor. 

5. Dă-le lor după faptele lor şi după vicleşugul gândului 
lor. 

6. După lucrul mâinilor lor, dă-le lor; răsplăteşte-i după 
faptele lor. 

7. Că n-au înţeles lucrările Domnului şi faptele mâinilor 
Lui; îi vei dărâma şi nu îi vei zidi. 

8. Binecuvântat este Domnul, că a auzit glasul rugăciunii 
mele. 

9. Domnul este ajutorul şi apărătorul meu; în Ela 
nădăjduit inima mea şi mi-a ajutat. 

10. Săltat-a inima mea şi cu cântări de laudă |! 
preamăresc. 

11. Domnul este întărirea poporului Său şi apărător 
mântuirilor Unsului Său. 

12. Mântuieşte poporul Tău şi binecuvintează moştenirea 
Ta; paşte-i pe ei şi-i ridică până în veac. 


Psalmul 28: 


Un psalm al lui David la scoaterea Cortului. 


1. Aduceţi Domnului, fii ai lui Dumnezeu, aduceţi 
Domnului mieii oilor, aduceţi Domnului slavă şi cinste; 

2. Aduceţi Domnului slava numelui Său; închinaţi-vă 
Domnului în curtea cea sfântă a Lui. 

3. Glasul Domnului peste ape; Dumnezeul slavei a tunat; 
Domnul peste ape multe. 


4. Glasul Domnului întru tărie, glasul Domnului întru mare 
cuviinţă. 

5. Glasul Domnului, cel ce sfărâmă cedrii şi va zdrobi 
Domnul cedrii Libanului. 

6. Şi-i va fărâmiţa pe ei ca pe viţelul Libanului, iar cel iubit 
ca puiul de rinocer. 

7. Glasul Domnului, cel ce varsă para focului. 

8. Glasul Domnului, cel ce cutremură pustiul, şi va 
cutremura Domnul pustiul Cadesului. 

9. Glasul Domnului cel ce îndoaie cedrii şi va descoperi 
dumbrăvile şi în locaşul Lui, fiecare va spune: Slavă! 

10. Domnul va împărăţi peste potop şi va şedea Domnul 
împărat în veac. 

11. Domnul tărie poporului Său va da, Domnul va 
binecuvânta pe poporul Său cu pace. 


Psalmul 29: 


Un psalm al lui David, mai-marelui cântăreților pentru sfinţirea casei. 


1. Înălţa-Te-voi, Doamne, că m-ai ridicat şi n-ai veselit pe 
vrăjmaşul meu împotriva mea. 

2. Doamne, Dumnezeul meu, strigat-am câtre Tine şi m-ai 
vindecat. 

3. Doamne, scos-ai din iad sufletul meu, mântuitu-m-ai de 
cel ce se coboară în groapă. 

4. Cântaţi Domnului cei cuvioşi ai Lui şi lăudaţi pomenirea 
sfinţeniei Lui. 

5. Că iuţime este întru mânia Lui şi viaţă întru voia Lui; 
seara se va sălăşlui plângerea, iar dimineaţa bucuria. 

7. Doamne, întru voia Ta, dat-ai frumuseţii mele putere; 
dar când ţi-ai întors faţa Ta, eu m-am tulburat. 

8. Către Tine, Doamne, voi striga şi câtre Dumnezeul meu 
mă voi ruga. 

9. Ce folos ai de sângele meu de mă pogor în stricăciune? 
Oare, Te va lăuda pe Tine ţărâna, sau va vesti adevărul Tău? 


10. Auzit-a Domnul şi m-a miluit; Domnul a fost ajutorul 
meu ! 

11. Schimbat-ai plângerea mea întru bucurie, rupt-ai sacul 
meu şi m-ai încins cu veselie, 

12. Ca slava mea să-Ţi cânte Ţie şi să nu mă mâhnesc; 
Doamne, Dumnezeul meu, în veac Te voi lăuda! 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 30: 


Un psalm al lui David, mai-marelui cântăreților, pentru uimire. 


1. Spre Tine, Doamne, am nădăjduit, ca să nu fiu ruşinat în 
veac. Întru îndreptarea Ta izbăveşte-mă şi mă scoate. 

2. Pleacă spre mine urechea Ta, grăbeşte de mă scoate. Fii 
mie Dumnezeu apărător şi casă de scăpare ca să mă 
mântuieşti. 

3. Că puterea mea şi scăparea mea eşti Tu şi pentru 
numele Tău mă vei povâăţui şi mă vei hrăni. 

4. Scoate-mă-vei din cursa aceasta pe care mi-au ascuns-o 
mie, că Tu eşti apărătorul meu. 

5. În mâinile Tale imi voi da duhul meu; izbăvitu-m-ai, 
Doamne, Dumnezeul adevărului. 

6. Urât-ai pe cei ce păzesc deşertăciuni în zadar, iar eu 
spre Domnul am nădâăjduit. 


7. Bucura-mă-voi şi mă voi veseli de mila Ta, că ai căutat 
spre smerenia mea, mântuit-ai din nevoi sufletul meu, 

8. Şi nu m-ai lăsat în mâinile vrăjmaşului, pus-ai în loc 
desfătat picioarele mele. 

9. Miluieşte-mă, Doamne, că mă necăjesc; tulburatu-s-a de 
mânie ochiul meu, sufletul meu şi inima mea. 

10. Că s-a stins întru durere viaţa mea şi anii mei în 
suspinuri; slăbit-a întru sărăcie tăria mea şi oasele mele s-au 
tulburat. 

11. La toţi vrăjmaşii mei m-am făcut de ocară şi vecinilor 
mei foarte, şi frică cunoscuţilor mei. Cei ce mă vedeau afară 
fugeau de mine. 

12. Uitat am fost ca un mort din inima lor, ajuns-am ca un 
vas stricat, 

13. Că am auzit ocara multora din cei ce locuiesc împrejur, 
când se adunau ei împreună împotriva mea; ca să ia sufletul 
meu s-au sfătuit. 

14. lar eu către Tine am nădăjduit, Doamne, zis-am : " Tu 
eşti Dumnezeul meu!" 

15. În mâinile Tale, soarta mea, izbăveşte-mă din mâna 
vrăjmaşilor mei şi de cei ce mă prigonesc. 

16. Arată faţa Ta peste robul Tău, mântuieşte-mă cu mila 
Ta! 

17. Doamne, să nu fiu ruşinat, că Te-am chemat pe Tine; să 
se ruşineze necredincioşii şi să se coboare în iad. 

18. Mute să fie buzele cele viclene, care grăiesc împotriva 
dreptului fărădelege, cu mândrie şi cu defăimare. 

19. Cât este de mare mulţimea bunătăţii Tale, Doamne, pe 
care ai gătit-o celor ce se tem de Tine, pe care ai făcut-o 
celor ce nădăjduiesc în Tine, înaintea fiilor oamenilor. 

20. Ascunde-i-vei pe dânşii cu acoperământul feţei Tale de 
tulburarea oamenilor. 

21. Acoperi-i-vei pe ei în cortul Tău de împotrivirea 
limbilor. 

22. Binecuviîntat este Domnul, că minunată a fost mila Sa, 
în cetate întărită. 


23. lar eu am zis întru uimirea mea : Lepădat sunt de la 
faţa ochilor Tăi. 

24. Pentru aceasta ai auzit glasul rugăciunii mele când am 
strigat către Tine. 

25. lubiţi pe Domnul toţi cuvioşii Lui, că adevărul caută 
Domnul şi răsplăteşte celor ce se mândresc, cu prisosinţă. 

26. Îmbărbătaţi-vă şi să se întărească inima voastră, toţi 
cei ce nădăjduiţi în Domnul. 


Psalmul 31: 


Un psalm al lui David, pentru pricepere. 


1. Fericiţi cărora s-au iertat fărădelegile şi cărora s-au 
acoperit păcatele. 

2. Fericit bărbatul, căruia nu-i va socoti Domnul păcatul, 
nici nu este în gura lui vicleşug. 

3. Că am tăcut, îmbătrânit-au oasele mele, când strigam 
toată ziua. 

4. Că ziua şi noaptea s-a îngreunat peste mine mâna Ta şi 
am căzut în suferinţă când ghimpele Tău mă împungea. 

5. Păcatul meu l-am cunoscut şi fărădelegea mea n-am 
ascuns-o, împotriva mea. 

6. Zis-am : «Mărturisi-voi fărădelegea mea Domnului» ; şi 
Tu ai iertat nelegiuirea păcatului meu. 

7. Pentru aceasta se va ruga către Tine tot cuviosul la 
vreme potrivită, iar potop de ape multe de el nu se va 
apropia. 

8. Tu eşti scăparea mea din necazul ce mă cuprinde, 
bucuria mea ; izbăveşte-mă de cei ce m-au înconjurat. 

9. Înţelepţi-te-voi şi te voi îndrepta pe calea aceasta, pe 
care vei merge ; aţinti-voi spre tine ochii Mei. 

10. Nu fi ca un cal şi ca un catăr, la care nu este pricepere 
; cu zăbală şi cu frâu fălcile lor voi strânge ca să nu se 
apropie de tine. 

11. Multe sunt bătăile păcătosului ; iar pe cel ce 
nădăjduieşte în Domnul, mila îl va înconjura. 


12. Veseliţi-vă în Domnul şi vă bucuraţi, drepţilor, şi vă 
lăudaţi toţi cei drepţi la inimă. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 

Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 

După catisma a patra: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Smeritul meu suflet, cel ce şi-a cheltuit toată viața întru 
păcate, cercetează-l şi, ca pe femeia cea păcătoasă, mă 
primeşte şi pe mine şi mă mântuieşte! 


Înotând pe luciul acestei vieţi, imi aduc aminte de adâncul 
răutăților mele celor multe şi neavând gândul ocărmuitor, ca 
Petru strig către Tine: Mântuieşte-mă, Hristoase 
Dumnezeule, mântuieşte-mă, ca un lubitor de oameni! 


Slavă... 


Degrab să întrăm în cămara lui Hristos, ca să auzim toți 
fericitul glas al Dumnezeului nostru: " Veniţi cei ce iubiți 
slava cea cerească !", şi ne va face părtaşi cu fecioarele cele 
înțelepte, de ne vom lumina candelele noastre prin credință. 


Și acum... 


Suflete, pocăieşte-te mai înainte de ieşirea ta, că 
Judecătorul este nemitarnic şi înfricoşător celor ce 
păcătuiesc. Strigă dar, către Domnul, cu inimă umilită: 
greşit-am Ţie cu ştiinţă şi cu neştiinţă, Îndurate. Pentru 
rugăciunile Născătoarei de Dumnezeu, milostiveşte-Te şi mă 
miluieşte! 


Apoi: Doamne miluieşte (de 40 de ori) şi rugăciunea 
aceasta: 


Ţie, Doamne, Celui singur bun şi nepomenitor de rău, imi 
mărturisesc păcatele mele. La Tine cad eu nevrednicul, 
strigând: greşit-am, Doamne, greşit-am şi nu sunt vrednic să 
caut la înălțimea cerului, din pricina mulțimii nedreptăților 
mele! Ci Tu, Doamne al meu, dăruieşte-mi lacrimi de 
pocăința, Cel ce eşti singur bun şi milostiv, ca întru ele să 
mă rog [ie, ca să mă curăţeşti mai inainte de sfârşit de tot 
felul de păcate. Că prin înfricoşătoare şi groaznice locuri va 
să trec, despărțindu-mă de trup, şi mulțime de diavoli 
înfricoşători şi fără omenie mă vor întâmpina şi nimeni nu 
va călători împreună cu mine, ca să-mi ajute, sau să mă 
scoată. Pentru aceasta, cad la bunătatea Ta, ca să nu fiu dat 
celor ce-mi fac strâmbătate, nici să se laude asupra mea 
vrăjmaşul meu, Bunule Doamne! Nici să zică: iată, ne-ai 
venit în mâinile noastre şi ne-ai fost dat nouă! Nu, Doamne, 
nu-Ţi uita îndurările Tale; nici nu-mi răsplăti după 
fărădelegile mele şi nici fața Ta nu ţi-o întoarce de la mine! 
Ci pedepseşte-mă Tu, Doamne, însă cu milă şi îndurare, iar 
vrăjmaşul să nu se bucure de mine, ci stinge înfricoşarea ce 
mi-o însuflă şi toată lucrarea lui o fă deşartă, şi-mi dă 
nedefăimată calea cea către Tine, Bunule Doamne! Căci de 
am şi greşit, dar la alt doctor nu am năzuit, nici nu mi-am 
întins mâinile către vreun dumnezeu străin. Deci, nu lepăda 
rugăciunea mea, ci mă ascultă, pentru bunătatea Ta şi 
întăreşte inima mea întru frica Ta! Facă-se darul Tău peste 
mine, Doamne, ca un foc, care să ardă gândurile mele cele 
necurate. Că Tu eşti, Doamne, lumina cea mai presus de 


toată lumina, bucuria cea mai presus de toată bucuria, 
odihna cea mai presus de toată odihna, viața cea adevărată 
şi mintuirea care dăinuieşte în vecii vecilor. Amin. 


Catisma a cincea 


Psalmul 32: 
Al lui David, nescris deasupra la evrei. 


1. Bucuraţi-vă, drepţilor ; celor drepţi li se cuvine laudă. 

2. Lăudaţi pe Domnul în alăută, în psaltire cu zece strune 
cântaţi-l Lui. 

3. Cântaţi-l Lui cântare nouă, cântaţi-l frumos, cu strigăt 
de bucurie. 

4. Că drept este cuvântul Domnului şi toate lucrurile Lui 
întru credinţă. 

5. lubeşte milostenia şi judecata, Domnul ; de mila 
Domnului plin este pământul. 

6. Cu cuvântul Domnului cerurile s-au întărit şi cu duhul 
gurii Lui toată puterea lor. 

7. Adunat-a ca într-un burduf apele mării, pus-a în vistierii 
adâncurile. 

8. Să se teamă de Domnul tot pământul şi de El să se 
cutremure toţi locuitorii lumii. 

9. Că El a zis şi s-au făcut, El a poruncit şi s-au zidit. 

10. Domnul risipeşte sfaturile neamurilor, leapădă 
gândurile popoarelor şi defaimă sfaturile căpeteniilor. 

11. lar sfatul Domnului rămâne în veac, gândurile inimii 
Lui, din neam în neam. 

12. Fericit este neamul căruia Domnul este Dumnezeul lui, 
poporul pe care l-a ales de moştenire Lui. 

13. Din cera privit Domnul, văzut-a pe toţi fiii oamenilor. 

14. Din locaşul Său, cel gata, privit-a spre toţi cei ce 
locuiesc pământul. 

15. Cel ce a zidit îndeosebi inimile lor, Cel ce pricepe toate 
lucrurile lor. 

16. Nu se mântuieşte împăratul cu oştire multă şi uriaşul 
nu se va mântui cu mulţimea tăriei lui. 


17. Mincinos este calul spre scăpare şi cu mulţimea puterii 
lui nu teva izbăvi. 

18. lată ochii Domnului spre cei ce se tem de Dânsul, spre 
cei ce nădăjduiesc în mila Lui. Ca să izbăvească de moarte 
sufletele lor şi să-i hrănească pe ei în foamete. 

19. Şi sufletul nostru aşteaptă pe Domnul, că ajutorul şi 
apărătorul nostru este. 

20. Că în El se va veseli inima noastră şi în numele cel 
sfânt al Lui am nădăjduit. 

21. Fie, Doamne, mila Ta spre noi, precum am nădăjduit şi 
noi întru Tine. 


Psalmul 33: 


Un psalm al lui David, când şi-a schimbat faţa sa înaintea lui Abimelec şi i-a dat 
drumul şi s-a dus. 


1. Bine voi cuvânta pe Domnul în toată vremea, pururea 
lauda Lui în gura mea. 

2. În Domnul se va lăuda sufletul meu ; să audă cei blânzi 
şi să se veselească. 

3. Slăviţi pe Domnul împreună cu mine şi să înălţăm 
numele Lui împreună. 

4. Căutat-am pe Domnul şi m-a auzit şi din toate 
necazurile mele m-a izbăvit. 

5. Apropiaţi-vă de El şi vă luminaţi ; şi feţele voastre să nu 
se ruşineze. 

6. Săracul acesta a strigat şi Domnul l-a auzit pe el şi din 
toate necazurile lui l-a izbăvit. 

7. Străjui-va îngerul Domnului împrejurul celor ce se tem 
de El şi-i va izbăvi pe ei. 

8. Gustaţi şi vedeţi că bun este Domnul ; fericit bărbatul 
care nădăjduieşte în El. 

9. Temeţi-vă de Domnul toţi sfinţii Lui, că n-au lipsă cei ce 
se tem de El. 

10. Bogaţii au sărăcit şi au flămânzit, iar cei ce-L caută pe 
Domnul, nu se vor lipsi de tot binele. 


11. Veniţi fiilor, ascultaţi-mă pe mine, frica Domnului vă 
voi învăţa pe voi; 

12. Cine este omul cel ce voieşte viaţa, care iubeşte să 
vadă zile bune ? Opreşte-ţi limba de la rău şi buzele tale să 
nu grăiască vicleşug. 

13. Fereşte-te de râu şi fă bine, caută pacea şi o urmează 
pe ea. 

14. Ochii Domnului spre cei drepţi şi urechile Lui spre 
rugăciunea lor. 

15. lar faţa Domnului spre cei ce fac rele, ca să piară de pe 
pământ pomenirea lor. 

16. Strigat-au drepţii şi Domnul i-a auzit şi din toate 
necazurile lor i-a izbăvit. 

17. Aproape este Domnul de cei umiliţi la inimă şi pe cei 
smeriţi cu duhul îi va mântui. 

18. Multe sunt necazurile drepţilor şi din toate acelea îi va 
izbăvi pe ei Domnul. 

19. Domnul păzeşte toate oasele lor, nici unul din ele nu 
se va zdrobi. 

20. Moartea păcătoşilor este cumplită şi cei ce urăsc pe cel 
drept vor greşi. 

21. Mântui-va Domnul sufletele robilor Săi şi nu vor greşi 
toţi cei ce nădăjduiesc în El. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă ie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 34: 
Al lui David. 


1. judecă, Doamne, pe cei ce-mi fac mie strâmbătate ; 
luptă împotriva celor ce se luptă cu mine; 

2. Apucă arma şi pavăza şi scoală-Te întru ajutorul meu ; 

3. Scoate sabia şi închide calea celor ce mă prigonesc; 
spune sufletului meu : «Mântuirea ta sunt Eu !» 

4. Să fie ruşinaţi şi înfruntaţi cei ce caută sufletul meu ; să 
se întoarcă înapoi şi să se ruşineze cei ce gândesc rău de 
mine. 

5. Să fie ca praful în faţa vântului şi îngerul Domnului să-i 
necăjească. Să fie calea lor întuneric şi alunecare şi îngerul 
Domnului să-i prigonească. 

6. Că în zadar au ascuns de mine groapa laţului lor, în 
deşert au ocărât sufletul meu. 

7. Să vină asupra lor laţul pe care nu-l cunosc şi cursa pe 
care au ascuns-o să-i prindă pe ei ; şi chiar în laţul lor să 
cadă. 

8. lar sufletul meu să se bucure de Domnul, să se 
veselească de mântuirea lui. 

9. Toate oasele mele vor zice : Doamne, cine este 
asemenea ţie ? Cel ce izbăveşte pe sărac din mâna celor mai 
tari decât el şi pe sărac şi pe sărman de cei ce-l răpesc pe el. 

10. S-au sculat martori nedrepţi şi de cele ce nu ştiam m- 
au întrebat. 

11. Răsplătit-au mie rele pentru bune şi au vlăguit sufletul 
meu. 

12. lar eu, când mă supărau ei, m-am îmbrăcat cu sac şi 
am smerit cu post sufletul meu şi rugăciunea mea în sânul 
meu se va întoarce. 

13. Ca şi cu un vecin, ca şi cu un frate al nostru aşa de 
bine m-am purtat ; ca şi cum aş fi jelit şi m-aş fi întristat, aşa 
m-am smerit. 


14. Dar împotriva mea s-au veselit şi s-au adunat; 
adunatu-s-au împotriva mea cu bătăi şi n-am ştiut ; risipiţi 
au fost şi nu s-au căit. 

15. M-au ispitit, cu batjocură m-au batjocorit, au scrâşnit 
împotriva mea cu dinţii lor. 

16. Doamne, când vei vedea ? Întoarce sufletul meu de la 
fapta lor cea rea, de la lei, viaţa mea. 

17. Lăuda-Te-voi, Doamne, în adunare mare, întru popor 
numeros Te voi lăuda. 

18. Să nu se bucure de mine cei ce mă duşmănesc pe 
nedrept, cei ce mă urăsc în zadar şi fac semn cu ochii. 

19. Că mie de pace îmi grăiau şi asupra mea vicleşuguri 
gândeau. 

20. Lărgitu-şi-au împotriva mea gura lor ; zis-au : «Bine, 
bine, văzut-au ochii noştri». 

21. Văzut-ai, Doamne, să nu taci ; Doamne, nu Te depărta 
de la mine. 

22. Scoală-le, Doamne şi ia aminte spre judecata mea, 
Dumnezeul meu şi Domnul meu, spre pricina mea. 

23. Judecă-mă după dreptatea Ta, Doamne Dumnezeul 
meu şi să nu se bucure de mine. 

24. Să nu zică întru inimile lor: «Bine, bine, sufletului 
nostru», nici să zică : «L-am înghiţit pe el». 

25. Să fie ruşinaţi şi înfruntaţi deodată cei ce se bucură de 
necazurile mele ; să se îmbrace cu ruşine şi ocară cei ce se 
laudă împotriva mea. 

26. Să se bucure şi să se veselească cei ce voiesc 
dreptatea mea şi să spună pururea : «Slăvit să fie Domnul, 
Cel ce voieşte pacea robului Său !» 

27. Şi limba mea va grăi dreptatea Ta, în toată ziua, lauda 
Ta. 


Psalmul 35: 


Un psalm al lui David, robul Domnului, mai-marelui cântăreților. 


1. Necredinţa călcătorului de lege spune inimii mele, că nu 
este într-însul frica de Dumnezeu. 

2. El singur se amăgeşte în ochii săi, când zice că ar fi 
urmărind fărădelegea şi ar fi urând-o. 

3. Graiurile gurii lui fărădelege şi vicleşug ; n-a vrut să 
priceapă ca să facă bine. 

4. Fărădelege a gândit în aşternutul său, în toată calea cea 
bună n-a stat şi răutatea n-a urât. 

5. Doamne, în cer este mila Ta şi adevărul Tău până la nori. 

6. Dreptatea Ta ca munţii lui Dumnezeu, judecâţile Tale 
adânc mare ; oameni şi dobitoace vei izbăvi Doamne. 

7. Că ai înmulţit mila Ta, Dumnezeule, iar fiii oamenilor în 
umbra aripilor Tale vor nădăjdui. 

8. Sătura-se-vor din grăsimea casei Tale şi din izvorul 
desfătării Tale îi vei adăpa pe ei. 

9. Că la Tine este izvorul vieţii, întru lumina Ta vom vedea 
lumină. 

10. Tinde mila Ta celor ce Te cunosc pe Tine şi dreptatea Ta 
celor drepţi la inimă. 

11. Să nu vină peste mine picior de mândrie şi mâna 
păcătoşilor să nu mă clatine. 

12. Acolo au căzut toţi cei ce lucrează fărădelegea ; 
izgoniți au fost şi nu vor putea să stea. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 36: 
Al lui David. 


1. Nu râvni la cei ce viclenesc, nici nu urma pe cei ce fac 
fărădelegea. 

2. Căci ca iarba curând se vor usca şi ca verdeaţa ierbii 
degrab se vor trece. 

3. Nădăjduieşte în Domnul şi fă bunătate şi locuieşte 
pământul şi hrăneşte-te cu bogăţia lui. 

4. Desfătează-te în Domnul şi îţi va împlini ţie cererile 
inimii tale. 

5. Descoperă Domnului calea ta şi nădăjduieşte în El şi El 
va împlini. 

6. Şi va scoate ca lumina dreptatea ta şi judecata ca 
lumina de amiază. 

7. Supune-te Domnului şi roagă-L pe El; nu râvni după cel 
ce sporeşte în calea sa, după omul care face nelegiuirea. 

8. Părăseşte mânia şi lasă iuţimea ; nu căuta să vicleneşti. 

9. Că cei ce viclenesc de tot vor pieri ; iar cei ce aşteaptă 
pe Domnul vor moşteni pământul. 

10. Şi încă puţin şi nu va mai fi păcătosul şi vei căuta locul 
lui şi nu-l vei afla. 

11. lar cei blânzi vor moşteni pământul şi se vor desfăta 
de mulţimea păcii. 

12. Pândi-va păcătosul pe cel drept şi va scrâşni asupra 
lui, cu dinţii săi. 

13. lar Domnul va râde de el, că mai înainte vede că va 
veni ziua lui. 

14. Sabia au scos păcătoşii, întins-au arcul lor ca să 
doboare pe sărac şi pe sărman, ca să junghie pe cei drepţi la 
inimă. 

15. Sabia lor să intre în inima lor şi arcurile lor să se 
frângă. 

16. Mai bun este puţinul celui drept, decât bogăţia multă a 
păcătoşilor. 


17. Că braţele păcătoşilor se vor zdrobi, iar Domnul 
întăreşte pe cei drepţi. 

18. Cunoaşte Domnul căile celor fără prihană şi 
moştenirea lor în veac va fi. 

19. Nu se vor ruşina în vremea cea rea şi în zilele de 
foamete se vor sătura. 

20. Că păcătoşii vor pieri, iar vrăjmaşii Domnului, îndată 
ce s-au mărit şi s-au înălţat, s-au stins, ca fumul au pierit. 

21. Împrumută păcătosul şi nu dă înapoi, iar dreptul se 
îndură şi dă. 

22. Că cei ce-L binecuvântează pe El vor moşteni 
pământul, iar cei ce-L blesteamă pe El, de tot vor pieri. 

23. De la Domnul paşii omului se îndreptează şi calea lui o 
va voi foarte. 

24. Când va cădea, nu se va zdruncina, că Domnul 
întăreşte mâna lui. 

25. Tânăr am fost şi am îmbătrânit şi n-am văzut pe cel 
drept părăsit, nici seminţia lui cerând pâine; 

26. Toată ziua dreptul miluieşte şi împrumută şi seminţia 
lui binecuvântată va fi. 

27. Fereşte-te de rău şi fă binele şi vei trăi în veacul 
veacului. 

28. Că Domnul iubeşte judecata şi nu va părăsi pe cei 
cuvioşi ai Săi ; în veac vor fi păziţi. lar cei fără de lege vor fi 
izgoniți şi seminţia necredincioşilor va fi stârpită. 

29. lar drepţii vor moşteni pământul şi vor locui în veacul 
veacului pe el. 

30. Gura dreptului va deprinde înţelepciunea şi limba lui 
va grăi judecată. 

31. Legea Dumnezeului său în inima lui şi nu se vor poticni 
paşii lui. 

32. Pândeşte păcătosul pe cel drept şi caută să-l omoare 
peel; 

33. lar Domnul nu-l va lăsa pe el, în mâinile lui, nici nu-l va 
osândi, când se va judeca cuel. 


34. Aşteaptă pe Domnul şi păzeşte calea Lui ! Şi te va 
învăţa pe tine ca să moşteneşti pământul ; când vor pieri 
păcătoşii vei vedea. 

35. Văzut-am pe cel necredincios fălindu-se şi înălțându-se 
ca cedrii Libanului. 

36. Şi am trecut şi iată nu era şi l-am căutat pe el şi nu s-a 
aflat locul lui. 

37. Păzeşte nerăutatea şi caută dreptatea, că urmaşi are 
omul făcător de pace. 

38. lar cei fără de lege vor pieri deodată şi urmaşii 
necredincioşilor vor fi stârpiţi. 

39. lar mântuirea drepţilor de la Domnul, că apărătorul lor 
este în vreme de necaz. 

40. Şi-i va ajuta pe ei Domnul şi-i va izbăvi pe ei şi-i va 
scoate pe ei din mâna păcătoşilor şi-i va mântui pe ei că au 
nădăjduit în El. 

Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


După catisma a cincea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Înfricoşător este scaunul Tău, iar viața mea e plină de 
răutăţi: cine, dar, mă va izbăvi de nevoia cea de atunci, de 
nu Te vei milostivi spre mine Tu, Hristoase Dumnezeule, ca 
un îndurat şi de oameni iubitor? 


Slavă... 


Grija vieții m-a scos din rai şi ce voi face eu, 
deznădăjduitul? De aceea bat la uşa Ta, Doamne, şi strig: 
Doamne, deschide-mi, şi prin pocăință mă mântuieşte! 


Și acum... 


Cum voi numi biserica ta, Născătoare de Dumnezeu: liman 
duhovnicesc, raiul hranei celei cereşti, pricina vieții celei 
nesfârşite? Că toate bunătăţile le ai. Roagă-te, dar, 
totdeauna lui Hristos, să se mântuiască sufletele noastre! 


Apoi: Doamne miluieşte (de 40 de ori) şi rugăciunea 
aceasta: 


Dumnezeule cel drept şi lăudat! Dumnezeule cel mare şi 
puternic! Dumnezeule cel mai înainte de veci, Care asculți 
rugăciunea omului păcătos: ascultă-mă întru acest ceas şi 
pe mine, Cel ce ai făgăduit să asculți pe cei ce Te vor chema 
întru adevăr, Să nu Te îngrețoşezi de mine, cel ce am buze 
necurate şi sunt cuprins de păcate. Nădejdea tuturor 
marginilor pământului şi a celor ce sunt pe mare departe, 
apucă arma şi pavăza şi Te scoală întru ajutorul meu! Scoate 
sabia şi stai împotriva celor ce mă prigonesc! Ceartă 
duhurile cele necurate şi le alungă de la fața mea, a 
nepriceputului! Să se depărteze de la gândul meu duhul 
urăciunii şi al pomenirii de rău, duhul zavistiei şi al vicleniei, 
duhul îngrozirii şi al lenevirii, duhul mândriei şi al oricărui fel 
de răutate, să mi se stingă toată aprinderea şi pornirea 
trupească, care se stârneşte prin lucrarea diavolească, să mi 
se lumineze sufletul şi trupul şi duhul meu cu lumina 
cunoştinței Tale cele dumnezeieşti. Că prin mulțimea 
îndurărilor Tale ajungând la unirea credinței, intru bărbat 


desăvârşit şi la măsura vârstei, să slăvesc împreună cu 
îngerii şi cu toți sfinții preacinstitul şi de mare cuviință 
numele Tău, al Tatălui şi al Fiului şi al Sfântului Duh, acum şi 
pururea şi în vecii vecilor. Amin. 


Catisma a şasea 


Psalmul 37: 


Un psalm al lui David, pentru pomenirea sâmbetei. 


1. Doamne, nu cu mânia Ta să mă mustri pe mine, nici cu 
iuţimea Ta să mă cerţi. 

2. Că săgețile Tale s-au înfipt în mine şi ai întărit peste 
mine mâna Ta. 

3. Nu este vindecare în trupul meu de la faţa mâniei Tale; 
nu este pace în oasele mele de la faţa păcatelor mele. 

4. Că fărădelegile mele au covârşit capul meu, ca o sarcină 
grea apăsat-au peste mine. 

5. Împuţitu-s-au şi au putrezit rănile mele, de la faţa 
nebuniei mele. 

6. Chinuitu-m-am şi m-am gârbovit până în sfârşit, toată 
ziua mâhnindu-mă umblam. 

7. Că şalele mele s-au umplut de ocări şi nu este vindecare 
în trupul meu. 

8. Necăjitu-m-am şi m-am smerit foarte ; răcnit-am din 
suspinarea inimii mele. 

9. Doamne, înaintea Ta este toată dorirea mea şi suspinul 
meu de la Tine nu s-a ascuns. 

10. Inima mea s-a tulburat, părăsitu-m-a tăria mea şi 
lumina ochilor mei şi aceasta nu este cu mine. 

11. Prietenii mei şi vecinii mei în preajma mea s-au 
apropiat şi au şezut ; şi cei de aproape ai mei departe au 
stat. 

12. Şi se sileau cei ce căutau sufletul meu şi cei ce căutau 
cele rele mie grăiau deşertăciuni şi vicleşuguri toată ziua 
cugetau. 

13. lar eu ca un surd nu auzeam şi ca un mut ce nu-şi 
deschide gura sa. 


14. Şi m-am făcut ca un om ce nu aude şi nu are în gura 
lui mustrări. 

15. Că spre Tine, Doamne, am nădăjduit ; Tu mă vei auzi, 
Doamne, Dumnezeul meu, 

16. Că am zis, ca nu cumva să se bucure de mine vrăjmaşii 
mei ; şi când s-au clătinat picioarele mele, împotriva mea s- 
au semeţit. 

17. Că eu spre bătăi gata sunt şi durerea mea înaintea 
mea este pururea. 

18. Că fărădelegea mea eu o voi vesti şi mă voi îngriji 
pentru păcatul meu ; 

19. lar vrăjmaşii mei trăiesc şi s-au întărit mai mult decât 
mine şi s-au înmulţit cei ce mă urăsc pe nedrept. 

20. Cei ce îmi răsplătesc rele pentru bune, mă defăimau, 
că urmam bunătatea. 

21. Nu mă lăsa, Doamne Dumnezeul meu, nu Te depărta 
de la mine; 

22. la aminte spre ajutorul meu, Doamne al mântuirii 
mele. 


Psalmul 38: 


Intru sfârşit, lui lditum, o cântare a lui David. 


1. Zis-am : «Păzi-voi căile mele, ca să nu păcătuiesc eu cu 
limba mea; 

2. Pus-am gurii mele pază, când a stat păcătosul împotriva 
mea». 

3. Amuţit-am şi m-am smerit şi nici de bine n-am grăit şi 
durerea mea s-a înnoit. 

4. Înfierbântatu-s-a inima mea înăuntrul meu şi în cugetul 
meu se va aprinde foc. 

5. Grăit-am cu limba mea : «Fă-mi cunoscut, Doamne, 
sfârşitul meu, 

6. Şi numărul zilelor mele care este, ca să ştiu ce-mi 
lipseşte». 


7. lată, cu palma ai măsurat zilele mele şi statul meu ca 
nimic înaintea Ta. 

8. Dar toate sunt deşertăciuni ; tot omul ce viază. 

9. Deşi ca o umbră trece omul, dar în zadar se tulbură. 

10. Strânge comori şi nu ştie cui le adună peele. 

11. Şi acum cine este răbdarea mea ? Oare, nu Domnul ? 
Şi statul meu de la Tine este. 

12. De toate fărădelegile mele izbăveşte-mă ; ocară celui 
fără de minte nu mă da. 

13. Amuţit-am şi n-am deschis gura mea, că Tu eşti Cel ce 
m-ai făcut pe mine. Depărtează de la mine bătăile Tale. 

14. De tăria mâinii Tale, eu m-am sfârşit. Cu mustrări 
pentru fărădelege ai pedepsit pe om 

15. Şi ai subţiat ca pânza de păianjen sufletul său ; dar în 
deşert se tulbură tot pământeanul. 

16. Auzi rugăciunea mea, Doamne, şi cererea mea ascult-o 
; lacrimile mele să nu le treci, 

17. Căci străin sunt eu la Tine şi străin ca toţi părinţii mei. 

18. Lasă-mă ca să mă odihnesc, mai înainte de a mă duce 
şi de a nu mai fi. 


Psalmul 39: 


Intru sfârşit, un psalm al lui David. 


1. Aşteptând am aşteptat pe Domnul şi S-a plecat spre 
mine. 

2. A auzit rugăciunea mea. M-a scos din groapa ticăloşiei şi 
din tina noroiului 

3. Şi a pus pe piatră picioarele mele şi a îndreptat paşii 
mei. 

4. Şi a pus în gura mea cântare nouă, cântare 
Dumnezeului nostru ; 

5. Vedea-vor mulţi şi se vor teme şi vor nădăjdui în 
Domnul. 

6. Fericit bărbatul, a cărui nădejde este numele Domnului 
şi n-a privit la deşertăciuni şi la nebunii mincinoase. 


7. Multe ai făcut Tu, Doamne, Dumnezeul meu, minunile 
Tale, şi nu este cine să se asemene gândurilor Tale ; 

8. Vestit-am şi am grăit : înmulţitu-s-au peste număr. 

9. jertfă şi prinos n-ai voit, dar trup mi-ai întocmit; 

10. Ardere de tot şi jertfă pentru păcat n-ai cerut. Atunci 
am zis : «lată vin ! 

11. În capul cărţii este scris despre mine. Ca să fac voia Ta, 
Dumnezeul meu, am voit şi legea Ta înăuntru inimii mele». 

12. Bine am vestit dreptate în adunare mare ; iată buzele 
mele nu le voi opri; Doamne, Tu ai cunoscut. 

13. Dreptatea Ta n-am ascuns-o în inima mea, adevărul 
Tău şi mântuirea Ta am spus. 

14. N-am ascuns mila Ta şi adevărul Tău în adunare mare. 

15. lar Tu, Doamne, să nu depărtezi îndurările Tale de la 
mine, mila Ta şi adevărul Tău pururea să mă sprijinească. 

16. Că m-au împresurat rele, cărora nu este număr; 
ajunsu-m-au fărădelegile mele şi n-am putut să văd; 

17. Înmulţitu-s-au mai mult decât perii capului meu şi 
inima mea m-a părăsit. 

18. Binevoieşte, Doamne, ca să mă izbăveşti ; Doamne, 
spre ajutorul meu ia aminte. 

19. Să fie ruşinaţi şi înfruntaţi deodată cei ce caută să ia 
sufletul meu. 

20. Să se întoarcă înapoi şi să se ruşineze cei ce-mi voiesc 
mie rele; 

21. Să fie ruşinaţi îndată cei ce-mi zic mie : «Bine, bine». 

22. Să se bucure şi să se veselească de Tine, toţi cei ce Te 
caută pe Tine, Doamne, şi să zică pururea cei ce iubesc 
mântuirea Ta : «Slăvit să fie Domnul !» 

23. lar eu sărac sunt şi sărman ; Domnul se va îngriji de 
mine. 

24. Ajutorul meu şi apărătorul meu eşti Tu ; Dumnezeul 
meu nu zăbovi. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 40: 


Un psalm al lui David, spre înțelepțire, fiilor lui Core. 


1. Fericit cel care caută la sărac şi la sărman ; în ziua cea 
rea îl va izbăvi pe el Domnul. 

2. Domnul să-l păzească pe el şi să-l vieze şi să-l fericească 
pe pământ şi să nu-l dea în mâinile vrăjmaşilor lui. 

3. Domnul să-l ajute pe el pe patul durerii lui ; în 
aşternutul bolii lui să-l întărească pe el. 

4. Eu am zis : «Doamne, miluieşte-mă ; vindecă sufletul 
meu, că am greşit ţie». 

5. Vrăjmaşii mei m-au grăit de rău zicând : «Când va muri 
şi va pieri numele lui ?» 

6. lar de venea cineva să mă vadă, minciuni grăia ; inima 
lui aduna fărădelege sieşi, ieşea afară şi grăia. 

7. Împreună împotriva mea şopteau toţi vrăjmaşii mei ; 
împotriva mea gândeau de mine rele. 

8. Cuvânt nelegiuit spuneau împotriva mea, zicând : «Nu 
zace, oare ? Nu se va mai scula !» 

9. Chiar omul cu care eram în pace, în care am nădăjduit, 
care a mâncat pâinea mea, a ridicat împotriva mea călcâiul. 

10. lar Tu, Doamne, miluieşte-mă şi mă scoală şi voi 
răsplăti lor. 

11. Întru aceasta am cunoscut că m-ai voit, că nu seva 
bucura vrăjmaşul meu de mine. 


12. lar pe mine pentru nerăutatea mea m-ai sprijinit şi m- 
ai întărit înaintea Ta, în veac. 

13. Binecuvântat este Domnul Dumnezeul lui Israel din 
veac şi până în veac. Amin. Amin. 


Psalmul 41: 


Intru sfârşit, un psalm al lui David. 


1. În ce chip doreşte cerbul izvoarele apelor, aşa Te doreşte 
sufletul meu pe Tine, Dumnezeule. 

2. Însetat-a sufletul meu de Dumnezeul cel viu ; când voi 
veni şi mă voi arăta feţei lui Dumnezeu ? 

3. Făcutu-mi-s-au lacrimile mele pâine ziua şi noaptea, 
când mi se zicea mie în toate zilele : «Unde este Dumnezeul 
tău ?» 

4. De acestea mi-am adus aminte cu revărsare de inimă, 
când treceam cu mulţime mare spre casa lui Dumnezeu, 

5, În glas de bucurie şi de laudă şi în sunet de sărbătoare. 

6. Pentru ce eşti mâhnit, suflete al meu, şi pentru ce mă 
tulburi ? 

7. Nădăjduieşte în Dumnezeu, că-L voi lăuda pe El; 
mântuirea feţei mele este Dumnezeul meu. 

8. În mine sufletul meu s-a tulburat ; pentru aceasta îmi 
voi aduce aminte de Tine, din pământul Iordanului şi al 
Ermonului, din muntele cel mic. 

9. Adânc pe adânc cheamă în glasul căderilor apelor Tale. 

10. Toate talazurile şi valurile Tale peste mine au trecut. 

11. Ziua va porunci Domnul milei Sale, iar noaptea cântare 
Lui de la mine. 

12. Rugăciunea Dumnezeului vieţii mele, spune-voi lui 
Dumnezeu : «Sprijinitorul meu eşti Tu, pentru ce m-ai uitat 
?» 

13. Pentru ce umblu mâhnit când mă necăjeşte vrăjmaşul 
meu ? 

14. Când se sfărâmau oasele mele mă ocărau asupritorii 
mei. 


15. Când îmi ziceau mie în toate zilele : «Unde este 
Dumnezeul tău ?» 

16. Pentru ce eşti mâhnit, suflete al meu, şi pentru ce mă 
tulburi ? 

17. Nădăjduieşte în Dumnezeu, că-l voi lăuda pe El; 
mântuirea feţei mele este Dumnezeul meu. 


Psalmul 42: 


Un psalm al lui David, nescris deasupra la evrei. 


1. Judecă-mă, Dumnezeule, şi apără dreptatea mea de 
neamul necuvios, de omul nedrept şi viclean, şi izbăveşte- 
mă. 

2. Că Tu eşti, Dumnezeule, întărirea mea ; pentru ce m-ai 
lepădat ? Pentru ce umblu mâhnit când mă necăjeşte 
vrăjmaşul meu ? 

3. Trimite lumina Ta şi adevărul Tău ; acestea m-au 
povăţuit şi m-au condus la muntele cel sfânt al Tău şi la 
locaşurile Tale. 

4. Şi voi intra la jertfelnicul lui Dumnezeu, la Dumnezeul 
Cel ce veseleşte tinereţile mele ; 

5. Lăuda-Te-voi în alăută, Dumnezeule, Dumnezeul meu. 

6. Pentru ce eşti mâhnit, suflete al meu, şi pentru ce mă 
tulburi ? 

7. Nădăjduieşte în Dumnezeu că-L voi lăuda pe El; 
mântuirea feţei mele este Dumnezeul meu. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă ie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 43: 


Intru sfârşit, fiilor lui Core, spre întelegere. 


1. Dumnezeule, cu urechile noastre am auzit, părinţii 
noştri ne-au spus nouă 

2. Lucrul pe care l-ai făcut în zilele lor, în zilele cele de 
demult. 

3. Mâna Ta popoare a nimicit, iar pe părinţi i-ai sădit ; 
bătut-ai popoare, iar pe ei i-ai înmulţit. 

4. Că nu cu sabia lor au moştenit pământul şi braţul lor nu 
i-a izbăvit pe ei, 

5. Ci dreapta Ta şi braţul Tău şi luminarea feţei Tale, că 
bine ai voit întru ei. 

6. Tu eşti Însuţi Împăratul meu şi Dumnezeul meu, Cel ce 
porunceşti mântuirea lui lacob ; 

7. Cu Tine pe vrăjmaşii noştri îi vom lovi şi cu numele Tău 
vom Nnimici pe cei ce se scoală asupra noastră. 

8. Pentru că nu în arcul meu voi nădăjdui şi sabia mea nu 
mă va mântui. 

9. Că ne-ai izbăvit pe noi de cei ce ne necăjesc pe noi şi pe 
cei ce ne urăsc pe noi i-ai ruşinat. 

10. Cu Dumnezeu ne vom lăuda toată ziua şi numele Tău 
îl vom lăuda în veac. 

11. lar acum ne-ai lepădat şi ne-ai ruşinat pe noi şi nu vei 
ieşi cu oştirile noastre; 

12. Întorsu-ne-ai pe noi înapoi de la duşmanii noştri şi cei 
ce ne urăsc pe noi ne-au jefuit. 

13. Datu-ne-ai pe noi ca oi de mâncare şi întru neamuri ne- 
ai risipit; 

14. Vândut-ai pe poporul Tău fără de preţ şi nu l-ai prețuit 
când l-ai vândut. 

15. Pusu-ne-ai pe noi ocară vecinilor noştri, batjocură şi 
râs celor dimprejurul nostru ; 


16. Pusu-ne-ai pe noi pildă către neamuri, clătinare de cap 
între popoare. 

17. Toată ziua înfruntarea mea înaintea mea este şi 
ruşinea obrazului meu m-a acoperit, 

18. De către glasul celui ce ocărăşte şi cleveteşte, de către 
faţa vrăjmaşului şi prigonitorului. 

19. Acestea toate au venit peste noi şi nu Te-am uitat şi n- 
am călcat legământul Tău 

20. Şi nu s-a dat înapoi inima noastră ; iar paşii noştri nu s- 
au abătut de la calea Ta, 

21. Că ne-ai smerit pe noi în loc de durere şi ne-a acoperit 
pe noi umbra morţii. 

22. De am fi uitat numele Dumnezeului nostru şi am fi 
întins mâinile noastre spre dumnezeu străin, 

23. Oare, Dumnezeu n-ar fi cercetat acestea ? Că El ştie 
ascunzişurile inimii. 

24. Că pentru Tine suntem ucişi toată ziua, socotiți am fost 
ca nişte oi de junghiere. 

25. Deşteaptă-Te, pentru ce dormi, Doamne ? Scoală-Te şi 
nu ne lepăda până în sfârşit. 

26. Pentru ce întorci faţa Ta ? Uiţi de sărăcia noastră şi de 
necazul nostru ? 

27. Că s-a plecat în ţărână sufletul nostru, lipitu-s-a de 
pământ pântecele nostru. 

28. Scoală-le, Doamne, ajută-ne nouă şi ne izbăveşte pe 
noi, pentru numele Tău. 


Psalmul 44: 


Un psalm al lui David, pentru cei ce se vor schimba. Fiilor lui Core, spre 
înțelegere, cântare pentru cel iubit. 


1. Cuvânt bun răspuns-a inima mea ; grăi-voi cântarea 
mea Împăratului. 

2. Limba mea este trestie de scriitor ce scrie iscusit. 

3. Împodobit eşti cu frumuseţea mai mult decât fiii 
oamenilor ; revărsatu-s-a har pe buzele tale. Pentru aceasta 


te-a binecuvântat pe tine Dumnezeu, în veac. 

4. Încinge-te cu sabia ta peste coapsa ta, puternice, 

5. Cu frumuseţea ta şi cu strălucirea ta. Încordeazăcţi 
arcul, propăşeşte şi împărăţeşte, 

6. Pentru adevăr, blândeţe şi dreptate, şi te va povăţui 
minunat dreapta ta. 

7. Săgeţile tale ascuţite sunt puternice în inima 
duşmanilor împăratului ; popoarele sub tine vor cădea. 

8. Scaunul Tău, Dumnezeule, în veacul veacului, toiag de 
dreptate toiagul împărăției Tale. 

9. lubit-ai dreptatea şi ai urât fărădelegea ; pentru aceasta 
Te-a uns pe Tine, Dumnezeul Tău, cu untdelemnul bucuriei, 
mai mult decât pe părtaşii Tăi. 

10. Smirna şi aloea îmbălsămează veşmintele Tale ; din 
palate de fildeş cântări de alăută Te veselesc ; fiice de 
împărați întru cinstea Ta; 

11. Stătut-a împărăteasa de-a dreapta Ta, îmbrăcată în 
haină aurită şi prea înfrumuseţată. 

12. Ascultă fiică şi vezi şi pleacă urechea ta şi uită poporul 
tău şi casa părintelui tău, 

13. Că a poftit Împăratul frumuseţea ta, că El este Domnul 
tău. 

14. Şi se vor închina Lui fiicele Tirului cu daruri, feţei Tale 
se vor ruga mai-marii poporului. 

15. Toată slava fiicei Împăratului este înăuntru, îmbrăcată 
cu ţesături de aur şi prea înfrumuseţată. 

16. Aduce-se-vor Împăratului fecioare în urma ei, 
prietenele ei se vor aduce ţie. 

17. Aduce-se-vor întru veselie şi bucurie 

18. Aduce-se-vor în palatul Împăratului. 

19. În locul părinţilor tăi s-au născut ţie fii ; pune-i-vei pe 
ei căpetenii peste tot pământul. 

20. Pomeni-vor numele tău în tot neamul; 

21. Pentru aceasta popoarele te vor lăuda în veac şi în 
veacul veacului. 


Psalmul 45: 


Un psalm al lui David, fiilor lui Core, pentru cele ascunse. 


1. Dumnezeu este scăparea şi puterea noastră, ajutor întru 
necazurile ce ne împresoară. 

2. Pentru aceasta nu ne vom teme când se va cutremura 
pământul şi se vor muta munţii în inima mărilor. 

3. Venit-au şi s-au tulburat apele lor, cutremuratu-s-au 
munţii de tăria lui. 

4. Apele râurilor veselesc cetatea lui Dumnezeu ; Cel 
Preaînalt a sfinţit locaşul Lui. 

5. Dumnezeu este în mijlocul cetăţii, nu se va clătina; o 
va ajuta Dumnezeu dis-de-dimineaţă. 

6. Tulburatu-s-au neamurile, plecatu-s-au împărăţiile ; dat- 
a Cel Preaînalt glasul Lui, cutremuratu-s-a pământul. 

7. Domnul puterilor cu noi, sprijinitorul nostru, Dumnezeul 
lui lacob. 

8. Veniţi şi vedeţi lucrurile lui Dumnezeu, minunile pe care 
le-a pus Domnul pe pământ. 

9. Pune-va capăt războaielor până la marginile 
pământului, arcul va sfărâma şi va frânge arma, iar pavezele 
în foc le va arde. 

10. Opriţi-vă şi cunoaşteţi că Eu sunt Dumnezeu, înălţa- 
Mă-voi pe pământ. 

11. Domnul puterilor cu noi, sprijinitorul nostru, 
Dumnezeul lui lacob. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a şasea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Cântare iți aduc Ţie Doamne, şi greşalele mele toate le 
mărturisesc înaintea Ta. Şi Tu, întorcându-Te, miluieşte-mă! 


Slavă... 


Mântuieşte-mă, Dumnezeul meu, cum ai mântuit 
oarecând pe vameşul şi lacrimile păcătoasei nu le-ai trecut 
cu vederea; primeşte şi suspinele mele, Mântuitorul meu, şi 
mă mântuieşte! 


Și acum... 


Cu rugăciune mă apropii acum sub acoperământul Tău, 
preanevinovată! Scoate-mă, Născătoare de Dumnezeu, din 
tulburarea patimilor mele, ca ceea ce ai născut pe 
Pricinuitorul nepătimirii! 


Apoi: Doamne miluieşte (de 40 de ori) şi rugăciunea 
aceasta: 


Mulţumim ie, Doamne, Dumnezeul nostru, pentru toate 
facerile Tale de bine, pe care ni le-ai arătat nouă, 
nevrednicilor, din vârsta cea dintâi, până întru aceasta de 
acum, pentru care le ştim şi pentru care nu le ştim, pentru 
cele arătate şi pentru cele nearătate, ce ni s-au făcut 
nouă cu lucrul şi cu cuvântul. Cel ce ne-ai iubit până întru 
atât, încât şi pe însuşi Fiul Tău, Cel Unul-Nascut, L-ai dat 
pentru noi, învredniceşte-ne ca şi noi să ne facem vrednici 
de dragostea Ta! Dă-ne înțelepciune prin cuvântul Tău şi 
prin frica Ta însuflă-ne tărie, cu puterea cea de la Tine! Şi 


orice am greşit, cu voie sau fără de voie, iartă-ne şi nu ni le 
socoti! Păzeşte sufletul nostru sfânt şi-l pune înaintea 
divanului Tău, având ştiinţă curată şi sfârşit vrednic de 
iubirea de oameni a Ta. Adu-Ţi aminte, Doamne, de toți cei 
ce cheamă întru adevăr numele Tău, de toţi cei ce ne voiesc 
binele şi de toți cei ce ne voiesc răul, că toți suntem oameni 
şi deşertăciune e tot omul. Și ne mai rugăm Ţie, Doamne, 
dăruieşte-ne marea milă a milostivirii Tale. Amin! 


Catisma a şaptea 


Psalmul 46: 


Mai-marelui cântăreților, un psalm pentru fiii lui Core. 


1. Toate popoarele bateţi din palme, strigaţi lui Dumnezeu 
cu glas de bucurie. 

2. Că Domnul este Preaînalt, înfricoşător, Împărat mare 
peste tot pământul. 

3. Supusu-ne-a nouă popoare şi neamuri sub picioarele 
noastre ; 

4. Alesu-ne-a nouă moştenirea Sa, frumuseţea lui lacob, pe 
care a iubit-o. 

5. Suitu-S-a Dumnezeu întru strigare, Domnul în glas de 
trâmbiţă. 

6. Cântaţi Dumnezeului nostru, cântaţi ; cântaţi 
Împăratului nostru, cântaţi. 

7. Că Împărat a tot pământul este Dumnezeu ; cântaţi cu 
înţelegere. 

8. Împărăţit-a Dumnezeu peste neamuri, Dumnezeu şade 
pe tronul cel sfânt al Său. 

9. Mai-marii popoarelor s-au adunat cu poporul 
Dumnezeului lui Avraam, că ai lui Dumnezeu sunt puternicii 
pământului ; El S-a înălţat foarte. 


Psalmul 47: 


O cântare de psalm, pentru fiii lui Core, pentru a doua zi a sâmbetei. 


1. Mare este Domnul şi lăudat foarte în cetatea 
Dumnezeului nostru, în muntele cel sfânt al Lui; 

2. Bine întemeiată spre bucuria întregului pământ. 
Muntele Sionului, coastele de miazănoapte, cetatea 
Împăratului Celui mare. 

3. Dumnezeu în palatele ei se cunoaşte, când o apără pe 
ea. 


4. Că iată împărații s-au adunat, strânsu-s-au împreună. 

5. Aceştia văzând-o aşa, s-au minunat, s-au tulburat, s-au 
cutremurat ; 

6. Cutremur i-a cuprins pe ei acolo ; dureri ca ale celei ce 
naşte. Cu vânt puternic va sfărâma corăbiile Tarsisului. 

7. Precum am auzit, aşa am şi văzut, în cetatea Domnului 
puterilor, în cetatea Dumnezeului nostru. 

8. Dumnezeu a întemeiat-o pe ea în veac. Primit-am, 
Dumnezeule, mila Ta, în mijlocul locaşului Tău. 

9. După numele Tău, Dumnezeule, aşa şi lauda Ta peste 
marginile pământului ; dreapta Ta este plină de dreptate. 

10. Să se veselească Muntele Sionului, să se bucure fiicele 
lui luda pentru judecăţile Tale, Doamne. 

11. Înconjuraţi Sionul şi-l cuprindeţi pe el, povestiţi despre 
turnurile lui. 

12. Puneţi-vă inimile voastre întru puterea lui şi străbateţi 
palatele lui, ca să povestiţi neamului ce vine, 

13. Că Acesta este Dumnezeu, Dumnezeul nostru în veac 
şi în veacul veacului ; El ne va paşte pe noi în veci. 


Psalmul 48: 


Mai-marelui cantaretior, un psalm pentru fiii lui Core. 


1. Auziţi acestea toate neamurile, ascultați toţi cei ce 
locuiţi în lume: 

2. Pământenii şi fiii oamenilor, împreună bogatul şi 
săracul. 

3. Gura mea va grăi înţelepciune şi cugetul inimii mele 
pricepere. 

4. Pleca-voi spre pildă urechea mea, tâlcui-voi în sunet de 
psaltire gândul meu. 

5. Pentru ce să mă tem în ziua cea rea, când mă va 
înconjura fărădelegea vrăjmaşilor mei ? 

6. Ei se încred în puterea lor şi cu mulţimea bogăției lor se 
laudă. 


7. Nimeni însă nu poate să scape de la moarte, nici să 
plătească lui Dumnezeu preţ de răscumpărare, 

8. Că răscumpărarea sufletului e prea scumpă şi niciodată 
nu se va putea face, 

9. Ca să rămână cineva pe totdeauna viu şi să nu vadă 
niciodată moartea. 

10. Fiecare vede că înţelepţii mor, cum mor şi cei 
neînţelepţi şi nebunii, şi lasă altora bogăţia lor. 

11. Mormântul lor va fi casa lor în veac, locaşurile lor din 
neam în neam, deşi numit-au cu numele lor pământurile lor. 

12. Şi omul, în cinste fiind, n-a priceput ; alăturatu-s-a 
dobitoacelor celor fără de minte şi s-a asemănat lor. 

13. Această cale le este sminteală lor şi celor ce vor găsi 
de bune spusele lor. 

14. Ca nişte oi în iad sunt puşi, moartea îi va paşte pe ei. 

15. Şi-i vor stăpâni pe ei cei drepţi şi ajutorul ce-l 
nădăjduiau din slava lor, se va învechi în iad. 

16. Dar Dumnezeu va izbăvi sufletul meu din mâna 
iadului, când mă va apuca. 

17. Să nu te temi când se îmbogăţeşte omul şi când se 
înmulţeşte slava casei lui. 

18. Că la moarte el nu va lua nimic, nici nu se va cobori cu 
el slava lui. 

19. Chiar dacă sufletul lui se va binecuvânta în viaţa lui şi 
te va lăuda când îi vei face bine, 

20. Totuşi intra-va până la neamul părinţilor lui şi în veac 
nu va vedea lumină. 

21. Omul în cinste fiind n-a priceput ; alăturatu-s-a 
dobitoacelor celor fără de minte şi s-a asemănat lor. 


Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 


Aliluia, Aliluia, Aliluia, slavă Ţie, Dumnezeul nostru, slavă 
Ție. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 49: 
Al lui Asaf. 


1. Dumnezeul dumnezeilor, Domnul a grăit şi a chemat 
pământul, 

2. De la răsăritul soarelui până la apus. Din Sion este 
strălucirea frumuseţii Lui. 

3. Dumnezeu strălucit va veni, Dumnezeul nostru, şi nu va 
tăcea. 

4. Foc înaintea Lui va arde şi împrejurul Lui vifor mare. 

5. Chema-va cerul de sus şi pământul, ca să judece pe 
poporul Său. 

6. Adunaţi-l Lui pe cuvioşii Lui, pe cei ce au făcut 
legământ cu El pentru jertfe. 

7. Şi vor vesti cerurile dreptatea Lui, că Dumnezeu 
judecător este. 

8. «Ascultă, poporul Meu şi-ţi voi grăi ţie, Israele !... Şi voi 
mărturisi ţie : Dumnezeu, Dumnezeul tău sunt Eu. 

9. Nu pentru jertfele tale te voi mustra, iar arderile de tot 
ale tale înaintea Mea sunt pururea. 

10. Nu voi primi din casa ta viței, nici din turmele tale ţapi, 

11. Că ale Mele sunt toate fiarele câmpului, dobitoacele 
din munţi şi boii. 

12. Cunoscut-am toate păsările cerului şi frumuseţea 
tţarinii cu Mine este. 

13. De voi flămânzi, nu-ţi voi spune ţie, că a Mea este 
lumea şi plinirea ei. 

14. Oare, voi mânca carne de taur, sau sânge de ţapi voi 
bea ? 


15. Jertfeşte lui Dumnezeu jertfă de laudă şi împlineşte 
Celui Preaînalt făgăduinţele tale. 

16. Şi Mă cheamă pe Mine în ziua necazului şi te voi izbăvi 
şi Mă vei preaslăvi». 

17. lar păcătosului i-a zis Dumnezeu : «Pentru ce tu 
istoriseşti dreptăţile Mele şi iei legământul Meu în gura ta ? 

18. Tu ai urât învăţătura şi ai lepădat cuvintele Mele 


înapoia ta. 

19. De vedeai furul, alergai cu el şi cu cel desfrânat partea 
ta puneai. 

20. Gura ta a înmulţit răutate şi limba ta a împletit 
vicleşug. 


21. Şezând împotriva fratelui tău cleveteai şi împotriva 
fiului maicii tale ai pus sminteală. 

22. Acestea ai făcut şi am tăcut, ai cugetat fărădelegea, că 
voi fi asemenea ţie ; mustra-te-voi şi voi pune înaintea feţei 
tale păcatele tale. 

23. Înţelegeţi dar acestea cei ce uitaţi pe Dumnezeu, ca 
nu cumva să vă răpească şi să nu fie cel ce izbăveşte. 

24. Jertfa de laudă Mă va slăvi şi acolo este calea în care 
voi arăta lui mântuirea Mea». 


Psalmul 50: 


Mai-marelui cântăreților, un psalm al lui David, când a venit profetul Natan, ca 
sa-l mustre pentru femeia lui Urie. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea 
mea. 

3. Mai vârtos mă spală de fărădelegea mea şi de păcatul 
meu mă curăţeşte. 

4. Că fărădelegea mea eu o cunosc şi păcatul meu 
înaintea mea este pururea. 

5. Ţie unuia am greşit şi rău înaintea Ta am făcut, aşa încât 
drept eşti Tu întru cuvintele Tale şi biruitor când vei judeca 
Tu. 


6. Că iată întru fărădelegi m-am zămislit şi în păcate m-a 
născut maica mea. 

7. Că iată adevărul ai iubit ; cele nearătate şi cele ascunse 
ale înţelepciunii Tale, mi-ai arătat mie. 

8. Stropi-mă-vei cu isop şi mă voi curâţi ; spăla-mă-vei şi 
mai vârtos decât zăpada mă voi albi. 

9. Auzului meu vei da bucurie şi veselie ; bucura-se-vor 
oasele mele cele smerite. 

10. Întoarce faţa Ta de la păcatele mele şi toate 
fărădelegile mele şterge-le. 

11. Inimă curată zideşte întru mine, Dumnezeule şi duh 
drept înnoieşte întru cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l 
lua de la mine. 

13. Dă-mi mie bucuria mântuirii Tale şi cu duh stăpânitor 
mă întăreşte. 

14. Învăţa-voi pe cei fără de lege căile Tale şi cei 
necredincioşi la Tine se vor întoarce. 

15. lzbăveşte-mă de vărsarea de sânge, Dumnezeule, 
Dumnezeul mântuirii mele ; bucura-se-va limba mea de 
dreptatea Ta. 

16. Doamne, buzele mele vei deschide şi gura mea va 
vesti lauda Ta. 

17. Că de ai fi voit jertfă, ţi-aş fi dat; arderile de tot nu le 
vei binevoi. 

18. Jertfa lui Dumnezeu : duhul umilit ; inima înfrântă şi 
smerită Dumnezeu nu ovaurgisi. 

19. Fă bine, Doamne, întru bună voirea Ta, Sionului, şi să 
se zidească zidurile lerusalimului. 

20. Atunci vei binevoi jertfa dreptăţii, prinosul şi arderile 
de tot ; atunci vor pune pe altarul Tău viței. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 51: 


Mai-marelui cântăreților, un psalm al lui David, când a venit Doig ldumeul şi a 
vestit lui Saul şi l-a zis : venit-a David în casa lui Abimelec. 


1. Ce te făleşti întru răutate, puternice ? Fărădelege toată 
ziua, nedreptate a vorbit limba ta ; ca un brici ascuţit a făcut 
vicleşug. 

2. lubit-ai răutatea mai mult decât bunătatea, nedreptatea 
mai mult decât a grăi dreptatea. 

3. lubit-ai toate cuvintele pierzării, limbă vicleană ! 

4. Pentru aceasta Dumnezeu te va dobori până în sfârşit, 
te va smulge şi te va muta din locaşul tău şi rădăcina ta din 
pământul celor vii. 

5. Vedea-vor drepţii şi se vor teme şi de el vor râde şi vor 
zice : «lată omul care nu şi-a pus pe Dumnezeu ajutorul lui, 

6. Ci a nădăjduit în mulţimea bogăției sale şi s-a întărit 
întru deşertăciunea sa». 

7. Dar eu, ca un măslin roditor în casa lui Dumnezeu, am 
nădăjduit în mila lui Dumnezeu, în veac şi în veacul 
veacului. 

8. Slăvi-Te-voi în veac, că ai făcut aceasta şi voi aştepta 
numele Tău, că bun este înaintea cuvioşilor Tăi. 


Psalmul 52: 


Un psalm al lui David, mai-marelui cântăreților, pentru maelet, un înstrument 
muzical; un psalm al priceperii. 


1. Zis-a cel nebun întru inima sa : «Nu este Dumnezeu !» 


2. Stricatu-s-au şi urâţi s-au făcut întru fărădelegi. Nu este 
cel ce face bine. 

3. Domnul din cer a privit peste fiii oamenilor, să vadă de 
este cel ce înţelege, sau cel ce caută pe Dumnezeu. 

4. Toţi s-au abătut, împreună netrebnici s-au făcut ; nu 
este cel ce face bine, nu este până la unul. 

5. Oare, nu vor cunoaşte, toţi cei ce lucrează fărădelegea ? 
Cei ce mănâncă pe poporul Meu cum mănâncă pâinea, 

6. Pe Domnul nu L-au chemat. Acolo s-au temut de frică 
unde nu era frică, 

7. Că Dumnezeu a risipit oasele celor ce plac oamenilor ; 
ruşinatu-s-au, că Dumnezeu i-a urgisit pe ei. 

8. Cine va da din Sion mântuirea lui Israel ? Când va 
întoarce Domnul pe cei robiţi ai poporului Său, bucura-se-va 
lacob şi se va veseli Israel. 


Psalmul 53: 


Un psalm al lui David, mai-marelui cântăreților, pentru înstrumente cu coarde; 
un psalm al priceperii. Cind au venit zefeii şi au zis lui Saul: lata, oare, nu s-a 
ascuns David la noi? 


1. Dumnezeule, întru numele Tău mântuieşte-mă şi întru 
puterea Ta mă judecă. 

2. Dumnezeule, auzi rugăciunea mea, ia aminte cuvintele 
gurii mele ! 

3. Că străinii s-au ridicat împotriva mea şi cei tari au 
căutat sufletul meu şi n-au pus pe Dumnezeu înaintea lor. 

4. Dar iată, Dumnezeu ajută mie şi Domnul este sprijinul 
sufletului meu. 

5, Întoarce-va cele rele vrăjmaşilor mei ; cu adevărul Tău îi 
vei pierde pe ei. 

6. De bunăvoie voi jertfi ţie ; lăuda-voi numele Tău, 
Doamne, că este bun, 

7. Că din tot necazul m-ai izbăvit şi spre vrăjmaşii mei a 
privit ochiul meu. 


Psalmul 54: 


Un psalm al lui David, mai-marelui cântăreților, pentru înstrumente cu coarde, 
un psalm al priceperii. 


1. Auzi, Dumnezeule, rugăciunea mea şi nu trece cu 
vederea ruga mea. 

2. la aminte spre mine şi mă ascultă ; mâhnitu-m-am întru 
neliniştea mea şi m-am tulburat de glasul vrăjmaşului şi de 
necazul păcătosului. 

3. Că a abătut asupra mea fărădelege şi întru mânie m-a 
vrăjmăşit. 

4. Inima mea s-a tulburat întru mine şi frica morţii a căzut 
peste mine; 

5. Teamă şi cutremur au venit asupra mea şi m-a acoperit 
întunericul. 

6. Şi am zis : Cine-mi va da mie aripi ca de porumbel, ca să 
zbor şi să mă odihnesc ? 

7. lată m-aş îndepărta fugind şi m-aş sălăşlui în pustiu. 

8. Aşteptat-am pe Dumnezeu, Cel ce mă mântuieşte de 
puţinătatea sufletului şi de vifor. 

9. Nimiceşte-i, Doamne şi împarte limbile lor, că am văzut 
fărădelege şi dezbinare în cetate. 

10. Ziua şi noaptea o va înconjura pe ea peste zidurile ei; 
fărădelege şi osteneală în mijlocul ei şi nedreptate ; 

11. Şi n-a lipsit din ulițele ei camătă şi vicleşug. 

12. Că de m-ar fi ocărât vrăjmaşul, aş fi răbdat; 

13. Şi dacă cel ce mă urâăşte s-ar fi fălit împotriva mea, m- 
aş fi ascuns de el. 

14. lar tu, omule, asemenea mie, căpetenia mea şi 
cunoscutul meu, 

15. Care împreună cu mine te-ai îndulcit de mâncări, în 
casa lui Dumnezeu am umblat în acelaşi gând ! 

16. Să vină moartea peste ei şi să se coboare în iad devii, 

17. Căci vicleşug este în locaşurile lor, în mijlocul lor. 

18. lar eu, câtre Dumnezeu am strigat, şi Domnul m-a 
auzit pe mine. 


19. Seara şi dimineaţa şi la amiezi spune-voi, voi vesti, şi 
va auzi glasul meu. 

20. lzbăvi-va cu pace sufletul meu de cei ce se apropie de 
mine, că mulţi erau împotriva mea. 

21. Auzi-va Dumnezeu şi-i va smeri pe ei, Cel ce este mai 
înainte de veci. 

22. Că nu este în ei îndreptare şi nu s-au temut de 
Dumnezeu. Întins-au mâinile împotriva aliaţilor lor, 

23. Întinat-au legământul Lui. Risipiţi au fost de mânia 
feţei Lui şi s-au apropiat inimile lor ; 

24. Muiatu-s-au cuvintele lor mai mult decât untdelemnul, 
dar ele sunt săgeți. 

25. Aruncă spre Domnul grija ta şi El te va hrăni ; nu va da 
în veac clătinare dreptului. 

26. lar Tu, Dumnezeule, îi vei cobori pe ei în groapa 
stricăciunii. 

27. Bărbaţii vărsători de sânge şi vicleni nu vor ajunge la 
jumătatea zilelor lor ; iar eu voi nădăjdui spre Tine, Doamne. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ție. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a şaptea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Când va şedea Judecătorul pe scaunul Său şi îngerii vor 
sta de față; când trâmbița va răsuna şi văpaia va arde, ce 
vei face, suflete al meu, ducându-te la judecată? Căci atunci 
răutățile tale vor sta de față şi greşalele tale cele ascunse se 
vor vădi. Pentru aceasta, mai inainte de sfârşit, strigă către 
Judecătorul: Dumnezeule, milostiveşte-Te spre mine şi mă 
miluieşte ! 


Slavă... 


Toți să priveghem şi să întâmpinăm pe Hristos cu mulțime 
de untdelemn şi cu candele aprinse, ca să ne învrednicim a 
fi înăuntrul cămării Mirelui. Că cel ce va rămâne afară, în 
deşert va striga către Dumnezeu: miluieşte-mă! 


Și acum... 


In patul a multe păcate zăcând, mă dezbrac de nădejdea 
mântuirii mele. Că somnul lenevirii mele pricinuieşte chinuri 
sufletului meu. Dar Tu, Dumnezeule, Cel ce Te-ai născut din 
Fecioară, ridică-mă spre cântarea Ta, ca să Te slăvesc pe 
Tine. 


Apoi: Doamne miluieşte (de 40 de ori) şi rugăciunea 
aceasta: 


Doamne, Dumnezeul meu, ca un bun şi de oameni iubitor, 
multe mile ai făcut cu mine, pe care nu mă aşteptam să le 
văd. Cu ce, oare, voi răsplăti bunătățile Tale, Doamne, 
Doamne al meu! Mulţumesc numelui Tău celui mult lăudat, 
mulțumesc milostivirii Tale celei negrăite ce o ai spre mine, 
mulțumesc îndelungii Tale răbdări celei neasemănate, şi Te 
rog sprijineşte-mă şi de acum înainte, şi mă ajută! Fereşte- 
mă, Stăpâne al tuturor, ca să nu mai greşesc înaintea Ta! Că 
Tu cunoşti alunecarea cea lesnicioasă a firii mele. Tu ştii 
nepriceperea mea, Tu cunoşti cele făptuite de mine, cele 
întru cunoştinţă şi întru necunostință, cele de voie şi cele 
fără de voie, cele din noapte şi cele din zi, cele cu mintea şi 
cu gândul. De, aceea, ca un Dumnezeu bun şi de oameni 


iubitor, şterge-le, Preabunule Doamne, cu roua milei Tale şi 
ne mântuieşte, pentru Sfânt numele Tău, cu judecățile care 
ştii! Pentru că Tu eşti lumina şi adevărul şi viața şi [ie slavă 
înălțăm: Tatălui şi Fiului şi Sfântului Duh, acum şi pururea şi 
în vecii vecilor. Amin! 


Catisma a opta 


Psalmul 55: 


Un psalm al lui David, mai-marelui cântăreților, pentru poporul ce se depărtase 
de la cele sfinte. Când l-au prins pe el cei de alt neam în Gat. 


1. Mântuieşte-mă, Doamne, că m-a necăjit omul ; toată 
ziua războindu-se m-a necăjit. 

2. Călcatu-m-au vrăjmaşii mei toată ziua, că mulţi sunt cei 
ce se luptă cu mine, din înălţime. 

3. Ziua când mă voi teme, voi nădăjdui în Tine. 

4. În Dumnezeu voi lăuda toate cuvintele mele toată ziua ; 
în Dumnezeu am nădăjduit, nu mă voi teme : Ce-mi va face 
mie omul ? 

5. Toată ziua cuvintele mele au urât, împotriva mea toate 
gândurile lor sunt spre rău. 

6. Locui-vor lângă mine şi se vor ascunde ; ei vor păzi 
călcâiul meu, ca şi cum ar căuta sufletul meu. 

7. Pentru nimic nu-i vei mântui pe ei ; în mânie popoare 
vei sfărâma, Dumnezeule. 

8. Viaţa mea am spus-o ţie ; pune lacrimile mele înaintea 
Ta, după făgăduinţa Ta. 

9. Întoarce-se-vor vrăjmaşii mei înapoi, în orice zi Te voi 
chema. lată, am cunoscut că Dumnezeul meu eşti Tu. 

10. În Dumnezeu voi lăuda graiul, în Dumnezeu voi lăuda 
cuvântul ; 

11. În Dumnezeu am nădăjduit, nu mă voi teme : Ce-mi va 
face mie omul ? 

12. În mine sunt, Dumnezeule, făgăduinţele pe care le voi 
aduce laudei Tale, 

13. Că ai izbăvit sufletul meu de la moarte, picioarele mele 
de alunecare, ca bine să plac înaintea lui Dumnezeu, în 
lumina celorvii. 


Psalmul 56: 


Un psalm al lui David, mai-marelui cântăreților. Sa nu strici! Când a fugit de la 
fața lui Saul în pestera. 


1. Miluieşte-mă, Dumnezeule, miluieşte-mă, că spre Tine a 
nădăjduit sufletul meu 

2. Şi în umbra aripilor Tale voi nădăjdui, până ce va trece 
fărădelegea. 

3. Striga-voi către Dumnezeul Cel Preaînalt, Dumnezeul 
Care mi-a făcut bine. 

4. Trimis-a din cer şi m-a mântuit, dat-a spre ocară pe cei 
ce mă necăjesc pe mine. 

5. Trimis-a Dumnezeu mila Sa şi adevărul Său şi a izbăvit 
sufletul meu din mijlocul puilor de lei. Adormit-am tulburat. 

6. Fiii oamenilor, dinţii lor sunt arme şi săgeți şi limba lor 
sabie ascuţită. 

7. Înalţă-Te peste ceruri, Dumnezeule, şi peste tot 
pământul slava Ta! 

8. Curse au gătit sub picioarele mele şi au împilat sufletul 
meu ; 

9. Săpat-au înaintea mea groapă şi au căzut în ea. 

10. Gata este inima mea, Dumnezeule, gata este inima 
mea ! Cânta-voi şi voi lăuda slava Ta. 

11. Deşteaptă-te mărirea mea ! Deşteaptă-te psaltire şi 
alăută ! Deştepta-mă-voi dimineaţa. 

12. Lăuda-Te-voi între popoare, Doamne, cânta-voi ţie între 
neamuri, 

13. Că s-a mărit până la cer mila Ta şi până la nori 
adevărul Tău. 

14. Înalţă-Te peste ceruri, Dumnezeule, şi peste tot 
pământul slava Ta! 


Psalmul 57: 
Un psalm al lui David, mai-marelui cântăreților. Să nu strici! 


1. De grăiţi într-adevăr dreptate, drept judecaţi, fii ai 
oamenilor. 


2. Pentru că în inimă fărădelege lucraţi pe pământ, 
nedreptate mâinile voastre împletesc. 

3. Înstrăinatu-s-au păcătoşii de la naştere, rătăcit-au din 
pântece, grăit-au minciuni. 

4. Mânia lor după asemănarea şarpelui, ca a unei vipere 
surde, care-şi astupă urechile ei, 

5. Care nu va auzi glasul descântătoarelor, al vrăjitorului 
care vrăjeşte cu iscusinţă. 

6. Dumnezeu va zdrobi dinţii lor în gura lor ; măselele 
leilor le-a sfărâmat Domnul. 

7. De nimic se vor face, ca apa care trece ; întinde-va arcul 
Său până ce vor slăbi. 

8. Ca ceara ce se topeşte vor fi nimiciţi ; a căzut foc peste 
ei şi n-au văzut soarele. 

9. Înainte ca spinii voştri să se aprindă, ca pe nişte vii întru 
mânie îi va înghiţi pe ei. 

10. Veseli-se-va dreptul când va vedea răzbunarea 
împotriva necredincioşilor ; mâinile lui le va spăla în sângele 
păcătosului. 

11. Şi va zice omul : «Da, este răsplată pentru cel drept ! 
Da, este Dumnezeu Care îi judecă pe ei în viaţă! 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 58: 


Un psalm al lui David, mai-marelui cântăreților. Când a trimis Saul si a păzit casa 
lui, ca să-l omoare pe el. 


1. Scoate-mă de la vrăjmaşii mei, Dumnezeule, şi de cei ce 
se scoală împotriva mea, izbăveşte-mă. 

2. lzbăveşte-mă de cei ce lucrează fărădelegea şi de 
bărbaţii vărsărilor de sânge mă izbăveşte. 

3. Că iată au vânat sufletul meu, stătut-au împotriva mea 
cei tari. 

4. Nici fărădelegea şi nici păcatul meu nu sunt pricină, 
Doamne. Fără de nelegiuire am alergat şi m-am îndreptat 
spre Tine; 

5, Scoală-Te, întru întâmpinarea mea şi vezi. Şi Tu, 
Doamne, Dumnezeul puterilor, Dumnezeul lui Israel, 

6. la aminte să cercetezi toate neamurile ; să nu Te 
milostiveşti de toţi cei ce lucrează fărădelegea. 

7. Întoarce-se-vor spre seară şi vor flămânzi ca un câine şi 
vor înconjura cetatea. 

8. lată, vor striga cu gura lor şi sabie în buzele lor, că cine 
i-a auzit ? 

9. Şi Tu, Doamne, vei râde de ei, vei face de nimic toate 
neamurile. 

10. Puterea mea în Tine o voi păzi, că Tu, Dumnezeule, 
sprijinitorul meu eşti. Dumnezeul meu, mila Ta mă va 
întâmpina ; 

11. Dumnezeu îmi va arăta înfrângerea duşmanilor mei. 

12. Să nu-i omori pe ei, ca nu cumva să uite legea Ta; 

13. Risipeşte-i pe ei cu puterea Ta şi doboară-i pe ei, 
apărătorul meu, Doamne. 

14. Păcatul gurii lor, cuvântul buzelor lor, să se prindă 
întru mândria lor şi de blestemul şi minciuna lor se va duce 
vestea. 

15. Nimiceşte-i, întru mânia Ta nimiceşte-i, ca să nu mai fie 
| 

16. Şi vor cunoaşte că Dumnezeu stăpâneşte pe lacob şi 
marginile pământului. 


17. Întoarce-se-vor spre seară şi vor flămânzi ca un câine 
şi vor înconjura cetatea. 

18. Ei se vor risipi să mănânce ; iar de nu se vor sătura, 
vor murmura. 

19. lar eu voi lăuda puterea Ta şi mă voi bucura dimineaţa 
de mila Ta. 

20. Că Te-ai făcut sprijinitorul meu şi scăparea mea în ziua 
necazului meu. 

21. Ajutorul meu eşti, ţie-[i voi cânta, că Tu, Dumnezeule, 
sprijinitorul meu eşti, Dumnezeul meu, mila mea. 


Psalmul 59: 


Un psalm al lui David, mai-marelui cântăreților. Pentru cei ce se vor schimba, 
spre învatatura. Când a ars Mesopotamia Siriei şi Sova Siriei şi s-a întors lacob şi 
a bătut pe Edom în Valea Sării, douăsprezece mii. 


1. Dumnezeule, lepădatu-ne-ai pe noi şi ne-ai doborât; 
mâniatu-Te-ai şi Te-ai milostivit spre noi. 

2. Cutremurat-ai pământul şi l-ai tulburat pe el ; vindecă 
sfărâmăturile lui, că s-a cutremurat. 

3. Arătat-ai poporului Tău asprime, adăpatu-ne-ai pe noi 
cu vinul umilinţei. 

4. Dat-ai celor ce se tem de Tine semn ca să fugă de la faţa 
arcului ; 

5. Ca să se izbăvească cei iubiţi ai Tăi. Mântuieşte-mă cu 
dreapta Ta şi mă auzi. 

6. Dumnezeu a grăit în locul cel sfânt al Său : «Bucura-Mă- 
voi şi voi împărţi Sichemul şi valea Sucot o voi măsura. 

7. Al Meu este Galaadul şi al Meu este Manase şi Efraim, 
tăria capului Meu, 

8. luda împăratul Meu ; Moab vasul nădejdii Mele. 

9. Spre Idumeea voi întinde încălţămintea Mea ; Mie cei de 
alt neam Mi s-au supus». 

10. Cine mă va duce la cetatea întărită ? Cine mă va 
povăţui până la ldumeea ? 


11. Oare, nu Tu, Dumnezeule, Cel ce ne-ai lepădat pe noi ? 
Oare, nu vei ieşi Dumnezeule, cu oştirile noastre ? 

12. Dă-ne nouă ajutor, ca să ne scoţi din necaz, că deşartă 
este izbăvirea de la om. 

13. Cu Dumnezeu vom birui şi El va nimici pe cei ce ne 
necăjesc pe noi. 


Psalmul 60: 


Un psalm al lui David, mai-marelui cântăreților. Pentru înstrumente cu coarde. 


1. Auzi, Dumnezeule, cererea mea, ia aminte la 
rugăciunea mea ! 

2. De la marginile pământului către Tine am strigat ; când 
s-a mâhnit inima mea, pe piatră m-ai înălţat. 

3. Povăţuitu-m-ai, că ai fost nădejdea mea, turn de tărie în 
faţa vrăjmaşului. 

4. Locui-voi în locaşul Tău în veci ; acoperi-mă-voi cu 
acoperământul aripilor Tale, 

5. Că Tu, Dumnezeule, ai auzit rugăciunile mele ; dat-ai 
moştenire celor ce se tem de numele Tău. 

6. Zile la zilele împăratului adaugă, anii lui din neam în 
neam. 

7. Rămâne-va în veac înaintea lui Dumnezeu ; mila şi 
adevărul va păzi. 

8. Aşa voi cânta numelui Tău în veacul veacului, ca să 
împlinesc făgăduinţele mele zi de zi. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 61: 


Un psalm al lui David, mai-marelui cântăreților. Pentru Iditum. 


1. Oare nu lui Dumnezeu se va supune sufletul meu ? Că 
de la El este mântuirea mea; 

2. Pentru că El este Dumnezeul meu, Mântuitorul meu şi 
Sprijinitorul meu ; nu mă voi clătina mai mult. 

3. Până când vă ridicaţi asupra omului ? Căutaţi toţi a-l 
dobori, socotindu-l ca un zid povârnit şi ca un gard surpat ! 

4. S-au sfătuit să doboare cinstea mea, alergat-au cu 
minciună ; cu gura lor mă binecuvântau şi cu inima lor mă 
blestemau. 

5. Dar lui Dumnezeu supune-te, suflete al meu, că dela El 
vine răbdarea mea ; 

6. Că El este Dumnezeul meu şi Mântuitorul meu, 
Sprijinitorul meu ; nu mă voi strămuta. 

7. În Dumnezeu este mântuirea mea şi slava mea ; 
Dumnezeu este ajutorul meu şi nădejdea mea este în 
Dumnezeu. 

8. Nădăjduiţi în El toată adunarea poporului ; revărsaţi 
înaintea Lui inimile voastre, că El este ajutorul nostru. 

9. Dar deşertăciune sunt fiii oamenilor, mincinoşi sunt fiii 
oamenilor ; în balanţă, toţi împreună sunt deşertăciune. 

10. Nu nădăjduiţi spre nedreptate şi spre jefuire nu poftiţi ; 
bogăţia de ar curge nu vă lipiţi inima de ea. 

11. O dată a grăit Dumnezeu, aceste două lucruri am auzit 
: că puterea este a lui Dumnezeu şi a Ta, Doamne, este mila; 
că Tu vei răsplăti fiecăruia după faptele lui. 


Psalmul 62: 


Un psalm al lui David, când a fost în pustiul ludeii. 


1. Dumnezeule, Dumnezeul meu, pe Tine Te caut dis-de- 
dimineaţă. 

2. Însetat-a de Tine sufletul meu, suspinat-a după Tine 
trupul meu, 

3. În pământ pustiu şi neumblat şi fără de apă. Aşa în locul 
cel sfânt m-am arătat Ţie, ca să văd puterea Ta şi slava Ta. 

4. Că mai bună este mila Ta decât viaţa ; buzele mele Te 
vor lăuda. 

5. Aşa Te voi binecuvânta în viaţa mea şi în numele Tău 
voi ridica mâinile mele. 

6. Ca de seu şi de grăsime să se sature sufletul meu şi cu 
buze de bucurie Te va lăuda gura mea. 

7. De mi-am adus aminte de Tine în aşternutul meu, în 
dimineţi am cugetat la Tine, că ai fost ajutorul meu 

8. Şi întru acoperământul aripilor Tale mă voi bucura. 
Lipitu-s-a sufletul meu de Tine şi pe mine m-a sprijinit 
dreapta Ta. 

9. lar ei în deşert au căutat sufletul meu, intra-vor în cele 
mai de jos ale pământului ; da-se-vor în mâinile sabiei, părţi 
vulpilor vor fi. 

10. lar împăratul se va veseli de Dumnezeu ; lăuda-se-va 
tot cel ce se jură întru EI, că s-a astupat gura celor ce grăiesc 
nedreptăţi. 


Psalmul 63: 


Un psalm al lui David, mai-marelui cântăreților. 


1. Auzi, Dumnezeule, glasul meu, când mă rog [ie ; dela 
frica vrăjmaşului scoate sufletul meu. 

2. Acoperă-mă de adunarea celor ce viclenesc, de 
mulţimea celor ce lucrează fărădelege, 

3. Care şi-au ascuţit ca sabia limbile lor şi ca nişte săgeți 
aruncă vorbele lor veninoase ca să săgeteze din ascunzişuri 
pe cel nevinovat. 

4. Fără de veste îl vor săgeta pe el şi nu se vor teme. 
Întăritu-s-au în gânduri rele. 


5. Grăit-au ca să ascundă curse ; spus-au : «Cine ne va 
vedea pe noi ?» 

6. Iscodit-au fărădelegi şi au pierit când le iscodeau, 

7. Ca să pătrundă înlăuntrul omului şi în adâncimea inimii 
lui. 

8. Dar Dumnezeu îi va lovi cu săgeata şi fără de veste îi va 
răni, că ei singuri se vor răni cu limbile lor. 

9. Tulburatu-s-au toţi cei ce i-au văzut pe ei ; şi s-a temut 
tot omul. 

10. Şi au vestit lucrurile lui Dumnezeu şi faptele Lui le-au 
înţeles. 

11. Veseli-se-va cel drept de Domnul şi va nădâăjdui în El şi 
se vor lăuda toţi cei drepţi la inimă. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


După a opta catisma: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Furtuna deznădăjduirii mă viscoleşte pe mine, cel ce am 
alunecat spre adâncul păcatului. Dar apucă înainte, 
Hristoase, ca un Cârmuitor puternic a toată lumea şi mă 


îndreptează la limanul cel lin al nepătimirii, pentru 
milostivirea Ta, Mântuitorule, și mă miluieşte! 


Slavă... 


Suflete, acestea de aici sunt vremelnice, iar cele de 
dincolo veşnice. Văd divanul şi pe Judecătorul şezând pe 
scaun şi mă cutremur de hotărâre. Deci, suflete, întoarce-te, 
că neiertătoare este judecata. 


Și acum... 


Nădejdea celor deznădăjduiți, ajutorul celor neajutorați, 
sprijinul celor ce nădăjduiesc în tine, Preasfântă Stăpână, de 
Dumnezeu Născătoare, trimite-ne nouă ajutorul Tău ! 


Apoi: Doamne miluieşte (de 40 de ori) şi rugăciunea 
aceasta: 


Doamne, îndurate şi milostive, ascultă rugăciunea mea şi 
ia aminte la glasul cererii mele: Fă cu mine semn spre bine, 
povățuieşte-mă pe calea Ta, ca să umblu întru adevărul Tău! 
Veseleşte inima mea ca să se teamă de numele Tău cel 
sfânt, că mare eşti şi faci minuni. Tu singur eşti Dumnezeu şi 
nu este asemenea Ţie, între dumnezei, Doamne : puternic 
întru milă şi bun întru tărie, spre a ajuta şi a mângâia şi a 
mântui pe toți cei ce nădăjduiesc întru numele Tău, al 
Tatălui şi al Fiului şi al Sfântului Duh. Amin! 


Catisma a noua 


Psalmul 64: 


Un psalm al lui David, mai-marelui cântăreților. Cântarea lui leremia şi a lui 
lezechiel din timpul şederii în pământ străin, când avea să iasă din Babilon. 


1. Ţie Ţi se cuvine cântare, Dumnezeule, în Sion şi Ţie ţi se 
va împlini făgăduinţa în lerusalim. 

2. Auzi rugăciunea mea, către Tine tot trupul va veni. 

3. Cuvintele celor fără de lege ne-au biruit pe noi şi 
nelegiuirile noastre Tu le vei curăţi. 

4. Fericit este cel pe care l-ai ales şi l-ai primit ; locui-va în 
curţile Tale. 

5. Umplea-ne-vom de bunătăţile casei Tale ; sfânt este 
locaşul Tău, minunat în dreptate. 

6. Auzi-ne pe noi, Dumnezeule, Mântuitorul nostru, 
nădejdea tuturor marginilor pământului şi a celor de pe 
mare departe ; 

7. Cel ce găteşti munţii cu tăria Ta, încins fiind cu putere; 
Cel ce tulburi adâncul mării şi vuietul valurilor ei. 

8. Tulbura-se-vor neamurile şi se vor spăimânta cei ce 
locuiesc marginile, de semnele Lui ; ieşirile dimineţii şi ale 
serii le vei veseli. 

9. Cercetat-ai pământul şi l-ai adăpat pe el, bogăţiile lui le- 
ai înmulţit ; 

10. Râul lui Dumnezeu s-a umplut de apă ; gătit-ai hrana 
lor, că aşa este gătirea Ta. 

11. Adapă brazdele lui, înmulţeşte roadele lui şi se vor 
bucura de picături de ploaie, răsărind. 

12. Vei binecuvânta cununa anului bunătăţii Tale şi 
câmpiile Tale se vor umple de roade grase. 

13. Îngrăşa-se-vor păşunile pustiei şi cu bucurie dealurile 
se vor încinge. 

14. Îmbrăcatu-s-au păşunile cu oi şi văile vor înmulţi grâul 
; vor striga şi vor cânta. 


Psalmul 65: 


Un psalm al lui David, mai-marelui cântăreților. O cântare a învierii. 


1. Strigaţi lui Dumnezeu tot pământul. Cântaţi numele Lui 
; daţi slavă laudei Lui. 

2. Ziceţi lui Dumnezeu : Cât sunt de înfricoşătoare 
lucrurile Tale ! Pentru mulţimea puterii Tale, Te vor linguşi 
vrăjmaşii Tăi. 

3. Tot pământul să se închine Ţie şi să cânte ţie, să cânte 
numelui Tău. 

4. Veniţi şi vedeţi lucrurile lui Dumnezeu, înfricoşător în 
sfaturi mai mult decât fiii oamenilor. 

5. Cel ce preface marea în uscat, prin râu vor trece cu 
piciorul. Acolo ne vom veseli de El, 

6. De Cel ce stăpâneşte cu puterea Sa veacul. Ochii Lui 
spre neamuri privesc ; cei ce se răzvrătesc, să nu se înalțe 
întru sine. 

7. Binecuvântaţi neamuri pe Dumnezeul nostru şi faceţi să 
se audă glasul laudei Lui, 

8. Care a dat sufletului meu viaţă şi n-a lăsat să se clatine 
picioarele mele. 

9. Că ne-ai cercetat pe noi, Dumnezeule, cu foc ne-ai 
lămurit pe noi, precum se lămureşte argintul. 

10. Prinsu-ne-ai pe noi în cursă ; pus-ai necazuri pe umărul 
nostru ; 

11. Ridicat-ai oameni pe capetele noastre, trecut-am prin 
foc şi prin apă şi ne-ai scos la odihnă. 

12. Intra-voi în casa Ta cu arderi de tot, împlini-voi ţie 
făgăduinţele mele, 

13. Pe care le-au rostit buzele mele şi le-a grăit gura mea, 
întru necazul meu. 

14. Arderi de tot grase voi aduce ţie, cu tămâie şi berbeci ; 
Îţi voi jertfi boi şi ţapi. 

15. Veniţi de auziţi toţi cei ce vă temeţi de Dumnezeu şi vă 
voi povesti câte a făcut El sufletului meu. 


16. Către Dânsul cu gura mea am strigat şi L-am lăudat cu 
gura mea. 

17. Nedreptate de am avut în inima mea să nu mă audă 
Domnul. 

18. Pentru aceasta m-a auzit Dumnezeu ; luat-a aminte 
glasul rugăciunii mele. 

19. Binecuvântat este Dumnezeu, Care n-a depărtat 
rugăciunea mea şi mila Lui de la mine. 


Psalmul 66: 


Un psalm al lui David, mai-marelui cântăreților. Pentru înstrumente cu coarde. 


1. Dumnezeule, milostiveşte-Te spre noi şi ne 
binecuvintează, luminează faţa Ta spre noi şi ne miluieşte ! 

2. Ca să cunoaştem pe pământ calea Ta, în toate neamurile 
mântuirea Ta. 

3. Lăuda-Te-vor pe Tine popoarele, Dumnezeule, lăuda-Te- 
vor pe Tine popoarele toate ! 

4. Veselească-se şi să se bucure neamurile, că vei judeca 
popoarele cu dreptate şi neamurile pe pământ le vei 
povâăţui. 

5. Lăuda-Te-vor pe Tine popoarele Dumnezeule, lăuda-Te- 
vor pe Tine popoarele toate. Pământul şi-a dat rodul său. 

6. Binecuvintează-ne pe noi, Dumnezeule, Dumnezeul 
nostru. Binecuvintează-ne pe noi, Dumnezeule, şi să se 
teamă de Tine toate marginile pământului. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 67: 


Un psalm al lui David, mai-marelui cântăreților. 


1. Să se scoale Dumnezeu şi să se risipească vrăjmaşii Lui 
şi să fugă de la faţa Lui cei ce-L urăsc peE.l. 

2. Precum se stinge fumul, să se stingă ; cum se topeşte 
ceara de faţa focului, aşa să piară păcătoşii de la faţa lui 
Dumnezeu, 

3. lar drepţii să se bucure şi să se veselească înaintea lui 
Dumnezeu, să se desfăteze în veselie. 

4. Cântaţi lui Dumnezeu, cântaţi numelui Lui, gătiţi calea 
Celui ce străbate pustia, Domnul este numele Lui, 

5. Şi vă bucuraţi înaintea Lui. Să se tulbure de faţa Lui, a 
Părintelui orfanilor şi a judecătorului văduvelor. 

6. Dumnezeu este în locul cel sfânt al Lui ; Dumnezeu 
aşază pe cei singuratici în casă, 

7. Scoate cu vitejie pe cei legaţi în obezi, la fel pe cei 
amărâţi, pe cei ce locuiesc în morminte. 

8. Dumnezeule, când mergeai Tu înaintea poporului Tău, 
când treceai Tu prin pustiu, 

9. Pământul s-a cutremurat şi cerurile s-au topit şi Sinaiul 
s-a clătinat de la faţa Dumnezeului lui Israel. 

10. Ploaie de bunăvoie vei osebi, Dumnezeule, moştenirii 
Tale. Ea a slăbit, dar Tu ai întărit-o. 

11. Vietăţile Tale locuiesc în ea ; întru bunătatea Ta, 
Dumnezeule, purtat-ai grijă de cel sărac. 

12. Domnul va da cuvântul celor ce vestesc cu putere 
multă. 

13. Împăratul puterilor, poporului iubit va împărţi prăzile. 

14. Dacă veţi dormi în mijlocul moştenirilor voastre, aripile 
voastre argintate vor fi ca ale porumbiţei şi spatele vostru va 
străluci ca aurul. 


15. Când Împăratul Cel ceresc va împrăştia pe regi în ţara 
Sa, ei vor fi albi ca zăpada pe Selmon. 

16. Munte al lui Dumnezeu este muntele Vasan, munte de 
piscuri este muntele Vasan. 

17. Pentru ce, munţi cu piscuri, pizmuiţi muntele în care a 
binevoit Dumnezeu să locuiască în el, pentru că va locui în 
el până la sfârşit ? 

18. Carele lui Dumnezeu sunt mii de mii ; mii sunt cei ce 
se bucură de ele. Domnul în mijlocul lor, pe Sinai, în locaşul 
Său cel sfânt. 

19. Suitu-Te-ai la înălţime, robit-ai mulţime, luat-ai daruri 
de la oameni, chiar şi cu cei răzvrătiți îngăduiţi au fost să 
locuiască. 

20. Domnul Dumnezeu este binecuvântat, binecuvântat 
este Dumnezeu zi de zi ; să sporească între noi, Dumnezeul 
mântuirii noastre. 

21. Dumnezeul nostru este Dumnezeul mântuirii şi ale 
Domnului Dumnezeu sunt ieşirile morţii. 

22. Dar Dumnezeu va sfărâma capetele vrăjmaşilor Săi, 
creştetul părului celor ce umblă întru greşelile lor. 

23. Zis-a Domnul : «Din Vasan îl voi întoarce, întoarce-voi 
pe vrăjmaşii tăi din adâncurile mării, 

24. Pentru ca să se afunde piciorul tău în sângele lor şi 
limba câinilor tăi în sângele vrăjmaşilor tăi. 

25. Văzut-am, Dumnezeule, intrarea Ta, văzut-am intrarea 
Dumnezeului şi Împăratului meu în locaşul cel sfânt : 

26. Înainte mergeau căpeteniile, după ei cei ce cântau din 
strune, în mijloc fecioarele bătând din timpane şi zicând: 

27. «În adunări binecuvântaţi pe Dumnezeu, pe Domnul 
din izvoarele lui Israel !» 

28. Acolo era Veniamin cel mai tânăr, în uimire; 
căpeteniile lui luda, povăţuitorii lor, căpeteniile Zabulonului, 
căpeteniile Neftalimului şi ziceau : 

29. «Porunceşte, Dumnezeule, puterii Tale ; întăreşte 
Dumnezeule această lucrare pe care ai făcut-o nouă. 


30. Pentru locaşul Tău, din lerusalim, Îţi vor aduce 
împărații daruri. 

31. Ceartă fiarele din trestii, ceartă taurii adunaţi 
împotriva junincilor popoarelor, ca să nu fie depărtaţi cei 
care au fost încercaţi ca argintul. 

32. Risipeşte neamurile cele ce voiesc războaie». Veni-vor 
soli din Egipt ; Etiopia va întinde mai înainte la Dumnezeu 
mâna ei, zicând : 

33. «Împărăţiile pământului cântaţi lui Dumnezeu, cântaţi 
Domnului. 

34. Cântaţi Dumnezeului Celui ce S-a suit peste cerul 
cerului, spre răsărit ; iată va da glasul Său, glas de putere. 

35. Daţi slavă lui Dumnezeu ! Peste Israel măreţia Lui şi 
puterea Lui în nori. 

36. Minunat este Dumnezeu întru sfinţii Lui, Dumnezeul lui 
Israel ; Însuşi va da putere şi întărire poporului Său. 
Binecuvântat este Dumnezeu». 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 
Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 68: 


Un psalm al lui David, mai-marelui cântăreților. Pentru cei ce se vor schimba. 


1. Mântuieşte-mă, Dumnezeule, că au intrat ape până la 
sufletul meu. 
2. Afundatu-m-am în noroiul adâncului, care nu are fund; 


3. Intrat-am în adâncurile mării şi furtuna m-a potopit. 

4. Ostenit-am strigând, amorţit-a gâtlejul meu, slăbit-au 
ochii mei nădăjduind spre Dumnezeul meu. 

5. Înmulţitu-s-au mai mult decât perii capului meu cei ce 
mă urăsc pe mine în zadar. 

6. Întăritu-s-au vrăjmaşii mei, cei ce mă prigonesc pe 
nedrept ; cele ce n-am răpit, pe acelea le-am plătit. 

7. Dumnezeule, Tu ai cunoscut nepriceperea mea şi 
greşelile mele de la Tine nu s-au ascuns. 

8. Să nu fie ruşinaţi, din pricina mea, cei ce Te aşteaptă pe 
Tine, Doamne, Doamne al puterilor, nici înfruntaţi pentru 
mine, cei ce Te caută pe Tine, Dumnezeul lui Israel. 

9. Că pentru Tine am suferit ocară, acoperit-a batjocura 
obrazul meu. 

10. Înstrăinat am fost de fraţii mei şi străin fiilor maicii 
mele, 

11. Că râvna casei Tale m-a mâncat şi ocările celor ce Te 
ocărăsc pe Tine au căzut asupra mea. 

12. Şi mi-am smerit cu post sufletul meu şi mi-a fost spre 
ocară mie. 

13. Şi m-am îmbrăcat cu sac şi am ajuns pentru ei de 
batjocură. 

14. Împotriva mea grăiau cei ce şedeau în porţi şi despre 
mine cântau cei ce beau vin. 

15. lar eu întru rugăciunea mea către Tine, Doamne, am 
strigat la timp bine-plăcut. 

16. Dumnezeule, întru mulţimea milei Tale auzi-mă, întru 
adevărul milei Tale. 

17. Mântuieşte-mă din noroi, ca să nu mă afund; 
izbăveşte-mă de cei ce mă urăsc şi din adâncul apelor, 

18. Ca să nu mă înece vâltoarea apei, nici să mă înghită 
adâncul, nici să-şi închidă peste mine adâncul gura lui. 

19. Auzi-mă, Doamne, că bună este mila Ta ; după 
mulţimea îndurărilor Tale caută spre mine. 

20. Să nu-ţi întorci faţa Ta de la credinciosul Tău, când mă 
necăjesc. Degrabă mă auzi. 


21. la aminte la sufletul meu şi-l mântuieşte pe el ; din 
mâinile vrăjmaşilor mei izbăveşte-mă, 

22. Că Tu cunoşti ocara mea şi ruşinea mea şi înfruntarea 
mea ; 

23. Înaintea Ta sunt toţi cei ce mă necăjesc. Zdrobit a fost 
sufletul meu de ocări şi necaz, 

24. Şi am aşteptat pe cel ce m-ar milui şi nu era şi pe cei 
ce m-ar mângâia şi nu i-am aflat. 

25. Şi mi-au dat spre mâncarea mea fiere şi în setea mea 
m-au adăpat cu oţet. 

26. Facă-se masa lor înaintea lor cursă, răsplătire şi 
sminteală ; 

27. Să se întunece ochii lor, ca să nu vadă şi spinarea lor 
pururea o gârboveşte ; 

28. Varsă peste ei urgia Ta şi mânia urgiei Tale să-i 
cuprindă peei; 

29. Facă-se curtea lor pustie şi în locaşurile lor să nu fie 
locuitori ; 

30. Că pe care Tu l-ai bătut, ei l-au prigonit şi au înmulţit 
durerea rănilor lui. 

31. Adaugă fărădelege la fărădelegea lor şi să nu intre 
întru dreptatea Ta; 

32. Şterşi să fie din cartea celor vii şi cu cei drepţi să nu se 
scrie. 

33. Sărac şi îndurerat sunt eu ; mântuirea Ta, Dumnezeule, 
să mă sprijinească ! 

34. Lăuda-voi numele Dumnezeului meu cu cântare şi-L 
voi preamări pe El cu laudă; 

35. Şi-l va plăcea lui Dumnezeu mai mult decât viţelul 
tânăr, căruia îi cresc coarne şi unghii. 

36. Să râdă săracii şi să se veselească ; cântaţi lui 
Dumnezeu şi viu va fi sufletul vostru ! 

37. Că a auzit pe cei săraci Domnul şi pe cei ferecaţi în 
obezi ai Săi nu i-a urgisit. 

38. Să-L laude pe El cerurile şi pământul, marea şi toate 
câte se târăsc în ea. 


39. Că Dumnezeu va mântui Sionul şi se vor zidi cetăţile 
lui luda şi vor locui acolo şi-l vor moşteni peel; 

40. Şi seminţia credincioşilor Lui îl va stăpâni pe el şi cei 
ce iubesc numele Lui vor locui în el. 


Psalmul 69: 


Un psalm al lui David, mai-marelui cântăreților. Spre aducere aminte. Ca să mă 
mântuiască Domnul. 


1. Dumnezeule, spre ajutorul meu ia aminte ! Doamne, să- 
mi ajuţi mie grăbeşte-Te ! 

2. Să se ruşineze şi să se înfrunte cei ce caută sufletul meu 

3. Să se întoarcă înapoi şi să se ruşineze cei ce-mi voiesc 
mie rele ; 

4. Întoarcă-se îndată ruşinaţi cei ce-mi grăiesc mie : «Bine, 
bine !» 

5, Să se bucure şi să se veselească de Tine toţi cei ce Te 
caută pe Tine, Dumnezeule, şi să zică pururea cei ce iubesc 
mântuirea Ta : «Slăvit să fie Domnul !» 

6. lar eu sărac sunt şi sărman, Dumnezeule, ajută-mă ! 

7. Ajutorul meu şi Izbăvitorul meu eşti Tu, Doamne, nu 
Zăbovi ! 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ție, Dumnezeule. 

Aliluia, Aliluia, Aliluia, slavă ie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a noua: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Mă gândesc la ziua cea infricoşătoare şi plâng faptele 
mele cele rele. Cum voi răspunde împăratului celui fără de 
moarte? Şi cu ce îndrăzneală voi căuta la Judecătorul eu, 
păcătosul? Milostive Părinte, Fiule Unule-Născut şi Duhule 
Sfinte, miluieşte-mă! 


Slavă... 


În valea plângerii, la locul ce ai rânduit, când vei şedea, 
Milostive, să faci judecată dreaptă, să nu vădeşti cele 
ascunse ale mele, nici să mă ruşinezi inaintea îngerilor, ci 
cruță-mă, Doamne, şi mă miluieşte ! 


Și acum... 


Preabună Născătoare de Dumnezeu, ocrotitoarea lumii, 
nădejdea şi acoperământul cel tare al celor ce aleargă la 
tine, roagă, stăruitor, împreună cu cei fără de trup, pe 
Dumnezeul cel lubitor de oameni, pe care L-ai născut, să 
izbăvească sufletele noastre de toată ingrozirea, ceea ce 
eşti una binecuvântată! 


Apoi: Doamne miluieşte (de 40 de ori) şi rugăciunea 
aceasta: 


Stăpâne, Doamne, Dumnezeul nostru, Care singur ştii 
suferința ticălosului meu suflet şi leacul acesteia, 
tămăduieşte-l cum ştii, după mulțimea milei Tale şi a 
îndurărilor Tale! Căci din faptele mele nu-i cu putință a pune 
peste el alifie, nici untdelemn, nici legături. Ci Tu, Cel ce ai 
venit să chemi la pocăință, nu pe cei drepți, ci pe cei 
păcătoşi, ai milă şi îndurare şi Te milostiveşte spre dânsul; 
rupe zapisul faptelor mele celor rele şi urâte şi mă 
povățuieşte la calea cea dreaptă, ca umblând întru adevărul 


Tău, să pot scăpa de săgețile vicleanului şi aşa să stau fără 
de osândă înaintea înfricoşătorului Tău divan, slăvina şi 
lăudând preasfântul Tău nume, în vecii vecilor. Amin 


Catisma a zecea 


Psalmul 70: 


Un psalm al lui David, fiilor lui lonadav şi ai celor ce s-au robit mai întâi. 


1. Spre Tine, Doamne, am nădăjduit, să nu fiu ruşinat în 
veac. 

2. Întru dreptatea Ta, izbăveşte-mă şi mă scoate, pleacă 
urechea Ta către mine şi mă mântuieşte. 

3. Fii mie Dumnezeu apărător şi loc întărit, ca să mă 
mântuieşti, 

4. Că întărirea şi scăparea mea eşti Tu. 

5. Dumnezeul meu, izbăveşte-mă din mâna păcătosului, 
din mâna călcătorului de lege şi a celui ce face strâmbătate, 

6. Că Tu eşti aşteptarea mea, Doamne ; Domnul este 
nădejdea mea din tinereţile mele. 

7. Întru Tine m-am întărit din pântece ; din pântecele 
maicii mele Tu eşti acoperitorul meu ; întru Tine este lauda 
mea pururea. 

8. Ca o minune m-am făcut multora, iar Tu eşti ajutorul 
meu cel tare. 

9. Să se umple gura mea de lauda Ta, ca să laud slava Ta, 
toată ziua mare cuviinţa Ta. 

10. Nu mă lepăda la vremea bătrâneţilor ; când va lipsi 
tăria mea, să nu mă laşi pe mine. 

11. Că au zis vrăjmaşii mei mie şi cei ce păzesc sufletul 
meu s-au sfătuit împreună, 

12. Zicând : Dumnezeu l-a părăsit pe el, urmăriţi-l şi-l 
prindeţi pe el, că nu este cel ce izbăveşte. 

13. Dumnezeule, nu Te depărta de la mine ; Dumnezeul 
meu, spre ajutorul meu ia aminte ! 

14. Să se ruşineze şi să piară cei ce defăimează sufletul 
meu, să se îmbrace cu ruşine şi înfruntare cei ce caută să-mi 
facă rău. 


15. lar eu pururea voi nădăjdui spre Tine şi voi înmulţi 
lauda Ta. 

16. Gura mea va vesti dreptatea Ta, toată ziua mântuirea 
Ta, al căror nume nu-l cunosc. 

17. Intra-voi întru puterea Domnului ; Doamne, îmi voi 
aduce aminte numai de dreptatea Ta. 

18. Dumnezeule, m-ai învăţat din tinereţile mele şi eu şi 
astăzi vestesc minunile Tale. 

19. Până la bătrânețe şi căruntete, 

20. Dumnezeule, să nu mă părăseşti, 

21. Ca să vestesc braţul Tău la tot neamul ceva să vină, 

22. Puterea Ta şi dreptatea Ta, Dumnezeule, până la cele 
înalte, măreţiile pe care le-ai făcut. Dumnezeule, cine este 
asemenea [ie ? 

23. Multe necazuri şi rele ai trimis asupra mea, dar 
întorcându-Te mi-ai dat viaţă şi din adâncurile pământului 
iarăşi m-ai scos. 

24. Înmulţit-ai spre mine mărirea Ta şi întorcându-Te m-ai 
mângâiat şi din adâncurile pământului iarăşi m-ai scos. 

25. Că eu voi lăuda cu instrumente de cântare adevărul 
Tău, Dumnezeule, cânta-voi ţie din alăută, Sfântul lui Israel. 

26. Bucura-se-vor buzele mele când voi cânta ţie şi 
sufletul meu pe care l-ai mântuit. 

27. Încă şi limba mea toată ziua va rosti dreptatea Ta, când 
vor fi ruşinaţi şi înfruntaţi cei ce caută să-mi facă rău. 


Psalmul 71: 


Despre Solomon. 


1. Dumnezeule, judecata Ta dă-o împăratului şi dreptatea 
Ta fiului împăratului, 

2. Ca să judece pe poporul Tău cu dreptate şi pe săracii Tăi 
cu judecată. 

3, Să aducă munţii pace poporului Tău şi dealurile 
dreptate. 


4. Judeca-va pe săracii poporului şi va milui pe fiii săracilor 
şi va umili pe clevetitor. 

5. Şi se vor teme de Tine cât va fi soarele şi cât va fi luna 
din neam în neam. 

6. Pogorâ-se-va ca ploaia pe lână şi ca picăturile ce cad pe 
pământ. 

7. Răsări-va în zilele lui dreptatea şi mulţimea păcii, cât va 
fi luna. 

8. Şi va domni de la o mare până la alta şi de la râu până 
la marginile lumii. 

9. Înaintea lui vor îngenunchia etiopienii şi vrăjmaşii lui 
ţărâna vor linge. 

10. Împărații Tarsisului şi insulele daruri vor aduce, 
împărații arabilor şi ai reginei Saba prinoase vor aduce. 

11. Şi se vor închina lui toţi împărații pământului, toate 
neamurile vor sluji lui. 

12. Că a izbăvit pe sărac din mâna celui puternic şi pe 
sâărmanul care n-avea ajutor. 

13. Va avea milă de sărac şi de sărman şi sufletele 
săracilor va mântui ; 

14. De camătă şi de asuprire va scăpa sufletele lor şi 
scump va fi numele lor înaintea lui. 

15. Şi va fi viu şi se va da lui din aurul Arabiei şi se vor 
ruga pentru el pururea ; toată ziua îl vor binecuvânta pe el. 

16. Fi-va belşug de pâine pe pământ până-n vârful 
munţilor ; pomii roditori se vor înălța ca cedrii Libanului ; şi 
vor înflori cei din cetate ca iarba pământului. 

17. Numele lui va dăinui pe vecie ; cât va fi soarele va fi 
pomenit numele lui. 

18. Se vor binecuvânta întru el toate seminţiile 
pământului, toate neamurile îl vor ferici pe el. 

19. Binecuvântat este Domnul Dumnezeu, Dumnezeul lui 
Israel, singurul Care face minuni. 

20. Binecuvântat este numele slavei Lui în veac şi în 
veacul veacului. 

21. Tot pământul se va umple de slava Lui. Amin. Amin. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 72: 
Al lui Asaf, 


1. Cât de bun este Dumnezeu cu Israel, cu cei drepţi la 
inimă. 

2. lar mie, puţin a fost de nu mi-au alunecat picioarele, 
puţin a fost de nu s-au poticnit paşii mei. 

3. Că am pizmuit pe cei fără de lege, când vedeam pacea 
păcătoşilor. 

4. Că n-au necazuri până la moartea lor şi tari sunt când 
lovesc ei. 

5. De osteneli omeneşti n-au parte şi cu oamenii nu sunt 
biciuiţi. 

6. Pentru aceea îi stăpâneşte pe ei mândria şi se îmbracă 
cu nedreptatea şi silnicia. 

7. Din răutatea lor iese nedreptatea şi cugetele inimii lor 
ies la iveală. 

8. Gândesc şi vorbesc cu vicleşug, nedreptate grăiesc de 
sus. 

9. Până la cer ridică gura lor şi cu limba lor străbat 
pământul. 

10. Pentru aceasta poporul meu se ia după ei şi găseşte că 
ei sunt plini de zile bune 


11. Şi zice : «Cum ? ştie aceasta Dumnezeu ? Are 
cunoştinţă Cel Preaînalt ? 

12. lată, aceştia sunt păcătoşi şi sunt îndestulaţi. Veşnic 
sunt bogaţi». 

13. lar eu am zis: «Deci, în deşert am fost drept la inimă şi 
mi-am spălat întru cele nevinovate mâinile mele, 

14. Că am fost lovit toată ziua şi mustrat în fiecare 
dimineaţă». 

15. Dacă aş fi grăit aşa, iată aş fi călcat legământul 
neamului fiilor Tăi. 

16. Şi mă frământam să pricep aceasta, dar anevoios lucru 
este înaintea mea. 

17. Până ce am intrat în locaşul cel sfânt al lui Dumnezeu 
şi am înţeles sfârşitul celor răi : 

18. Într-adevăr pe drumuri viclene i-ai pus pe ei şi i-ai 
doborât când se înălţau. 

19. Cât de iute i-ai pustiit pe ei ! S-au stins, au pierit din 
pricina nelegiuirii lor. 

20. Ca visul celui ce se deşteaptă, Doamne, în cetatea Ta 
chipul lor de nimic l-ai făcut. 

21. De aceea s-a bucurat inima mea şi rărunchii mei s-au 
potolit. 

22. Că eram fără de minte şi nu ştiam ; ca un dobitoc eram 
înaintea Ta. Dar eu sunt pururea cu Tine. 

23. Apucatu-m-ai de mâna mea cea dreaptă. Cu sfatul Tău 
m-ai povăţuit şi cu slavă m-ai primit. 

24. Că pe cine am eu în cer afară de Tine ? Şi afară de 
Tine, ce am dorit pe pământ ? 

25. Stinsu-s-a inima mea şi trupul meu, Dumnezeul inimii 
mele şi partea mea, Dumnezeule, în veac. 

26. Că iată cei ce se depărtează de Tine vor pieri ; nimicit- 
ai pe tot cel ce se leapădă de Tine. 

27. lar miea mă lipi de Dumnezeu bine este, a pune în 
Domnul nădejdea mea, ca să vestesc toate laudele Tale în 
porţile fiicei Sionului. 


Psalmul 73: 


Un psalm al lui Asaf. Al priceperii. 


1. Pentru ce m-ai lepădat, Dumnezeule, până în sfârşit ? 
Aprinsu-s-a inima Ta peste oile păşunii Tale. 

2. Adu-ţi aminte de poporul Tău, pe care l-ai câştigat de la 
început. 

3. lzbăvit-ai toiagul moştenirii Tale, muntele Sionului, 
acesta în care ai locuit. 

4. Ridică mâinile Tale împotriva mândriilor lor, până la 
sfârşit, că rău a făcut vrăjmaşul în locul cel sfânt al Tău. 

5. Şi s-au fălit cei ce Te urăsc pe Tine în mijlocul locului de 
prăznuire al Tău, pus-au semnele lor drept semne ; 

6. Sfărâmat-au intrarea cea de deasupra. 

7. Ca în codru cu topoarele au tăiat uşile locaşului Tău, cu 
topoare şi ciocane l-au sfărâmat. 

8. Ars-au cu foc locaşul cel sfânt al Tău, până la pământ; 
spurcat-au locul numelui Tău. 

9. Zis-au în inima lor împreună cu neamul lor: «Veniţi să 
ardem toate locurile de prăznuire ale lui Dumnezeu de pe 
pământ». 

10. Semnele noastre nu le-am văzut ; nu mai este profet şi 
pe noi nu ne va mai cunoaşte. 

11. Până când, Dumnezeule, Te va ocări vrăjmaşul, până 
când va huli potrivnicul numele Tău, până în sfârşit ? 

12. Pentru ce întorci mâna Ta şi dreapta Ta din sânul Tău, 
până în sfârşit ? 

13. Dar Dumnezeu, Împăratul nostru înainte de veac, a 
făcut mântuire în mijlocul pământului. 

14. Tu ai despărţit, cu puterea Ta, marea ; Tu ai zdrobit 
capetele balaurilor din apă; 

15. Tu ai sfărâmat capul balaurului ; datu-l-ai pe el 
mâncare popoarelor pustiului. 

16. Tu ai deschis izvoare şi pâraie ; Tu ai secat râurile 
ltanului. 


17. A Ta este ziua şi a Ta este noaptea. Tu ai întocmit 
lumina şi soarele. 

18. Tu ai făcut toate marginile pământului ; vara şi 
primăvara Tu le-ai zidit. 

19. Adu-Ţi aminte de aceasta : Vrăjmaşul a ocărât pe 
Domnul şi poporul cel fără de minte a hulit numele Tău. 

20. Să nu dai fiarelor sufletul ce Te laudă pe Tine; 
sufletele săracilor Tăi să nu le uiţi până în sfârşit. 

21. Caută spre legământul Tău, că s-au umplut 
ascunzişurile pământului de locuinţele fărădelegilor. 

22. Să nu se întoarcă ruşinat cel umilit ; săracul şi 
sărmanul să laude numele Tău. 

23. Scoală-le, Dumnezeule, apără pricina Ta ; adu-ţi 
aminte de ocara de fiecare zi, cu care Te necinsteşte cel fără 
de minte. 

24. Nu uita strigătul vrăjmaşilor Tăi ! Răzvrătirea celor ce 
Te urăsc pe Tine se urcă pururea spre Tine. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 
Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 
Psalmul 74: 


Un psalm al lui Asaf, mai-marelui cântăreților. Să nu strici! 


1. Lăuda-Te-vom pe Tine, Dumnezeule, lăuda-Te-vom şi 
vom chema numele Tău. 


2. Voi spune toate minunile Tale. «Când va fi vremea, zice 
Domnul, cu dreptate voi judeca. 

3. Cutremuratu-s-a pământul şi toţi cei ce locuiescpeael; 
Eu am întărit stâlpii lui». 

4. Şi am zis celor fără de lege : «Nu faceţi fărădelege !» şi 
păcătoşilor : «Nu înălţaţi fruntea ! 

5. Nu ridicaţi la înălţime fruntea voastră, să nu grăiţi 
nedreptate împotriva lui Dumnezeu». 

6. Că nici de la răsărit, nici de la apus, nici din munţii 
pustiei, nu vine ajutorul ; 

7. Ci Dumnezeu este judecătorul ; pe unul îl smereşte şi pe 
altul îl înalţă. 

8. Paharul este în mâna Domnului, plin cu vin curat bine- 
mirositor, şi îl trece de la unul la altul, dar drojdia lui nu s-a 
vărsat ; din ea vor bea toţi păcătoşii pământului. 

9. lar eu mă voi bucura în veac, cânta-voi Dumnezeului lui 
lacob. 

10. Şi toate frunţile păcătoşilor voi zdrobi şi se va înălța 
fruntea dreptului. 


Psalmul 75: 


Un psalm al lui Asaf, mai-marelui cântăreților. Pentru înstrumentele cu coarde. 
Cântare către asirieni. 


1. Cunoscut este în ludeea Dumnezeu ; în Israel mare este 
numele Lui. 

2. Că s-a făcut în lerusalim locul Lui şi locaşul Lui în Sion. 

3. Acolo a zdrobit tăria arcurilor, arma şi sabia şi războiul. 

4. Tu luminezi minunat din munţii cei veşnici. 

5. Tulburatu-s-au toţi cei nepricepuţi la inimă, dormit-au 
somnul lor şi toţi cei războinici nu şi-au mai găsit mâinile. 

6. De certarea Ta, Dumnezeule al lui lacob, au încremenit 
călăreţii pe cai. 

7. Tu înfricoşător eşti şi cine va sta împotriva mâniei Tale ? 

8. Din cer ai făcut să se audă judecată ; pământul s-a 
temut şi s-a liniştit, 


9. Când s-a ridicat la judecată Dumnezeu, ca să 
mântuiască pe toţi blânzii pământului. 

10. Că gândul omului Te va lăuda şi amintirea gândului Te 
va prăznui. 

11. Faceţi făgăduinţe şi le împliniţi Domnului Dumnezeului 
vostru. Toţi cei dimprejurul Lui vor aduce daruri 

12. Celui înfricoşător şi Celui ce ia duhurile căpeteniilor, 
Celui înfricoşător împăraţilor pământului. 


Psalmul 76: 


Un psalm al lui Asaf, mai-marelui cântăreților. Pentru Iditum. 


1. Cu glasul meu către Domnul am strigat, cu glasul meu 
către Dumnezeu şi a căutat spre mine. 

2. În ziua necazului meu pe Dumnezeu am căutat ; chiar şi 
noaptea mâinile mele stau întinse înaintea Lui şi n-am slăbit 
; sufletul n-a vrut să se mângâie. 

3. Adusu-mi-am aminte de Dumnezeu şi m-am cutremurat 
; gândit-am şi a slăbit duhul meu. 

4. Ochii mei au luat-o înainte, treji ; tulburatu-m-am şi n- 
am grăit. 

5. Gândit-am la zilele cele de demult şi de anii cei veşnici 
mi-am adus aminte şi cugetam; 

6. Noaptea în inima mea gândeam şi se frământa duhul 
meu zicând : 

7. Oare, în veci mă va lepăda Domnul şi nu va mai binevoi 
în mine ? 

8. Oare, până în sfârşit mă va lipsi de mila Lui, din neam în 
neam ? 

9. Oare, va uita să Se milostivească Dumnezeu ? Sau va 
închide în mâinile Lui îndurările Sale ? 

10. Şi am zis : Acum am început să înţeleg ; aceasta este 
schimbarea dreptei Celui Preaînalt. 

11. Adusu-mi-am aminte de lucrurile Domnului şi-mi voi 
aduce aminte de minunile Tale, dintru început. 


12. Şi voi cugeta la toate lucrurile Tale şi la faptele Tale mă 
voi gândi. 

13. Dumnezeule, în sfinţenie este calea Ta. Cine este 
Dumnezeu mare ca Dumnezeul nostru ? Tu eşti Dumnezeu, 
Care faci minuni ! 

14. Cunoscută ai făcut între popoare puterea Ta. Izbăvit-ai 
cu braţul Tău poporul Tău, pe fiii lui lacob şi ai lui losif. 

15. Văzutu-Te-au apele, Dumnezeule, văzutu-Te-au apele 
şi s-au spăimântat şi s-au tulburat adâncurile. 

16. Glas au dat norii că săgețile Tale trec. 

17. Glasul tunetului Tău în vârtej, luminat-au fulgerele 
Tale lumea, clătinatu-s-a şi s-a cutremurat pământul. 

18. În mare este calea Ta şi cărările Tale în ape multe şi 
urmele Tale nu se vor cunoaşte. 

19. Povăţuit-ai ca pe nişte oi pe poporul Tău, cu mânalui 
Moise şi a lui Aaron. 


Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a zecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


De înfricoşătoarea zi a venirii Tale şi de dreapta judecată 
temându-mă, Doamne, mă spăimântez şi tremur, ca unul ce 
am mulțime de păcate. Ci, ca un Dumnezeu milostiv, mai 
înainte de sfârşit intoarce-mă şi mă mântuieşte, Mântuitorul 
meu, mult-Iindurate! 


Slavă... 


Când se vor pune scaunele la judecată, Doamne, şi 
oamenii vor sta înaintea divanului Tău, atunci nu va fi mai 
de cinste impăratul decăt ostaşul, nici stăpânul nu va fi mai 
presus de robul său, că fiecare din faptele lor, sau se va 
slăvi, sau se va ruşina ! 


Și acum... 


Preacurată Fecioară, Maica lui Hristos, numai tu singură 
te-ai învrednicit de mari daruri, căci ai născut cu trup pe 
unul din Treime, pe Hristos, Dătătorul de viață, pentru 
mântuirea sufletelor noastre. 


Apoi: Doamne miluieşte (de 40 de ori) şi rugăciunea 
aceasta: 


Doamne, Dumnezeul nostru, Cel bogat întru milă şi 
necuprins întru îndurare, Care singur eşti din fire fără de 
păcat, şi fără de păcat Te-ai făcut om pentru noi, ascultă în 
ceasul de acum, această rugăciune umilită a mea. Sărac şi 
lipsit sunt de fapte bune şi inima mea mi s-a tulburat întru 
mine, lar Tu, Doamne, Preaînalte impărate al cerului şi al 
pământului, ştii că toate tinereţile mele le-am cheltuit în 
păcate şi umblând după poftele trupului meu, m-am făcut 
bucurie demonilor şi am urmat în totul diavolului, tăvălindu- 
mă totdeauna în noroiul poftelor. Ştii că întunecându-mi-se 
gândul, din copilărie şi până acum, niciodată nu am voit să 
fac voia Ta cea sfântă, ci robit fiind cu totul de poftele ce mă 
cuprind, m-am făcut de râs şi batjocură demonilor, 
nesocotind nicidecum cu mintea mea, că-i nesuferită urgia 
mâniei Tale asupra păcătoşilor. 


Acum, gătită fiind gheena focului şi din această pricină 
căzând în deznădăjduire, incă n-am venit la simţul pocăinței, 
ci sunt puțin şi gol de dragostea Ta. Că ce fel de păcat n-am 
făcut? Ce lucru drăcesc n-am lucrat? Ce faptă grozavă şi 
înverşunată nu am săvârşit cu sârguință şi peste măsură? 
Mintea mi-am întinat-o cu totul prin cugete trupeşti; trupul 
mi l-am spurcat prin împreunări şi de tot felul; duhul cu totul 
mi l-am pângărit cu învoirea la păcat; toate membrele 
ticălosului meu trup le-am pus să lucreze şi să slujească 
păcatului. Cine dar, nu mă va plânge pe mine, ticălosul? 
Cine nu mă va jeli pe mine, osânditul? Pentru că singur eu, 
Stăpâne, am întărâtat mânia Ta, singur am făcut răutate 
înaintea Ta, întrecând pe toți păcătoşii ce au fost în decursul 
veacurilor, păcătuind fără asemănare şi de neiertat. 


Dar de vreme ce eşti milostiv şi mult-indurat, lubitorule de 
oameni, şi aştepţi intoarcerea păcătoşilor, iată şi eu mă 
arunc înaintea înfricoşătorului şi groaznicului Tău divan şi, 
ca şi când m-aş atinge de preacuratele Tale picioare, strig 
din adâncul sufletului către Tine: milostiveşte-Te, Doamne, 
jartă-mă, impărate, ajută neputinței mele, fă pogorământ 
față de nedumerirea mea, ia aminte la rugăciunea mea şi 
lacrimile mele nu le trece cu vederea! Primeşte-mă pe mine 
cel ce mă pocăiesc şi rătăcit fiind, întoarce-mă; 
imbrăţisează-mă când mă întorc şi mă iartă, căci [ie mă rog. 
Pentru că nu ai pus pocăința pentru cei drepți, nici iertarea 
pentru cei ce nu au greşit, ci ai pus pocăința asupra mea, 
păcătosul, pentru cele ce am lucrat spre întărâtarea mâniei 
Tale. 


Gol şi descoperit stau înaintea Ta, cunoscătorule de inimi, 
Doamne, mărturisindu-mi păcatele mele, pentru că nu pot 
să caut şi să privesc înălțimea cerului, fiind copleşit de 
povara păcatelor mele. Ci, luminează-mi ochii inimii mele şi 
dă-mi umilință spre pocăință şi zdrobire de inimă spre 
îndreptare, că astfel cu bună nădejde şi cu adevărată şi 
deplină adeverire să păşesc spre lumea cea de acolo, 


lăudând şi binecuvântând totdeauna preasfânt numele Tău, 
al Tatălui şi al Fiului şi al Sfântului Duh, acum şi pururea şi în 
vecii vecilor. Amin! 


Catisma a unsprezecea 


Psalmul 77: 


Un psalm al lui Asaf. Al intelegerii. 


1. Luaţi aminte, poporul meu, la legea mea, plecaţi 
urechile voastre spre graiurile gurii mele. 

2. Deschide-voi în pilde gura mea, spune-voi cele ce au 
fost dintru început, 

3. Câte am auzit şi am cunoscut şi câte părinţii noştri ne- 
au învăţat. 

4. Nu s-au ascuns de la fiii lor, din neam în neam, 

5. Vestind laudele Domnului şi puterile Lui şi minunile pe 
care le-a făcut. 

6. Şi a ridicat mărturie în lacob şi lege a pus în Israel. 

7. Câte a poruncit părinţilor noştri ca să le arate pe ele 
fiilor lor, ca să le cunoască neamul ce va să vină, 

8. Fiii ce se vor naşte şi se vor ridica, şi le vor vesti fiilor 
lor, 

9. Ca să-şi pună în Dumnezeu nădejdea lor şi să nu uite 
binefacerile lui Dumnezeu şi poruncile Lui să le ţină, 

10. Ca să nu fie ca părinţii lor neam îndărătnic şi răzvrătit, 

11. Neam care nu şi-a îndreptat inima sa şi nu şi-a 
încredinţat lui Dumnezeu duhul său. 

12. Fiii lui Efraim, arcaşi înarmaţi, întors-au spatele, în zi 
de război. 

13. N-au păzit legământul lui Dumnezeu şi în legea Lui n- 
au vrut să umble. 

14. Şi au uitat facerile Lui de bine şi minunile Lui, pe care 
le-a arătat lor, 

15. Minunile pe care le-a făcut înaintea părinţilor lor, în 
pământul Egiptului, în câmpia Taneos. 

16. Despicat-a marea şi i-a trecut pe ei ; stătut-au apele ca 
un zid; 


17. Povăţuitu-i-a pe ei cu nor ziua şi toată noaptea cu 
lumină de foc; 

18. Despicat-a piatră în pustie şi i-a adăpat pe ei cu 
bogăţie de apă. 

19. Scos-a apă din piatră şi au curs apele ca nişte râuri. 

20. Dar ei încă au greşit înaintea Lui, amărât-au pe Cel 
Preaînalt, în loc fără de apă. 

21. Şi au ispitit pe Dumnezeu în inimile lor, cerând 
mâncare sufletelor lor. 

22. Şi au grăit împotriva lui Dumnezeu şi au zis : «Va 
putea, oare, Dumnezeu să gătească masă în pustiu ?» 

23. - Pentru că a lovit piatra şi au curs ape şi pâraiele s-au 
umplut de apă. 

24. «Oare, va putea da şi pâine, sau va putea întinde masă 
poporului Său ?» 

25. Pentru aceasta a auzit Domnul şi S-a mâniat şi foc s-a 
aprins peste lacob şi mânie s-a suit peste Israel. 

26. Căci n-au crezut în Dumnezeu, nici n-au nădăjduit în 
izbăvirea Lui. 

27. Şi a poruncit norilor de deasupra şi uşile cerului le-a 
deschis 

28. Şi a plouat peste ei mană de mâncare şi pâine 
cerească le-a dat lor. 

29. Pâine îngerească a mâncat omul ; bucate le-a trimis lor 
din destul. 

30. Poruncit-a El, din cer, vânt dinspre răsărit şi a adus cu 
puterea Lui vânt dinspre miazăzi. 

31. Şi a plouat peste ei ca pulberea cărnuri şi ca nisipul 
mării păsări zburătoare. 

32. Şi au căzut în mijlocul taberei lor, împrejurul corturilor 
lor. 

33. Şi au mâncat şi s-au săturat foarte şi pofta lor şi-au 
împlinit-o. 

34. Nimic nu le lipsea din cele ce pofteau şi mâncarea le 
era încă în gura lor, 


35. Când mânia lui Dumnezeu s-a ridicat peste ei şi a ucis 
pe cei sătui ai lor şi pe cei aleşi ai lui Israel i-a doborât. 

36. Cu toate acestea încă au mai păcătuit şi n-au crezut în 
minunile Lui. 

37. Şi s-au stins în deşertăciune zilele lor şi anii lor 
degrabă. 

38. Când îi ucidea pe ei, Îl căutau şi se întorceau şi 
reveneau la Dumnezeu. 

39. Şi şi-au adus aminte că Dumnezeu este ajutorul lor şi 
Dumnezeul Cel Preaînalt este izbăvitorul lor. 

40. Dar L-au înşelat pe El, cu gura lor şi cu limba lor L-au 
minţit. 

41. În inima lor n-au fost drepţi cu EI, nici n-au crezut în 
legământul Lui. 

42. lar El este îndurător, va curăţi păcatele şi nu-i va 
nimici. 

43. Îşi va întoarce de multe ori mânia Lui şi nu va aprinde 
toată urgia Lui. 

44. Şi-a adus aminte că trup sunt ei, suflare ce trece şi nu 
se mai întoarce. 

45. De câte ori L-au amărat în pustiu, L-au mâniat în 
pământ fără de apă ? 

46. Şi s-au întors şi au ispitit pe Dumnezeu şi pe Sfântul 
lui Israel L-au întărâtat. 

47. Nu şi-au adus aminte de braţul Lui, de ziua în care-a 
izbăvit pe ei din mâna asupritorului. 

48. Că a făcut în Egipt semnele Lui şi minunile Lui în 
câmpia Taneos.: 

49. El a prefăcut în sânge râurile lor şi apele lor, ca să nu 
bea. 

50. El a trimis asupra lor tăuni şi i-a mâncat pe ei ; şi 
broaşte şi i-a prăpădit pe ei. 

51. Dat-a stricăciunii rodul lor şi ostenelile lor, lăcustelor. 

52. Bătut-a cu grindină via lor şi duzii lor cu piatră. 

53. Dat-a grindinii dobitoacele lor şi averea lor focului. 


54. Trimis-a asupra lor urgia mâniei Lui ; mânie, urgie şi 
necaz trimis-a prin îngeri nimicitori. 

55. Făcut-a cale mâniei Lui ; n-a cruțat de moarte sufletele 
lor şi dobitoacele lor morţii le-a dat. 

56. Lovit-a pe toţi cei întâi-născuţi din Egipt, pârga 
ostenelilor lor, în locaşurile lui Ham. 

57. Ridicat-a ca pe nişte oi pe poporul Său şi i-a dus peei, 
ca pe o turmă, în pustiu. 

58. Povăţuitu-i-a pe ei cu nădejde şi nu s-au înfricoşat şi 
pe vrăjmaşii lor i-a acoperit marea. 

59. Dusu-i-a pe ei la hotarul sfinţeniei Lui, muntele pe care 
l-a dobândit dreapta Lui. 

60. lzgonit-a dinaintea lor neamuri şi le-a dat lor prin sorţi 
pământul de moştenire ; 

61. Şi a aşezat în corturile lor seminţiile lui Israel. 

62. Dar ei au ispitit şi au amărât pe Dumnezeul Cel 
Preaînalt şi poruncile Lui nu le-au păzit. 

63. Şi s-au întors şi au călcat legământul ca şi părinţii lor, 
întorsu-s-au ca un arc strâmb. 

64. Şi L-au mâniat pe El cu înălțimile lor şi cu idolii lor L-au 
întărâtat pe El. 

65. Auzit-a Dumnezeu şi S-a mâniat şi a urgisit foarte pe 
Israel. 

66. A lepădat cortul Său din Şilo, locaşul Lui, în carea 
locuit printre oameni. 

67. Şi a robit tăria lor şi frumusețea lor a dat-o în mâinile 
vrăjmaşului. 

68. Şi a dat sabiei pe poporul Său şi de moştenirea Lui n-a 
ţinut seama. 

69. Pe tinerii lor i-a mistuit focul şi fecioarele lor n-au fost 
înconjurate cu cinste. 

70. Preoţii lor de sabie au căzut şi văduvele lor nu vor 
plânge. 

71. Şi S-a deşteptat Domnul ca cel ce doarme, ca un viteaz 
ameţit de vin, 


72. Şi a lovit din spate pe vrăjmaşii Săi ; ocară veşnică le-a 
dat lor. 

73. Şi a lepădat cortul lui losif şi seminţia lui Efraim n-a 
ales-o ; 

74. Ci a ales seminţia lui luda, Muntele Sion, pe care l-a 
iubit. 

75. Şi a zidit locaşul Său cel sfânt, ca înălţimea cerului ; pe 
pământ l-a întemeiat pe el în veac. 

76. Şi a ales pe David robul Său şi l-a luat pe el dela 
turmele oilor. 

77. De lângă oile ce nasc l-a luat pe el, ca să pască pe 
lacob, poporul Său, şi pe Israel, moştenirea Sa. 

78. Şi i-a păscut pe ei întru nerăutatea inimii lui şi în 
priceperea mâinii lui i-a povăţuit pe ei. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ție. 

Doamne miluieşte, Doamne miluieşte, Doamne miluieşte. 

Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 
Psalmul 78: 


Al lui Asaf. 


1. Dumnezeule, intrat-au neamurile în moştenirea Ta, 
pângărit-au locaşul Tău cel sfânt, făcut-au din lerusalim 
ruină. 

2. Pus-au cadavrele robilor Tăi mâncare păsărilor cerului, 
trupurile celor cuvioşi ai Tăi, fiarelor pământului. 


3. Vărsat-au sângele lor ca apa împrejurul lerusalimului şi 
nu era cine să-i îngroape. 

4. Făcutu-ne-am ocară vecinilor noştri, batjocură şi râs 
celor dimprejurul nostru. 

5. Până când, Doamne, Te vei mânia până în sfârşit ? Până 
când se va aprinde ca focul mânia Ta ? 

6. Varsă mânia Ta peste neamurile care nu Te cunosc şi 
peste împărăţiile care n-au chemat numele Tău. 

7. Că au mâncat pe lacob şi locul lui l-au pustiit. 

8. Să nu pomeneşti fărădelegile noastre cele de demult; 
degrabă să ne întâmpine pe noi îndurările Tale, că am sărăcit 
foarte. 

9. Ajută-ne nouă, Dumnezeule, Mântuitorul nostru, pentru 
slava numelui Tău ; Doamne, izbăveşte-ne pe noi şi 
curăţeşte păcatele noastre pentru numele Tău. 

10. Ca nu cumva să zică neamurile : «Unde este 
Dumnezeul lor ?» Să se cunoască între neamuri, înaintea 
ochilor noştri, 

11. Răzbunarea sângelui vărsat, al robilor Tăi ; să intre 
înaintea Ta suspinul celor ferecaţi. 

12. După măreţia braţului Tău, păzeşte pe fiii celor 
omorâţi. 

13. Răsplăteşte vecinilor noştri de şapte ori, în sânul lor, 
ocara lor cu care Te-au ocărât pe Tine, Doamne. 

14. lar noi, poporul Tău şi oile păşunii Tale, mărturisi-ne- 
vom ţie, în veac, din neam în neam vom vesti lauda Ta. 


Psalmul 79: 


Un psalm al lui Asaf, mai-marelui cântăreților. Pentru cei ce se vor schimba. 
Psalm pentru asirieni. 


1. Cel ce paşti pe Israel, ia aminte ! Cel ce povâăţuieşti ca 
pe o oaie pe Iosif, 

2. Cel ce şezi pe heruvimi, arată-Te înaintea lui Efraim şi 
Veniamin şi Manase. 

3. Deşteaptă puterea Ta şi vino să ne mântuieşti pe noi. 


4. Dumnezeule, întoarce-ne pe noi şi arată faţa Ta, şi ne 
vom mântui ! 

5. Doamne, Dumnezeul puterilor, până când Te vei mânia 
de ruga robilor Tăi ? 

6. Ne vei hrăni pe noi cu pâine de lacrimi şi ne vei adăpa 
cu lacrimi, peste măsură ? 

7. Pusu-ne-ai în ceartă cu vecinii noştri şi vrăjmaşii noştri 
ne-au batjocorit pe noi. 

8. Doamne, Dumnezeul puterilor, întoarce-ne pe noi şi 
arată faţa Ta şi ne vom mântui. 

9. Via din Egipt ai mutat-o ; izgonit-ai neamuri şi ai 
răsădit-o pe ea. 

10. Cale ai făcut înaintea ei şi ai răsădit rădăcinile ei şi s-a 
umplut pământul. 

11. Umbra ei şi mlădiţele ei au acoperit cedrii lui 
Dumnezeu. 

12. Întins-a viţele ei până la mare şi până la râu lăstarele 
ei. 

13. Pentru ce ai dărâmat gardul ei şi o culeg pe ea toţi cei 
ce trec pe cale ? 

14. A stricat-o pe ea mistrețul din pădure şi porcul sălbatic 
a păscut-o pe ea. 

15. Dumnezeul puterilor, întoarce-Te dar, caută din cer şi 
vezi şi cercetează via aceasta, 

16. Şi o desăvârşeşte pe ea, pe care a sădit-o dreapta Ta, şi 
pe fiul omului pe care l-ai întărit ţie. 

17. Arsă a fost în foc şi smulsă, dar de cercetarea feţei Tale 
ei vor pieri. 

18. Să fie mâna Ta peste bărbatul dreptei Tale şi peste fiul 
omului pe care l-ai întărit ţie. 

19. Şi nu ne vom depărta de Tine ; ne vei da viaţă şi 
numele Tău vom chema. 

20. Doamne, Dumnezeul puterilor, întoarce-ne pe noi şi 
arată faţa Ta şi ne vom mântui. 


Psalmul 80: 


Un psalm al lui Asaf, mai-marelui cântăreților. Pentru ghitith. 


1. Bucuraţi-vă de Dumnezeu, ajutorul nostru ; strigaţi 
Dumnezeului lui lacob ! 

2. Cântaţi psalmi şi bateţi din timpane ; cântaţi dulce din 
psaltire şi din alăută ! 

3. Sunaţi din trâmbiţă, la lună nouă, în ziua cea 
binevestită a sărbătorii noastre ! 

4. Că poruncă pentru Israel este şi orânduire a 
Dumnezeului lui lacob. Mărturie a pus în Iosif, când a ieşit 
din pământul Egiptului, şi a auzit limba pe care n-o ştia: 

5. «Luat-am sarcina de pe umerii lui, că mâinile lui au robit 
la coşuri. 

6. Întru necaz M-ai chemat şi te-am izbăvit, te-am auzit în 
mijlocul furtunii şi te-am cercat la apa certării. 

7. Ascultă, poporul Meu, şi-ţi voi mărturisi ţie, Israele : De 
Mă vei asculta pe Mine, 

8. Nu vei avea alt Dumnezeu, nici nu te vei închina la 
dumnezeu străin, 

9. Că Eu sunt Domnul Dumnezeul tău, Cel ce te-am scos 
din pământul Egiptului. Deschide gura şi o voi umple pe ea. 
10. Dar n-a ascultat poporul Meu glasul Meu şi Israel n-a 

căutat la Mine. 

11. Şi i-am lăsat să umble după dorinţele inimilor lor şi au 
mers după cugetele lor. 

12. De M-ar fi ascultat poporul Meu, de ar fi umblat Israel 
în căile Mele, 

13. l-aş fi supus de tot pe vrăjmaşii lor şi aş fi pus mâna 
Mea pe asupritorii lor. 

14. Vrăjmaşii Domnului L-au minţit pe El, dar le va veni 
timpul lor, în veac. 

15. Că Domnul i-a hrănit pe ei din grâul cel mai ales şi cu 
miere din stâncă i-a săturat pe ei». 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 81: 


Al lui Asaf. 


1. Dumnezeu a stat în dumnezeiască adunare şi în mijlocul 
dumnezeilor va judeca. 

2. Până când veţi judeca cu nedreptate şi la feţele 
păcătoşilor veţi căuta ? 

3. judecaţi drept pe orfan şi pe sărac şi faceţi dreptate 
celui smerit, celui sărman. 

4. Mântuiiţi pe cel sărman şi pe cel sărac ; din mâna 
păcătosului, izbăviţi-i. 

5. Dar ei n-au cunoscut, nici n-au priceput, ci în întuneric 
umblă ; stricase-vor toate rânduielile pământului. 

6. Eu am zis : «Dumnezei sunteţi şi toţi fii ai Celui 
Preaînalt». 

7. Dar voi ca nişte oameni muriţi şi ca unul din căpetenii 
cădeţi. 

8. Scoală-Te, Dumnezeule, judecă pământul, că toate 
neamurile sunt ale Tale. 


Psalmul 82: 
Al lui Asaf, 


1. Dumnezeule, cine se va asemăna ţie ? Să nu taci, nici să 
Te linişteşti, Dumnezeule ! 


2. Că iată, vrăjmaşii Tăi s-au întărâtat şi cei ce Te urăsc au 
ridicat capul. 

3. Împotriva poporului Tău au lucrat cu vicleşug şi s-au 
sfătuit împotriva sfinţilor Tăi. 

4. Zis-au : «Veniţi să-i pierdem pe ei dintre neamuri şi să 
nu se mai pomenească numele lui Israel». 

5. Că s-au sfătuit într-un gând împotriva lui. Împotriva Ta 
legământ au făcut: 

6. Locaşurile lIdumeilor şi Ismaelitenii, Moabul şi Agarenii, 

7. Gheval şi Amon şi Amalic şi cei de alt neam, cu cei ce 
locuiesc în Tir. 

8. Că şi Asur a venit împreună cu ei, ajutat-au fiilor lui Lot. 

9. Fă-le lor ca lui Madian şi lui Sisara şi ca lui lavin, la râul 
Chişon. 

10. Pierit-au în Endor ; făcutu-s-au ca gunoiul pe pământ. 

11. Pune pe căpeteniile lor ca pe Oriv şi Zev şi Zevel şi 
Salmana, pe toate căpeteniile lor, care au zis : «Să moştenim 
noi jertfelnicul lui Dumnezeu». 

12. Dumnezeul meu, pune-i pe ei ca o roată, ca trestia în 
faţa vântului, 

13. Ca focul care arde pădurea, ca văpaia care arde 
munţii, 

14. Aşa alungă-i pe ei, în viforul Tău şi în urgia Ta. 

15. Umple feţele lor de ocară şi vor căuta faţa Ta, Doamne. 

16. Să se ruşineze şi să se tulbure în veacul veacului şi să 
fie înfruntaţi şi să piară. 

17. Şi să cunoască ei că numele Tău este Domnul. Tu 
singur eşti Cel Preaînalt peste tot pământul. 


Psalmul 83: 


Mai-marelui cântăreților, pentru ghitith, fiilor lui Core. 


1. Cât de iubite sunt locaşurile Tale, Doamne al puterilor ! 

2. Doreşte şi se sfârşeşte sufletul meu după curţile 
Domnului ; inima mea şi trupul meu s-au bucurat de 
Dumnezeul cel viu. 


3. Că pasărea şi-a aflat casă şi turtureaua cuib, unde-şi va 
pune puii săi: 

4. Altarele Tale, Doamne al puterilor, Împăratul meu şi 
Dumnezeul meu. 

5. Fericiţi sunt cei ce locuiesc în casa Ta ; în vecii vecilor Te 
vor lăuda. 

6. Fericit este bărbatul al cărui ajutor este de la Tine, 
Doamne ; suişuri în inima sa a pus, 

7. În valea plângerii, în locul care i-a fost pus. Că 
binecuvântare va da Cel ce pune lege, 

8. Merge-vor din putere în putere, arăta-Se-va Dumnezeul 
dumnezeilor în Sion. 

9. Doamne, Dumnezeul puterilor, auzi rugăciunea mea ! 
Ascultă, Dumnezeul lui lacob ! 

10. Apărătorul nostru, vezi Dumnezeule şi caută spre faţa 
unsului Tău! 

11. Că mai bună este o zi în curţile Tale decât mii. Ales-am 
a fi lepădat în casa lui Dumnezeu, mai bine, decât a locui în 
locaşurile păcătoşilor. 

12. Că mila şi adevărul iubeşte Domnul ; Dumnezeu har şi 
slavă va da. Dumnezeu nu va lipsi de bunătăţi pe cei ce 
umblă întru nerăutate. 

13. Doamne al puterilor, fericit este omul cel ce 
nădăjduieşte întru Tine. 


Psalmul 84: 


Mai-marelui cântăreților, fiilor lui Core. 


1. Bine ai voit, Doamne, pământului Tău, întors-ai robimea 
lui lacob. 

2. lertat-ai fărădelegile poporului Tău, acoperit-ai toate 
păcatele lor. 

3. Potolit-ai toată mânia Ta ; întorsu-Te-ai de către iuţimea 
mâniei Tale. 

4. Întoarce-ne pe noi, Dumnezeul mântuirii noastre şi-ţi 
întoarce mânia Ta de la noi. 


5. Oare, în veci Te vei mânia pe noi ? Sau vei întinde 
mânia Ta din neam în neam ? 

6. Dumnezeule, Tu întorcându-Te, ne vei dărui viaţă şi 
poporul Tău se va veseli de Tine. 

7. Arată-ne nouă, Doamne, mila Ta şi mântuirea Ta dă-ne-o 
nouă. 

8. Auzi-voi ce va grăi întru mine Domnul Dumnezeu ; că va 
grăi pace peste poporul Său 

9. Şi peste cuvioşii Săi şi peste cei ce îşi întorc inima spre 
Dânsul. 

10. Dar mântuirea Lui aproape este de cei ce se tem de 
Dânsul, ca să se sălăşluiască slava în pământul nostru. 

11. Mila şi adevărul s-au întâmpinat, dreptatea şi pacea s- 
au sărutat. 

12. Adevărul din pământ a răsărit şi dreptatea din cer a 
privit. 

13. Că Domnul va da bunătate şi pământul nostru îşi va da 
rodul său ; 

14. Dreptatea înaintea Lui va merge şi va pune pe cale 
paşii Săi. 

Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a unsprezecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 


miluieşte. Slavă... Şi acum... Tatăl nostru... 
Apoi troparele: 


Având doctoria pocăinţei, suflete al meu, apropie-te, 
lăcrămind cu suspine şi strigând către Doctorul sufletelor şi 
al trupurilor: Scapă-mă, lubitorule de oameni, de greşelile 
mele şi mă numără cu păcătoasa, cu tâlharul şi cu cel 
desfrânat, şi-mi dăruieşte, Dumnezeule, iertare păcatelor 
mele şi mă mântuieşte! 


Slavă... 


Pocăința vameşului n-am râvnit-o şi lacrimile păcătoasei 
nu le-am câştigat căci din pricina orbirii sunt lipsit de 
asemenea îndreptare; dar, cu milostivirea Ta, mântuieşte- 
mă, Dumnezeule, ca un iubitor de oameni ! 


Și acum... 


Preacurată Fecioară, de Dumnezeu Născătoare, roagă pe 
Fiul Tău impreună cu Puterile cele de sus, ca să ne dăruiască 
iertare de păcate, mai înainte de sfârşit, şi mare milă! 


Apoi: Doamne miluieşte (de 40 de ori) şi rugăciunea 
aceasta: 


Străluceşte în inimile noastre, lubitorule de oameni, 
Doamne, lumina cea nestricăcioasă a cunoştinţei 
Dumnezeirii Tale şi deschide ochii sufletului nostru spre 
cunoaşterea evangheliceştilor Tale propovăduiri; pune întru 
noi şi frica fericitelor Tale porunci, că astfel călcând cu totul 
poftele trupeşti, viață duhovnicească să petrecem, cugetând 
şi făcând toate cele ce sunt plăcute Ţie. Că Tu eşti luminarea 
şi sfințirea şi mântuirea sufletelor noastre şi Ţie slavă 
înălțăm: Tatălui şi Fiului şi Sfântului Duh, acum şi pururea şi 
în vecii vecilor. Amin! 


Catisma a douăsprezecea 


Psalmul 85: 


O rugăciune a lui David. 


1. Pleacă, Doamne, urechea Ta şi mă auzi, că sărac şi 
necăjit sunt eu. 

2. Păzeşte sufletul meu, căci cuvios sunt ; mântuieşte, 
Dumnezeul meu, pe robul Tău, pe cel ce nădăjduieşte în 
Tine. 

3. Miluieşte-mă, Doamne, că spre Tine voi striga toată 
ziua. Veseleşte sufletul robului Tău, că spre Tine, Doamne, 
am ridicat sufletul meu. 

4. Că Tu, Doamne, bun şi blând eşti şi mult-milostiv tuturor 
celor ce Te cheamă pe Tine. 

5. Ascultă, Doamne, rugăciunea mea şi ia aminte la glasul 
cererii mele. 

6. În ziua necazului meu am strigat către Tine, că m-ai 
auzit. 

7. Nu este asemenea ţie între dumnezei, Doamne şi nici 
fapte nu sunt ca faptele Tale. 

8. Veni-vor toate neamurile pe care le-ai făcut şi se vor 
închina înaintea Ta, Doamne şi vor slăvi numele Tău. 

9. Că mare eşti Tu, Cel ce faci minuni, Tu eşti singurul 
Dumnezeu. 

10. Povăţuieşte-mă, Doamne, pe calea Ta şi voi merge 
întru adevărul Tău ; veselească-se inima mea, ca să se 
teamă de numele Tău. 

11. Lăuda-Te-voi, Doamne, Dumnezeul meu, cu toată inima 
mea şi voi slăvi numele Tău în veac. 

12. Că mare este mila Ta spre mine şi ai izbăvit sufletul 
meu din iadul cel mai de jos. 

13. Dumnezeule, călcătorii de lege s-au sculat asupra mea 
şi adunarea celor tari a căutat sufletul meu şi nu Te-au pus 


pe Tine înaintea lor. 

14. Dar Tu, Doamne, Dumnezeu îndurat şi milostiv eşti ; 
îndelung-răbdător şi mult-milostiv şi adevărat. 

15. Caută spre mine şi mă miluieşte, dă tăria Ta slugii Tale 
şi mântuieşte pe fiul slujnicei Tale. 

16. Fă cu mine semn spre bine, ca să vadă cei ce mă urăsc 
şi să se ruşineze, că Tu, Doamne, m-ai ajutat şi m-ai 
mângâiat. 


Psalmul 86: 


O cântare fiilor lui Core. 


1. Temelia Sionului pe munţii cei sfinţi. Domnul iubeşte 
porţile Sionului, mai mult decât toate locaşurile lui lacob. 

2. Lucruri mărite s-au grăit despre tine, cetatea lui 
Dumnezeu. 

3. Îmi voi aduce aminte de Raav şi de Babilon, între cei ce 
mă cunosc pe mine ; şi iată cei de alt neam şi Tirul şi poporul 
etiopienilor, aceştia acolo s-au născut. 

4. Mamă va zice Sionului omul şi om s-a născut în el şi 
Însuşi Cel Preaînalt l-a întemeiat pe el. 

5. Domnul va povesti în cartea popoarelor şi a căpeteniilor 
acestora, ce s-au născut în el. 

6. Că în Tine este locaşul tuturor celor ce se veselesc. 


Psalmul 87: 


Un psalm fiilor lui Core, mai-marelui cântăreților, pentru maelet. Ca să răspundă; 
spre pricepere, lui Etam Ezrahitul. 


1. Doamne, Dumnezeul mântuirii mele, ziua am strigat şi 
noaptea înaintea Ta. 

2. Să ajungă înaintea Ta rugăciunea mea ; pleacă urechea 
Ta spre ruga mea, Doamne, 

3. Că s-a umplut de rele sufletul meu şi viaţa mea de iad s- 
a apropiat. 


4. Socotit am fost cu cei ce se coboară în groapă ; ajuns- 
am ca un om neajutorat, între cei morţi slobod. 

5. Ca nişte oameni răniţi ce dorm în mormânt, de care nu 
ţi-ai mai adus aminte şi care au fost lepădaţi de la mâna Ta. 

6. Pusu-m-au în groapa cea mai de jos, întru cele 
întunecate şi în umbra morţii. 

7. Asupra mea s-a întărâtat mânia Ta şi toate valurile Tale 
le-ai adus spre mine. 

8. Depărtat-ai pe cunoscuţii mei de la mine, ajuns-am 
urâciune lor. 

9. Închis am fost şi n-am putut ieşi. Ochii mei au slăbit de 
suferinţă. 

10. Strigat-am către Tine, Doamne, toată ziua, întins-am 
către Tine mâinile mele. 

11. Oare, morţilor vei face minuni ? Sau cei morţi se vor 
scula şi Te vor lăuda pe Tine ? 

12. Oare, va spune cineva în mormânt mila Ta şi adevărul 
Tău în locul pierzării ? 

13. Oare, se vor cunoaşte întru întuneric minunile Tale şi 
dreptatea Ta în pământ uitat ? 

14. lar eu către Tine, Doamne, am strigat şi dimineaţa 
rugăciunea mea Te va întâmpina. 

15. Pentru ce Doamne, lepezi sufletul meu şi întorci faţa Ta 
de la mine ? 

16. Sărac sunt eu şi în osteneli din tinereţile mele, înălţat 
am fost, dar m-am smerit şi m-am mâhnit. 

17. Peste mine au trecut mâniile Tale şi înfricoşările Tale m- 
au tulburat. 

18. Înconjuratu-m-au ca apa toată ziua şi m-au cuprins 
deodată. 

19. Depărtat-ai de la mine pe prieten şi pe vecin, iar pe 
cunoscuţii mei de ticăloşia mea. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 88: 


O învăţătură a lui Etam Ezrahitul. 


1. Milele Tale, Doamne, în veac le voi cânta. 

2. Din neam în neam voi vesti adevărul Tău cu gura mea, 

3. Că ai zis : «În veac mila se va zidi, în ceruri se va întări 
adevărul Tău. 

4. Făcut-am legământ cu aleşii Mei, juratu-M-am lui David, 
robul Meu : 

5. Până în veac voi întări seminţia ta şi voi zidi din neam în 
neam scaunul tău». 

6. Lăuda-vor cerurile minunile Tale, Doamne şi adevărul 
Tău, în adunarea sfinţilor. 

7. Că cine va fi asemenea Domnului în nori şi cine se va 
asemăna cu Domnul între fiii lui Dumnezeu ? 

8. Dumnezeul Cel Preamărit în sfatul sfinţilor, mare şi 
înfricoşător este peste cei dimprejurul Lui. 

9. Doamne, Dumnezeul puterilor, cine este asemenea ţie ? 
Tare eşti, Doamne, şi adevărul Tău împrejurul Tău. 

10. Tu stăpâneşti puterea mării şi mişcarea valurilor ei Tu o 
potoleşti. 

11. Tu ai smerit ca pe un rănit pe cel mândru ; cu braţul 
puterii Tale ai risipit pe vrăjmaşii Tăi. 

12. Ale Tale sunt cerurile şi al Tău este pământul ; lumea şi 
plinirea ei Tu le-ai întemeiat. 

13. Miazănoapte şi miazăzi Tu ai zidit ; Taborul şi Ermonul 
în numele Tău se vor bucura. Braţul Tău este cu putere. 


14. Să se întărească mâna Ta, să se înalțe dreapta Ta. 
Dreptatea şi judecata sunt temelia scaunului Tău. 

15. Mila şi adevărul vor merge înaintea feţei Tale. Fericit 
este poporul care cunoaşte strigăt de bucurie ; 

16. Doamne, în lumina feţei Tale vor merge şi în numele 
Tău se vor bucura toată ziua şi întru dreptatea Ta se vor 
înălța. 

17. Că lauda puterii lor Tu eşti şi întru bună vrerea Ta seva 
înălța puterea noastră. 

18. Că al Domnului este sprijinul şi al Sfântului lui Israel, 
Împăratului nostru. 

19. Atunci ai grăit în vedenii cuvioşilor Tăi şi ai zis : Dat- 
am ajutor celui puternic, înălţat-am pe cel ales din poporul 
Meu. 

20. Aflat-am pe David, robul Meu ; cu untdelemnul cel 
sfânt al Meu l-am uns peel; 

21. Pentru că mâna Mea îl va ajuta şi braţul Meu îl va 
întări. 

22. Nici un vrăjmaş nu va izbuti împotriva lui şi fiul 
fărădelegii nu-i va mai face rău. 

23. Şi voi tăia pe vrăjmaşii săi de la faţa lui şi pe cei ce-l 
urăsc pe el îi voi înfrânge. 

24. Şi adevărul Meu şi mila Mea cu el vor fi şi în numele 
Meu se va înălța puterea lui. 

25. Şi voi pune peste mare mâna lui şi peste râuri dreapta 
lui ; 

26. Acesta Mă va chema : Tatăl meu eşti Tu, Dumnezeul 
meu şi sprijinitorul mântuirii mele. 

27. Şi îl voi face pe el întâi-născut, mai înalt decât 
împărații pământului ; 

28. În veac îi voi păstra mila Mea şi legământul Meu 
credincios îi va fi. 

29. Şi voi pune în veacul veacului seminţia lui şi scaunul 
lui ca zilele cerului ; 

30. De vor părăsi fiii lui legea Mea şi după rânduielile Mele 
nu vor umbla, 


31. De vor nesocoti dreptăţile Mele şi poruncile Mele nu 
vor păzi, 

32. Cerceta-voi cu toiag fărădelegile lor şi cu bătăi 
păcatele lor. 

33. lar mila Mea nu o voi depărta de la el, nici nu voi face 
strâmbătate întru adevărul Meu, 

34. Nici nu voi rupe legământul Meu şi cele ce ies din 
buzele Mele nu le voi schimba. 

35. O dată m-am jurat pe sfinţenia Mea : Oare, voi minţi pe 
David ? Seminţia lui în veac va rămâne 

36. Şi scaunul lui ca soarele înaintea Mea şi ca luna 
întocmită în veac şi martor credincios în cer. 

37. Dar Tu ai lepădat, ai defăimat şi ai aruncat pe unsul 
Tău. 

38. Stricat-ai legământul robului Tău, batjocorit-ai pe 
pământ sfinţenia lui. 

39. Doborât-ai toate gardurile lui, făcut-ai întăriturile lui 
ruină. 

40. Jefuitu-l-au pe el toţi cei ce treceau pe cale, ajuns-a 
ocară vecinilor săi. 

41. Înălţat-ai dreapta vrăjmaşilor lui, veselit-ai pe toţi 
duşmanii lui. 

42. Luat-ai puterea sabiei lui şi nu l-ai ajutat în vreme de 
război. 

43. Nimicit-ai curăţenia lui şi scaunul lui la pământ l-ai 
doborât. 

44. Micşorat-ai zilele vieţii lui, umplutu-l-ai de ruşine. 

45, Până când, Doamne, Te vei întoarce ? Până când se va 
aprinde ca focul mânia Ta ? 

46. Adu-[i aminte de mine ; oare, în deşert ai zidit pe toţi 
fiii oamenilor ? 

47. Cine este omul ca să trăiască şi să nu vadă moartea şi 
să-şi izbăvească sufletul său din mâna iadului ? 

48. Unde sunt milele Tale cele de demult, Doamne, pe care 
le-ai jurat lui David, întru adevărul Tău ? 


49. Adu-Ţi aminte, Doamne, de ocara robilor Tăâi, pe care o 
port în sânul meu, de la multe neamuri. 

50. Adu-Ţi aminte, Doamne, de ocara cu care m-au ocărât 
vrăjmaşii Tăi, cu care au ocărât paşii unsului Tău. 

51. Binecuvântat este Domnul în veci. Amin. Amin. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 89: 


Rugăciunea lui Moise, omul lui Dumnezeu. 


1. Doamne, scăpare Te-ai făcut nouă în neam şi în neam. 

2. Mai înainte de ce s-au făcut munţii şi s-a zidit pământul 
şi lumea, din veac şi până în veac eşti Tu. 

3. Nu întoarce pe om întru smerenie, Tu, care ai zis: 
«Întoarceţi-vă, fii ai oamenilor», 

4. Că o mie de ani înaintea ochilor Tăi sunt ca ziua de ieri, 
care a trecut şi ca straja nopţii. 

5. Nimicnicie vor fi anii lor ; dimineaţa ca iarba va trece. 

6. Dimineaţa va înflori şi va trece, seara va cădea, se va 
întări şi se va usca. 

7. Că ne-am sfârşit de urgia Ta şi de mânia Ta ne-am 
tulburat. 

8. Pus-ai fărădelegile noastre înaintea Ta, greşelile noastre 
ascunse, la lumina feţei Tale. 


9. Că toate zilele noastre s-au împuţinat şi în mânia Ta ne- 
am stins. 

10. Anii noştri s-au socotit ca pânza unui păianjen ; zilele 
anilor noştri sunt şaptezeci de ani ; 

11. lar de vor fi în putere optzeci de ani şi ce este mai mult 
decât aceştia osteneală şi durere; 

12. Că trece viaţa noastră şi ne vom duce. 

13. Cine cunoaşte puterea urgiei Tale şi cine măsoară 
mânia Ta, după temerea de Tine? 

14. Învaţă-ne să socotim bine zilele noastre, ca să ne 
îndreptăm inimile spre înţelepciune. 

15. Întoarce-Te, Doamne ! Până când vei sta departe ? 
Mângâie pe robii Tăi ! 

16. Umplutu-ne-am dimineaţa de mila Ta şi ne-am bucurat 
şi ne-am veselit în toate zilele vieţii noastre. 

17. Veselitu-ne-am pentru zilele în care ne-ai smerit, 
pentru anii în care am văzut rele. 

18. Caută spre robii Tăi şi spre lucrurile Tale şi îndreptează 
pe fiii lor. 

19. Şi să fie lumina Domnului Dumnezeului nostru peste 
noi şi lucrurile mâinilor noastre le îndreptează. 


Psalmul 90: 


O cântare de laudă a lui David 


1. Cel ce locuieşte în ajutorul Celui Preaînalt, întru 
acoperământul Dumnezeului cerului se va sălăşlui. 

2. Va zice Domnului : «Sprijinitorul meu eşti şi scăparea 
mea ; Dumnezeul meu, voi nădăjdui spre Dânsul». 

3. Că El te va izbăvi din cursa vânătorilor şi de cuvântul 
tulburător. 

4. Cu spatele te va umbri pe tine şi sub aripile Lui vei 
nădăjdui ; ca o armă te va înconjura adevărul Lui. 

5. Nu te vei teme de frica de noapte, de săgeata ce zboară 
ziua, 


6. De lucrul ce umblă în întuneric, de molima ce bântuie 
întru amiază. 

7. Cădea-vor dinspre latura ta o mie şi zece mii de-a 
dreapta ta, dar de tine nu se vor apropia. 

8. Însă cu ochii tăi vei privi şi răsplătirea păcătoşilor vei 
vedea. 

9. Pentru că pe Domnul, nădejdea mea, pe Cel Preaînalt L- 
ai pus scăpare ţie. 

10. Nu vor veni către tine rele şi bătaie nu se va apropia 
de locaşul tău. 

11. Că îngerilor Săi va porunci pentru tine ca să te 
păzească în toate căile tale. 

12. Pe mâini te vor înălța ca nu cumva să împiedici de 
piatră piciorul tău. 

13. Peste aspidă şi vasilisc vei păşi şi vei călca peste leu şi 
peste balaur. 

14. «Că spre Mine a nădăjduit şi-l voi izbăvi pe el, zice 
Domnul ; îl voi acoperi pe el că a cunoscut numele Meu. 

15. Striga-va către Mine şi-l voi auzi pe el; cu dânsul sunt 
în necaz şi-l voi scoate pe el şi-l voi slăvi. 

16. Cu lungime de zile îl voi umple pe el, şi-i voi arăta lui 
mântuirea Mea». 


Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă ie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a douăsprezecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Doamne, Cel ce ai primit lacrimile păcătoasei şi ale lui 
Petru şi pe vameşul, care dintru adânc a strigat, l-ai 
îndreptat, şi pe mine, cel ce cu umilință cad înaintea Ta, 
îndură-Te Mântuitorule, şi mă mântuieşte! 


Slavă... 


Milostiveşte-Te spre mine ca şi spre vameşul, Doamne, şi 
ca pe păcătoasa mă curățeşte, Stăpâne, şi ca pe 
canaaneanca mă miluieşte, după mare mila Ta. 


Și acum... 


Maica Luminii, binecuvântată Născătoare de Dumnezeu, 
roagă-te lui Hristos Dumnezeu, să ne răsară dimineaţă şi 
mare mila sufletelor noastre. 


Apoi: Doamne miluieşte (de 40 de ori) şi rugăciunea 
aceasta: 


Doamne, Dumnezeul meu, Cel ce eşti singur bun şi de 
oameni iubitor, singur bun şi blând, singur adevărat şi drept, 
singur îndurat şi milostiv, să vină puterea Ta peste mine 
netrebnicul robul Tău şi să mă întărească cu bunăvestirea 
dumnezeieştii Tale învățături! Aşa, Stăpâne, lubitorule de 
bine şi lubitorule de milostivire, luminează-mi cele dinăuntru 
ale mele şi toate mădularele, cu voința Ta! Curăteşte-mă de 
toată răutatea şi păcatul! Păzeşte-mă neîntinat şi curat de 
toată spurcăciunea şi lucrarea diavolească! Dăruieşte-mi 
după bunătatea Ta: lucrurile Tale să cuget, poruncile Tale să 
gândesc, in voile Tale să umblu, de frica Ta să mă tem şi 
cele plăcute Ţie să fac, până la suflarea mea cea mai de pe 
urmă. Că după mila Ta cea negrăită să-mi păzeşti împreună 
trupul şi sufletul, mintea şi cugetul meu, biserica nespurcată 


de orice cursă a potrivnicului. Doamne, Doamne al meu, 
acoperă-mă cu milostivirea Ta şi nu mă părăsi pe mine, 
păcătosul, necuratul şi nevrednicul robul Tău! Că Tu, 
Doamne, eşti sprijinitorul meu şi întru Tine este lauda mea 
totdeauna şi Ţie slavă înălțăm, Tatălui şi Fiului şi Sfântului 
Duh, acum şi pururea şi în vecii vecilor. Amin! 


Catisma a treisprezecea 


Psalmul 91: 


Alcătuit pe vremea lui lezechia. Un psalm pentru ziua sâmbetei. 


1. Bine este a lăuda pe Domnul şi a cânta numele Tău, 
Preaînalte, 

2. A vesti dimineaţa mila Ta şi adevărul Tău în toată 
noaptea, 

3. În psaltire cu zece strune, cu cântece din alăută. 

4. Că m-ai veselit, Doamne, întru făpturile Tale şi întru 
lucrurile mâinilor Tale mă voi bucura. 

5. Cât s-au mărit lucrurile Tale, Doamne, adânci cu totul 
sunt gândurile Tale ! 

6. Bărbatul nepriceput nu va cunoaşte şi cel neînţelegător 
nu va înţelege acestea, 

7. Când răsar păcătoşii ca iarba şi se ivesc toţi cei ce fac 
fărădelegea, 

8. Ca să piară în veacul veacului. lar Tu, Preaînalt eşti în 
veac, Doamne. 

9. Că iată vrăjmaşii Tăâi, Doamne, vor pieri şi se vor risipi 
toţi cei ce lucrează fărădelegea. 

10. Şi se va înălța puterea mea ca a inorogului şi 
bătrâneţile mele unse din belşug. 

11. Şi a privit ochiul meu către vrăjmaşii mei şi pe cei 
vicleni, ce se ridică împotriva mea, îi va auzi urechea mea. 

12. Dreptul ca finicul va înflori şi ca cedrul cel din Liban se 
va înmulţi. 

13. Răsădiţi fiind în casa Domnului, în curţile Dumnezeului 
nostru vor înflori. 

14. Încă întru bătrâneţe unse se vor înmulţi şi bine 
vieţuind vor fi, ca să vestească : 

15. Drept este Domnul Dumnezeul nostru şi nu este 
nedreptate întru Dânsul. 


Psalmul 92: 


O cântare de lauda a lui David. Pentru ziua dinaintea sâmbetei, când s-a locuit 
pământul. 


1. Domnul a împărăţit, întru podoabă S-a îmbrăcat; 
îmbrăcatu-S-a Domnul întru putere şi S-a încins, 

2. Pentru că a întărit lumea care nu se va clinti. 

3. Gata este scaunul Tău de atunci, din veac eşti Tu. 

4. Ridicat-au râurile, Doamne, ridicat-au râurile glasurile 
lor, 

5. Ridicat-au râurile valurile lor ; dar mai mult decât glasul 
apelor clocotitoare, 

6. Mai mult decât zbuciumul neasemuit al mării, minunat 
este, întru cele înalte, Domnul. 

7. Mărturiile Tale s-au adeverit foarte. Casei Tale se cuvine 
sfinţenie, Doamne, întru lungime de zile. 


Psalmul 93: 


Un psalm al lui David. Pentru ziua a patra a sâmbetei. 


1. Dumnezeul răzbunărilor, Domnul, Dumnezeul 
răzbunărilor cu îndrăzneală a grăit. 

2. Înalţă-Te Cel ce judeci pământul, răsplăteşte răsplătirea 
celor mândri. 

3. Până când păcătoşii, Doamne, până când păcătoşii se 
vor făli ? 

4. Până când vor spune şi vor grăi nedreptate ; grăi-vor 
toţi cei ce lucrează fărădelegea ? 

5. Pe poporul Tău, Doamne, l-au asuprit şi moştenirea Ta 
au apăsat-o. 

6. Pe văduvă şi pe sărac au ucis şi pe orfani i-au omorât. 

7. Şi au zis : «Nu va vedea Domnul, nici nu va pricepe 
Dumnezeul lui lacob». 

8. Înţelegeţi, dar, cei neînţelepţi din popor, şi cei nebuni, 
înţelepţiţi-vă odată ! 


9. Cel ce a sădit urechea, oare, nu aude ? Cel ce a zidit 
ochiul, oare, nu priveşte ? 

10. Cel ce pedepseşte neamurile, oare, nu va certa ? Cel 
ce învaţă pe om cunoştinţa, 

11. Domnul, cunoaşte gândurile oamenilor, că sunt 
deşarte. 

12. Fericit este omul pe care îl vei certa, Doamne, şi din 
legea Ta îl vei învăţa pe el, 

13. Ca să-l linişteşti pe el în zile rele, până ce se va săpa 
groapă păcătosului. 

14. Că nu va lepăda Domnul pe poporul Său şi moştenirea 
Sa nuova părăsi, 

15. Până ce dreptatea se va întoarce la judecată şi toţi cei 
cu inima curată, care se ţin de dânsa. 

16. Cine se va ridica cu mine împotriva celor ce viclenesc 
şi cine va sta împreună cu mine împotriva celor ce lucrează 
fărădelegea ? 

17. Că de nu mi-ar fi ajutat mie Domnul, puţin de nu s-ar fi 
sălăşluit în iad sufletul meu. 

18. Când am zis : «S-a clătinat piciorul meu», mila Ta, 
Doamne, mi-a ajutat mie. 

19. Doamne, când s-au înmulţit durerile mele în inima 
mea, mângâierile Tale au veselit sufletul meu. 

20. Nu va sta împreună cu Tine scaunul fărădelegii, cel ce 
face asuprire împotriva legii. 

21. Ei vor prinde în cursă sufletul dreptului şi sânge 
nevinovat vor osândi. 

22. Dar Domnul mi-a fost mie scăpare şi Dumnezeul meu 
ajutorul nădejdii mele ; 

23. Le va răsplăti lor Domnul după fărădelegea lor şi după 
răutatea lor îi va pierde pe ei Domnul Dumnezeul nostru. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 94: 


O cântare de lauda a lui David. 


1. Veniţi să ne bucurăm de Domnul şi să strigăm lui 
Dumnezeu, Mântuitorului nostru. 

2. Să întâmpinăm faţa Lui întru laudă şi în psalmi să-l 
strigăm Lui, 

3. Că Dumnezeu mare este Domnul şi Împărat mare peste 
tot pământul. 

4. Că în mâna Lui sunt marginile pământului şi înălțimile 
munţilor ale Lui sunt. 

5. Că a Lui este marea şi El a făcut-o pe ea, şi uscatul 
mâinile Lui l-au zidit. 

6. Veniţi să ne închinăm şi să cădem înaintea Lui şi să 
plângem înaintea Domnului, Celui ce ne-a făcut pe noi. 

7. Că El este Dumnezeul nostru şi noi poporul păşunii Lui 
şi oile mâinii Lui. 

8. O, de l-aţi auzi glasul care zice : «Să nu vă învârtoşaţi 
inimile voastre, 

9. Ca în timpul cercetării, ca în ziua ispitirii în pustiu, 

10. Unde M-au ispitit părinţii voştri, M-au ispitit şi au văzut 
lucrurile Mele. 

11. Patruzeci de ani am urât neamul acesta şi am zis: 
«Pururea rătăcesc cu inima». 

12. Şi ei n-au cunoscut căile Mele, că M-am jurat întru 
mânia Mea : «Nu vor intra întru odihna Mea». 


Psalmul 95: 


O cântare a lui David, când s-a zidit casa, după robie. 


1. Cântaţi Domnului cântare nouă, cântaţi Domnului tot 
pământul. 

2. Cântaţi Domnului, binecuvântaţi numele Lui, binevestiţi 
din zi în zi mântuirea Lui. 

3. Vestiţi între neamuri slava Lui, între toate popoarele 
minunile Lui; 

4. Că mare este Domnul şi lăudat foarte, înfricoşător este ; 
mai presus decât toţi dumnezeii. 

5, Că toţi dumnezeii neamurilor sunt idoli ; iar Domnul 
cerurile a făcut. 

6. Laudă şi frumuseţe este înaintea Lui, sfinţenie şi 
măreție în locaşul cel sfânt al Lui. 

7. Aduceţi Domnului, seminţiile popoarelor, aduceţi 
Domnului slavă şi cinste ; aduceţi Domnului slavă numelui 
Lui. 

8. Aduceţi jertfe şi intraţi în curţile Lui. Închinaţi-vă 
Domnului în curtea cea sfântă a Lui. 

9. Să tremure de faţa Lui tot pământul. Spuneţi între 
neamuri că Domnul a împărăţit, 

10. Pentru că a întărit lumea care nu seva clinti ; judeca- 
va popoare întru dreptate. 

11. Să se veselească cerurile şi să se bucure pământul, să 
se zguduie marea şi toate cele ce sunt întru ea ; să se 
bucure câmpiile şi toate cele ce sunt pe ele. 

12. Atunci se vor bucura toţi copacii pădurii, de faţa 
Domnului, că vine, vine să judece pământul. 

13. Judeca-va lumea întru dreptate şi popoarele întru 
adevărul Său. 


Psalmul 96: 
Un psalm al lui David, când s-a întărit domnia lui. 


1. Domnul împărăţeşte ! Să se bucure pământul, să se 
veselească insule multe. 


2. Nor şi negură împrejurul Lui, dreptatea şi judecata este 
temelia neamului Lui. 

3. Foc înaintea Lui va merge şi va arde împrejur pe 
vrăjmaşii Lui. 

4. Luminat-au fulgerele Lui lumea ; văzut-a şi s-a 
cutremurat pământul. 

5. Munţii ca ceara s-au topit de faţa Domnului, de faţa 
Domnului a tot pământul. 

6. Vestit-au cerurile dreptatea Lui şi au văzut toate 
popoarele slava Lui. 

7. Să se ruşineze toţi cei ce se închină chipurilor cioplite şi 
se laudă cu idolii lor. 

8. Închinaţi-vă Lui toţi îngerii Lui ; auzit-a şi s-a veselit 
Sionul 

9. Şi s-au bucurat fiicele ludeii, pentru judecăţile Tale, 
Doamne. 

10. Că Tu eşti Domnul Cel Preaînalt peste tot pământul ; 
înălţatu-Te-ai foarte, mai presus decât toţi dumnezeii. 

11. Cei ce iubiţi pe Domnul, urâţi răul ; Domnul păzeşte 
sufletele cuvioşilor Lui ; din mâna păcătosului îi va izbăvi pe 
ei. 

12. Lumină a răsărit dreptului şi celor drepţi cu inima, 
veselie. 

13. Veseliţi-vă, drepţilor, în Domnul şi lăudaţi pomenirea 
sfinţeniei Lui ! 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ție. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 97: 


Al lui David. 


1. Cântaţi Domnului cântare nouă, că lucruri minunate a 
făcut Domnul. 

2. Mântuitu-l-a pe el dreapta Lui şi braţul cel sfânt al Lui. 

3. Cunoscută a făcut Domnul mântuirea Sa ; înaintea 
neamurilor a descoperit dreptatea Sa. 

4. Pomenit-a mila Sa lui lacob şi adevărul Său casei lui 
Israel ; 

5. Văzut-au toate marginile pământului mântuirea 
Dumnezeului nostru. 

6. Strigaţi lui Dumnezeu tot pământul ; cântaţi şi vă 
bucuraţi şi cântaţi. 

7. Cântaţi Domnului cu alăută, cu alăută şi în sunet de 
psaltire ; 

8. Cu trâmbiţe şi în sunet de corn, strigaţi înaintea 
Împăratului şi Domnului. 

9. Să se zguduie marea şi plinirea ei, lumea şi cei ce 
locuiesc în ea. 

10. Râurile vor bate din palme, deodată, munţii se vor 
bucura de faţa Domnului, că vine, vine să judece pământul. 

11. Judeca-va lumea cu dreptate şi popoarele cu 
nepărtinire. 


Psalmul 98: 
Al lui David. 


1. Domnul împărăţeşte : să tremure popoarele ; şade pe 
heruvimi : să se cutremure pământul. 

2. Domnul în Sion este mare şi înalt peste toate popoarele. 

3, Să se laude numele Tău cel mare, că înfricoşător şi sfânt 
este. Şi cinstea împăratului iubeşte dreptatea. 


4. Tu ai întemeiat dreptatea ; judecată şi dreptate în lacob, 
Tu ai făcut. 

5. Înălţaţi pe Domnul Dumnezeul nostru şi vă închinaţi 
aşternutului picioarelor Lui, că sfânt este ! 

6. Moise şi Aaron, între preoţii Lui şi Samuel între cei ce 
cheamă numele Lui. 

7. Chemat-au pe Domnul şi El i-a auzit pe ei, în stâlp de 
nor grăia către ei ; 

8. Căci păzeau mărturiile Lui şi poruncile pe care le-a dat 
lor. 

9. Doamne, Dumnezeul nostru, Tu i-ai auzit pe ei; 
Dumnezeule, Tu Te-ai milostivit de ei şi ai răsplătit toate 
faptele lor. 

10. Înălţaţi pe Domnul Dumnezeul nostru şi vă închinaţi în 
Muntele cel sfânt al Lui, că sfânt este Domnul, Dumnezeul 
nostru ! 


Psalmul 99: 
Un psalm al lul David, spre laudă. 


1. Strigaţi Domnului tot pământul, slujiţi Domnului cu 
veselie, intraţi înaintea Lui cu bucurie. 

2. Cunoaşteţi că Domnul, El este Dumnezeul nostru ; El 
ne-a făcut pe noi şi nu noi. 

3. lar noi poporul Lui şi oile păşunii Lui. Intraţi pe porţile 
Lui cu laudă şi în curţile Lui cu cântări lăudaţi-L pe E.l. 

4. Cântaţi numele Lui ! Că bun este Domnul ; în veac este 
mila Lui şi din neam în neam adevărul Lui. 


Psalmul 100: 
Al lui David. 


1. Mila şi judecata Ta voi cânta ţie, Doamne. 

2. Cânta-voi şi voi merge, cu pricepere, în cale fără 
prihană. Când vei veni la mine ? 

3. Umblat-am întru nerăutatea inimii mele, în casa mea. 


4. N-am pus înaintea ochilor mei lucru nelegiuit ; pe 
călcătorii de lege i-am urât. 

5. Nu s-a lipit de mine inima îndărătnică ; pe cel rău, care 
se depărta de mine, nu l-am cunoscut. 

6. Pe cel ce clevetea în ascuns pe vecinul său, pe acela |- 
am izgonit. 

7. Cu cel mândru cu ochiul şi nesăţios cu inima, cu acela 
n-am mâncat. 

8. Ochii mei sunt peste credincioşii pământului, ca să şadă 
ei împreună cu mine. Cel ce umbla pe cale fără prihană, 
acela îmi slujea. 

9. Nu va locui în casa mea cel mândru ; cel ce grăieşte 
nedreptăţi nu va sta înaintea ochilor mei. 

10. În dimineţi voi judeca pe toţi păcătoşii pământului, ca 
să nimicesc din cetatea Domnului pe toţi cei ce lucrează 
fărădelegea. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a treisprezecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Cu ochi milostiv, vezi Doamne, smerenia mea: căci câte 
puțin viața mea se cheltuieşte şi din fapte nu-mi pot aştepta 
mântuirea. Pentru aceasta mă rog: vezi Doamne, cu ochi 
milostiv, smerenia mea şi mă mântuieşte. 


Slavă... 


Ca şi cum ar fi de față Judecătorul, grijeşte-te, suflete, şi-ţi 
adu aminte de ceasul zilei celei înfricoşătoare, că judecata e 
fără de milă celor ce n-au făcut milă. De aceea strig către 
Hristos Dumnezeu: Cunoscătorule de inimi, greşit-am! Ci, 
înainte de a mă osândi, mântuieşte-mă. 


Și acum... 


Luând aminte, Hristoase, la ziua şi ceasul judecății Tale 
celei înfricoşătoare, groaznice şi nemitarnice, tremur ca un 
făcător de rele, căci am lucruri de ruşine, şi fapte rele, pe 
care eu singur le-am lucrat cu sârguință. Pentru aceasta cad 
înaintea Ta cu frică, strigând cu durere : Pentru rugăciunile 
celei ce Te-a născut, mult-Milostive, mântuieşte-mă ! 


Apoi: Doamne miluieşte (de 40 de ori) şi rugăciunea 
aceasta: 


Doamne Sfinte, Cel ce locuieşti întru cele inalte şi cu 
ochiul Tău cel a toate văzător priveşti spre toată zidirea, 
înaintea Ta am plecat grumazul sufletului şi trupului şi Ţie ne 
rugăm, Sfinte al sfinților: intinde-Ţi mâna Ta cea nevăzută 
din sfânt locaşul Tău şi ne binecuvântează pe noi, pe toți şi 
orice Ţi-am greşit cu voie sau fără de voie, ca un Dumnezeu 
bun şi iubitor de oameni, iartă, dăruindu-ne şi bunătățile 
Tale cele din lume! Că Ţie se cuvine a ne milui şi a ne 
mântui pe noi, Dumnezeul nostru şi Ţie slavă înălțăm, 
Tatălui şi Fiului şi Sfântului Duh, acum şi pururea şi în vecii 
vecilor. Amin! 


Catisma a paisprezecea 


Psalmul 101: 


Rugăciunea unui sărac mâhnit, care-şi îndreptează înaintea Domnului ruga sa. 


1. Doamne, auzi rugăciunea mea, şi strigarea mea la Tine 
să ajungă! 

2. Să nu întorci faţa Ta de la mine ; în orice zi mă necăjesc, 
pleacă spre mine urechea Ta! 

3. În orice zi Te voi chema, degrabă auzi-mă ! 

4. Că s-au stins ca fumul zilele mele şi oasele mele ca 
uscăciunea s-au făcut. 

5. Rănită este inima mea şi s-a uscat ca iarba ; că amuitat 
să-mi mănânc pâinea mea. 

6. De glasul suspinului meu, osul meu s-a lipit de carnea 
mea. 

7. Asemănatu-m-am cu pelicanul din pustiu ; ajuns-am ca 
bufnița din dărâmături. 

8. Privegheat-am şi am ajuns ca o pasăre singuratică pe 
acoperiş. 

9. Toată ziua m-au ocărât vrăjmaşii mei şi cei ce mă 
lăudau, împotriva mea se jurau. 

10. Că cenuşă am mâncat, în loc de pâine, şi băutura mea 
cu plângere am amestecat-o, 

11. Din pricina urgiei Tale şi a mâniei Tale ; că ridicându- 
mă eu, m-ai surpat. 

12. Zilele mele ca umbra s-au plecat şi eu ca iarba m-am 
uscat. 

13. lar Tu, Doamne, în veac rămâi şi pomenirea Ta din 
neam în neam. 

14. Sculându-Te, vei milui Sionul, că vremea este să-l 
miluieşti pe el, că a venit vremea. 

15. Că au iubit robii Tăi pietrele lui şi de ţărâna lui le va fi 
milă. 


16. Şi se vor teme neamurile de numele Domnului şi toţi 
împărații pământului de slava Ta. 

17. Că va zidi Domnul Sionul şi se va arăta întru slava Sa. 

18. Căutat-a spre rugăciunea celor smeriţi şi n-a disprețuit 
cererea lor. 

19. Să se scrie acestea pentru neamul ceva să vină şi 
poporul ce se zideşte va lăuda pe Domnul ; 

20. Că a privit din înălţimea cea sfântă a Lui, Domnul din 
cer pe pământ a privit, 

21. Ca să audă suspinul celor ferecaţi, să dezlege pe fiii 
celor omorâţi, 

22. Să vestească în Sion numele Domnului şi lauda Lui în 
lerusalim, 

23. Când se vor aduna popoarele împreună şi împărăţiile 
ca să slujească Domnului. 

24. Zis-am către Dumnezeu în calea tăriei Lui : Vesteşte-mi 
puţinătatea zilelor mele. 

25. Nu mă lua la jumătatea zilelor mele, că anii Tăi, 
Doamne, sunt din neam în neam. 

26. Dintru început Tu, Doamne, pământul l-ai întemeiat şi 
lucrul mâinilor Tale, sunt cerurile. 

27. Acelea vor pieri, iar Tu vei rămâne şi toţi ca o haină se 
vor învechi şi ca un veşmânt îi vei schimba şi se vor 
schimba. 

28. Dar Tu acelaşi eşti şi anii Tăi nu se vor împuţina. 

29. Fiii robilor Tăi vor locui pământul lor şi seminţia lor în 
veac va propâşi. 


Psalmul 102: 
Al lui David. 


1. Binecuvintează, suflete al meu, pe Domnul şi toate cele 
dinlăuntrul meu, numele cel sfânt al Lui. 

2. Binecuvintează, suflete al meu, pe Domnul şi nu uita 
toate răsplătirile Lui. 


3. Pe Cel ce curăţeşte toate fărădelegile tale, pe Cel ce 
vindecă toate bolile tale; 

4. Pe Cel ce izbăveşte din stricăciune viaţa ta, pe Cel ce te 
încununează cu milă şi cu îndurări ; 

5. Pe Cel ce umple de bunătăţi pofta ta ; înnoi-se-vor ca 
ale vulturului tinereţile tale. 

6. Cel ce face milostenie, Domnul, şi judecată tuturor celor 
ce |i se face strâmbătate. 

7. Cunoscute a făcut căile Sale lui Moise, fiilor lui Israel 
voile Sale. 

8. Îndurat şi milostiv este Domnul, îndelung-răbdător şi 
mult-milostiv. 

9. Nu până în sfârşit se va iuți, nici în veac se va mânia. 

10. Nu după păcatele noastre a făcut nouă, nici după 
fărădelegile noastre a răsplătit nouă, 

11. Ci cât este departe cerul de pământ, atât este de mare 
mila Lui, spre cei ce se tem deE.l. 

12. Pe cât sunt de departe răsăriturile de la apusuri, 
depărtat-a de la noi fărădelegile noastre. 

13. În ce chip miluieşte tatăl pe fii, aşa a miluit Domnul pe 
cei ce setemdeEl; 

14. Că El a cunoscut zidirea noastră, adusu-şi-a aminte că 
țărână suntem. 

15. Omul ca iarba, zilele lui ca floarea câmpului ; aşa va 
înflori. 

16. Că vânt a trecut peste el şi nu va mai fi şi nu se va mai 
cunoaşte încă locul său. 

17. lar mila Domnului din veac în veac spre cei ce se tem 
de Dânsul, 
legământul Lui 

19. Şi îşi aduc aminte de poruncile Lui, ca să le facă pe ele. 
Domnul în cer a gătit scaunul Său şi împărăţia Lui peste toţi 
stăpâneşte. 

20. Binecuvântaţi pe Domnul toţi îngerii Lui, cei tari la 
vârtute, care faceţi cuvântul Lui şi auziţi glasul cuvintelor 


Lui. 

21. Binecuvântaţi pe Domnul toate puterile Lui, slugile Lui, 
care faceţi voia Lui. 

22. Binecuvântaţi pe Domnul toate lucrurile Lui ; în tot 
locul stăpânirii Lui, binecuvintează suflete al meu pe 
Domnul. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Psalmul 103: 
Al lui David. 


1. Binecuvintează, suflete al meu, pe Domnul ! Doamne, 
Dumnezeul meu, măritu-Te-ai foarte. 

2. Întru strălucire şi în mare podoabă Te-ai îmbrăcat ; Cel 
ce Te îmbraci cu lumina ca şi cu o haină; 

3. Cel ce întinzi cerul ca un cort ; Cel ce acoperi cu ape 
cele mai de deasupra ale lui; 

4. Cel ce pui norii suirea Ta ; Cel ce umbli peste aripile 
vânturilor ; 

5. Cel ce faci pe îngerii Tăi duhuri şi pe slugile Tale pară de 
foc ; 

6. Cel ce ai întemeiat pământul pe întărirea lui şi nu se va 
clătina în veacul veacului. 

7. Adâncul ca o haină este îmbrăcămintea lui ; peste munţi 
vor sta ape. 


8. De certarea Ta vor fugi, de glasul tunetului Tău se vor 
înfricoşa. 

9. Se suie munţi şi se coboară văi, în locul în care le-ai 
întemeiat pe ele. 

10. Hotar ai pus, pe care nu-l vor trece şi nici nu se vor 
întoarce să acopere pământul. 

11. Cel ce trimiţi izvoare în văi, prin mijlocul munţilor vor 
trece ape; 

12. Adăpa-se-vor toate fiarele câmpului, asinii sălbatici 
setea îşi vor potoli. 

13. Peste acelea păsările cerului vor locui ; din mijlocul 
stâncilor vor da glas. 

14. Cel ce adăpi munţii din cele mai de deasupra ale Tale, 
din rodul lucrurilor Tale se va sătura pământul. 

15. Cel ce răsari iarbă dobitoacelor şi verdeață spre slujba 
oamenilor ; 

16. Ca să scoată pâine din pământ şi vinul veseleşte inima 
omului ; 

17. Ca să veselească faţa cu untdelemn şi pâinea inima 
omului o întăreşte. 

18. Sătura-se-vor copacii câmpului, cedrii Libanului pe 
care i-ai sădit ; acolo păsările îşi vor face cuib. 

19. Locaşul cocostârcului în chiparoşi. Munţii cei înalţi 
adăpost cerbilor stâncile scăpare iepurilor. 

20. Făcut-ai luna spre vremi, soarele şi-a cunoscut apusul 
său. 

21. Pus-ai întuneric şi s-a făcut noapte, când vor ieşi toate 
fiarele pădurii ; 

22. Puii leilor mugesc ca să apuce şi să ceară de la 
Dumnezeu mâncarea lor. 

23. Răsărit-a soarele şi s-au adunat şi în culcuşurile lor se 
vor culca. 

24. leşi-va omul la lucrul său şi la lucrarea sa până seara. 

25. Cât s-au mărit lucrurile Tale, Doamne, toate cu 
înţelepciune le-ai făcut ! Umplutu-s-a pământul de zidirea 
Ta. 


26. Marea aceasta este mare şi largă ; acolo se găsesc 
târâtoare, cărora nu este număr, vietăţi mici şi mari. 

27. Acolo corăbiile umblă ; balaurul acesta pe care l-ai 
zidit, ca să se joace în ea. 

28. Toate către Tine aşteaptă ca să le dai lor hrană la bună 
vreme. 

29. Dându-le Tu lor, vor aduna, deschizând Tu mâna Ta, 
toate se vor umple de bunătăţi ; 

30. Dar întorcându-ţi Tu faţa Ta, se vor tulbura ; lua-vei 
duhul lor şi se vor sfârşi şi în ţărână se vor întoarce. 

31. Trimite-vei duhul Tău şi se vor zidi şi vei înnoi faţa 
pământului. 

32. Fie slava Domnului în veac ! Veseli-se-va Domnul de 
lucrurile Sale. 

33. Cel ce caută spre pământ şi-l face pe el de se 
cutremură ; Cel ce se atinge de munţi şi fumegă. 

34. Cânta-voi Domnului în viaţa mea, cânta-voi 
Dumnezeului meu cât voi fi. 

35. Plăcute să-l fie Lui cuvintele mele, iar eu mă voi veseli 
de Domnul. 

36. Piară păcătoşii de pe pământ şi cei fără de lege, ca să 
nu mai fie. Binecuvintează, suflete al meu, pe Domnul. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 104: 


Aliluia. 


1. Lăudaţi pe Domnul şi chemaţi numele Lui ; vestiți între 
neamuri lucrurile Lui. 

2. Cântaţi-l şi-L lăudaţi pe El ; spuneţi toate minunile Lui. 

3. Lăudaţi-vă cu numele cel sfânt al Lui ; veselească-se 
inima celor ce caută pe Domnul. 

4. Căutaţi pe Domnul şi vă întăriţi ; căutaţi faţa Lui, 
pururea. 

5. Aduceţi-vă aminte de minunile Lui, pe care le-a făcut; 
de minunile Lui şi de judecăţile gurii Lui. 

6. Seminţia lui Avraam, robii Lui, fiii lui lacob, aleşii Lui. 

7. Acesta este Domnul Dumnezeul nostru, în tot pământul 
judecăţile Lui. 

8. Adusu-şi-a aminte în veac de legământul Lui, de 
cuvântul pe care l-a poruncit într-o mie de neamuri, 

9. Pe care l-a încheiat cu Avraam şi de jurământul Său lui 
Isaac. 

10. Şi l-a pus pe el lui lacob, spre poruncă, şi lui Israel 
legătură veşnică, 

11. Zicând : «Ţie îţi voi da pământul Canaan, partea 
moştenirii tale». 

12. Atunci când erau ei puţini la număr şi străini în 
pământul lor 

13. Şi au trecut de la un neam la altul, de la o împărăție la 
un alt popor, 

14. N-a lăsat om să le facă strâmbătate şi a certat pentru 
ei pe împărați, zicându-le : 

15. «Nu vă atingeţi de unşii Mei şi nu vicleniţi împotriva 
profeților Mei». 

16. Şi a chemat foamete pe pământ şi a sfărâmat paiul de 
grâu. 

17. Trimis-a înaintea lor om ; rob a fost rânduit Iosif. 

18. Smeritu-l-au, punând în obezi picioarele lui ; prin fier a 
trecut sufletul lui, până ce a venit cuvântul Lui. 


19. Cuvântul Domnului l-a aprins pe el ; trimis-a împăratul 
Şi l-a slobozit, căpetenia poporului şi l-a liberat pe el. 

20. Pusu-l-a pe el domn casei lui şi căpetenie peste toată 
avuţia lui, 

21. Ca să înveţe pe căpeteniile lui, ca pe sine însuşi şi pe 
bătrânii lui să-i înţelepţească. 

22. Şi a intrat Israel în Egipt şi lacob a locuit ca străin, în 
pământul lui Ham. 

23. Şi a înmulţit pe poporul lui foarte şi l-a întărit pe el mai 
mult decât pe vrăjmaşii lui. 

24. Întors-a inima lor, ca să urască pe poporul Său, ca să 
viclenească împotriva robilor Săi. 

25. Trimis-a pe Moise robul Său, pe Aaron, pe care l-a ales. 

26. Pus-a în ei cuvintele semnelor şi minunilor Lui în 
pământul lui Ham. 

27. Trimis-a întuneric şi i-a întunecat, căci au amărât 
cuvintele Lui ; 

28. Prefăcut-a apele lor în sânge şi a omorât peştii lor; 

29. Scos-a pământul lor broaşte în cămările împăraţilor lor. 

30. Zis-a şi a venit muscă câinească şi mulţime de muşte 
în toate hotarele lor. 

31. Pus-a în ploile lor grindină, foc arzător în pământul lor ; 

32. Şi a bătut viile lor şi smochinii lor şi a sfărâmat pomii 
hotarelor lor. 

33. Zis-a şi a venit lăcustă şi omidă fără număr. 

34. Şi a mâncat toată iarba în pământul lor şi a mâncat 
rodul pământului lor, 

35. Şi a bătut pe toţi întâi-născuţii din pământul lor, pârga 
întregii lor osteneli. 

36. Şi i-a scos pe ei cu argint şi cu aur şi nu era în 
seminţiile lor bolnav. 

37. Veselitu-s-a Egiptul la ieşirea lor, că frica de eiîi 
cuprinsese. 

38. Întins-a nor spre acoperirea lor şi foc ca să le lumineze 
noaptea. 


39. Cerut-au şi au venit prepeliţe şi cu pâine cerească i-a 
săturat pe ei. 

40. Despicat-a piatră şi au curs ape şi au curs râuri în 
pământ fără de apă. 

41. Că şi-a adus aminte de cuvântul cel sfânt al Lui, spus 
lui Avraam, robul Lui. 

42. Şi a scos pe poporul Său, întru bucurie şi pe cei aleşi ai 
Săi, întru veselie. 

43. Şi le-a dat lor ţările neamurilor şi ostenelile popoarelor 
au moştenit, 

44. Ca să păzească dreptăţile Lui şi legea Lui s-o ţină. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ție. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a paisprezecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 

Ca păcătoasa cad înaintea Ta, ca să dobândesc iertare şi, 
în loc de mir, Iți aduc lacrimi din inimă, ca să mă miluieşti ca 
pe aceea, Mântuitorule, şi să-mi dai iertare păcatelor, căci şi 
eu, ca şi dânsa, strig către Tine : izbăveşte-mă de 
întinăciunea faptelor mele. 


Slavă... 


De ce nu-ți aduci aminte de moarte, suflete al meu? De ce 
nu te întorci de acum la îndreptare, mai înainte până ce nu 
sună trimbiţa de judecată ? Căci atunci nu va mai fi vreme 
de pocăință. Adu-ţi aminte de vameşul şi de femeia cea 


păcătoasă, care strigau : greşit-am, Doamne ! Miluieşte-mă 
| 


Și acum... 


Născătoare de Dumnezeu şi pururea Fecioară, ceea ce cu 
adevărat ai intrecut cu naşterea ta şi puterile cereşti, 
neîncetat te mărim pe tine, cei ce prin tine ne imbogățim în 
Dumnezeu. 


Apoi: Doamne miluieşte (de 40 de ori) şi rugăciunea 
aceasta: 


Îți mulțumim, Doamne, Dumnezeul mântuirii noastre, căci 
toate le faci pentru binele vieţii noastre. Că ne-ai odihnit în 
partea de noapte ce a trecut şi ne-ai pus la închinarea 
cinstitului şi slăvitului Tău nume. Pentru aceasta ne rugăm, 
Doamne, dă-ne dar şi putere să ne învreadnicim a-Ţi cânta 
Ţie cu înțelegere, a ne ruga de-a pururea şi totdeauna a 
căuta la Tine, Mântuitorule şi Făcătorule de bine al sufletelor 
noastre, lucrând cu frică şi cu cutremur la mântuirea 
noastră. Ascultă-ne, dar, Îndurate şi ne miluieşte pe noi! 
Zarobeşte sub picioarele noastre pe vrăjmaşii noştri 
nevăzuți şi războinici ! Primeşte mulțumirile noastre cele 
după putere! Dă-ne dar şi putere să ne deschidem gurile 
noastre şi ne invaţă îndreptările Tale, că nu ştim ce să 
cerem, nici să ne rugăm cum se cuvine, de nu ne vei 
povățui Tu, Doamne, cu Duhul Tău cel Sfânt. Şi orice am 
greşit până întru acest ceas, cu cuvântul sau cu lucrul sau 
cu gândul, cu voie sau fără de voie, lasă, curăță şi iartă, 
Doamne, că de Te vei uita la fărădelegi, Doamne, Doamne, 
cine va putea suferi? Că numai Tu singur eşti sfânt, ajutător 
puternic şi sprijinitorul vieţii noastre, şi pe Tine Te 
binecuvântăm întru toți vecii. Amin! 


Catisma a cincisprezecea 


Psalmul 105: 
Aliluia. 


1. Lăudaţi pe Domnul că este bun, că în veac este mila Lui. 

2. Cine va grăi puterile Domnului şi cine va face auzite 
toate laudele Lui ? 

3. Fericiţi cei ce păzesc judecata şi fac dreptate în toată 
vremea. 

4. Adu-Ţi aminte de noi, Doamne, întru bunăvoința Ta faţă 
de poporul Tău ; cercetează-ne pe noi cu mântuirea Ta, 

5. Ca să vedem întru bunătăţi pe aleşii Tăi, să ne bucurăm 
de veselia poporului Tău şi să ne lăudăm cu moştenirea Ta. 

6. Păcătuit-am ca şi părinţii noştri, nelegiuit-am, făcut-am 
strâmbătate. 

7. Părinţii noştri în Egipt n-au înţeles minunile Tale, nu şi- 
au adus aminte de mulţimea milei Tale şi Te-au amărât când 
s-au suit la Marea Roşie. 

8. Dar i-a mântuit pe ei pentru numele Său, ca să facă 
cunoscută puterea Lui. 

9. El a certat Marea Roşie şi a secat-o şi i-a condus peei 
prin adâncul mării ca prin pustiu ; 

10. El i-a scos pe ei din mâna celor ce-i urau şi i-a izbăvit 
pe ei din mâna vrăjmaşului ; 

11. Şi a acoperit apa pe cei ce-i asupreau pe ei, nici unul 
din ei n-a rămas. 

12. Şi au crezut în cuvintele Lui şi au cântat laudă Lui; 

13. Dar degrab au uitat lucrurile Lui şi n-au suferit sfatul 
Lui ; 

14. Ci au fost cuprinşi de mare poftă, în pustiu, şi au ispitit 
pe Dumnezeu, în loc fără de apă. 

15. Şi le-a împlinit cererea lor şi a săturat sufletele lor. 


16. Şi au mâniat pe Moise în tabără şi pe Aaron, sfântul 
Domnului. 

17. S-a deschis pământul şi a înghiţit pe Datan şi a 
acoperit adunarea lui Abiron. 

18. Şi s-a aprins foc în adunarea lor, văpaie a ars pe 
păcătoşi. 

19. Şi au făcut viței în Horeb şi s-au închinat idolului. 

20. Şi au schimbat slava Lui întru asemănare de vițel, care 
mănâncă iarbă. 

21. Au uitat pe Dumnezeu, Care i-a izbăvit pe ei, Care a 
făcut lucruri mari în Egipt, 

22. Lucruri minunate în pământul lui Ham şi înfricoşătoare 
în Marea Roşie. 

23. Atunci a zis să-i piardă pe dânşii, şi i-ar fi pierdut, dacă 
Moise, alesul Lui, n-ar fi stat înaintea feţei Lui ca să întoarcă 
mânia Lui şi să nu-i piardă. 

24. Apoi ei au disprețuit pământul cel dorit şi n-au crezut 
în cuvântul Lui, 

25. Ci au cârtit în corturile lor şi n-au ascultat glasul 
Domnului. 

26. Atunci El a ridicat mâna Sa asupra lor, ca să-i doboare 
pe ei în pustiu 

27. Şi să doboare sămânţa lor întru neamuri şi să-i 
risipească pe ei în toate părţile. 

28. Au jertfit lui Baal-Peor şi au mâncat jertfele morţilor 

29. Şi L-au întărâtat pe El cu faptele lor şi au murit mulţi 
dintre ei. 

30. Dar a stat Finees şi L-a îmblânzit şi a încetat bătaia 

31. Şi i s-a socotit lui întru dreptate, din neam în neam 
până în veac. 

32. Apoi L-au mâniat pe El la apa certării şi Moise a suferit 
pentru ei, 

33. Că au amăraât duhul lui şi a grăit nesocotit cu buzele 
lui. 

34. N-au nimicit neamurile de care le-a pomenit Domnul ; 


35. Ci s-au amestecat cu neamurile şi au deprins lucrurile 
lor 

36. Şi au slujit idolilor lor şi s-au smintit. 

37. Şi-au jertfit pe fiii lor şi pe fetele lor idolilor, 

38. Au vărsat sânge nevinovat, sângele fiilor lor şi al 
fetelor lor, pe care i-au jertfit idolilor din Canaan şi s-a 
spurcat pământul de sânge. 

39. S-au pângărit de lucrurile lor şi s-au desfrânat cu 
faptele lor. 

40. Atunci S-a aprins de mânie Domnul împotriva 
poporului Său şi a urât moştenirea Sa 

41. Şi i-a dat pe ei în mâinile neamurilor şi i-au stăpânit pe 
ei cei ce-i urau pe ei. 

42. Vrăjmaşii lor i-au asuprit pe ei şi au fost nefericiţi sub 
mâinile lor. 

43. De multe ori Domnul i-a izbăvit pe ei, dar ei L-au 
amărât pe El cu sfatul lor şi i-a umilit pentru fărădelegile lor. 

44. Dar Domnul i-a văzut când se necăjeau ei, a auzit 
rugăciunea lor, 

45. Şi şi-a adus aminte de legământul Lui şi S-a căit după 
mulţimea milei Sale ; 

46. Şi le-a dat să găsească milă înaintea celor ce i-au robit 
pe ei. 

47. lzbăveşte-ne, Doamne Dumnezeul nostru, şi ne adună 
din neamuri, ca să lăudăm numele cel sfânt al Tău şi să ne 
fălim cu lauda Ta. 

48. Binecuvântat este Domnul Dumnezeul lui Israel, din 
veac şi până în veac. Tot poporul să zică : Amin. Amin. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 106: 
Aliluia. 


1. Lăudaţi pe Domnul că este bun, că în veac este mila Lui. 

2. Să spună cei izbăviţi de Domnul, pe care i-a izbăvit din 
mâna vrăjmaşului. 

3. Din ţări i-a adunat pe ei, de la răsărit şi de la apus, de la 
miazănoapte şi de la miazăzi. 

4. Rătăcit-au în pustie, în pământ fără de apă şi cale spre 
cetatea de locuit n-au găsit. 

5. Erau flămânzi şi însetaţi ; sufletul lor într-înşii se sfârşea 

6. Dar au strigat către Domnul în necazurile lor şi din 
nevoile lor i-a izbăvit pe ei 

7. Şi i-a povăţuit pe cale dreaptă, ca să meargă spre 
cetatea de locuit. 

8. Lăudat să fie Domnul pentru milele Lui, pentru minunile 
Lui, pe care le-a făcut fiilor oamenilor. 

9. Că a săturat suflet însetat şi suflet flămând a umplut de 
bunătăţi. 

10. Şedeau în întuneric şi în umbra morţii ; erau ferecaţi 
de sărăcie şi de fier, 

11. Pentru că au amărât cuvintele Domnului şi sfatul Celui 
Preaînalt au întărâtat. 

12. El a umilit întru osteneli inima lor ; slăbit-au şi nu era 
cine să le ajute; 

13. Dar au strigat către Domnul în necazurile lor şi din 
nevoile lor i-a izbăvit pei. 

14. Şi i-a scos pe ei din întuneric şi din umbra morţii şi 
legăturile lor le-a rupt. 


15. Lăudat să fie Domnul pentru milele Lui, pentru 
minunile Lui, pe care le-a făcut fiilor oamenilor ! 

16. Că a sfărâmat porţi de aramă şi zăvoare de fier a frânt 

17. Şi i-a ajutat să iasă din calea fărădelegii lor, căci 
pentru fărădelegile lor au fost umiliţi. 

18. Urât-a sufletul lor orice mâncare şi s-au apropiat de 
porţile morţii. 

19. Dar au strigat către Domnul în necazurile lor şi din 
nevoile lor i-a izbăvit. 

20. Trimis-a cuvântul Său şi i-a vindecat pe ei şi i-a izbăvit 
pe ei din stricăciunile lor. 

21. Lăudat să fie Domnul pentru milele Lui, pentru 
minunile Lui, pe care le-a făcut fiilor oamenilor ! 

22. Şi să-l jertfească Lui jertfă de laudă şi să vestească 
lucrurile Lui, în bucurie. 

23. Cei ce se coboară la mare în corăbii, cei ce-şi fac 
lucrarea lor în ape multe, 

24. Aceia au văzut lucrurile Domnului şi minunile Lui întru 
adânc. 

25. El a zis şi s-a pornit vânt furtunos şi s-au înălţat 
valurile mării. 

26. Se urcau până la ceruri şi se coborau până în adâncuri, 
iar sufletul lor întru primejdii încremenea. 

27. Se tulburau şi se clătinau ca un om beat şi toată 
priceperea lor a pierit. 

28. Dar au strigat către Domnul în necazurile lor şi din 
nevoile lor i-a izbăvit 

29. Şi i-a poruncit furtunii şi s-a liniştit şi au tăcut valurile 
mării. 

30. Şi s-au veselit ei, că s-au liniştit valurile şi Domnul i-a 
povâăţuit pe ei la limanul dorit de ei. 

31. Lăudat să fie Domnul pentru milele Lui, pentru 
minunile Lui, pe care le-a făcut fiilor oamenilor ! 

32. Înălţaţi-L pe El în adunarea poporului şi în scaunul 
bătrânilor lăudaţi-L pe El, 


33. Prefăcut-a râurile în pământ pustiu, izvoarele de apă în 
pământ însetat 

34. Şi pământul cel roditor în pământ sărat, din pricina 
celor ce locuiesc pe el. 

35. Prefăcut-a pustiul în iezer de ape, iar pământul cel fără 
de apă în izvoare de ape, 

36. Şi a aşezat acolo pe cei flămânzi şi au zidit cetate de 
locuit 

37. Şi au semănat ţarine şi au sădit vii şi au strâns belşug 
de roade 

38. Şi i-a binecuvântat pe ei şi s-au înmulţit foarte şi vitele 
lor nu le-a împuţinat. 

39. Şi iarăşi au fost împuţinaţi şi chinuiţi de apăsarea 
necazurilor şi a durerii. 

40. Aruncat-a dispreţ asupra căpeteniilor lor şi i-a rătăcit 
pe ei în loc neumblat şi fără de cale. 

41. Dar pe sărac l-a izbăvit de sărăcie şi i-a pus pe ei ca pe 
nişte oi de moştenire. 

42. Vedea-vor drepţii şi se vor veseli şi toată fărădelegea 
îşi va astupa gura ei. 

43, Cine este înţelept va păzi acestea şi va pricepe milele 
Domnului. 


Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 

Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 107: 


Al lui David. 


1. Gata este inima mea, Dumnezeule, gata este inima mea 
; cânta-voi şi voi lăuda întru inima mea. 

2. Deşteaptă-te slava mea ! Deşteaptă-te psaltire şi alăută 
! Deştepta-mă-voi dimineaţa. 

3. Lăuda-Te-voi între popoare, Doamne, cânta-voi ţie între 
neamuri, 

4. Că mai mare decât cerurile este mila Ta şi până la nori 
adevărul Tău. 

5, Înalţă-Te peste ceruri, Dumnezeule, şi peste tot 
pământul slava Ta, ca să se izbăvească cei plăcuţi ai Tăi. 

6. Mântuieşte-mă cu dreapta Ta şi mă auzi. Dumnezeu a 
grăit în locul cel sfânt al Lui : 

7. Înălţa-Mă-voi şi voi împărţi Sichemul şi Valea Sucot o voi 
măsura. 

8. Al Meu este Galaad şi al Meu este Manase şi Efraim 
sprijinul capului Meu, 

9. luda, legiuitorul Meu ; Moab, vas al spălării Mele; 

10. Spre lIdumeea voi arunca încălţămintea Mea. Mie cei 
de alt neam Mi s-au supus». 

11. Cine mă va duce la cetatea întărită ? Cine mă va 
povăţui până în ldumeea ? 

12. Oare, nu Tu, Dumnezeule, Cel ce ne-ai lepădat pe noi ? 
Oare, nu vei ieşi, Dumnezeule, cu oştirile noastre ? 

13. Dă-ne nouă ajutor, ca să ieşim din necaz, că deşartă 
este izbăvirea cea de la oameni. 

14. Cu Dumnezeu vom birui şi El va nimici pe vrăjmaşii 
noştri. 


Psalmul 108: 
Un psalm al lui David, mai-marelui cântăreților. 


1. Dumnezeule, lauda mea n-o ţine sub tăcere. Că gura 
păcătosului şi gura vicleanului asupra mea s-au deschis. 


2. Grăit-au împotriva mea cu limbă vicleană şi cu cuvinte 
de ură m-au înconjurat şi s-au luptat cu mine în zadar. 

3. În loc să mă iubească, mă cleveteau, iar eu mă rugam. 

4. Pus-au împotriva mea rele în loc de bune şi ură în locul 
iubirii mele. 

5. Pune peste dânsul pe cel păcătos şi diavolul să stea de- 
a dreapta lui. 

6. Când se va judeca să iasă osândit, iar rugăciunea lui să 
se prefacă în păcat. 

7. Să fie zilele lui puţine şi dregătoria lui să o ia altul ; 

8. Să ajungă copiii lui orfani şi femeia lui văduvă; 

9. Să fie strămutați copiii lui şi să cerşească ; să fie scoşi 
din curţile caselor lor; 

10. Să smulgă câmătarul toată averea lui ; să răpească 
străinii ostenelile lui ; 

11. Să nu aibă sprijinitor şi nici orfanii lui miluitor ; 

12. Să piară copiii lui şi într-un neam să se stingă numele 
lui ; 

13. Să se pomenească fărădelegea părinţilor lui înaintea 
Domnului şi păcatul maicii lui să nu se şteargă; 

14. Să fie înaintea Domnului pururea şi să piară de pe 
pământ pomenirea lui, pentru că nu şi-a adus aminte să facă 
milă. 

15. Şi a prigonit pe cel sărman, pe cel sărac şi pe cel 
smerit cu inima, ca să-l omoare. 

16. Şi a iubit blestemul şi va veni asupra lui ; şi n-a voit 
binecuvântarea şi se va îndepărta de la el. 

17. Şi s-a îmbrăcat cu blestemul ca şi cu o haină şi a intrat 
ca apa înlăuntrul lui şi ca untdelemnul în oasele lui. 

18. Să-i fie lui ca o haină cu care se îmbracă şi ca un brâu 
cu care pururea se încinge. 

19. Aceasta să fie răsplata celor ce mă clevetesc pe mine 
înaintea Domnului şi grăiesc rele împotriva sufletului meu. 

20. Dar Tu, Doamne, fă cu mine milă, pentru numele Tău, 
că bună este mila Ta. 


21. lzbăveşte-mă, că sărac şi sărman sunt eu şi inima mea 
s-a tulburat înlăuntrul meu. 

22. Ca umbra ce se înclină m-am trecut ; ca bătaia de aripi 
a lăcustelor tremur. 

23. Genunchii mei au slăbit de post şi trupul meu s-a 
istovit de lipsa untdelemnului 

24. Şi eu am ajuns lor ocară. M-au văzut şi au clătinat cu 
capetele lor. 

25. Ajută-mă, Doamne Dumnezeul meu, mântuieşte-mă, 
după mila Ta, 

26. Şi să cunoască ei că mâna Ia este aceasta şi Tu, 
Doamne, ai făcut-o pe ea. 

27. Ei vor blestema şi Tu vei binecuvânta. Cei ce se scoală 
împotriva mea să se ruşineze, iar robul Tău să se veselească. 

28. Să se îmbrace cei ce mă clevetesc pe mine cu ocară şi 
cu ruşinea lor ca şi cu un veşmânt să se învelească. 

29. Lăuda-voi pe Domnul foarte cu gura mea şi în mijlocul 
multora Îl voi preaslăvi pe El, 

30. Că a stat de-a dreapta săracului, ca să izbăvească 
sufletul lui de cei ce-l prigonesc. 


Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a cincisprezecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 


miluieşte. Slavă... Şi acum... Tatăl nostru... 
Apoi troparele: 


Cât de mare e noianul greşelilor mele, Mântuitorule, şi mă 
afund cumplit în păcatele mele. Dă-mi mâna, ca lui Petru, 
Doamne, şi mă mântuieşte! 


Slavă... 


Pentru gânduri şi fapte rele am fost osândlit, Mântuitorule! 
Dăruieşte-mi gând de pocăință, Dumnezeule, ca să strig: 
Miluieşte-mă, Bunule şi Făcătorule de bine, şi mă 
mântuieşte. 


Și acum... 


Fecioară de Dumnezeu fericită şi cu totul nevinovată, 
curățeşte-mă pe mine, ticălosul, care sunt întinat şi pângărit 
de faptele mele cele rele şi de gândurile spurcate, Maică 
preacurată, preacinstită şi cu totul sfintă şi pururea fecioară! 


Apoi: Doamne miluieşte (de 40 de ori) şi rugăciunea 
aceasta: 


Stăpâne, Doamne, lisuse Hristoase, Tu eşti ajutorul meu şi 
în mânile Tale sunt; ajută-mi şi nu mă lăsa să-i greşesc, că 
sunt rătăcit! Nu mă lăsa să umblu după voia trupului meu şi 
nu mă trece cu vederea, că sunt bolnav, Doamne! Tu cunoşti 
ce-mi este de folos. Nu mă lăsa să pier pentru păcatele 
mele! Nu mă părăsi, Doamne, nici nu Te depărta de la mine, 
că spre Tine am nădăjduit! Învaţă-mă să fac voia Ta, că Tu 
eşti Dumnezeul meu! Vindecă-mi sufletul, că am greşit Ţie! 
Mântuieşte-mă pentru mila Ta, că înaintea Ta sunt toți cei ce 
au necaz pe mine! Altă scăpare n-am, Doamne, fără numai 
pe Tine! Să se ruşineze dar, toți cei ce se scoală asupra mea 
şi cei ce caută sufletul meu ca să-l piardă! Că numai Tu 
singur eşti puternic, Doamne, întru toate, şi a Ta este slava, 
în vecii vecilor. Amin! 


Catisma a şaisprezecea 


Psalmul 109: 
Al lui David. 


1. Zis-a Domnul Domnului Meu : «Şezi de-a dreapta Mea, 
până ce voi pune pe vrăjmaşii Tăi aşternut picioarelor Tale». 

2. Toiagul puterii Tale ţi-l va trimite Domnul din Sion, 
zicând : «Stăpâneşte în mijlocul vrăjmaşilor Tăi. 

3. Cu Tine este poporul Tău în ziua puterii Tale, întru 
strălucirile sfinţilor Tăi. Din pântece mai înainte de luceafăr 
Te-am născut». 

4. Juratu-S-a Domnul şi nu-l va părea rău : «Tu eşti preot în 
veac, după rânduiala lui Melchisedec». 

5. Domnul este de-a dreapta Ta ; sfărâmat-a în ziua mâniei 
Sale împărați. 

6. jJudeca-va între neamuri ; va umple totul de ruini ; va 
zdrobi capetele multora pe pământ. 

7. Din pârâu pe cale va bea ; pentru aceasta va înălța 
capul. 


Psalmul 110: 
Scris pe vremea lui Neemia. 


1. Lăuda-Te-voi, Doamne, cu toată inima mea, în sfatul 
celor drepţi şi în adunare. 

2. Mari sunt lucrurile Domnului şi potrivite tuturor voilor 
Lui. 

3. Laudă şi măreție este lucrul Lui şi dreptatea Lui rămâne 
în veacul veacului. 

4. Pomenire a făcut de minunile Sale. Milostiv şi îndurat 
este Domnul. 

5. Hrană a dat celor ce se tem de Dânsul ; aduceţi-vă 
aminte în veac de legământul Lui. 


6. Tăria lucrurilor Sale a vestit-o poporului Său, ca să le 
dea lor moştenirea neamurilor. 

7. Lucrurile mâinilor Lui adevăr şi judecată. Adevărate 
sunt toate poruncile Lui, 

8. Întărite în veacul veacului, făcute în adevăr şi dreptate. 

9. Izbăvire a trimis poporului Său ; poruncit-a în veac 
legământul Său ; sfânt şi înfricoşător este numele Lui. 

10. Începutul înţelepciunii este frica de Domnul ; 
înţelegere bună este tuturor celor ce o fac pe ea. Lauda Lui 
rămâne în veacul veacului. 


Psalmul 111: 


Scris pe vremea lui Neemia. 


1. Fericit bărbatul care se teme de Domnul ; întru 
poruncile Lui va voi foarte. 

2. Puternică va fi pe pământ seminţia Lui ; neamul 
drepţilor se va binecuvânta. 

3. Slavă şi bogăţie în casa lui şi dreptatea lui rămâne în 
veacul veacului. 

4. Răsărit-a în întuneric lumină drepţilor, Cel milostiv, 
îndurat şi drept. 

5. Bun este bărbatul care se îndură şi împrumută ; îşi 
rânduieşte vorbele sale cu judecată, că în veac nu seva 
clinti. 

6. Întru pomenire veşnică va fi dreptul ; de vorbire de rău 
nu se va teme. 

7. Gata este inima lui a nădăjdui în Domnul ; întărită este 
inima lui, nu se va teme, până ceva ajunge să dispreţuiască 
pe vrăjmaşii săi. 

8. Risipit-a, dat-a săracilor ; dreptatea lui rămâne în veacul 
veacului. 

9. Puterea lui se va înălța întru slavă. 

10. Păcătosul va vedea şi se va mânia, va scrâşni din dinţi 
şi se va topi. Pofta păcătoşilor va pieri. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 112: 
Aliluia. 


1. Lăudaţi, tineri, pe Domnul, lăudaţi numele Domnului. 

2. Fie numele Domnului binecuvântat de acum şi până în 
veac. 

3. De la răsăritul soarelui până la apus, lăudat este numele 
Domnului. 

4. Înalt este peste toate neamurile Domnul, peste ceruri 
este slava Lui. 

5, Cine este ca Domnul Dumnezeul nostru, Cel ce locuieşte 
întru cele înalte 

6. Şi spre cele smerite priveşte, În cer şi pe pământ ? 

7. Cel ce scoate din pulbere pe cel sărac şi ridică din gunoi 
pe cel sărman, 

8. Ca să-l aşeze cu cei mari, cu cei mari ai poporului Său. 

9. Cel ce face să locuiască cea stearpă în casă, ca o mamă 
ce se bucură de fii. 


Psalmul 113: 
Aliluia. 


1. La ieşirea lui Israel din Egipt, a casei lui lacob dintr-un 
popor barbar, 


2. Ajuns-a luda sfinţirea Lui, Israel stăpânirea Lui. 

3. Marea a văzut şi a fugit, lordanul s-a întors înapoi. 

4. Munţii au săltat ca berbecii şi dealurile ca mieii oilor. 

5. Ce-ţi este ţie, mare, că ai fugit ? Şi ţie lordane, că te-ai 
întors înapoi ? 

6. Munţilor, că aţi săltat ca berbecii şi dealurilor, ca mieii 
oilor ? 

7. De faţa Domnului s-a cutremurat pământul, de faţa 
Dumnezeului lui lacob, 

8. Care a prefăcut stânca în iezer, iar piatra în izvoare de 
apă. 

9. Nu nouă, Doamne, nu nouă, ci numelui Tău se cuvine 
slavă, pentru mila Ta şi pentru adevărul Tău, 

10. Ca nu cumva să zică neamurile : «Unde este 
Dumnezeul lor ?» 

11. Dar Dumnezeul nostru e în cer; în cer şi pe pământ 
toate câte a voit a făcut. 

12. Idolii neamurilor sunt argint şi aur, lucruri de mâini 
omeneşti : 

13. Gură au şi nu vor grăi ; ochi au şi nu vorvedea; 

14. Urechi au şi nu vor auzi ; nări au şi nu vor mirosi; 

15. Mâini au şi nu vor pipăi ; picioare au şi nu vor umbla, 
nu vor glăsui cu gâtlejul lor. 

16. Asemenea lor să fie cei ce-i fac pe ei şi toţi cei ce se 
încred în ei. 

17. Casa lui Israel a nădâăjduit în Domnul ; ajutorul lor şi 
apărătorul lor este. 

18. Casa lui Aaron a nădăjduit în Domnul ; ajutorul lor şi 
apărătorul lor este. 

19. Cei ce se tem de Domnul au nădăjduit în Domnul; 
ajutorul lor şi apărătorul lor este. 

20. Domnul şi-a adus aminte de noi şi ne-a binecuvântat 
pe noi; a binecuvântat casa lui Israel, a binecuvântat casa 
lui Aaron, 

21. A binecuvântat pe cei ce se tem de Domnul, pe cei 
mici împreună cu cei mari. 


22. Sporească-vă Domnul pe voi, pe voi şi pe copiii voştri ! 

23. Binecuvântaţi să fiţi de Domnul, Cel ce a făcut cerul şi 
pământul. 

24. Cerul cerului este al Domnului, iar pământul l-a dat 
fiilor oamenilor. 

25. Nu morţii Te vor lăuda pe Tine, Doamne, nici toţi cei ce 
se coboară în iad, 

26. Ci noi, cei vii, vom binecuvânta pe Domnul de acum şi 
până în veac. 


Psalmul 114: 
Aliluia. 


1. lubit-am pe Domnul, că a auzit glasul rugăciunii mele, 

2. Că a plecat urechea Lui spre mine şi în zilele mele Îl voi 
chema. 

3. Cuprinsu-m-au durerile morţii, primejdiile iadului m-au 
găsit ; necaz şi durere am aflat 

4. Şi numele Domnului am chemat : «O, Doamne, 
izbăveşte sufletul meu !» 

5. Milostiv este Domnul şi drept şi Dumnezeul nostru 
miluieşte. 

6. Cel ce păzeşte pe prunci este Domnul ; umilit am fost şi 
m-am izbăvit. 

7. Întoarce-te, suflete al meu, la odihna ta, că Domnul ţi-a 
făcut ţie bine; 

8. Că a scos sufletul meu din moarte, ochii mei din lacrimi 
şi picioarele mele de la cădere. 

9. Bine voi plăcea înaintea Domnului, în pământul celor 
vii. 

Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 


Aliluia, Aliluia, Aliluia, slavă Ţie, Dumnezeul nostru, slavă 
Ție. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 115: 
Aliluia. 


1. Crezut-am, pentru aceea am grăit, iar eu m-am smerit 
foarte. 

2. Eu am zis întru uimirea mea : «Tot omul este mincinos !» 

3. Ce voi răsplăti Domnului pentru toate câte mi-a dat mie 
? 

4. Paharul mântuirii voi lua şi numele Domnului voi 
chema. 

5. Făgăduinţele mele le voi plini Domnului, înaintea a tot 
poporului Său. 

6. Scumpă este înaintea Domnului moartea cuvioşilor Lui. 

7. O, Doamne, eu sunt robul Tău, eu sunt robul Tău şi fiul 
roabei Tale ; rupt-ai legăturile mele. 

8. [ie-ţi voi aduce jertfă de laudă şi numele Domnului voi 
chema. 

9. Făgăduinţele mele le voi plini Domnului, înaintea a tot 
poporului Lui, 

10. În curţile casei Domnului, în mijlocul tău, lerusalime. 


Psalmul 116: 
Aliluia. 


1. Lăudaţi pe Domnul toate neamurile ; lăudaţi-L pe El 
toate popoarele ; 

2. Că s-a întărit mila Lui peste noi şi adevărul Domnului 
rămâne în veac. 


Psalmul 117: 
Aliluia. 


1. Lăudaţi pe Domnul că este bun, că în veac este mila Lui. 

2. Să zică, dar, casa lui Israel, că este bun, că în veac este 
mila Lui. 

3. Să zică, dar, casa lui Aaron, că este bun, că în veac este 
mila Lui. 

4. Să zică, dar, toţi cei ce se tem de Domnul, că este bun, 
că în veac este mila Lui. 

5, În necaz am chemat pe Domnul şi m-a auzit şi m-a scos 
întru desfătare. 

6. Domnul este ajutorul meu, nu mă voi teme de ce-mi va 
face mie omul. 

7. Domnul este ajutorul meu şi eu voi privi cu bucurie pe 
vrăjmaşii mei. 

8. Mai bine este a Te încrede în Domnul, decât a Te încrede 
în om. 

9. Mai bine este a nădăjdui în Domnul, decât a nădăjdui în 
căpetenii. 

10. Toate neamurile m-au înconjurat şi în numele 
Domnului i-am înfrânt pe ei. 

11. Înconjurând m-au înconjurat şi în numele Domnului i- 
am înfrânt pe ei. 

12. Înconjuratu-m-au ca albinele fagurele, dar s-au stins ca 
focul de spini şi în numele Domnului i-am înfrânt pe ei. 

13. Împingându-mă m-au împins să cad, dar Domnul m-a 
sprijinit. 

14. Tăria mea şi lauda mea este Domnul şi mi-a fost mie 
spre izbăvire. 

15. Glas de bucurie şi de izbăvire în corturile drepţilor: 
«Dreapta Domnului a făcut putere, 

16. Dreapta Domnului m-a înălţat, dreapta Domnului a 
făcut putere !» 


17. Nu voi muri, ci voi fi viu şi voi povesti lucrurile 
Domnului. 

18. Certând m-a certat Domnul, dar morţii nu m-a dat. 

19. Deschideţi-mi mie porţile dreptăţii, intrând în ele voi 
lăuda pe Domnul. 

20. Aceasta este poarta Domnului ; drepţii vor intra prin 
ea. 
21. Te voi lăuda, că m-ai auzit şi ai fost mie spre izbăvire. 

22. Piatra pe care n-au băgat-o în seamă ziditorii, aceasta 
s-a făcut în capul unghiului. 

23. De la Domnul s-a făcut aceasta şi minunată este în 
ochii noştri. 

24. Aceasta este ziua pe care a făcut-o Domnul, să ne 
bucurăm şi să ne veselim întru ea. 

25. O, Doamne, mântuieşte ! O, Doamne, sporeşte ! 

26. Binecuvântat este cel ce vine întru numele Domnului ; 
binecuvântatu-v-am pe voi, din casa Domnului. 

27. Dumnezeu este Domnul şi S-a arătat nouă. Tocmiţi 
sărbătoare cu ramuri umbroase, până la coarnele altarului. 

28. Dumnezeul meu eşti Tu şi Te voi lăuda ; Dumnezeul 
meu eşti Tu şi Te voi înălța. Te voi lăuda că m-ai auzit şi ai 
fost mie spre mântuire. 

29. Lăudaţi pe Domnul că este bun, că în veac este mila 
Lui. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă ie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a şaisprezecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Altă lume te aşteaptă, suflete, şi Judecătorul, Care va să 
vădească cele ascunse şi rele ale tale. Deci nu rămâne în 
acestea de aici, ci apucă mai inainte şi strigă către 
Judecătorul: Dumnezeule, milostiv fii mie şi mă mântuieşte ! 


Slavă... 


Pentru că sunt înconjurat de multe păcate, Mântuitorule, şi 
de rănile greşelilor fără de număr, rogu-mă Ţie, Milostive 
Hristoase, Doctorul celor bolnavi, cercetează-mă, 
tămăduieşte-mă şi mă mântuieşte! 


Și acum... 


Suflete al meu, pentru ce zaci in lene şi fără de grijă? De 
ce nu porți grija de relele ce ai făcut în această viață? 
Sileşte-te şi te îndreptează până nu-ți inchide Domnul uşa. 
Aleargă la Născătoarea de Dumnezeu, cazi inaintea ei şi 
strigă: Preacurată Stăpână, nădejdea deznădăjduiților, 
mântuieşte-mă pe mine, cel ce am greşit mult! 


Apoi: Doamne miluieşte (de 40 de ori) şi rugăciunea 
aceasta: 


Doamne Sfinte, Cel ce întru cele de sus locuieşti şi spre 
cele smerite priveşti şi cu ochiul Tău cel a toate văzător 
cauţi spre toată zidirea, inaintea Ta am plecat grumazul 
sufletului şi al trupului şi Ţie ne rugăm, Sfinte al sfinților : 
întinde mâna Ta cea nevăzută din sfânt locaşul Tău şi ne 
binecuvintează pe noi toți ! lartă-ne greşeala cea de voie şi 
cea fără de voie, cea cu cuvântul sau cu fapta. Dăruieşte-ne 
nouă, Doamne, umilință, dăruieşte-ne lacrimi duhovniceşti 
din tot sufletul, pentru spălarea păcatelor noastre cele 


multe ! Dăruieşte mila Ta cea mare peste toată lumea Ta şi 
peste noi, nevreanicii robii Tăi ! Că binecuvântat şi 
preaslăvit este numele Tău, al Tatălui şi al Fiului şi al 
Sfântului Duh, acum şi pururea şi în vecii vecilor. Amin! 


Catisma a şaptesprezecea 


Psalmul 118: 
Aliluia. 


1. Fericiţi cei fără prihană în cale, care umblă în legea 
Domnului. 

2. Fericiţi cei ce păzesc poruncile Lui şi-L caută cu toată 
inima lor, 

3. Că n-au umblat în căile Lui cei ce lucrează fărădelegea. 

4. Tu ai poruncit ca poruncile Tale să fie păzite foarte. 

5. O, de s-ar îndrepta căile mele, ca să păzesc poruncile 
Tale ! 

6. Atunci nu mă voi ruşina când voi căuta spre toate 
poruncile Tale. 

7. Lăuda-Te-voi întru îndreptarea inimii, ca să învăţ 
judecăţile dreptăţii Tale. 

8. Îndreptările Tale voi păzi ; nu mă părăsi până în sfârşit. 

9. Prin ce îşi va îndrepta tânărul calea sa ? Prin păzirea 
cuvintelor Tale. 

10. Cu toată inima Te-am căutat pe Tine ; să nu mă lepezi 
de la poruncile Tale. 

11. În inima mea am ascuns cuvintele Tale, ca să nu 
greşesc ţie. 

12. Binecuvântat eşti, Doamne, învaţă-mă îndreptările 
Tale. 

13. Cu buzele am rostit toate judecăţile gurii Tale. 

14. În calea mărturiilor Tale m-am desfătat ca de toată 
bogăţia. 

15. La poruncile Tale voi cugeta şi voi cunoaşte căile Tale. 

16. La îndreptările Tale voi cugeta şi nu voi uita cuvintele 
Tale. 

17. Răsplăteşte robului Tău ! Voi trăi şi voi păzi poruncile 
Tale. 


18. Deschide ochii mei şi voi cunoaşte minunile din legea 
Ta. 

19. Străin sunt eu pe pământ, să nu ascunzi de la mine 
poruncile Tale. 

20. Aprins e sufletul meu de dorirea judecăților Tale, în 
toată vremea. 

21. Certat-ai pe cai mândri ; blestemaţi sunt cei ce se abat 
de la poruncile Tale. 

22. la de la mine ocara şi defăimarea, că mărturiile Tale am 
păzit. 

23. Pentru că au şezut căpeteniile şi pe mine mă 
cleveteau, iar robul Tău cugeta la îndreptările Tale. 

24. Că mărturiile Tale sunt cugetarea mea, iar îndreptările 
Tale, sfatul meu. 

25. Lipitu-s-a de pământ sufletul meu ; viază-mă, după 
cuvântul Tău. 

26. Vestit-am căile mele şi m-ai auzit ; învaţă-mă 
îndreptările Tale. 

27. Fă să înţeleg calea îndreptărilor Tale şi voi cugeta la 
minunile Tale. 

28. Istovitu-s-a sufletul meu de supărare ; întăreşte-mă 
întru cuvintele Tale. 

29. Depărtează de la mine calea nedreptăţii şi cu legea Ta 
mă miluieşte. 

30. Calea adevărului am ales şi judecăţile Tale nu le-am 
uitat. 

31. Lipitu-m-am de mărturiile Tale, Doamne, să nu mă 
ruşinezi. 

32. Pe calea poruncilor Tale am alergat când ai lărgit inima 
mea. 

33. Lege pune mie, Doamne, calea îndreptărilor Tale şi o 
voi păzi pururea. 

34. Înţelepţeşte-mă şi voi căuta legea Ta şi o voi păzi cu 
toată inima mea. 

35. Povăţuieşte-mă pe cărarea poruncilor Tale, că aceasta 
am voit. 


36. Pleacă inima mea la mărturiile Tale şi nu la lăcomie. 

37. Întoarce ochii mei ca să nu vadă deşertăciunea ; în 
calea Ta viază-mă. 

38. Împlineşte robului Tău cuvântul Tău, care este pentru 
cei ce se tem de Tine. 

39. Îndepărtează ocara, de care mă tem, căci judecăţile 
Tale sunt bune. 

40. lată, am dorit poruncile Tale ; întru dreptatea Ta viază- 
mă. 

41. Să vină peste mine mila Ta, Doamne, mântuirea Ta, 
după cuvântul Tău, 

42. Şi voi răspunde cuvânt celor ce mă ocărăsc, că am 
nădăjduit în cuvintele Tale. 

43, Să nu îndepărtezi din gura mea cuvântul adevărului, 
până în sfârşit, că întru judecăţile Tale am nădâăjduit, 

44. Şi voi păzi legea Ta pururea, în veac şi în veacul 
veacului. 

45. Am umblat întru lărgime, că poruncile Tale am căutat. 

46. Am vorbit despre mărturiile Tale, înaintea împăraţilor, 
şi nu m-am ruşinat. 

47. Am cugetat la poruncile Tale pe care le-am iubit foarte. 

48. Am ridicat mâinile mele la poruncile Tale, pe care le- 
am iubit şi am cugetat la îndreptările Tale. 

49. Adu-Ţi aminte de cuvântul Tău, către robul Tău, întru 
care mi-ai dat nădejde. 

50. Aceasta m-a mângâiat întru smerenia mea, că 
cuvântul Tău m-a viat. 

51. Cei mândri m-au batjocorit peste măsură, dar de la 
legea Ta nu m-am abătut. 

52. Adusu-mi-am aminte de judecăţile Tale cele din veac, 
Doamne, şi m-am mângâiat. 

53. Mâhnire m-a cuprins din pricina păcătoşilor, care 
părăsesc legea Ta. 

54. Cântate erau de mine îndreptările Tale, în locul 
pribegiei mele. 


55. Adusu-mi-am aminte de numele Tău, Doamne, şi am 
păzit legea Ta. 

56. Aceasta s-a făcut mie, că îndreptările Tale am căutat. 

57. Partea mea eşti, Doamne, zis-am să păzesc legea Ta. 

58. Rugatu-m-am feţei Tale, din toată inima mea, 
miluieşte-mă după cuvântul Tău. 

59. Cugetat-am la căile Tale şi am întors picioarele mele la 
mărturiile Tale. 

60. Gata am fost şi nu m-am tulburat să păzesc poruncile 
Tale. 

61. Funiile păcătoşilor s-au înfăşurat împrejurul meu, dar 
legea Ta n-am uitat. 

62. La miezul nopţii m-am sculat ca să Te laud pe Tine, 
pentru judecăţile dreptăţii Tale. 

63. Părtaş sunt cu toţi cei ce se tem de Tine şi păzesc 
poruncile Tale. 

64. De mila Ta, Doamne, este plin pământul ; îndreptările 
Tale mă învaţă. 

65. Bunătate ai făcut cu robul Tău, Doamne, după 
cuvântul Tău. 

66. Învaţă-mă bunătatea, învăţătura şi cunoştinţa, că în 
poruncile Tale am crezut. 

67. Mai înainte de a fi umilit, am greşit ; pentru aceasta 
cuvântul Tău am păzit. 

68. Bun eşti Tu, Doamne, şi întru bunătatea Ta, învaţă-mă 
îndreptările Tale. 

69. Înmulţitu-s-a asupra mea nedreptatea celor mândri, iar 
eu cu toată inima mea voi cerceta poruncile Tale. 

70. Închegatu-s-a ca grăsimea inima lor, iar eu cu legea Ta 
m-am desfătat. 

71. Bine este mie că m-ai smerit, ca să învăţ îndreptările 
Tale. 

72. Bună-mi este mie legea gurii Tale, mai mult decât mii 
de comori de aur şi argint. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 

73. Mâinile Tale m-au făcut şi m-au zidit, înţelepţeşte-mă şi 
voi învăţa poruncile Tale. 

74. Cei ce se tem de Tine mă vor vedea şi se vor veseli, că 
în cuvintele Tale am nădâăjduit. 

75. Cunoscut-am, Doamne, că drepte sunt judecăţile Tale 
şi întru adevăr m-ai smerit. 

76. Facă-se dar, mila Ta, ca să mă mângâie, după cuvântul 
Tău, către robul Tău. 

77. Să vină peste mine îndurările Tale şi voi trăi, că legea 
Ta cugetarea mea este. 

78. Să se ruşineze cei mândri, că pe nedrept m-au 
nedreptăţit ; iar eu voi cugeta la poruncile Tale. 

79. Să se întoarcă spre mine cei ce se tem de Tine şi cei ce 
cunosc mărturiile Tale. 

80. Să fie inima mea fără prihană întru îndreptările Tale, ca 
să nu mă ruşinez. 

81. Se topeşte sufletul meu după mântuirea Ta ; în 
cuvântul Tău am nădăjduit. 

82. Sfârşitu-s-au ochii mei după cuvântul Tău, zicând: 
«Când mă vei mângâia ?» 

83. Că m-am făcut ca un foale la fum, dar îndreptările Tale 
nu le-am uitat. 

84. Câte sunt zilele robului Tău ? Când vei judeca pe cei 
ce mă prigonesc ? 


85. Spusu-mi-au călcătorii de lege deşertăciuni, dar nu 
sunt ca legea Ta, Doamne. 

86. Toate poruncile Tale sunt adevăr ; pe nedrept m-au 
prigonit. Ajută-mă ! 

87. Puțin a fost de nu m-am sfârşit pe pământ, dar eu n-am 
părăsit poruncile Tale. 

88. După mila Ta viază-mă şi voi păzi mărturiile gurii mele. 

89. În veac, Doamne, cuvântul Tău rămâne în cer; 

90. În neam şi în neam adevărul Tău. Întemeiat-ai 
pământul şi rămâne. 

91. După rânduiala Ta rămâne ziua, că toate sunt slujitoare 
ţie. 

92. De n-ar fi fost legea Ta gândirea mea, atunci aş fi pierit 
întru necazul meu. 

93. În veac nu voi uita îndreptările Tale, că într-însele m-ai 
viat, Doamne. 

94. Al Tău sunt eu, mântuieşte-mă, că îndreptările Tale am 
căutat. 

95. Pe mine m-au aşteptat păcătoşii ca să mă piardă. 
Mărturiile Tale am priceput. 

96. La tot lucrul desăvârşit am văzut sfârşit, dar porunca 
Ta este fără de sfârşit. 

97. Că am iubit legea Ta, Doamne, ea toată ziua cugetarea 
mea este. 

98. Mai mult decât pe vrăjmaşii mei m-ai înţelepţit cu 
porunca Ta, că în veac a mea este. 

99. Mai mult decât învățătorii mei am priceput, că la 
mărturiile Tale gândirea mea este. 

100. Mai mult decât bătrânii am înţeles, că poruncile Tale 
am căutat. 

101. De la toată calea cea rea mi-am oprit picioarele mele, 
ca să păzesc cuvintele Tale. 

102. De la judecăţile Tale nu m-am abătut, că Tu ai pus mie 
lege. 

103. Cât sunt de dulci limbii mele, cuvintele Tale, mai mult 
decât mierea, în gura mea ! 


104. Din poruncile Tale m-am făcut priceput ; pentru 
aceasta am urât toată calea nedreptăţii. 

105. Făclie picioarelor mele este legea Ta şi lumină 
cărărilor mele. 

106. Juratu-m-am şi m-am hotărât să păzesc judecăţile 
dreptăţii Tale. 

107. Umilit am fost până în sfârşit : Doamne, viază-mă, 
după cuvântul Tău. 

108. Cele de bunăvoie ale gurii mele binevoieşte-le 
Doamne, şi judecăţile Tale mă învaţă. 

109. Sufletul meu în mâinile Tale este pururea şi legea Ta 
n-am uitat. 

110. Pusu-mi-au păcătoşii cursă mie, dar de la poruncile 
Tale n-am rătăcit. 

111. Moştenit-am mărturiile Tale în veac, că bucurie inimii 
mele sunt ele. 

112. Plecat-am inima mea ca să fac îndreptările Tale în 
veac spre răsplătire. 

113. Pe călcătorii de lege am urât şi legea Ta am iubit. 

114. Ajutorul meu şi sprijinitorul meu eşti Tu, în cuvântul 
Tău am nădăjduit. 

115. Depărtaţi-vă de la mine cei ce vicleniţi şi voi cerceta 
poruncile Dumnezeului meu. 

116. Apără-mă, după cuvântul Tău, şi mă viază şi să nu-mi 
dai de ruşine aşteptarea mea. 

117. Ajută-mă şi mă voi mântui şi voi cugeta la 
îndreptările Tale, pururea. 

118. Defăimat-ai pe toţi cei ce se depărtează de la 
îndreptările Tale, pentru că nedrept este gândul lor. 

119. Socotit-am călcători de lege pe toţi păcătoşii 
pământului ; pentru aceasta am iubit mărturiile Tale, 
pururea. 

120. Străpunge cu frica Ta trupul meu, că de judecâăţile 
Tale m-am temut. 

121. Făcut-am judecată şi dreptate ; nu mă da pe mâna 
celor ce-mi fac strâmbătate. 


122. Primeşte pe robul Tău în bunătate, ca să nu mă 
clevetească cei mândri. 

123. Sfârşitu-s-au ochii mei după mântuirea Ta şi după 
cuvântul dreptăţii Tale. 

124. Fă cu robul Tău, după mila Ta, şi îndreptările Tale mă 
învaţă. 

125. Robul Tău sunt eu ; înţelepţeşte-mă şi voi cunoaşte 
mărturiile Tale. 

126. Vremea este să lucreze Domnul, că oamenii au stricat 
legea Ta. 

127. Pentru aceasta am iubit poruncile Tale, mai mult 
decât aurul şi topazul. 

128. Pentru aceasta spre toate poruncile Tale m-am 
îndreptat, toată calea nedreaptă am urât. 

129. Minunate sunt mărturiile Tale, pentru aceasta le-a 
cercetat pe ele sufletul meu. 

130. Arătarea cuvintelor Tale luminează şi înţelepţeşte pe 
prunci. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ție. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 

131. Gura mea am deschis şi am aflat, că de poruncile Tale 
am dorit. 

132. Caută spre mine şi mă miluieşte, după judecata Ta, 
faţă de cei ce iubesc numele Tău. 

133. Paşii mei îndreptează-i după cuvântul Tău, şi să nu 
mă stăpânească nici o fărădelege. 


134. lzbăveşte-mă de clevetirea oamenilor şi voi păzi 
poruncile Tale. 

135. Faţa Ta arat-o robului Tău şi mă învaţă poruncile Tale. 

136. Izvoare de apă s-au coborât din ochii mei, pentru că 
n-am păzit legea Ta. 

137. Drept eşti, Doamne, şi drepte sunt judecăţile Tale. 

138. Poruncit-ai cu dreptate mărturiile Tale şi cu tot 
adevărul. 

139. Topitu-m-a râvna casei Tale, că au uitat cuvintele Tale 
vrăjmaşii mei. 

140. Lămurit cu foc este cuvântul Tău foarte şi robul Tău |- 
a iubitpeel. 

141. Tânăr sunt eu şi defăimat, dar îndreptările Tale nu le- 
am uitat. 

142. Dreptatea Ta este dreptate în veac şi legea Ta 
adevărul. 

143. Necazuri şi nevoi au dat peste mine, dar poruncile 
Tale sunt gândirea mea. 

144. Drepte sunt mărturiile Tale, în veac ; înţelepţeşte-mă 
şi voi fi viu. 

145. Strigat-am cu toată inima mea : Auzi-mă, Doamne ! 
Îndreptările Tale voi căuta. 

146. Strigat-am către Tine, mântuieşte-mă, şi voi păzi 
mărturiile Tale. 

147. Din zori m-am sculat şi am strigat ; întru cuvintele 
Tale am nădăjduit. 

148. Deschis-am ochii mei dis-de-dimineaţă, ca să cuget la 
cuvintele Tale. 

149. Glasul meu auzi-l, Doamne, după mila Ta; după 
judecata Ta mă viază. 

150. Apropiatu-s-au cei ce mă prigonesc cu fărădelege, 
dar de la legea Ta s-au îndepărtat. 

151. Aproape eşti Tu, Doamne, şi toate poruncile Tale sunt 
adevărul. 

152. Din început am cunoscut, din mărturiile Tale, că în 
veac le-ai întemeiat pe ele. 


153. Vezi smerenia mea şi mă scoate, că legea Ta n-am 
uitat. 

154. judecă pricina mea şi mă izbăveşte ; după cuvântul 
Tău, fă-mă viu. 

155. Departe de păcătoşi este mântuirea, că îndreptările 
Tale n-au căutat. 

156. Îndurările Tale multe sunt Doamne ; după judecata Ta 
mă viază. 

157. Mulţi sunt cei ce mă prigonesc şi mă necăjesc, dar de 
la mărturiile Tale nu m-am abătut. 

158. Văzut-am pe cei nepricepuţi şi mă sfârşeam, că n-au 
păzit cuvintele Tale. 

159. Vezi că poruncile Tale am iubit, Doamne ; întru mila 
Ta mă viază. 

160. Începutul cuvintelor Tale este adevărul şi veşnice 
toate judecăţile dreptăţii Tale. 

161. Căpeteniile m-au prigonit în zadar ; iar de cuvintele 
Tale s-a înfricoşat inima mea. 

162. Bucura-mă-voi de cuvintele Tale, ca cel ce a aflat 
comoară mare. 

163. Nedreptatea am urât şi am disprețuit, iar legea Ta am 
iubit. 

164. De şapte ori pe zi Te-am lăudat pentru judecăţile 
dreptăţii Tale. 

165. Pace multă au cei ce iubesc legea Ta şi nu se 
smintesc. 

166. Aşteptat-am mântuirea Ta, Doamne, şi poruncile Tale 
am iubit. 

167. Păzit-a sufletul meu mărturiile Tale şi le-a iubit foarte. 

168. Păzit-am poruncile Tale şi mărturiile Tale, că toate 
căile mele înaintea Ta sunt, Doamne. 

169. Să se apropie rugăciunea mea înaintea Ta, Doamne; 
după cuvântul Tău mă înţelepţeşte. 

170. Să ajungă cererea mea înaintea Ta, Doamne ; după 
cuvântul Tău mă izbăveşte. 


171. Să răspândească buzele mele laudă, că m-ai învăţat 
îndreptările Tale. 

172. Rosti-va limba mea cuvintele Tale, că toate poruncile 
Tale sunt drepte. 

173. Mâna Ta să mă izbăvească, că poruncile Tale am ales. 

174. Dorit-am mântuirea Ta, Doamne, şi legea Ta cugetarea 
mea este. 

175. Viu va fi sufletul meu şi Te va lăuda şi judecăţile Tale 
îmi vor ajuta mie. 

176. Rătăcit-am ca o oaie pierdută ; caută pe robul Tău, că 
poruncile Tale nu le-am uitat. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ție. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a saptesprezecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Greşit-am Ţie, Mântuitorule, ca şi fiul cel pierdut! Dar 
primeşte-mă, Părinte, pe mine, cel ce mă pocăiesc, şi mă 
miluieşte, Dumnezeule! 


Slavă... 


Ca glasul vameşului strig Ţie, Mântuitorule: milostiv fii 
mie, ca şi aceluia, şi mă miluieşte, Dumnezeule ! 


Și acum... 


Născătoare de Dumnezeu, să nu mă treci cu vederea pe 
mine cel ce am trebuință de ajutorul Tău, că spre tine a 
nădăjduit sufletul meu, miluieşte-mă ! 


Apoi: Doamne miluieşte (de 40 de ori) şi rugăciunea 
aceasta: 


Stăpâne, Doamne, Atotputernice şi Făcătorule a toate, 
Părintele indurărilor şi Dumnezeul milei, Cel ce ai zidit pe 
om din pământ şi l-ai arătat după chipul şi asemănarea Ta, 
ca şi prin el să se slăvească pe pământ marea cuviinţă a 
numelui Tău şi care fiind căzut prin călcarea poruncii Tale, |- 
ali zidit iarăşi a doua oară, spre mai bine, prin Hristosul Tău, 
şi l-ai suit la ceruri, îți mulțumesc, că ai înmulțit spre mine 
slava Ta. Şi nu m-ai dat vrăjmaşilor mei, care caută să mă 
tragă cu totul în jos, în prăpastia iadului, nici nu m-ai lăsat 
să pier intru fărădelegile mele. 


Deci acum, mult-Milostive şi lubitorule de bine, Doamne, 
Cel ce nu voieşti moartea păcătosului, ci aştepţi întoarcerea 
lui, ca să-l primeşti, Cel ce ridici pe oamenii cei căzuți şi 
tămăduieşti pe cei zdrobiţi, întoarce-mă şi pe mine la 
pocăință şi căzut fiind, mă ridică, şi zdrobit fiind, mă 
vindecă. Adu-Ţi aminte de îndurările Tale şi de bunătatea Ta 
cea veşnică şi nemărginită şi uită fărădelegile mele cele 
nenumărate pe care le-am săvârşit cu cuvântul şi cu fapta şi 
cu gândul; dezleagă împietrirea inimii mele şi-mi dă lacrimi 
de umilință pentru curățirea întinăciunii cugetului meu! 
Ascultă, Doamne! la aminte, lubitorule de oameni! 
Milostiveşte-Te, îndură-Te, şi izbăveşte ticălosul meu suflet 
de tirania patimilor ce domnesc în mine! Să nu mă mai 
bântuiască păcatul şi diavolul cel vrăjmaş să nu mă mai 
vatăme, nici să mă mai ducă la voile lui, ci răpeşte-mă cu 
mâna Ta cea tare de sub stăpânirea lui şi impărățeşte Tu 
întru mine, Bunule şi lubitorule de oameni, Doamne. Să fiu 


cu totul al Tău, binevoind să viețuiesc de acum după voia Ta 
| 


Prin negrăita Ta bunătate dă-mi curățire inimii, pază gurii, 
îndreptare faptelor, cuget smerit, pace gândurilor, linişte 
puterilor mele sufleteşti, bucurie duhovnicească, dragoste 
curată, indelungă-răbadare, bunătate, blândețe, credință 
nefățarnică şi înfrânare prea cuprinzătoare, şi mă umple de 
roadele tuturor bunătăților cu darul Preasfântului Tău Duh. 
Să nu mă iei la jumătatea zilelor mele, nici să-mi răpeşti 
sufletul neindreptat şi nepregătit; ci fă-mă desăvârşit cu 
desăvârşirea Ta şi aşa mă scoate din viața aceasta, că 
trecând cu darul Tău fără de opreală începătoriile şi 
stăpânirile întunericului, să văd şi eu frumusețea cea 
negrăită a slavei Tale celei neapropiate, împreună cu toți 
sfinții Tăi, întru care s-a preaslăvit şi s-a cinstit, întru tot 
cinstitul şi de mare cuviință numele Tău, în veci. Amin. 


Catisma a optsprezecea 


Psalmul 119: 


O cântare a treptelor. 


1. Către Domnul am strigat când m-am necăjit şi m-a auzit. 

2. Doamne, izbăveşte sufletul meu de buzele nedrepte şi 
de limba vicleană. 

3. Ce se va daţie şi ce vei câştiga de la limba vicleană ? 

4. Săgeţi ascuţite cu cărbuni aprinşi trase de Cel puternic. 

5. Vai mie, că pribegia mea s-a prelungit, că locuiesc în 
corturile lui Chedar ! 

6. Mult a pribegit sufletul meu. 

7. Cu cei ce urau pacea, făcător de pace eram ; când 
grăiam lor, se luptau cu mine în zadar. 


Psalmul 120: 


O cântare a treptelor 


1. Ridicat-am ochii mei la munţi, de unde va veni ajutorul 
meu. 

2. Ajutorul meu de la Domnul, Cel ce a făcut cerul şi 
pământul. 

3. Nu va lăsa să se clatine piciorul tău, nici nu va dormita 
Cel ce păzeşte. 

4. lată, nu va dormita, nici nu va adormi Cel ce păzeşte pe 
Israel. 

5. Domnul te va păzi pe tine, Domnul este acoperământul 
tău, de-a dreapta ta. 

6. Ziua soarele nu teva arde, nici luna noaptea. 

7. Domnul te va păzi pe tine de tot râul ; păzi-va sufletul 
tău. 

8. Domnul va păzi intrarea ta ieşirea ta de acum şi până în 
veac. 


Psalmul 121: 


O cântare a treptelor. 


1. Veselitu-m-am de cei ce mi-au zis mie : «În casa 
Domnului vom merge !» 

2. Stăteau picioarele noastre în curţile tale, lerusalime ! 

3. lerusalimul, cel ce este zidit ca o cetate, ale cărei porţi 
sunt strâns-unite. 

4. Că acolo s-au suit seminţiile, seminţiile Domnului, după 
legea lui Israel, ca să laude numele Domnului. 

5. Că acolo s-au aşezat scaunele la judecată, scaunele 
pentru casa lui David. 

6. Rugaţi-vă pentru pacea lerusalimului şi pentru 
îndestularea celor ce te iubesc petine. 

7. Să fie pace în întăriturile tale şi îndestulare în turnurile 
tale. 

8. Pentru fraţii mei şi pentru vecinii mei grăiam despre 
tine pace. 

9. Pentru casa Domnului Dumnezeului nostru am dorit cele 
bune ţie. 


Psalmul 122: 


O cântare a treptelor. 


1. Către Tine, Cel ce locuieşti în cer, am ridicat ochii mei. 
2. lată, precum sunt ochii robilor la mâinile stăpânilor lor, 
precum sunt ochii slujnicei la mâinile stăpânei sale, aşa sunt 
ochii noştri către Domnul Dumnezeul nostru, până ce Se va 

milostivi spre noi. 

3. Miluieşte-ne pe noi, Doamne, miluieşte-ne pe noi, că 
mult ne-am săturat de defăimare, 

4. Că prea mult s-a săturat sufletul nostru de ocara celor 
îndestulaţi şi de defăimarea celor mânari. 


Psalmul 123: 


O cântare a treptelor. 


1. De n-ar fi fost Domnul cu noi, să spună Israel ! 

2. De n-ar fi fost Domnul cu noi, când s-au ridicat oamenii 
împotriva noastră, 

3. Devii ne-ar fi înghiţit pe noi, când s-a aprins mânia lor 
împotriva noastră. 

4. Apa ne-ar fi înecat pe noi, şuvoi ar fi trecut peste 
sufletul nostru. 

5. Atunci ar fi trecut peste sufletul nostru valuri 
înspăimântătoare. 

6. Binecuvântat este Domnul, Care nu ne-a dat pe noi spre 
vânare dinţilor lor. 

7. Sufletul nostru a scăpat ca o pasăre din cursa 
vânătorilor ; cursa s-a sfărâmat şi noi ne-am izbăvit. 

8. Ajutorul nostru este în numele Domnului, Cel ce a făcut 
cerul şi pământul. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 
Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 


Psalmul 124: 


O cântare a treptelor. 


1. Cei ce se încred în Domnul sunt ca muntele Sionului ; 
nu se va clătina în veac cel ce locuieşte în lerusalim. 

2. Munţi sunt împrejurul lui şi Domnul împrejurul poporului 
Său, de acum şi până în veac. 


3. Că nu va lăsa Domnul toiagul păcătoşilor peste soarta 
drepţilor, ca să nu-şi întindă drepţii întru fărădelegi mâinile 
lor. 

4. Fă bine, Doamne, celor buni şi celor drepţi cu inima; 

5. lar pe cei ce se abat pe căi nedrepte, Domnul îi va duce 
cu cei ce lucrează fărădelegea. Pace peste Israel ! 


Psalmul 125: 


O cântare a treptelor. 


1. Când a întors Domnul robia Sionului ne-am umplut de 
mângâiere. 

2. Atunci s-a umplut de bucurie gura noastră şi limba 
noastră de veselie ; atunci se zicea între neamuri : «Mari 
lucruri a făcut Domnul cu ei !» 

3. Mari lucruri a făcut Domnul cu noi : ne-a umplut de 
bucurie. 

4. Întoarce, Doamne, robia noastră, cum întorci pâraiele 
spre miazăzi. 

5. Cei ce seamănă cu lacrimi, cu bucurie vor secera. 

6. Mergând mergeau şi plângeau, aruncând seminţele lor, 
dar venind vor veni cu bucurie, ridicând snopii lor. 


Psalmul 126: 


O cântare a treptelor. 


1. De n-ar zidi Domnul casa, în zadar s-ar osteni cei ce o 
zidesc ; de n-ar păzi Domnul cetatea, în zadar ar priveghea 
cel ce o păzeşte. 

2. În zadar vă sculaţi dis-de-dimineaţă, în zadar vă culcaţi 
târziu, voi care mâncaţi pâinea durerii, dacă nu v-ar da 
Domnul somn, iubiţi ai Săi. 

3. lată, fiii sunt moştenirea Domnului, răsplata rodului 
pântecelui. 

4. Precum sunt săgețile în mâna celui viteaz, aşa sunt 
copiii părinţilor tineri. 


5. Fericit este omul care-şi va umple casa de copii ; nu se 
va ruşina când va grăi cu vrăjmaşii săi în poartă. 


Psalmul 127: 


O cântare a treptelor. 


1. Fericiţi toţi cei ce se tem de Domnul, care umblă în căile 
Lui. 

2. Rodul muncii mâinilor tale vei mânca. Fericit eşti ; bine- 
ţi va fi! 

3. Femeia ta ca o vie roditoare, în laturile casei tale ; fiii tăi 
ca nişte vlăstare tinere de măslin, împrejurul mesei tale. 

4. lată, aşa se va binecuvânta omul, cel ce se teme de 
Domnul. 

5. «Te va binecuvânta Domnul din Sion şi vei vedea 
bunătăţile lerusalimului în toate zilele vieţii tale. 

6. Şi vei vedea pe fiii fiilor tăi. Pace peste Israel ! 


Psalmul 128: 


O cântare a treptelor 


1. De multe ori s-au luptat cu mine din tinereţile mele, să 
spună Israel ! 

2. De multe ori s-au luptat cu mine, din tinereţile mele şi 
nu m-au biruit. 

3. Spatele mi-au lovit păcătoşii, întins-au nelegiuirea lor; 

4. Dar Domnul Cel drept a tăiat grumajii păcătoşilor. 

5, Să se ruşineze şi să se întoarcă înapoi toţi cei ce urăsc 
Sionul. 

6. Facă-se ca iarba de pe acoperişuri, care, mai înainte de 
a fi smulsă, s-a uscat, 

7. Din care nu şi-a umplut mâna lui secerătorul şi sânul 
său, cel ce adună snopii, 

8. Şi trecătorii nu vor zice : «Binecuvântarea Domnului fie 
peste voi !» sau : «Vă binecuvântăm în numele Domnului !» 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 129: 


O cântare a treptelor. 


1. Dintru adâncuri am strigat către Tine ; Doamne ! 
Doamne, auzi glasul meu ! 

2. Fie urechile Tale cu luare-aminte la glasul rugăciunii 
mele. 

3. De Te vei uita la fărădelegi, Doamne, Doamne, cine va 
suferi ? 

4. Că la Tine este milostivirea. 

5. Pentru numele Tău, Te-am aşteptat, Doamne ; aşteptat-a 
sufletul meu spre cuvântul Tău, 

6. Nădăjduit-a sufletul meu în Domnul, din straja dimineţii 
până în noapte. Din straja dimineţii să nădăjduiască Israel 
spre Domnul. 

7. Că la Domnul este mila şi multă mântuire la El 

8. Şi El va izbăvi pe Israel din toate fărădelegile lui. 


Psalmul 130: 


O cântare a treptelor. 


1. Doamne, nu s-a mândrit inima mea, nici nu s-au înălţat 
ochii mei, nici n-am umblat după lucruri mari, nici după 
lucruri mai presus de mine, 


2. Dimpotrivă, mi-am smerit şi mi-am domolit sufletul meu, 
ca un prunc înţărcat de mama lui, ca răsplată a sufletului 
meu. 

3, Să nădăjduiască Israel în Domnul, de acum şi până în 
veac |! 


Psalmul 131: 


O cântare a treptelor. 


1. Adu-ţi aminte, Doamne, de David şi de toate blândeţile 
lui. 

2. Cum s-a jurat Domnului şi a făgăduit Dumnezeului lui 
lacob : 

3. Nu voi intra în locaşul casei mele, nu mă voi sui pe patul 
meu de odihnă, 

4. Nu voi da somn ochilor mei şi genelor mele dormitare şi 
odihnă tâmplelor mele, 

5. Până ce nu voi afla loc Domnului, locaş Dumnezeului lui 
lacob. 

6. lată am auzit de chivotul legii ; în Efrata l-am găsit, în 
țarina lui laar. 

7. Intra-vom în locaşurile Lui, închina-ne-vom la locul unde 
au stat picioarele Lui. 

8. Scoală-Te, Doamne, întru odihna Ta, Tu şi chivotul 
sfințirii Tale. 

9. Preoţii Tăi se vor îmbrăca cu dreptate şi cuvioşii Tăi se 
vor bucura. 

10. Din pricina lui David, robul Tău, să nu întorci faţa 
unsului Tău. 

11. Juratu-S-a Domnul lui David adevărul şi nu-l va lepăda 
; «Din rodul pântecelui tău voi pune pe scaunul tău, 

12. De vor păzi fiii tăi legământul Meu şi mărturiile 
acestea ale Mele, în care îi voi învăţa pe ei şi fiii lor vor 
şedea până în veac pe scaunul tău». 

13. Că a ales Domnul Sionul şi l-a ales ca locuinţă Lui. 


14. «Aceasta este odihna Mea în veacul veacului. Aici voi 
locui, că l-am ales peel. 

15. Roadele lui le voi binecuvânta foarte ; pe săracii lui îi 
voi sătura cu pâine. 

16. Pe preoţii lui îi voi îmbrăca cu izbăvire şi cuvioşii lui cu 
bucurie se vor bucura. 

17. Acolo voi face să răsară puterea lui David, gătit-am 
făclie unsului Meu. 

18. Pe vrăjmaşii lui îi voi îmbrăca cu ruşine, iar pe dânsul 
va înflori sfinţenia Mea». 


Psalmul 132: 


Un psalm al lui David. O cântare a treptelor. 


1. lată acum ce este bun şi ce este frumos, decât numai a 
locui fraţii împreună ! 

2. Aceasta este ca mirul pe cap, care se coboară pe barbă, 
pe barba lui Aaron, care se coboară pe marginea veşmintelor 
lui. 

3. Aceasta este ca roua Ermonului, ce se coboară pe 
munţii Sionului, că unde este unire acolo a poruncit Domnul 
binecuvântarea şi viaţa până în veac. 


Psalmul 133: 


O cântare a treptelor. 


1. lată acum binecuvântaţi pe Domnul toate slugile 
Domnului, care staţi în casa Domnului, în curţile casei 
Dumnezeului nostru. 

2. Noaptea ridicaţi mâinile voastre spre cele sfinte şi 
binecuvântaţi pe Domnul. 

3. Te va binecuvânta Domnul din Sion, Cel ce a făcut cerul 
şi pământul. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 
Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a optsprezecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Mai inainte de a mă osânai, Doamne, Doamne al meu, dă- 
mi întoarcere şi indreptare de păcatele mele cele multe ! 
Dă-mi umilință duhovnicească, ca să strig către Tine: 
Dumnezeul meu cel milostiv şi iubitor de oameni, miluieşte- 
mă! 

Slavă... 


Dobitoacelor celor fără de minte asemănându-mă eu, 
păcătosul, m-am făcut deopotrivă cu ele; dăruieşte-mi 
întoarcere Hristoase, ca să iau de la Tine mare milă! 


Și acum... 


Nu-ţi întoarce, stăpână, fața ta de la mine, cel ce mă rog 
ție, ci ca o Maică milostivă a înduratului Dumnezeu, 
sârguieşte de-mi dăruieşte să mă pocăiesc, mai înainte de 
sfârşit, ca să mă mântuiesc prin tine. Că tu, Doamna mea, 
eşti mântuirea mea şi nădejdea mea cea neinfruntată. 


Apoi: Doamne miluieşte (de 40 de ori) şi rugăciunea 
aceasta: 


Doamne, nu mă mustra cu mânia Ta, şi cu urgia Ta nu mă 
certa! Stăpâne Doamne, lisuse Hristoase, Fiul lui Dumnezeu 
celui viu, miluieşte-mă pe mine păcătosul, săracul, golul, 
leneşul, nepăsătorul, lipsitul, ticălosul, desfrânatul şi 
preadesfrânatul, care mă tăvălesc în păcate împotriva firii, 
întinatul, nerecunoscătorul, nemilostivul, împietritul, bețivul, 
aprinsul, obraznicul, îndrăznețul, cel fără de răspuns şi 
nevrednic de iubirea Ta de oameni, dar vrednic de tot chinul 
şi de gheenă şi de pedeapsă. Deci, pentru atâta mulțime de 
greşeli ale mele, izbăvitorule, nu mă pune sub mulțimea 
chinurilor, ci mă miluieşte, că sunt neputincios şi cu sufletul 
şi cu trupul, cu judecata şi cu gândul, şi mă mântuieşte pe 
mine nevrednicul robul Tău, cu judecățile care ştii, pentru 
rugăciunile Preacuratei Stăpânei noastre, Născătoarei de 
Dumnezeu, şi ale tuturor sfinților, care din veac au 
bineplăcut Ţie. Că binecuvântat eşti în vecii veciior. Amin! 


Catisma a nouăsprezecea 


Psalmul 134: 
Aliluia. 


1. Lăudaţi numele Domnului, lăudaţi slugi pe Domnul, 

2. Cei ce staţi în casa Domnului, în curţile Dumnezeului 
nostru. 

3. Lăudaţi pe Domnul, că este bun Domnul ; cântaţi 
numele Lui, că este bun. 

4. Că pe lacob şi l-a ales Domnul, pe Israel spre moştenire 
Lui. 

5. Că eu am cunoscut că este mare Domnul şi Domnul 
nostru peste toţi dumnezeii. 

6. Toate câte a vrut Domnul a făcut în cer şi pe pământ, în 
mări şi în toate adâncurile. 

7. A ridicat nori de la marginea pământului ; fulgerele spre 
ploaie le-a făcut ; El scoate vânturile din vistieriile Sale. 

8. El a bătut pe cei întâi-născuţi ai Egiptului, de la om 
până la dobitoc. 

9. Trimis-a semne şi minuni în mijlocul tău, Egipte, lui 
Faraon şi tuturor robilor lui. 

10. El a bătut neamuri multe şi a ucis împărați puternici : 

11. Pe Sihon împăratul Amoreilor şi pe Og împăratul 
Vasanului şi toate stăpânirile Canaanului. 

12. Şi a dat pământul lor moştenire, moştenire lui Israel, 
poporului Său. 

13. Doamne, numele Tău este în veac şi, pomenirea Ta în 
neam şi în neam. 

14. Că va judeca Domnul pe poporul Său şi de slugile Sale 
se va milostivi. 

15. Idolii neamurilor sunt argint şi aur, lucruri făcute de 
mâini omeneşti. 

16. Gură au şi nu vor grăi, ochi au şi nu vor vedea. 


17. Urechi au şi nu vor auzi, că nu este duh în gura lor. 

18. Asemenea lor să fie toţi cei care îi fac pe ei şi toţi cei 
ce se încred în ei. 

19. Casa lui Israel, binecuvântaţi pe Domnul ; casa lui 
Aaron, binecuvântaţi pe Domnul ; 

20. Casa lui Levi, binecuvântaţi pe Domnul ; cei cevă 
temeţi de Domnul, binecuvântaţi pe Domnul. 

21. Binecuvântat este Domnul din Sion, Cel ce locuieşte în 
lerusalim. 


Psalmul 135: 
Aliluia. 


1. Lăudaţi pe Domnul că este bun, că în veac este mila Lui. 

2. Lăudaţi pe Dumnezeul dumnezeilor, că în veac este 
mila Lui. 

3. Lăudaţi pe Domnul domnilor, că în veac este mila Lui. 

4. Singurul Care face minuni mari, că în veac este mila Lui. 

5. Cel ce a făcut cerul cu pricepere, că în veac este mila 
Lui. 

6. Cel ce a întărit pământul pe ape, că în veac este mila 
Lui. 

7. Cel ce a făcut luminătorii cei mari, că în veac este mila 
Lui. 

8. Soarele, spre stăpânirea zilei, că în veac este mila Lui. 

9. Luna şi stelele spre stăpânirea nopţii, că în veac este 
mila Lui. 

10. Cel cea bătut Egiptul cu cei întâi-născuţi ai lor, că în 
veac este mila Lui. 

11. Şi a scos pe Israel din mijlocul lor, că în veac este mila 
Lui. 

12. Cu mână tare şi cu braţ înalt, că în veac este mila Lui. 

13. Cel ce a despărţit Marea Roşie în două; că în veac este 
mila Lui. 

14. Şi a trecut pe Israel prin mijlocul ei, că în veac este 
mila Lui. 


15. Şi a răsturnat pe Faraon şi oştirea lui în Marea Roşie, că 
în veac este mila Lui. 

16. Cel ce a trecut pe poporul Lui prin pustiu, că în veac 
este mila Lui. 

17. Cel ce a bătut împărați mari, că în veac este mila Lui. 

18. Cel ce a omorât împărați tari, că în veac este mila Lui. 

19. Pe Sihon împăratul Amoreilor, că în veac este mila Lui. 

20. Şi pe Og împăratul Vasanului, că în veac este mila Lui. 

21. Şi le-a dat pământul lor moştenire, că în veac este mila 
Lui. 

22. Moştenire lui Israel, robul Lui, că în veac este mila Lui. 

23. Că în smerenia noastră şi-a adus aminte de noi 
Domnul, că în veac este mila Lui. 

24. Şi ne-a izbăvit pe noi de vrăjmaşii noştri, că în veac 
este mila Lui. 

25. Cel ce dă hrană la tot trupul, că în veac este mila Lui. 

26. Lăudaţi pe Dumnezeul cerului, că în veac este mila Lui. 


Psalmul 136: 


Aliluia. 


1. La râul Babilonului, acolo am şezut şi am plâns, când 
ne-am adus aminte de Sion. 

2. În sălcii, în mijlocul lor, am atârnat harpele noastre. 

3. Că acolo cei ce ne-au robit pe noi ne-au cerut nouă 
cântare, zicând : «Cântaţi-ne nouă din cântările Sionului !» 

4. Cum să cântăm cântarea Domnului în pământ străin ? 

5. De te voi uita, lerusalime, uitată să fie dreapta mea! 

6. Să se lipească limba mea de grumazul meu, de nu-mi 
voi aduce aminte de tine, de nu voi pune înainte lerusalimul, 
ca început al bucuriei mele. 

7. Adu-ţi aminte, Doamne, de fiii lui Edom, în ziua 
dărâmării lerusalimului, când ziceau : «Stricaţi-l, stricaţi-l 
până la temeliile lui !» 

8. Fiica Babilonului, ticăloasa ! Fericit este cel ce-ţi va 
răsplăti ţie fapta ta pe care ai făcut-o nouă. 


9. Fericit este cel ce va apuca şi va lovi pruncii tăi de 
piatră. 

Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 137: 
Al lui David. 


1. Lăuda-Te-voi, Doamne, cu toată inima mea, că ai auzit 
cuvintele gurii mele şi înaintea îngerilor Îţi voi cânta. 

2. Închina-mă-voi în locaşul Tău cel sfânt şi voi lăuda 
numele Tău, pentru mila Ta şi adevărul Tău ; că ai mărit 
peste tot numele cel sfânt al Tău. 

3. În orice zi Te voi chema, degrabă mă auzi ! Sporeşte în 
sufletul meu puterea. 

4. Să Te laude pe Tine, Doamne, toţi împărații pământului, 
când vor auzi toate graiurile gurii Tale, 

5. Şi să cânte în căile Domnului, că mare este slava 
Domnului. 

6. Că înalt este Domnul şi spre cele smerite priveşte şi pe 
cele înalte de departe le cunoaşte. 

7. De ajung la necaz, viază-mă ! Împotriva vrăjmaşilor mei 
ai întins mâna Ta şi m-a izbăvit dreapta Ta. 

8. Domnul le va plăti lor pentru mine. Doamne, mila Ta 
este în veac ; lucrurile mâinilor Tale nu le trece cu vederea. 


Psalmul 138: 


Un psalm al lui David, mai-marelui cântăreților. 


1. Doamne, cercetatu-m-ai şi m-ai cunoscut. 

2. Tu ai cunoscut şederea mea şi scularea mea ; Tu ai 
priceput gândurile mele de departe. 

3, Cărarea mea şi firul vieţii mele Tu le-ai cercetat şi toate 
căile mele mai dinainte le-ai văzut. 

4. Că încă nu este cuvânt pe limba mea 

5. Şi iată, Doamne, Tu le-ai cunoscut pe toate şi pe cele din 
urmă şi pe cele de demult ; Tu m-ai zidit şi ai pus peste mine 
mâna Ta. 

6. Minunată este ştiinţa Ta, mai presus de mine ; este 
înaltă şi n-o pot ajunge. 

7. Unde mă voi duce de la Duhul Tău şi de la faţa Ta unde 
voi fugi ? 

8. De mă voi sui în cer, Tu acolo eşti. De mă voi cobori în 
iad, de faţă eşti. 

9. De voi lua aripile mele de dimineaţă şi de mă voi aşeza 
la marginile mării 

10. Şi acolo mâna Ta mă va povâăţui şi mă va ţine dreapta 
Ta. 

11. Şi am zis: «Poate întunericul mă va acoperi şi se va 
face noapte lumina dimprejurul meu». 

12. Dar întunericul nu este întuneric la Tine şi noaptea ca 
ziua va lumina. Cum este întunericul ei, aşa este şi lumina 
ei. 

13. Că Tu ai zidit rărunchii mei, Doamne, Tu m-ai alcătuit 
în pântecele maicii mele. 

14. Te voi lăuda, că sunt o făptură aşa de minunată. 
Minunate sunt lucrurile Tale şi sufletul meu le cunoaşte 
foarte. 

15. Nu sunt ascunse de Tine oasele mele, pe care le-ai 
făcut întru ascuns, nici fiinţa mea pe care ai urzit-o ca în cele 
mai de jos ale pământului. 

16. Cele nelucrate ale mele le-au cunoscut ochii Tăi şi în 
cartea Ta toate se vor scrie ; zi de zi se vor săvârşi şi nici una 


din ele nu va fi nescrisă. 

17. lar eu am cinstit foarte pe prietenii Tăâi, Dumnezeule, şi 
foarte s-a întărit stăpânirea lor. 

18. Şi-i voi număra pe ei, şi mai mult decăt nisipul se vor 
înmulţi. M-am sculat şi încă sunt cu Tine. 

19. O, de ai ucide pe păcătoşi, Dumnezeule ! Bărbaţi 
vărsători de sânge, depărtaţi-vă de la mine! 

20. Aceştia Te grăiesc de rău, Doamne, şi vrăjmaşii Îţi 
hulesc numele. 

21. Oare, nu pe cei ce Te urăsc pe Tine, Doamne, am urât 
şi asupra vrăjmaşilor Tăi m-am mâhnit ? 

22. Cu ură desăvârşită i-am urât pe ei şi mi s-au făcut 
duşmani. 

23. Cercetează-mă, Doamne, şi cunoaşte inima mea; 
încearcă-mă şi cunoaşte cărările mele 

24. Şi vezi de este calea fărădelegii în mine şi mă 
îndreptează pe calea cea veşnică. 


Psalmul 139: 


Un psalm al lui David, mai-marelui cântăreților. 


1. Scoate-mă, Doamne, de la omul viclean şi de omul 
nedrept mă izbăveşte, 

2. Care gândeau nedreptate în inimă, toată ziua îmi 
duceau război. 

3. Ascuţit-au limba lor ca a şarpelui ; venin de aspidă sub 
buzele lor. 

4. Păzeşte-mă, Doamne, de mâna păcătosului ; scoate-mă 
de la oamenii nedrepţi, care au gândit să împiedice paşii 
mei. 

5. Pusu-mi-au cei mândri cursă mie şi funii ; curse au întins 
picioarelor mele ; pe cărare mi-au pus pietre de poticneală. 
6. Zis-am Domnului : «Dumnezeul meu eşti Tu, ascultă, 

Doamne, glasul rugăciunii mele». 

7. Doamne, Doamne, puterea mântuirii mele, umbrit-ai 

capul meu în zi de război. 


8. Să nu mă dai pe mine, Doamne, din pricina poftei mele, 
pe mâna păcătosului ; viclenit-au împotriva mea ; să nu mă 
părăseşti, ca să nu se trufească. 

9. Vârful laţului lor, osteneala buzelor lor să-i acopere pe ei 
| 

10. Să cadă peste ei cărbuni aprinşi ; în foc aruncă-i peei, 
în necazuri, pe care să nu le poată răbda. 

11. Bărbatul limbut nu se va îndrepta pe pământ; pe omul 
nedrept răutatea îl va duce la pieire. 

12. Ştiu că Domnul va face judecată celui sărac şi dreptate 
celor sărmani ; 

13. lar drepţii vor lăuda numele Tău şi vor locui cei drepţi 
în faţa Ta. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 140: 


Al lui David. 


1. Doamne, strigat-am către Tine, auzi-mă ; ia aminte la 
glasul rugăciunii mele, când strig către Tine. 

2. Să se îndrepteze rugăciunea mea ca tămăia înaintea Ta 
; ridicarea mâinilor mele, jertfă de seară. 

3. Pune Doamne, strajă gurii mele şi uşă de îngrădire, 
împrejurul buzelor mele. 


4. Să nu abaţi inima mea spre cuvinte de vicleşug, ca să- 
mi dezvinovăţesc păcatele mele ; iar cu oamenii cei care fac 
fărădelege nu mă voi însoţi cu aleşii lor. 

5. Certa-mă-va dreptul cu milă şi mă va mustra, iar 
untdelemnul păcătoşilor să nu ungă capul meu ; că încă şi 
rugăciunea mea este împotriva vrerilor lor. 

6. Prăbuşească-se de pe stâncă judecătorii lor. Auzi-se-vor 
graiurile mele că s-au îndulcit, 

7. Ca o brazdă de pământ s-au rupt pe pământ, risipitu-s- 
au oasele lor lângă iad. 

8. Căci către Tine, Doamne, Doamne, ochii mei, spre Tine 
am nădăjduit, să nu iei sufletul meu. 

9. Păzeşte-mă de cursa care mi-au pus mie şi de smintelile 
celor ce fac fărădelege. 

10. Cădea-vor în mreaja lor păcătoşii, ferit sunt eu până ce 
voi trece. 


Psalmul 141: 
Un psalm al lui David: al priceperii, când era el în peşteră. O rugăciune. 


1. Cu glasul meu către Domnul am strigat, cu glasul meu 
către Domnul m-am rugat. 

2. Vărsa-voi înaintea Lui rugăciunea mea, necazul meu 
înaintea Lui voi spune. 

3. Când lipsea dintru mine duhul meu, Tu ai cunoscut 
cărările mele. În calea aceasta în care am umblat, ascuns-au 
cursă mie. 

4. Luat-am seama de-a dreapta şi am privit şi nu era cine 
să mă cunoască. Pierit-a fuga de la mine şi nu este cel ce 
caută sufletul meu. 

5. Strigat-am către Tine, Doamne, zis-am : «Tu eşti 
nădejdea mea, partea mea eşti în pământul celor vii». 

6. la aminte la rugăciunea mea, că m-am smerit foarte. 
Izbăveşte-mă de cei ce mă prigonesc, că s-au întărit mai 
mult decât mine. 


7. Scoate din temniţă sufletul meu, ca să laude numele 
Tău, Doamne. Pe mine mă aşteaptă drepţii, până ce-mi vei 
răsplăti mie. 

Psalmul 142: 
Un psalm al lui David: al priceperii, când îi prigonea pe el fiul lui. 


1. Doamne, auzi rugăciunea mea, ascultă cererea mea, 
întru credincioşia Ta, auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii 
nu-i drept înaintea Ta. 

3. Vrăjmaşul prigoneşte sufletul meu şi viaţa mea o calcă 
în picioare ; făcutu-m-a să locuiesc în întuneric ca morţii cei 
din veacuri. 

4. Mâhnit e duhul în mine şi inima mea încremenită 
înlăuntrul meu. 

5. Adusu-mi-am aminte de zilele cele de demult ; cugetat- 
am la toate lucrurile Tale, la faptele mâinilor Tale m-am 
gândit. 

6. Întins-am către Tine mâinile mele, sufletul meu ca un 
pământ însetoşat. 

7. Degrab auzi-mă, Doamne, că a slăbit duhul meu. Nu-ţi 
întoarce faţa Ta de la mine, ca să nu mă asemăn celor ce se 
coboară în mormânt. 

8. Fă să aud dimineata mila Ta, că la Tine îmi este 
nădejdea. Arată-mi calea pe care voi merge, că la Tine am 
ridicat sufletul meu. 

9. Scapă-mă de vrăjmaşii mei, că la Tine alerg, Doamne. 
10. Învaţă-mă să fac voia Ta, că Tu eşti Dumnezeul meu. 
Duhul Tău cel bun să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru 
dreptatea Ta scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe 
toţi cei ce necăjesc sufletul meu, că eu sunt robul Tău. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a nouăsprezecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Mulţumindu-Ţi Ţie, Te slăvesc, Dumnezeul meu, că tuturor 
păcătoşilor le-ai pus la îndemână pocăința. Să nu mă 
ruşinezi, Mântuitorule, când vei veni să judeci toată lumea, 
nici pe mine, cel ce am făcut lucruri de ruşine ! 


Slavă... 


Fără de număr greşindu-Ţi, pedepse nenumărate aştept, 
dar Tu, Dumnezeul meu, îndură-Te şi mă mântuieşte! 


Și acum... 


La mulțimea milei tale alerg acum, Născătoare de 
Dumnezeu: dezleagă-mi lanţurile greşelilor mele! 


Apoi: Doamne miluieşte (de 40 de ori) şi rugăciunea 
aceasta: 


Stăpâne, Hristoase Dumnezeule, Cel ce cu patimile Tale ai 
vindecat patimile mele şi cu rănile Tale ai tămăduit rănile 
mele, dăruieşte-mi lacrimi de umilință mie, celui ce mult Ţi- 


am greşit! Împrumută trupului meu din mireasma trupului 
Tău celui de viața făcător şi indulceşte sufletul meu cu 
cinstit Sângele Tău, de amărăciunea cu care m-a adăpat 
protivnicul. înalţă către Tine mintea mea cea târâtă în jos şi 
mă ridică din prăpastia pieirii! Că nu am pocăință, nu am 
umilință, nu am lacrimi de mângâiere, care întorc pe fii la 
moştenirea lor. Întunecat sunt la minte de patimile lumeşti, 
nu pot căuta spre Tine la durere, nici nu mă pot înfierbânta 
cu lacrimile dragostei celei către Tine. Dar, Stăpâne 
Doamne, lisuse Hristoase, Vistieria bunătăţilor, dăruieşte-mi 
pocăința desăvârşită şi înnoieşte iarăşi în mine întipărirea 
chipului Tău! Deşi eu Te-am părăsit, Tu însă nu mă părăsi! 
leşi de mă caută şi mă întoarce iarăşi la păşunea Ta, 
numărându-mă iarăşi cu oile cele alese ale turmei Tale! 
Hrăneşte-mă şi pe mine împreună cu dânsele, cu verdeața 
dumnezeieştilor Tale Taine, pentru rugăciunile Preacuratei 
Maicii Tale, şi ale tuturor sfinților Tăi. Amin! 


Catisma a douăzecea 


Psalmul 143: 


Un psalm al lui David împotriva lui Goliat. 


1. Binecuvântat este Domnul Dumnezeul meu, Cel ce 
învaţă mâinile mele la luptă şi degetele mele la război. 

2. Mila mea şi Scăparea mea, Sprijinitorul meu şi 
Izbăvitorul meu, Apărătorul meu, şi în El am nădâăjduit, Cel 
ce supune pe poporul meu sub mine. 

3. Doamne, ce este omul că Te-ai făcut cunoscut lui, sau 
fiul omului că-l socoteşti pe el ? 

4. Omul cu deşertăciunea se aseamănă ; zilele lui ca 
umbra trec. 

5. Doamne, pleacă cerurile şi Te pogoară, atinge-le de 
munţi şi fă-i să fumege. 

6. Cu fulger fulgeră-i şi-i risipeşte ! Trimite săgețile Tale şi 
tulbură-i ! 

7. Trimite mâna Ta dintru înălţime ; scoate-mă şi mă 
izbăveşte de ape multe, din mâna străinilor, 

8. A căror gură a grâit deşertăciune şi dreapta lor e 
dreapta nedreptăţii. 

9. Dumnezeule, cântare nouă Îţi voi cânta ţie ; în psaltire 
cu zece strune Îţi voi cânta ţie, 

10. Celui ce dai mântuire împăraţilor, Celui ce izbăveşti pe 
David, robul Tău, din robia cea cumplită. 

11. lzbăveşte-mă şi mă scoate din mâna străinilor, a căror 
gură a grăit deşertăciune şi dreapta lor e dreapta 
nedreptăţii, 

12. Ai căror fii sunt ca nişte odrasle tinere, crescute în 
tinereţile lor ; fiicele lor înfrumuseţate şi împodobite ca 
chipurile templului. 

13. Cămările lor pline, vărsându-se din una în alta. Oile lor 
cu mulţi miei, umplând drumurile când ies; 


14. Boii lor sunt graşi. Nu este gard căzut, nici spărtură, 
nici strigare în ulițele lor. 

15. Au fericit pe poporul care are aceste bunătăţi. Dar 
fericit este poporul acela care are pe Domnul ca Dumnezeu 
al său. 


Psalmul 144: 


Un psalm de laudă al lui David. 


1. Înălţa-Te-voi Dumnezeul meu, Împăratul meu şi voi 
binecuvânta numele Tău în veac şi în veacul veacului. 

2. În toate zilele Te voi binecuvânta şi voi lăuda numele 
Tău în veac şi în veacul veacului. 

3, Mare este Domnul şi lăudat foarte şi măreţia Lui nu are 
sfârşit. 

4. Neam şi neam vor lăuda lucrurile Tale şi puterea Ta o vor 
vesti. 

5. Măreţia slavei sfinţeniei Tale vor grăi şi minunile Tale vor 
istorisi 

6. Şi puterea lucrurilor Tale înfricoşătoare vor spune şi 
slava Ta vor povesti. 

7. Pomenirea mulţimii bunătăţii Tale vor vesti şi de 
dreptatea Ta se vor bucura. 

8. Îndurat şi milostiv este Domnul, îndelung-răbdător şi 
mult-milostiv. 

9. Bun este Domnul cu toţi şi îndurările Lui peste toate 
lucrurile Lui. 

10. Să Te laude pe Tine, Doamne, toate lucrurile Tale şi 
cuvioşii Tăi să Te binecuvânteze. 

11. Slava împărăției Tale vor spune şi de puterea Ta vor 
grăi. 

12. Ca să se facă fiilor oamenilor cunoscută puterea Ta şi 
slava măreției împărăției Tale. 

13. Împărăţia Ta este împărăţia tuturor veacurilor, iar 
stăpânirea Ta din neam în neam. Credincios este Domnul 
întru cuvintele Sale şi cuvios întru toate lucrurile Sale. 


14. Domnul sprijină pe toţi cei ce cad şi îndreaptă pe toţi 
cei gârboviţi. 

15. Ochii tuturor spre Tine nădăjduiesc şi Tu le dai lor 
hrană la bună vreme. 

16. Deschizi Tu mâna Ta şi de bunăvoință saturi pe toţi cei 
vii. 

17. Drept este Domnul în toate căile Lui şi cuvios în toate 
lucrurile Lui. 

18. Aproape este Domnul de toţi cei ce-L cheamă pe El, de 
toţi cei ce-L cheamă pe El întru adevăr. 

19. Voia celor ce se tem de El o va face şi rugăciunea loro 
va auzi şi-i va mântui pe dânşii. 

20. Domnul păzeşte pe toţi cei ce-L iubesc pe El şi pe toţi 
păcătoşii îi va pierde. 

21. Lauda Domnului va grăi gura mea şi să binecuvinteze 
tot trupul numele cel sfânt al Lui, în veac şi în veacul 
veacului. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 

Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 
Psalmul 145: 


AI lui Agheu şi al lui Zaharia. 


1. Laudă, suflete al meu, pe Domnul. 
2. Lăuda-voi pe Domnul în viaţa mea, cânta-voi 
Dumnezeului meu cât voi trăi. 


3. Nuvă încredeţi în cei puternici, în fiii oamenilor, în care 
nu este izbăvire. 

4. leşi-va duhul lor şi se vor întoarce în pământ. În ziua 
aceea vor pieri toate gândurile lor. 

5. Fericit cel ce are ajutor pe Dumnezeul lui lacob, 
nădejdea lui, în Domnul Dumnezeul lui, 

6. Cel ce a făcut cerul şi pământul, marea şi toate cele din 
ele ; Cel ce păzeşte adevărul în veac; 

7. Cel ce face judecată celor năpăstuiţi, Cel ce dă hrană 
celor flămânzi. Domnul dezleagă pe cei ferecaţi în obezi ; 

8. Domnul îndreaptă pe cei gârboviţi, Domnul înţelepţeşte 
orbii, Domnul iubeşte pe cei drepţi; 

9. Domnul păzeşte pe cei străini ; pe orfani şi pe văduvă 
va sprijini şi calea păcătoşilor o va pierde. 

10. Împărăţi-va Domnul în veac, Dumnezeul tău, Sioane, 
în neam şi în neam. 


Psalmul 146: 


AI lui Agheu şi al lui Zaharia. 


1. Lăudaţi pe Domnul, că bine este a cânta ; Dumnezeului 
nostru plăcută Îi este cântarea. 

2. Când va zidi lerusalimul, Domnul va aduna şi pe cei 
risipiţi ai lui Israel ; 

3. Cel ce vindecă pe cei zdrobiţi cu inima şi leagă rănile lor 

4. Cel ce numără mulţimea stelelor şi dă tuturor numele 
lor. 

5. Mare este Domnul nostru şi mare este tăria Lui şi 
priceperea Lui nu are hotar. 

6. Domnul înalţă pe cei blânzi şi smereşte pe cei păcătoşi 
până la pământ. 

7. Cântaţi Domnului cu cântare de laudă ; cântaţi 
Dumnezeului nostru în alăută ; 

8. Celui ce îmbracă cerul cu nori, Celui ce găteşte 
pământului ploaie, Celui ce răsare în munţi iarbă şi verdeață 
spre slujba oamenilor ; 


9. Celui ce dă animalelor hrana lor şi puilor de corb, care Îl 
cheamă pe El. 

10. Nu în puterea calului este voia Lui, nici în cel iute la 
picior bunăvoința Lui. 

11. Bunăvoinţa Domnului este în cei ce se tem de El şi în 
cei ce nădăjduiesc în mila Lui. 


Psalmul 147: 


AI lui Agheu şi al lui Zaharia. 


1. Laudă, lerusalime, pe Domnul, laudă pe Dumnezeul tău, 
Sioane, 

2. Că a întărit stâlpii porţilor tale, a binecuvântat pe fiii tăi, 
în tine. 

3. Cel ce pune la hotarele tale pace şi cu fruntea grâului 
te-a săturat, 

4. Cel ce trimite cuvântul Său pământului ; repede aleargă 
cuvântul Lui ; 

5. Cel ce dă zăpada ca lâna, Cel ce presară negura ca 
cenuşa, 

6. Cel ce aruncă gheaţa Lui, ca bucăţelele de pâine ; gerul 
Lui cine-l va suferi ? 

7. Va trimite cuvântul Lui şi le va topi ; va sufla Duhul Lui 
şi vor curge apele. 

8. Cel ce vesteşte cuvântul Său lui lacob, îndreptările şi 
judecăţile Sale lui Israel. 

9. N-a făcut aşa oricărui neam şi judecările Sale nu le-a 
arătat lor. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeule. 
Aliluia, Aliluia, Aliluia, slavă Ţie, Dumnezeul nostru, slavă 


Ţie. 


Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Psalmul 148: 
AI lui Agheu şi al lui Zaharia 


1. Lăudaţi pe Domnul din ceruri, lăudaţi-L pe El întru cele 
înalte. 

2. Lăudaţi-L pe El toţi îngerii Lui, lăudaţi-L pe El toate 
puterile Lui. 

3. Lăudaţi-L pe El soarele şi luna, lăudaţi-L pe El toate 
stelele şi lumina. 

4. Lăudaţi-L pe El cerurile cerurilor şi apa cea mai presus 
de ceruri, 

5. Să laude numele Domnului, că El a zis şi s-au făcut, Ela 
poruncit şi s-au zidit. 

6. Pusu-le-ai pe ele în veac şi în veacul veacului ; lege le-a 
pus şi nu o vortrece. 

7. Lăudaţi pe Domnul toţi cei de pe pământ, balaurii şi 
toate adâncurile ; 

8. Focul, grindina, zăpada, gheaţa, viforul, toate îndepliniţi 
cuvântul Lui ; 

9. Munţii şi toate dealurile, pomii cei roditori şi toţi cedrii ; 

10. Fiarele şi toate animalele, târâtoarele şi păsările cele 
zburătoare ; 

11. Împărații pământului şi toate popoarele, căpeteniile şi 
toţi judecătorii pământului ; 

12. Tinerii şi fecioarele, bătrânii cu tinerii, 

13. Să laude numele Domnului, că numai numele Lui s-a 
înălţat. Lauda Lui pe pământ şi în cer. 

14. Şi va înălța puterea poporului Lui. Cântare tuturor 
cuvioşilor Lui, fiilor lui Israel, poporului ce se apropie de El. 


Psalmul 149: 


Aliluia. 


1. Cântaţi Domnului cântare nouă, lauda Lui în adunarea 
celor cuvioşi. 

2. Să se veselească Israel de Cel ce l-a făcut pe el şi fiii 
Sionului să se bucure de Împăratul lor. 

3. Să laude numele Lui în horă ; în timpane şi în psaltire 
să-l cânte Lui. 

4. Că iubeşte Domnul poporul Său şi va învăţa pe cei 
blânzi şi-i va izbăvi. 

5. Se vor lăuda cuvioşii întru slavă şi se vor bucura în 
aşternuturile lor. 

6. Laudele Domnului în gura lor şi săbii cu două tăişuri în 
mâinile lor, 

7. Ca să se răzbune pe neamuri şi să pedepsească pe 
popoare, 

8. Ca să lege pe împărații lor în obezi şi pe cei slăviţi ai lor 
în cătuşe de fier, 

9. Ca să facă între dânşii judecată scrisă. Slava aceasta 
este a tuturor cuvioşilor Săi. 


Psalmul 150: 


Aliluia. 


1. Lăudaţi pe Domnul întru sfinţii Lui ; lăudaţi-L pe EI întru 
tăria puterii Lui. 

2. Lăudaţi-L pe El întru puterile Lui ; lăudaţi-L pe El după 
mulţimea slavei Lui. 

3. Lăudaţi-L pe El în glas de trâmbiţă ; lăudaţi-L pe El în 
psaltire şi în alăută. 

4. Lăudaţi-L pe El în timpane şi în horă ; lăudaţi-L pe EI în 
strune şi organe. 

5. Lăudaţi-L pe El în chimvale bine răsunătoare ; lăudaţi-L 
pe El în chimvale de strigare. 

6. Toată suflarea să laude pe Domnul ! 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeule. 

Aliluia, Aliluia, Aliluia, slavă Ţie, Dumnezeul nostru, slavă 
Ţie. 

Doamne miluieşte, Doamne miluieşte, Doamne miluieşte. 


Slavă Tatălui şi Fiului şi Sfântului Duh şi acum şi pururea şi 
în vecii vecilor, Amin. 


După catisma a douăzecea: 


Sfinte Dumnezeule... Slavă... Şi acum... Preasfântă 
Treime... Doamne miluieşte, Doamne miluieşte, Doamne 
miluieşte. Slavă... Şi acum... Tatăl nostru... 


Apoi troparele: 


Plinirea tuturor bunătăților Tu eşti, Hristoase al meu ; 
umple-mi de bucurie şi de veselie sufletul şi mă mântuieşte, 
ca un mult-milostiv. 


Slavă... 


De am şi greşit, Dumnezeule, Mântuitorul meu, înaintea Ta 
dar alt Dumnezeu afară de Tine nu ştiu şi la milostivirea Ta 
nădăjduiesc. Primeşte-mă dar pe mine, cel ce mă întorc, 
Milostive Părinte şi Fiule Unule-Născut şi Duhule Sfânt, ca pe 
fiul cel pierdut şi mă mântuieşte! 


Și acum... 


Altă scăpare şi sprijin tare afară de tine nu ştiu, stăpână! 
Deci, ca ceea ce ai îndrăzneală către Cel ce S-a născut din 
tine, ajută-mi şi mă miluieşte pe mine, robul Tău! 


Apoi: Doamne miluieşte (de 40 de ori) şi rugăciunea 
aceasta: 


Doamne Iisuse Hristoase, Dumnezeul meu, miluieşte-mă 
pe mine păcătosul şi-mi iartă mie, nevrednicului robului Tău, 
câte Ţi-am greşit în toată vremea vieţii mele până acum şi 
orice am păcătuit ca un om, cu voie sau fără de voie, cu 
lucrul sau cu cuvântul, cu mintea sau cu gândul, din 
nesocotință sau din infumurare, din multă trândăvie sau din 
lenevie: ori de m-am jurat pe numele Tău cel sfânt, ori de 
am jurat strâmb, ori de am hulit în gândul meu, ori de am 
ocărât pe cineva, ori de am năpăstuit, sau am întristat, sau 
am mâniat cu ceva, sau am furat, sau m-am desfrânat, sau 
am mințit, sau am mâncat pe ascuns, sau pe vreun prieten 
care a năzuit la mine l-am trecut cu vederea, sau pe vreun 
frate l-am necăjit şi l-am amărât, sau stând la rugăciune şi 
la cântare, mintea mea cea rea a alunecat spre răutăți; sau 
m-am desfătat peste cuviință, sau am râs nebuneşte, sau 
am spus glume, sau m-am trufit, sau la măriri deşarte m-am 
gândit, sau la frumuseţe deşartă am privit şi m-am biruit de 
ea, sau am bârfit, sau m-am lenevit la rugăciune, sau 
porunca duhovnicului nu am păzit, sau vorbe deşarte am 
grăit, sau altceva rău am făcut, sau acestea toate şi mai 
mult decât acestea am făcut şi nu le mai ţin minte, 
miluieşte-mă, Doamne, şi mi le iartă toate, ca un bun şi de 
oameni iubitor, ca în pace să adorm şi să dorm, cântând, 
binecuvântând şi slăvindu-Te pe Tine, împreună cu Cel fără 
de început at Tău Părinte şi cu Preasfântul şi bunul şi de 
viață făcătorul Tău Duh, Amin. 


Psalmul NECANONIC 151: 


Acest psalm este scris deosebi de David şi în afără de numarul psalmilor, cand s- 
a batut cu Goliat. 


1. Mic eram între fraţii mei şi tânăr în casa tatălui meu; 
păşteam oile tatălui meu. 

2. Mâinile mele au făcut harpa şi degetele mele au 
întocmit psaltirea. 

3. Şi cine va vesti Domnului meu ? Însuşi Domnul, Însuşi 
va auzi. 

4. El a trimis pe îngerul Lui şi m-a luat de la oile tatălui 
meu şi m-a uns cu untdelemnul ungerii Lui. 

5. Fraţii mei erau buni şi mari şi nu a binevoit întru dânşii 
Domnul. 

6. leşit-am în întâmpinarea celui de alt neam şi m-a 
blestemat cu idolii lui. 

7. lar eu, smulgându-i sabia, i-am tăiat capul şi am ridicat 
ocara de pe fiii lui Israel. 


Indrumari 


POMELNIC 


Pe care este dator atat monahul cât şi mireanul sa-l 
citeasca în fiecare zi, cu umilinta, cu osardie şi cu evlavie. 


PENTRU SFANTA BISERICA 


Adu-Ţi aminte, Doamne lisuse Hristoase, Dumnezeul 
nostru, de mila şi de îndurarile Tale cele din veac, pentru 
care Te-ai întrupat şi de voie ai rabdat rastignire şi moarte, ai 
înviat din morţi, Te-ai înaltat la cer şi ai şezut de-a dreapta 
lui Dumnezeu şi Tatal, pentru mântuirea tuturor celor ce cred 
drept în Tine. 

Caută spre smerenia şi rugaciunea tuturor celor ce cu 
toată inima Te cauta pe Tine. Pleaca-Ţi urechea şi auzi 
smerita mea rugaciune, a nevrednicului robului Tău, întru 
miros de buna mireasma duhovniceasca, pe care o aduc Ţie 
pentru poporul Tău. 

Mai întai, adu-Ţi aminte de soborniceasca şi apostoleasca 
Ta Biserica, pe care ai castigat-o cu scump sangele Tău; 
întemeiaz-o, întareşte-o, lateşte-o, înmulteşte-o, împac-o şi o 
pazeşte nebiruita de portile iadului în veci, iar întaratarile ce 
se pornesc asupra ei le potoleşte. 

Stinge navala paganilor, pornirile ereticilor degrab le 
sfărăma, le dezradacineaza şi întru nimic le întoarce, cu 
puterea Sfântului Tău Duh (O închinaciune ). 


POMELNIC PENTRU CEI VII 


Mântuieşte, Doamne, şi miluieşte pe dreptcredinciosul Tău 
popor. Supune sub picioarele lui pe tot vrăjmasul şi 
potrivnicul şi sadeşte în inima lui cele bune şi de pace 
pentru sfânta Biserica; ca să vietuim, prin linistea lui, viata 
lina şi fără de galceava, în dreapta credinta, în deplina 
crestinatate şi curatie ( O închinaciune ). 


Mântuieşte, Doamne, şi miluieşte pe prea sfintitii patriarhi 
ai lumii şi Prea Sfintitul şi îndreptatorul Sinod, pe 
arhiepiscopul ( Său episcopul ) nostru ( numele ), pe toţi 
prea sfintitii mitropoliți, arhiepiscopi şi episcopi ortodocsi, pe 
preoţi, diaconi şi pe tot clerul bisericesc, pe care i-ai pus să 
pastoreasca turma Ta cea cuvantatoare si, pentru 
rugaciunile lor, miluieşte-mă şi mă mântuieşte şi pe mine 
pacatosul (O închinaciune ). 

Mântuieşte, Doamne, şi miluieşte pe dreptcredincioşii 
carmultori al tarii, pe mai-marii ostilor, pe capeteniile 
oraselor şi satelor şi pe toţi binecredincioşii şi de Hristos 
iubitorii ostasi ( O închinaciune ). 

Mântuieşte, Doamne, şi miluieşte pe parintele nostru 
staretul ( numele ) şi pe fratii nostri cei întru Hristos si, prin 
rugaciunile lor, mântuieşte-mă şi pe mine pacatosul ( Numai 
pentru calugari; o închinaciune ). 

Mântuieşte, Doamne, şi miluieşte pe parintele meu, 
duhovnicul ( numele ) şi-mi iarta păcatele prin rugaciunile 
lui. (O închinaciune ). 

Mântuieşte, Doamne, şi miluieşte pe toţi cei ce se ostenesc 
şi slujesc şi pe cei ce cu osardie au slujit în sfânt locasul 
acesta, fratii nostri, cu lucrul mainilor ; pe cei pusi în 
ascultari ; iconomi, ajutori de iconomi şi pe cei împreună cu 
dansii ostenitori, pe slugile mirenesţi, pe lucratorii de 
pământ ai aceşte. sfinte manastiri şi pe toţi ortodocsii 
crestini către Tine ( O rostesc numai calugarii; o 
închinaciune ). 

Mântuieşte, Doamne, sl miluieşte pe parintii mei ( numele 
) pe fratii, surorile, pe toate rudeniile cele dupa duh şi dupa 
trup şi pe prieteni ; şi le daruieşte lor pacea Ta, 
îndestulandu-i cu bunatatile cele lumeşti şi cu cele mal 
presus de lume (O închinaciune ). 

Mântuieşte, Doamne, şi miluieşte sfintele manastiri din 
Sfântul Munte, din Tara Romaneasca şi de pretutindenea şi 
pe parintii şi fratii mei, care vietuiesc şi petrec într-insele ; şi 


mă miluieşte şi pe mine, pacatosul, pentru rugaciunile lor ( 
O închinaciune ). 

Mântuieşte, Doamne, şi miluieşte, dupa multimea 
îndurarilor Tale, pe toţi sfintii ieroschimonahi, ieromonahi, 
ieroschidiaconi, ierodiaconi, schimonahi şi monahi, 
schimonahii şi monahii, şi pe toţi cei ce cu evlavie şi cu 
înfranare vietuiesc prin manastiri, prin pustii, prin pestei, 
prin munţi, prin închisori, prin crapaturile pietrelor, prin 
ostroavele marilor, în orice loc şi latura şi care slujesc şi se 
roaga [ie cu crestineasca, dreapta şi buna credinta. 
Usureaza-le povara, mangaie-i în necaz şi-i întareşte în 
nevointa, cu puterea Ta ; iar prin rugaciunile lor, daruieşte- 
mi şi mie iertare de păcate (O închinaciune ). 

Mântuieşte, Doamne, şi miluieşte pe batrani şi pe tineri, pe 
saraci şi pe sarmani, pe vaduve şi pe cei ce se afla în 
neputinte, în griji, în nevoi, în rele patimiri, în robii, în 
temnite şi în închisori si, mai ales, pe cei izgoniți pentru Tine 
şi pentru dreapta credinta ortodoxa, de limbile cele fără de 
Dumnezeu şi de cumplitii eretici, fiindca sunt robii Tăi. 
Miluieşte-i pe dansii, cerceteaza-i, întareşte-i, îi mangaie şi 
degrab, cu puterea Ta, îi slobozeşte şi le da izbăvire de orice 
fel de greutaţi ( O închinaciune ). 

Mântuieşte, Doamne, miluieşte şi imi iarta tot ce eu, ca un 
om neputincios, am gresit Ţie, şi m-am smintit şi nebuneşte 
m-am departat de la calea mântuirii, iar prin desartaciunea 
mintii mele m-am abatut, ca un ticalos, către fapte 
necuvioase. Rogu-mă dar : Întoarce-mă iarasi pe calea 
mântuirii, prin dumnezeiasca Ta iconomie ( O închinaciune ). 

Uneşte cu sfânta, apostoleasca şi soborniceasca Ta 
Biserica pe cei ce s-au departat de la dreapta credinta şi 
care întunecandu-se cu eresurile, se afla întru pierzare, 
luminandu-i cu stralucirea cunostintei Tale (O închinaciune 
). 

Mântuieşte, Doamne şi miluieşte pe cel ce mă urasc, mă 
dosadesc şi mă asupresc şi nu-i lasa pe dansii să piara 
pentru mine ticalosul ( O închinaciune ). 


PENTRU CEI RAPOSATI 


Pomeneşte, Doamne, pe cel ce s-au mutat din viata 
aceasta : binecredincioşii împărați şi domni, împăratese şi 
doamne, preasfintiţi patriarhi, mitropoliți, arhiepiscopi şi 
episcopi ortodocsi, preoţi, diaconi, întregul cler bisericesc, 
cinul monahicesc, ctitori ai sfânt locasului acestuia, şi-i 
odihneşte împreună cu sfintii Tăi în vesnicele Tale locasuri ( 
O închinaciune ). 

Pomeneşte, Doamne, sufletele adormitilor robilor Tăi 
parintilor mei ( numele ), fratiior, surorilor şi tuturor 
rudentilor mele dupa duh şi dupa trup, iertandu-le lor toată 
greseala cea de voie şi cea fără de voie ; daruieşte-le 
împăraţia şi împartasirea vesnicelor Tale bunataţi, îndulcirea 
Ta cea fără de sfarsit şi fericita viata (O închinaciune ). 

Pomeneşte, Doamne, pe toţi cei ce au adormit întru 
nadejdea învierii şi a vietii vesnice : parinţi şi fraţi at nostri 
şi dreptslavitori crestini, care odihnesc aici şi pretutindeni; 
salasluieşte-i cu sfintii Tâi acolo unde straluceşte lumina 
fetei Tale, iar pe noi miluieşte-ne ca un bun şi de oameni 
iubitor ( O închinaciune ). 

Daruieşte, Doamne, iertare de păcate tuturor parintilor şi 
fratilor nostri, care mai înainte de noi s-au mutat, întru buna 
credinta şi întru nadejdea învierii, şi le fa lor vesnica 
pomenire ( de trei ori ). 


PENTRU TINE 


Dumnezeule, curateşte-mă pe mine pacatosul (O 
închinaciune ). 

Dumnezeule, milostiv fii mie pacatosului ( O închinaciune 
). 

Cel ce m-ai zidit, Dumnezeule, miluieşte-mă (O 

închinaciune ). 

Fara de numar am gresit, Doamne iarta-mă (O 
închinaciune ). 


PSALMII CARE SE CITESC IN DIFERITE IMPREJURARI 


Impotriva vrăjmasilor, care te asupresc : Psalmii 3, 19, 30 
şi 31. 

Cand bantuie ciuma Său alte boli, la noi Său în alta parte: 
Psalmul 90. 

Dupa ce ai cazut în pacat: Psalmii 50, 45, 46, 70 

Cand mergi să te judeci cu cineva : Psalmii 20 şi 75. 

Cand te apuca frica : Psalmii 6, 66 şi 76. 

Cand te supara necuratul : Psalmul 37. 

In închisoare, în robie Său cand cazi prizonier : Psalmul 69. 

La dezlantuirea fulgerelor şi traznetelor, Său cand bate 
grindina : Psalmul 84. 

Cand mergi la razboi : Psalmul 84. 

Cand începi să faci paine din recolta noua, să guşti din 
vinul nou, Său să mananci întai din orice fel de poame.: 
Psalmul 33. 


şi 72. 


Sf. Arsenie Capadocianul: PSALTIREA 
BINECUVANTARILOR 


PSALTIREA CA O CARTE A TREBUINTELOR, potrivit practicii Sf. Arsenie 
Capadocianul, asa cum ne este inmanata de Cuviosul Paisie Aghioritul. 


tradusa pentru Biblioteca Sf. Pahomie din greaca de 
Vassilios Kollias 

si apoi in romana de Radu Hagiu 

editata de Karen Rae Keck 


NOTA EDITORULUI: Sfantul Arsenie obisnuia sa 
foloseasca Psalmii pentru binecuvantari, indeosebi 
atunci cand nu se afla vreuna prescrisa unei anumite 
ocazii. In Partea Intai se gaseste corespondenta intre 
psalmi si diferite ocazii. Lista originala greaca poate 
fi gasita in „O Geron Paisios”, a leromonahului 
Hristodul, Agion Oros, 1994. In Partea a Doua, am 
prevazut un index (mai degraba sarac); poate 
altcineva se va ingriji sa intocmeasca unul mai bun. 

Dincolo de toate consideratiile religioase, aceasta 
„Carte a Trebuintelor” este un o portret fascinant al 
vietii rurale din Anatolia, la inceputul celui de-al 
douazecilea veac: de reflecta mai mult „indelunga 
durare”a istoriei bizantine sau dificultatile 
particulare ale timpului Sf. Arsenie, nu ne simtim 
indeajuns de informati chiar si sa presupunem. Cu 
siguranta nu gasim aici o idealizare a conditiilor 
rurale: este demna de retinut mai ales grija 
deosebita pentru alinarea ranilor psihologice, cat si a 
celor fizice, si mentionarea a ceea ce am numi astazi 
„tulburare tensionala post-traumatica ”. 

Pentru noi, cel putin, motivatia precisa din spatele 
alegerii de catre sfant a unui anumit psalm pentru o 
trebuinta data, nu este intotdeauna vadita; aceasta 


poate si pentru a incuraja o meditatie mai adanca 
asupra cuvintelor. Ortodoxia nu este magie, si un 
document precum acesta nu este o incuviintare a 
„Ssuperstitiilor taranesti”; este mai degraba un canal 
prin care Dragostea lui Dumnezeu poate intra in 
fiecare aspect al societatii omenesti. 


PARTEA INTAI: O LISTA A PSALMILOR SPRE FOLOSINTA 
CA BINECUVANTARI, ORANDUITA DUPA ORDINEA DIN 
PSALTIRE: 


[ NOTA IMPORTANTA: Primul numar este numarul psalmului 
in Biblia greaca - Septuaginta. Al doilea numar este numarul 
psalmului asa cum se gaseste in textul masoretic.] 

1 (1) Atunci cand un pom sau o vita-de-vie este plantata, 
ca sa poata aduce roada. 

2 (2) Pentru ca Dumnezeu sa ii lumineze pe cei ce se duc 
la intalniri si soboare. 

3 (3) Pentru ca rautatea sa iasa de la oameni, ca sa nuiisi 
mai chinuiasca cu nedreptate semenii. 

4 (4) Pentru ca Dumnezeu sa tamaduiasca pe oamenii cei 
simtitori, ce se imbolnavesc de deprimare din pricina purtarii 
oamenilor cu inima impietrita. 

5 (5) Pentru ca Dumnezeu sa tamaduiasca ochii cei raniti, 
ce s-au muscat de catre o persoana rea. 

6 (6) Pentru ca Dumnezeu sa dezlege persoana ce se afla 
sub o vraja. 

7 (7) Pentru cei ce s-au pagubit din pricina fricii, a groazei 
si a amenintarii oamenilor celor rai. 

3 (8) Pentru cei ce sunt raniti de diavoli sau de oameni 
stricati. 

9 (9 si 10) Pentru ca diavolii sa inceteze a te chinui in 
somn, sau cu inchipuiri in timpul zilei. 

10 (11) Pentru perechile cu inima impietrita care se cearta 
si divorteaza (cand barbatul sau femeia impietrita la inima 
isi chinuiesc sotia sau barbatul simtitor). 


11 (12) Pentru oamenii bolnavi cu mintea, care au rautate 
si ii vatama pe altii. 

12 (13) Pentru cei ce sufera din pricina ficatului 

13 (14) Pentru un diavol infricosator; repetat de trei ori pe 
Zi, vreme de trei zile. 

14 (15) Pentru ca talharii sau hotii sa isi schimbe cugetul 
si sa plece nefacand vreo vatamare, si pocaindu-se. 

15 (16) Pentru ca cheia sa se gaseasca, atunci cand se 
pierde. 

16 (17) Pentru o acuzatie grava si nedreapta, de trei ori pe 
zi vreme de trei zile. 

17 (18) Cand se petrece un cutremur sau alt dezastru al 
naturii, sau ploaie torentiala cu fulgere. 

18 (19) Pentru ca femeile sa nasca cu bine. 

19 (20) Pentru ca perechile ce din pricini medicale nu pot 
avea copii, ca Dumnezeu sa ii tamaduiasca si ca sanu 
divorteze. 

20 (21) Pentru ca Dumnezeu sa inmoaie inimile celor 
bogati si ei sa faca milostenie catre cei saraci. 

21 (22) Pentru ca Dumnezeu sa opreasca focul, ca sa nu se 
petreaca vatamare mare. 

22 (23) Pentru ca Dumnezeu sa-i imblanzeasca pe copii 
cei foarte neascultatori, care aduc intristare parintilor lor. 

23 (24) Pentru ca sa se deschida usa cand s-a pierdut 
cheia. 

24 (25) Pentru cei a caror ispita ii tulbura foarte si aduce 
astfel mereu necazuri in vietile lor, facandu-i sa isi piarda 
linistea si sa se planga. 

25 (26) Cand cineva cere ceva bun de la Dumnezeu, ca El 
sa il daruiasca fara ca acela sa se vateme. 

26 (27) Pentru ca Dumnezeu sa ii ocroteasca pe tarani de 
ostile vrajmase, ca ele sa nu vatame oamenii sau campurile 
lor. 

27 (28) Pentru ca Dumnezeu sa tamaduiasca pe cei ce 
sufera din pricina bolilor de obarsie nervoasa sau mintala. 


28 (29) Pentru cei carora marea le face rau si le este 
teama de marea aspra. 

29 (30) Pentru cei ce se afla in primejdie departe, pe 
taramul oamenilor salbatici si necredinciosi, ca Dumnezeu 
sa ii pazeasca si sa ii lumineze pe oamenii de acolo sa 
devina pasnici si sa vina la cunostiinta lui Dumnezeu. 

30 (31) Pentru ca Dumnezeu sa dea grane si roade 
indeajuns, atunci cand vremea nu este buna pentru 
agricultura. 

31 (32) Pentru ca cei ce calatoresc sa isi gaseasca drumul 
atunci cand s-au ratacit si sufera din pricina aceasta. 

32 (33) Pentru ca Dumnezeu sa descopere adevarul celor 
ce sunt intemnitati pe nedrept, si ca sa fie eliberati. 

33 (34) Pentru cei pe patul de moarte, cand sunt chinuiti 
de diavoli. Sau, pentru oastea vrajmasa cand aduce 
primejdie si trece granitele cu scopuri rele. 

34 (35) Pentru ca Dumnezeu sa ii libereze pe oamenii buni 
din cursele oamenilor rai, care profita de norodul lui 
Dumnezeu. 

35 (36) Pentru ca vrajmasia sa piara cu desavarsire dupa 
certuri si neintelegeri. 

36 (37) Pentru oameni raniti grav de ucigasi. 

37 (38) Cand falcile dor din pricina dintilor stricati. 

38 (39) Pentru ca oamenii ce sunt parasiti si abatuti sa 
gaseasca de lucru, ca sa inceteze a se mai necaji. 

39 (40) Pentru ca dragostea intre patron si lucrator sa se 
intoarca, atunci cand s-au schimbat vorbe grele. 

40 (41) Pentru ca femeile sa nasca cu bine, atunci cand 
copilul vine inainte de vreme in lume. 

41 (42) Pentru cei tineri atunci cand se imbolnavesc din 
pricina dragostei, si unul este ranit si sufera. 

42 (43) Pentru ca oamenii sa se libereze din temnitele 
unui neam vrajmas. 

43 (44) Pentru ca Dumnezeu sa descopere adevarul 
perechilor, cand s-a petrecut o neintelegere, ca sa vina iarasi 
la pace si dragoste unul fata de altul. 


44 (45) Pentru cei ce sufera din pricina inimii sau a 
rinichilor. 

45 (46) Pentru tinerii ce sunt impiedicati de vrajmas din 
pricina pizmei sa intemeieze o familie (sa se casatoreasca). 

46 (47) Pentru ca patronul sau lucratorul sa gaseasca 
pace, cand lucratorul pleaca suparat pe patron, si ca 
lucratorul sa gaseasca de munca. 

47 (48) Cand bande de talhari jefuiesc si se petrec mari 
nenorociri; sa se citesca repetat vreme de 40 de zile. 

48 (49) Pentru cei ce au o slujba primejdioasa. 

49 (50) Pentru ca oamenii ce sunt departe de Dumnezeu 
sa se pocaiasca si sa se intoarca la Dumnezeu si sa se 
mantuiasca. 

50 (51) Cand, din pricina pacatelor noastre si spre a ne 
indrepta, vine pedeapsa de la Dumnezeu (epidemie si 
moarte pentru oameni sau animale). 

51 (52) Pentru ca stapanii cu inima impietrita sa se 
pocaiasca si sa devina milosi si sa nu chinuiasca oamenii. 

52 (53) Pentru ca Dumnezeu sa binecuvinteze plasele si 
sa se umple de peste. 

53 (54) Pentru ca Dumnezeu sa lumineze pe oamenii cei 
bogati care au cumparat robi, ca sa ii elibereze. 

54 (55) Pentru ca numele unei familii care a fost acuzata 
pe nedrept sa se refaca. 

55 (56) Pentru oamenii simtitori, ale caror suflete s-au 
ranit de catre semenii lor. 

56 (57) Pentru acei oameni ce sufera dureri de cap din 
pricina unei mari suparari. 

57 (58) Pentru ca lucrurile sa se aseze pe o cale folositoare 
celor ce lucreaza cu intentie buna, ca Dumnezeu sa 
impiedice orice actiune indaratnica a diavolilor sau a 
oamenilor necinstiti. 

58 (59) Pentru cei ce nu pot grai, ca Dumnezeu sa le 
daruiasca putinta de a grai. 

59 (60) Pentru ca Dumnezeu sa descopere adevarul atunci 
cand un intreg grup de oameni este acuzat pe nedrept. 


60 (61) Pentru cei ce au necazuri in lucrarea lor, fie din 
pricina trandaviei ori din cea a fricii. 

61 (62) Pentru ca Dumnezeu sa usureze de necazuri pe cel 
ce este slab, ca sa nu fie stapanit de nevoia de a se plange. 
62 (63) Pentru ca pomii si campurile sa dea roada atunci 

cand apa este putina. 

63 (64) Cand cineva este muscat de un caine sau un lup 
ce are turbare. (Sfantul le dadea si sa bea apa sfintita). 

64 (65) Pentru ca negutatorii sa prospere, ca sa nu 
vorbeasca prea mult si sa profite de oamenii simpli. 

65 (66) Pentru ca cel rau sa nu puna piedici in camine si 
sa provoace intristare familiilor. 

66 (67) Pentru ca locurile unde cresc clostile sa fie 
binecuvantate. 

67 (68) Pentru ca femeile a caror sarcina s-a pierdut sa 
izbuteasca sa indure si sa fie sanatoase. 

68 (69) Cand este ploaie puternica si raurile se revarsa, 
luand cu ele oameni si case. 

69 (70) Pentru oamenii simtitori care se intristeaza din 
pricina unor lucruri marunte si deznadajduiesc, ca 
Dumnezeu sa le daruiasca tarie. 

70 (71) Pentru oamenii desertati care au ajuns 
neinteresanti pentru ceilalti [lit. „plictisitori”] din pricina 
invidiei diavolului si au ajuns la deznadejde, ca sa poate 
gasi mila si tamaduire de la Dumnezeu. 

71 (72) Pentru ca Dumnezeu sa binecuvinteze strangerea 
noii roade a campului, pe care taranii o aduc acasa. 

72 (73) Pentru ca criminalii sa se pocaiasca. 

73 (74) Pentru ca Dumnezeu sa ii ocroteasca pe taranii ce 
isi lucreaza campul, cand vrajmasul a imprejmuit satul. 

74 (75) Pentru ca patronul cel salbatic sa devina pasnic si 
sa nu-si chinuie semenii oameni, lucratorii. 

75 (76) Pentru o mama ce este speriata in vreme ce da 
nastere, ca Dumnezeu sa ii dea neinfricare si sa o 
ocroteasca. 


76 (77) Cand nu exista intelegere reciproca intre parinti si 
copii, ca Dumnezeu sa-i lumineze, ca astfel copii sa asculte 
de parinti si parintii sa arate dragoste. 

77 (78) Pentru ca Dumnezeu sa ii lumineze pe cei ce 
imprumuta, ca sa nu ii apese pe semenii lor pentru datorie, 
si ca sa fie milostivi. 

78 (79) Pentru ca Dumnezeu sa ocroteasca satele de 
pradarea si furaciunea ostirii vrajmase. 

79 (80) Pentru ca Dumnezeu sa tamaduiasca pe cel al 
carui chip se umfla si il doare tot capul. 

80 (81) Pentru ca Dumnezeu sa aiba grija de cei saraci ce 
sunt in nevoie si necaz si sunt abatuti din pricina saraciei. 

81 (82) Pentru ca oamenii sa cumpere produsele taranilor, 
ca taranii sa nu fie tristi si abatuti. 

82 (83) Pentru ca Dumnezeu sa ii impiedice pe oamenii cei 
rai ce vor sa ucida. 

83 (84) Pentru ca Dumnezeu sa pastreze tot ce se tine in 
casa, si animalele, si produsele celor ce le produc. 

84 (85) Pentru ca Dumnezeu sa tamaduiasca pe cei ce s- 
au ranit de catre talhari si pe deasupra s-au vatamat 
sufleteste din pricina groazei. 

85 (86) Pentru ca Dumnezeu sa izbaveasca lumea cand 
vine epidemia si oamenii mor. 

86 (87) Pentru ca Dumnezeu sa lungeasca vietile acelor 
membri ai familiei de care are inca mare trebuinta restul 
familiei. 

87 (88) Pentru ca Dumnezeu sa ocroteasca pe toti cei ce 
nu au un ocrotitor si sufera din pricina semenilor lor cu inima 
impietrita. 

88 (89) Pentru ca Dumnezeu sa dea tarie celor ce cad cu 
usurinta bolnavi si sunt slabi trupeste, ca sa poata lucra fara 
sa oboseasca si sa se deprime. 

89 (90) Pentru ca Dumnezeu sa aduca ploaie cand este 
seceta, sau ca fantanile sa dea iar apa daca au incetat sa o 
faca. 


90 (91) Pentru ca diavolul sa piara, atunci cand apare in 
fata unei persoane si o ingrozeste. 

91 (92) Pentru ca Dumnezeu sa daruiasca prudenta 
oamenilor, ca sa sporeasca duhovniceste. 

92 (93) Pentru ca Dumnezeu sa ocroteasca corabia cand 
se afla in mare primejdie pe mare. (Sfantul sfatuia si 
aruncarea de apa sfintita in cele patru colturi ale corabiei). 

93 (94) Pentru ca Dumnezeu sa ii lumineze pe oamenii 
turbulenti care pricinuiesc probleme neamului si aduc 
tulburare oamenilor, provocand necaz prin neoranduiala si 
dezbinare. 

94 (95) Pentru ca nici o vraja sa nu pricinuiasca perechilor 
a incepe sa gaseasca motive de cearta si bataie. 

95 (96) Pentru ca Dumnezeu sa daruiasca oamenilor fara 
de auz, putinta de auzi. 

96 (97) Pentru ca vrajile sa plece de la oameni. 

97 (98) Pentru ca Dumnezeu sa daruiasca alinare celor ce 
sunt in necaz, ca sa inceteze a fi abatuti. 

98 (99) Ca Dumnezeu sa binecuvinteze si sa dea har 
acelor tineri ce doresc sa lase toate si sa ii urmeze lui 
Dumnezeu. | Nu stiu cat de reusita este aici traducerea. In 
greaca, fraza precisa folosita ma face sa ma gandesc la cei 
care doresc sa urmeze viata monahala, dar nu sunt sigur. - 
n. trad. gr.] 

99 (100) Pentru ca Dumnezeu sa binecuvinteze si sa faca 
adevarate dorintele oamenilor, care sunt pe potriva voii 
Sale. 

100 (101) Pentru ca Dumnezeu sa daruiasca haruri si 
inzestrari oamenilor buni si simpli. 

101 (102) Pentru ca Dumnezeu sa binecuvinteze pe 
oamenii ce au functii de putere, ca sa ii ajute pe oameni, cu 
bunatate si intelegere. 

102 (103) Pentru ca curgerea de sange lunara sa ii vina 
unei femei cand este intarziata. 

103 (104) Pentru ca Dumnezeu sa binecuvinteze avutiile 
oamenilor, ca sa nu fie tristi si abatutit, ci sa Il slaveasca pe 


Dumnezeu. 

104 (105) Pentru ca oamenii sa se pocaiasca si sa-si 
marturiseasca pacatele. 

105 (106) Pentru ca Dumnezeu sa ii lumineze pe oameni 
ca sa nu se indeparteze de la calea mantuirii. 

106 (107) Pentru ca Dumnezeu sa ii dea femeii ce nu 
poate da nastere, putinta sa o faca. 

107 (108) Pentru ca Dumnezeu sa ii smereasca pe 
vrajmasi, ca sa isi schimbe scoprile cele rele. 

108 (109) Pentru ca Dumnezeu sa-i tamaduiasca pe cei 
suferinzi de epilepsie. Sau, pentru ca Dumnezeu sa se 
milostiveasca de cei ce acuza pe nedrept si sa se pocaiasca. 

109 (110) Pentru ca tinerii sa ii cinsteasca pe cei batrani. 

110 (111) Pentru ca judecatorii cei nedrepti sa se 
pocaiasca si sa judece cu dreptate norodul lui Dumnezeu. 

111 (112) Pentru ca Dumnezeu sa ii ocroteasca pe ostasii 
ce merg la lupta. 

112 (113) Pentru ca Dumnezeu sa o binecuvinteze pe 
vaduva cea saraca, ca sa isi poata plati datoriile si sa se 
izbaveasca de temnita. 

113 (114 si 115) Pentru ca Dumnezeu sa tamaduiasca pe 
copii cei inapoiati cu mintea. 

114 (116:1-9) Pentru ca Dumnezue sa binecuvinteze si sa 
aline pe copilasii cei saraci, ca sa nu fie priviti de sus de 
copiii celor bogati si astfel sa se deprime. 

115 (116:10-19) Pentru ca Dumnezeu sa tamaduiasca 
groaznica patima a minciunii. 

116 (117) Pentru ca familiile sa fie unite si cu dragoste si 
sa il slaveasca pe Dumnezeu. 

117 (118) Pentru ca Dumnezeu sa ii smereasca pe barbari 
cand imprejmuiesc satul si aduc teama, si ca sa intoarca 
scopurile lor cele rele. 

118 (119) Pentru ca Dumnezeu sa ii zdrobeasca pe barbari 
si sa smereasca lucrul lor cand ucid femei si copii nevinovati. 

119 (120) Pentru ca Dumnezeu sa daruiasca rabdare si 
stapanire de sine celor ce trebuie sa vietuiasca cu oameni 


necinstiti si nedrepti. 

120 (121) Pentru ca Dumnezeu sa ocroteasca pe cei robiti 
de manile vrajmasului, ca sa nu fie schiloditi inainte de a fi 
liberati. 

121 (122) Pentru ca Dumnezeu sa ii tamaduiasca pe cei ce 
sufera din pricina „ochiului celui rau”. 

122 (123) Pentru ca Dumnezeu sa daruiasca vedere 
orbilor si sa tamaduiasca ochii ce sunt intru durere. 

123 (124) Pentru ca Dumnezeu sa ocroteasca oamenii de 
serpi, ca sa nu muste. 

124 (125) Pentru ca Dumnezeu sa ocroteasca campurile 
celor drepti de oamenii cei rai. 

125 (126) Pentru ca Dumnezeu sa tamaduiasca pe 
oamenii ce sufera din pricina unor dureri de cap fara de 
sfarsit. 

126 (127) Pentru ca Dumnezeu sa aduca pace unei familii 
cand se petrec certuri. 

127 (128) Pentru ca rautatea vrajmasului sa nu se apropie 
nicicand de camine, si ca sa fie pacea si binecuvantarea lui 
Dumnezeu in familie. 

128 (129) Pentru ca Dumnezeu sa tamaduiasca oamenii 
suferinzi de migrene, ori, pentru ca Dumnezeu sa se 
milotiveasca de oamenii nesimtitori si indiscreti ce aduc 
intristare celor sensibili. 

129 (130) Pentru ca Dumnezeu sa daruiasca neinfricare si 
nadejde celor ce incep o slujba noua si nu o cunosc bine 
inca, ca sa nu afle mari greutati in lucrul lor. 

130 (131) Pentru ca Dumnezeu sa daruiasca pocainta si sa 
aline cu nadejde oamenii, ca sa se mantuiasca. 

131 (132) Pentru ca Dumnezeu sa arate mila lumii cand 
din pricina pacatelor noastre au loc necontenit razboaie. 

132 (133) Pentru ca Dumnezeu sa lumineze neamurile si 
sa devina prietenoase si oamenii sa afle pace. 

133 (134) Pentru ca Dumnezeu sa ii ocoteasca pe oameni 
de orice primejdie. 


134 (135) Pentru ca oamenii sa se concentreze la vremea 
rugaciunii si cugetul lor sa se uneasca cu Dumnezeu. 

135 (136) Pentru ca Dumnezeu sa ii ocroteasca pe 
emigranti cand isi lasa caminele si pleaca, ca sa fie izbaviti 
de salbatici. 

136 (137) Pentru ca Dumnezeu sa aduca statornicie 
persoanei cu o fire nestatornica. 

137 (138) Pentru ca Dumnezeu sa lumineze pe stapanii 
locului ca cererile oamenilor sa fie tratate cu intelegere. 

138 (139) Pentru ca Dumnezeu sa opreasca ispitirea 
oamenilor simtitori cu ganduri de hula. 

139 (140) Pentru ca Dumnezeu sa il faca pasnic pe capul 
familiei care are o fire foarte dificila si aduce suferinta 
intregii familii. 

140 (141) Pentru ca Dumnezeu sa il faca pasnic pe 
stapanul salbatic al unui loc, ce isi chinuie semenii. 

141 (142) Pentru ca Dumnezeu sa il faca pasnic pe 
razvratitul ce face rau; apoi, chiar daca este kurd, devine un 
miel. [ Sf. Arsenie vietuia in Asia Mica. Kurzii, ce erau adesea 
soldati, aveau o reputatie printre alte grupuri etnice de a fi 
luptatori violenti. - n. trad. gr.] 

142 (143) Pentru ca Dumnezeu sa ocoteasca mama de-a 
lungul sarcinii, ca sa nu piarda copilul. 

143 (144) Pentru ca Dumnezeu sa ii impace pe oameni 
cand sunt nelinistiti, ca sa nu se petreaca un razboi civil. 

144 (145) Pentru ca Dumnezeu sa binecuvinteze lucrul 
oamenilor, ca sa fie bine primit de catre Dansul. 

145 (146) Pentru ca Dumnezeu sa opreasca curgerea 
sangelui, la oamenii ce sufera de ea. 

146 (147:1-11) Pentru ca Dumnezeu sa ii tamaduiasca pe 
oamenii ce au fost muscati si raniti la falci de oameni rai. 

147 (147:12-20) Pentru ca Dumnezeu sa aduca pace 
animalelor salbatice, ca sa nu vateme oamenii sau roada 
campului. 

148 (148) Pentru ca Dumnezeu sa faca apa potrivita, ca 
oamenii sa aiba din belsug si sa li dea slava lui Dumnezeu. 


| Acestea au fost ale Sf. Arsenie. Urmatoarele doua sunt ale 
cuviosului Paisie Aghioritul.] 

149 (149) Din recunostiinta si multumire lui Dumnezeu 
pentru multele Sale bunatati si pentru prea plinul dragostei 
Sale, ce nu cunoaste limita si ingaduinta cu noi. 

150 (150) Pentru ca Dumnezeu sa daruiasca fericire si 
alinare celor intristati, frati si surori ale noastre, ce sunt in 
locuri departate, si acelora dintre fratii si surorile noastre ce 
sunt adormiti si sunt si mai departe. Amin. 


PARTEA A DOUA: INDEX TEMATIC 


[NOTA IMPORTANTA: Doar numarul psalmului din 
Septaginta este dat in acest index.] 

AGRICULTURA: 1, 26, 30, 50, 52, 62, 66, 71, 83, 124, 147, 
148 

ANIMALE, neprietenoase: 63, 123, 147 

CALAMITATI: 17, 21, 30, 20, 62, 68, 85, 89 


MOARTE: FE) 150 
OCROTIRE: =) 13, 34, 47, 48, 27, 20, 133 


PH A+ + +++ +++L+++++ 

Biblioteca Ortodoxa Sf. Pahomie,Nasterea 
Inaintemergatorului 1995 

Doamne, miluieste-i pe slujitorii Tai leromonahul 
Hristodul,traducatorul Vassilios si Karen. 

PH +L+L+L+L++L++++++ 

SFARSIT, SI LUI DUMNEZEU SLAVA! 

+ 


